
CAPITOLULI 
OBIECTUL PEDAGOGIEI PREŞCOLARE ŞI A 
ȘCOLARITAȚII MICI 


Obiectivele capitolului I: 


Pe parcursul acestui capitol, se va urmării la cursanți: 
- dezvoltarea capacităţii de a delimita obiectul pedagogia preşcolară şi a şcolarităţii mici; 
- dezvoltarea capacității de a argumenta necesitatea studiului pedagogiei preșcolare şi a 
şcolarității mici în pregătirea inițială şi continuă a dascălilor. 


1.1. DEFINIREA OBIECTULUI PEDAGOGIEI PREŞCOLARE ŞI A ŞCOLARITĂȚII 
MICI 

Pedagogia preşcolară şi a şcolarității mici este o disciplină de ramură a pedagogiei şi, 
împreună cu aceasta aparține sistemului ştiinţelor educaţiei. Obiectul ei poate fi definit în sens 
larg şi în sens restrâns. Dacă ne referim la abordarea ştiinţifică a educaţiei realizată în întreaga 
perioadă premergătoare şcolii, atunci pedagogia preşcolară şi a şcolarității mici şi a şcolarităţii 
mici are ca obiect acțiunea educaţională realizată de la 0 la 7 ani. şi de la 7 la 10 ani. în sens 
restrâns, pedagogia preşcolară şi a şcolarității mici are ca obiect realizarea educaţiei (formale) în 
perioada cuprinsă între 3 şi 7 ani, perioada specifică instituționalizării în grădinița de copii şi 
perioada 7-10 ani (mica şcolaritate). În prima sa ipostază, pedagogia preşcolară şi a şcolarităţii 
mici interferează cu pedagogia educației în familie pentru aria temporală cuprinsă între O şi 3 ani. 
Indiferent din ce perspectivă de definire privim pedagogia preşcolară şi a şcolarității mici şi a 
şcolarității mici, ea explică esența procesului educațional complex realizat la vârstele de 
referință, analizează  finalitățile actului educativ, obiectivele sale generate, specifice, 
operaţionale, conținuturile corelate acestora, metodele, procedeele şi mijloacele abordate, toate 
privite din perspectiva principalelor dimensiuni ale educaţiei. 

Educația preşcolară şi şcolarității mici este parte integrantă a activității educaționale 
realizate cu ființa umană pe traiectoria construcției personalității sale, marcând fazele de început 
ale ontogenezei. Corespunzând unei perioade specifice a evoluţiei psihologice a celui ce se 
constituie ca obiect al educaţiei, pedagogia preşcolară şi a şcolarităţii mici şi a şcolarităţii mici 
are in vedere, cum este şi firesc, realizarea unor sarcini specifice. Sarcinile sale deriva din idealul 
educaţional ce-şi propune formarea plenară, complexă a unei personalități umane creative şi 
adaptabilă societăţii extrem de dinamice de care are nevoie societatea umană aflată la cumpănă 
de secole. 

Pedagogia preşcolară şi a şcolarității mici tratează procesul educațional ca pe un sistem 
de influenţe exercitate asupra copilului la începutul existenţei sale, într-o perioadă care îşi pune 
amprenta asupra calităţii întregului edificiu al personalității ce se va definitiva mulți ani mai 
târziu. Procesul instructiv educativ realizat la această vârstă păstrează caracteristicile 
fundamentale ale celui exercitat în întreaga perioadă de şcolaritate, are o funcționare sistemică, 
incluzând componentele structurale, operaţionale şi funcționale. 

Componentele sale structurale cuprind totalitatea resurselor implicate în activitatea 
instructiv educativă: 

e resursele umane: 
o  educatoarea / învăţătoarea cu particularităţile sale de pregătire de specialitate şi 
metodică, cu motivaţia sa pentru activitatea profesională, cu particulartățile 
personalității sale; 

o copilul preşcolar / şcolarul mic aflat într-un anume moment al transformării sale din 
candidat la umanitate în personalitate umană, cu nivelul său de cunoştinţe, priceperi şi 
deprinderi, cu specificul său afectiv, cu primele conturări atitudinale şi aptitudinale; 

o personalul managerial al instituţiei preşcolare, cu trăsăturile sale calitative specifice; 
respectiv, şcoala; 

o personalul auxiliar: de întreţinere, îngrijire, administrate şi activitate contabilă, care 
îşi aduce o contribuţie de o anume factură la calitatea procesului instructiv educativ; 

o * pentru accepțiunea în sens larg sunt incluşi şi părinții copilului, în mod explicit; 

e resursele materiale şi financiare: 
- clădirea grădiniţei / şcolii şi dotarea acesteia; 
- bugetul grădiniţei / şcolii; 
- * condiţiile de locuit ale familiei şi bugetul acesteia (în contextul 
accepțiunii în sens larg); 
e resursele pedagogice: 

- programa activităţii instructiv educative din grădiniță / şcoală(elaborată în 
corelaţie cu finalităţile şi obiectivele generale ale acestui ciclu educaţional, 
deci implicând şi aceste elemente); 

- materialele de lucru adiacente acesteia (metodici, caiete de lucru cu copiii 
etc.); 

- sistemul de perfecționare a institutorilor (educatori / învăţători); 

- politica şcolară a statului; 

* resursele contextuale: contextul economic, social-politic, juridic, religios, moral-civic etc. 


Aceste resurse au valoare de intrări în sistemul reprezentat de procesul instructiv 
educativ aferent vârstei preşcolare / şcolare mici. În cadrul sistemului acţionează componentele 
sale operaţionale reprezentate de întregul demers pedagogic ce cuprinde: 

1) elaborarea strategiei educative prin luarea in calcul a resurselor existente, integrarea 
lor într-o proiectare pedagogică în conformitate cu finalitatea învățământului preşcolar şi a micii 
şcolarităţi, cu obiectivele sale de diverse grade de generalitate şi elaborarea proiectelor educative 
pe cicluri şi, respectiv, pe grupe de vârstă, ani şcolari, trimestre, săptămâni de activitate şi unitate 
didactică: activitatea instructiv educativă propriu-zisă. Proiectul relevă o anume strategie 
didactică, ce rezultă din coroborarea răspunsurilor privitoare la: 

= finalitatea urmărită în contextul educaţional concret; 

= obiectivele corelative acesteia (răspunsuri la întrebarea „pentru ce?") - obiective 
specifice şi concrete-operaționalizate; 

= copiii concreți cărora li se adresează strategia pedagogică (sau, la nivel de activitate 
propriu-zisă, strategia didactică); răspuns la întrebarea „cu cine?"; 

= conținuturile de abordat (răspuns la întrebarea „ce?"”) 

= contextul educațional, forma de organizare (tip de activitate: obligatorie/dirijată sau 
liberă, respectiv: de predare/însuşire sau de formare de deprinderi, consolidate de 
cunoştinţe sau deprinderi, evaluare, mixtă) şi domeniul vizat (educaţia limbajului, pentru 
ştiinţa, artistico-plastică etc.); este cuprins răspunsul la întrebarea „în ce context 
educaţional?"; 

= momentul / timpul de referință: an, trimestru, săptămână x, ziua y cu ora h; răspunsul la 
întrebarea „când?" şi „în cât timp?" 

= metodele pedagogice preconizate spre utilizare în funcție de răspunsurile la celelalte 
întrebări şi în corelație cu răspunsul la problema următoare; totalitatea lor reprezintă 
metodologia didactică de ansamblu. Ea include şi metode de evaluare a calității activităţii 
didactice / pedagogice; reprezintă răspunsul la întrebarea „cum?"; 

= mijloacele didactice preconizate spre utilizare în corelație cu metodele alese („cu ce se va 
lucra?"). 

Răspunsul final reliefat de strategia elaborata trebuie să fie o sinteză funcțională a răspunsurilor 
la fiecare dintre întrebările anterioare. 

2) punerea în practică a proiectării pedagogice / didactice cu flexibilitate şi grija pentru 
eficienţa acţiunii întreprinse, chiar cu adoptarea unor schimbări tactice față de proiectul inițial, 
dacă este necesar. 

3) evaluarea întregului demers cu accent pe calitatea procesului instructiv educativ, 
reliefată de transformările calitative realizate la nivelul beneficiarului lui: copilul. 

Ieşirile din sistem sunt componentele funcționale ale procesului de învățământ preşcolar, 
ele reflectă calitatea funcţionării acestuia şi sunt reprezentate de o alta față, calitativ superioară a 


intrărilor: 


o la nivelul resurselor umane: 


institutorul (educatoare / învățătoare) cu un plus de pregătire de specialitate şi 
metodică rezultat din câştigul de experienţă, cu motivaţie superioară pentru muncă; 
copilul preşcolar / şcolar mic aflat într-un alt moment al transformării sale din candidat 
la umanitate în personalitate umană, cu un nivel superior de cunoştinţe, priceperi şi 
deprinderi, cu un plus afectiv şi motivaţional 

personalul managerial al instituției preşcolare / şcolare, cu trăsăturile sale calitative 
specifice îmbunătăţite în urma unui an/ trimestru/ săptămână de activitate, fiecare 
moment fiind un plus de experienţă; 

personalul auxiliar: de întreținere, îngrijire, administrație şi activitate contabilă, care 
îşi poate aduce o contribuţie superioară la calitatea procesului instructiv educativ. 


* (pentru accepțiunea în sens larg) părinţii copilului cu un plus de cunoaştere a propriului 


copil 


o la nivelul resurselor materiale şi financiare: 


x 


clădirea grădiniței cu plus de spații sau cu idei noi privind utilizarea mai eficientă, 
dotare nouă cu mijloace de învățământ, mobilier etc. 

experiența privind utilizarea bugetului grădiniței; reformulări 

date noi privind resursele materiale şi financiare ale familiei 


o la nivelul resurselor pedagogice: 


programa activității instructiv educative din grădiniță / şcoală cu sugestii de 
îmbunătăţire, completare etc., după o nouă rulare; pot fi implicate şi ajustări de 
obiective generate; 

materialele noi şi mai eficiente de lucru adiacente programei; 

sistemul de perfecționare a institutorilor (educatoare / învățătoare) pus într-o nouă 
lumină şi analizat din perspectiva eficienţei reale; 

politica şcolară a statului cu noi orientări spre optimizarea activităţii în domeniu; 


o la nivelul resurselor contextuale: 


contextul economic, social-politic, juridic, religios, moral-civic etc. cu noi valențe; 
acest context este influenţat la rândul lui în timp de cei ce, la un moment dat, fac 
obiectul educaţiei preşcolare / şcolare mici. 


Analiza procesului de învățământ ca sistem complex în care se coreleaza cele trei 
categorii de componente poate fi privit din perspectiva: 


e ciclului preşcolar / şcolar mic 

e anului de activitate 

e semestrului / trimestrului / săptămânii 

e dar şi din aceea a unei activități didactice singulare în care se implică 


aceleaşi categorii de componente într-o relație funcțională la fel de 
complexă, dinamică dar cu note particulare. 


Pedagogia preşcolară şi a şcolarității mici realizează: 
o precizarea locului şi rolului educaţiei preşcolare şi şcolare mici în contextul educaţiei 


formale; 

o tratarea în sinteză a principalelor aspecte psihopedagogice ale vârstei premergătoare 

şcolarizării; 

o precizarea locului şi rolului familiei în realizarea educației preşcolare şi şcolare mici; 

o prezentarea instituţiei preşcolare cu funcțiile ei educative complexe şi cu finalităţile 

specifice; 

o problematica metodologiei specifice educaţiei preşcolare şi a şcolarității mici; 

o conturarea unor aspecte specifice legate de integrarea eficientă a mijloacelor de 

învăţământ în demersul educativ la vârsta preşcolară şi şcolară mică; 

o  tratări ale modului în care procesul instructiv educativ desfăşurat la vârsta preşcolară 

şi şcolară mică contribuie la realizarea celor cinci dimensiuni ale educației: 

= intelectuală; 
= moral- civică; 
= estetică; 
= corporală; 
= vyocațională; 

o explicări asupra intervenției în dezvoltarea copilului în plan: 
= cognitiv; 
= psihomotor; 
=" afectiv-atitudinal; 

o detalieri asupra managementului actului pedagogic / didactic; 

o detalieri asupra managementului instituției preşcolare şi a şcolii. 

Toate aceste abordări se fac în baza unei cunoașteri fundamentale a particularităților 
evoluției psihologice a copilului între O şi 10 ani şi a specificului activității sale care, în sine, face 
obiectul tratării de detaliu în cadrul psihologiei vârstelor. Această perspectivă psihologică este 
necesară pentru fundamentarea înţelegerii modului de acțiune a principiilor didactice în contextul 
educaţiei preşcolare. Importanţa pedagogiei preşcolare şi a şcolarității mici, este dată de însăşi 
importanța acestei vârste în evoluția personalității umane. 


1.2. NECESITATEA STUDIULUI PEDAGOGIEI PREŞCOLARE ŞI A 
ŞCOLARITĂȚII MICI ÎN PREGĂTIREA INIȚIALĂ ŞI CONTINUĂ 

Pedagogia preşcolară şi a şcolarității mici este o disciplină fundamentală pentru 
pregătirea inițială a cadrului didactic care va lucra cu copii preşcolari şi cu şcolari mici. Ea se 
bazează pe studiul pedagogiei generale dar cuprinde elemente de strictă specificitate ce fac parte 
din fundamentele culturii profesionale a institutorului. Chiar dacă se presupune a lucra numai cu 
copiii de vârstă şcolară mică şi mijlocie, cunoaşterea în detaliu a specificului actului educativ la 
vârsta care-l pregăteşte pe copil pentru debutul şcolarități este o necesitate absolută. Educaţia 
este un factor cu acţiune permanentă, fiecare vârstă avându-şi particularitatea ei din perspectiva 
acțiunii acestui factor al devenirii umane. 

In condiţiile exercitării profesiunii cu copiii de vârstă preşcolară şi şcolară mică studiul 
pedagogiei acestei vârste este major; el fundamentează activitatea ştiinţifică a viitorului 
profesionist, îi dă fondul de cunoştinţe necesar abordării altor discipline ce-i vor întregi cultura 
profesională şi-i vor construi competența profesională. Mai mult, îl ajută să înţeleagă frumuseţea 
acestei profesiuni. 

„În făurirea omului este important mai întâi nu a-l instrui, ceea ce este ceva zadarnic 
dacă ajunge doar o carte care merge; este nevoie să fie crescut, educat, pentru a-l duce la 
înălțimea unde nu mai sunt lucruri, ci chipurile născute din nodul divin care leagă lucrurile. 
Căci nu este nimic de aşteptat de la lucruri dacă ele nu răsună unele în altele, aceasta fiind 
singura muzică pentru inimă" - Antoine de Saint- Exupery 

e Cine este acela ce-l ajută pe puiul de om să-şi construiască scara către chipurile 
„născute din nodul divin care leagă lucrurile"? 

e Cine îl instruieşte, nu pentru a deveni o carte care merge, ci pentru a-i fundamenta 
ascensiunea către înțelepciune? 

e Cine face ca lucrurile să „răsune unele în altele" dând înţeles celor neînţelese şi 
transformând teama minţii în cântecul sufletului?” Este grădinarul de suflete şi 
minţi, educatorul, care are misiunea sa în lume! Şi cel dintâi dintre educatori este 
institutorul, acela ce călăuzeşte primii paşi pe lungul drum al vieţii către viaţă. 


Proba de evaluare nr. 1: 


Elaboraţi o schemă în care să surprindeţi legăturile pedagogiei preşcolare şi a şcolarității 
mici cu celelalte ramuri ale pedagogiei. 


CAPITOLUL II 
FUNDAMENTELE PSIHOLOGICE ALE PEDAGOGIEI PREŞCOLARE ŞI 
A MICII ŞCOLARITAȚI 


Obiectivele capitolului II: 


Pe parcursul acestui capitol, se va urmării la cursanți: 
- dezvoltarea capacităţii de a identifica reperele evoluţiei vieţii psihice (psihogenetice şi 
psihodinamice); 
- dezvoltarea capacităţii de a caracteriza stadiile parcurse de copil în perioada 3-10 ani; 
- dezvoltarea capacității de a diferenţia între implicarea factorilor ereditari, de mediu 
respectiv, a educaţiei în formarea personalităţii copilului. 


II.1. PSIHOGENEZĂ ŞI PSIHODINAMICĂ ÎN EVOLUȚIA VIEȚII PSIHICE 

Pentru o analiză a evoluției vieţii psihice, în baza celor două tipuri de repere 
psihogenetice şi psihodinamice, este necesar să ne raportăm la cele două planuri: acela al 
evoluţiei ontogenetice şi cel al evoluţiei filogenetice. Primul plan se referă la dezvoltarea omului 
ca individ de la naştere pe întreaga perioadă a vieţii sale, cu traversarea în ritmuri specifice a 
diferitelor stadii ale evoluţiei general umane; cea de a doua vizează evoluţia omului ca specie 
superioară de la apariţia sa pe pământ până în prezent. Fiecare etapă din istoria omenirii s-a 
caracterizat prin anumite aspecte specifice ale evoluţiei în plan ontogenetic, care s-au constituit 
ca puncte de reper ale analizei din perspectiva filogenetică. În contextul de faţă interesează în 
mod deosebit planul ontogenetic al dezvoltării, cu nuanțele sale specifice în epoca 
contemporană. 

O analiză complexă a psihologiei vârstelor presupune, la rândul său, abordarea a două 
probleme de o importanță majoră: 

a) decelarea criteriilor operative prin intermediul cărora se poate realiza o etapizare a 
evoluţiei ontogenetice pe perioade, cicluri, stadii de dezvoltare - o perspectivă diacronică 
(în evoluţie, evolutiv, istoric); 

b) conturarea caracteristicilor definitorii ale fiecăreia dintre perioadele delimitate după 
criterii acceptate - o perspectivă sincronică (cu desfăşurare simultană, perspectivă statică, 
de moment). 

Perspectiva diacronică face apel la repere psihodinamice, care reliefează faptul că, pe întreaga 
perioadă a vieţii sale, omul se află într-o permanentă evoluţie; mai întâi, în ontogeneza timpurile, 
se formează pe sine în relaţiile cu mediul său fizic şi social şi având la bază datele sale ereditare 
şi înnăscute (perioada în care intră în discuţie ceea ce s-a denumit cu termenul de repere 

psihogenetice, pentru că este vorba de etapa de geneză a vieţii psihice). Odată ajuns la 
maturitate, nu se înregistrează o stagnare a evoluţiei ci, dimpotrivă, aceasta dobândeşte note 
caracteristice, reperele psihodinamice permiţând analiza ei până la finele vieţii. Studiile realizate 
demonstrează că există o dinamică specifică, atât în ceea ce priveşte trecerea de la o perioadă a 
vieţii la alta, cât şi în interiorul fiecărei perioade (ciclu, stadiu) de dezvoltare. Din păcate, se 
manifestă tendința, la 

majoritatea autorilor, de a decupa spre analiza doar o perioadă (sau un ciclu) de viață, de a 
analiza evoluţia doar în interiorul acesteia şi de a extrapola rezultatele la nivelul întregii 
ontogeneze. Cele mai importante contribuţii în psihologia vârstelor le-au adus cercetătorii în 
domeniul psihologiei copilului, acesta prezentând un deosebit interes deoarece a putut dezvălui 
mecanismele genezei psihicului uman. Geneza psihicului are specificitatea sa indiscutabilă, 
legitățile sale puse magistral în evidență de cercetători ca J.Piaget, A.Binet, H.Wallon, E. 
Claparede, A.Gesell, Ch.Buhler, dar aceste legităţi nu se pot extinde linear la întreaga 
ontogeneză. 

Analiza specificului fiecărei vârste, în înşiruirea de-a lungul vieţii, prin raportare la repere 
psihodinamice, duce la o descriere şi interpretare de conduite, caracteristici şi trăsături psihice ce 
alcătuiesc un tablou generic interesant. Reperele psihodinamice au o valoare instrumentală, în 
sensul că folosesc la sesizarea momentelor de schimbare din ciclurile vieții; pe de altă parte ele 
au şi o valoare teoretică întrucât permit descrierea probabilistă şi prospectivă a dezvoltării 
omului şi a manifestărilor celor mai semnificative ale acestei dezvoltări.! 

Tabloul descriptiv are două planuri: unul general uman (nespecific) şi unul particular 
(specific) legal de identitatea de neam, grup cultural, social şi profesional, cel de al doilea fiind, 
în fapt o nuanțare a primului. Fiecare dintre autorii care au abordat psihologia vârstelor s-au 
raportat, cu precădere, la anumite seturi de repere psiho-dinamice. Astfel. Ch. Buhler şi W. Stern 
au folosit în studiile lor ca repere: ritmul creşterii staturale şi ponderale, creşterea, schimbarea şi 
deteriorarea danturii, modificările conduitei alimentare, maturizarea sexuală şi regresia ei. 

A. Gesell pune în evidentă modificările adaptative implicate în viaţa cotidiană. El 
surprinde un aspect important al dezvoltării psihice şi anume, succesiunea neîntreruptă şi din ce 
în ce mai complexă de stadii de echilibru şi de stadii critice, mai puţin echilibrate. Autorul, prin 
apel la copilul concret şi la adaptarea sa continua la condiţiile de fiecare zi, a impus cadrul şi 
optica longitudinală în psihologie. Ca şi A.Binet, A.Gesell face distincția dintre vârsta 
cronologică şi vârsta de dezvoltare (OD), fiecare privind raportul dintre cele două într-o manieră 
proprie, dar distingându-le. E.Claparede şi. ulterior, J. Piaget (ambii exponenţi ai centrului 
psihologic din Geneva) au abordat în detaliu dezvoltarea psihică la vârsta copilăriei, cantonându- 
se în repere psihogenetice şi dând o nouă dimensiune raportului dintre vârsta cronologică şi 
vârsta de dezvoltare; stadiile de evoluţie descrise de J. Piaget se derulează întotdeauna în aceeaşi 
ordine în evoluţia oricărui copil, dar vârsta cronologică de instalare a caracteristicilor unuia sau 
altuia dintre stadii se supune unei dinamici individuale. 

Perspectiva psihogenetică operează cu conceptul de stadii de dezvoltare, în vreme ce 
perspectiva psihodinamică utilizează conceptul de perioade ale vieții, unei perioade cum este 
aceea a şcolarității mici, de exemplu, nu i se suprapune mecanic un anume stadiu de dezvoltare a 
psihicului uman, pentru ca într-un fel se manifestă, din punct de vedere psihic, un elev în clasa I 
şi nuanțat diferit un elev din clasa a IV-a; diferenţe există şi între copilul de 3 şi cel de 6 ani, 
aspect ce va fi abordat în paginile acestei lucrări. E.Claparede consideră că în primii 12 ani se 
dezvoltă la copil, în mod progresiv, planul mental intelectual, începând cu cel perceptiv 
intelectual. După 12 ani, până la aproximativ 18 ani, are loc o dezvoltare foarte nuanţată a 
planului afectiv-sentimental şi al valorilor morale şi sociale; la vârsta adultă arc loc o centrare pe 
drumul ales în viaţă prin idealuri.? 

Jean Piaget nuanţează până la detaliu, primele perioade ale psihogenezei, arătând legătura 
intrinsecă dintre planurile intelectual, afectiv, social şi moral, chiar dacă nu infirmă dezvoltarea 


! Şchiopu. U., şi Verza ,E., Psihologia vârstelor. EDP. RA, Bucureşti, 1995 

calitativă, cu o anume dominantă a unuia dintre planuri la fiecare dintre etapele de referință. L. 
Kohlberg, psiholog american, plecând de la concepția piagetiană cu privire la dezvoltarea 
dimensiunii morale în ontogeneză, face o analiză mai nuanţată a acestei dimensiuni în evoluţia 
sa, accentuând rolul cadrului socio-familial şi apoi al celui social mai larg de apartenenţă în ceea 
ce priveşte calitatea dezvoltării morale. Un aspect important al teoriei lui Jean Piaget este acela 
care leagă nivelul capacităţii de raționare a copilului cu moralitatea sa. Moralitatea are în vedere 
formarea conştiinţei morale şi formarea conduitei morale. Fiecare societate are propriile sale idei 
despre tipurile acceptabile de comportament, iar copiii sunt educați să observe normele societăţii 
lor. După cum menţiona şi Ianoși în lucrarea „Vârstele omului”, „copilul ajuns om nu e însă nici 
animal şi nici robot, cum nu e nici păpuşa pe care o alintă. El devine capabil să-şi însuşească, 
oricât de timid, opțiuni morale”. Contribuţia majoră a lui Piaget la teoria dezvoltării sociale a 
copiilor apare în lucrarea „Judecata morală la copil” (1932), în care a analizat atitudinile 
copiilor față de reguli, aprecierile lor asupra anumitor infracțiuni şi opiniile lor despre justiție. 
Într-o încercare de a explora înțelegerea regulilor, Piaget a ales nişte jocuri cu bile, în care au fost 
implicaţi copii cu vârste diferite. El a ales aceste jocuri deoarece adesea regulile sunt inventate 
chiar de către copii şi rar sunt învăţate de la adulți. Piaget le-a cerut copiilor să-i arate cum se 
joacă un joc şi să-l înveţe regulile. Din observaţiile făcute, Piaget a apreciază că viziunea 
copilului asupra regulilor şi asupra a ceea ce este corect sau greşit se dezvoltă frecvent în relație 
cu maturizarea lor. De exemplu, copiii de trei ani şi cei sub trei ani par să urmeze o oarecare 
ordine în jocul lor, dar nu consideră necesar să păstreze această ordine; de fapt, ei îşi modifică 
frecvent regulile. 

Între 3 şi 6 ani, majoritatea copiilor copiază, pur şi simplu, unele dintre regulile pe care 
le-au văzut la copiii mai mari, dar nu sunt încă în stare să joace un joc corect cu alți copii. Ei par 
să-şi joace propria versiune, chiar şi atunci când se joacă cu alții. Jean Piaget a asociat această 
constatare cu descoperirea sa inițială asupra egocentrismului copiilor din perioada 
preoperaţională. Cu alte cuvinte, aceşti copii au tendinţa de a vedea lucrurile tot timpul din 
propriul lor punct de vedere, lipsindu-le structura cognitivă pentru a ține cont de opiniile altora. 
De asemenea, există diferenţe în ceea ce priveşte flexibilitatea regulilor, aşa cum o percep copiii. 
Deşi ei nu sunt capabili să urmeze regulile, aşa cum o fac copiii mari, copiii aflați în perioada 
preoperaţională par să creadă că regulile sunt inventate de o autoritate superioară lor, fiind fixe şi 
imuabile. Totuşi, când ajung la perioada operațiilor concrete, majoritatea copiilor îşi dau seama 
că-şi pot concepe propriile reguli şi că acestea nu sunt inventate de nici o autoritate atotputernică. 

O modificare similară de raționament se poate constata în viziunea copiilor asupra 
Justiției. Piaget a chestionat copii de vârste diferite în legătură cu opiniile lor asupra unor 
infracțiuni, relatându-le întâmplări despre persoane care au mințit, escrocat sau furat. El a tras 
concluzia că, în perioada preoperațională, copiii pot fi caracterizați de realism moral. Prin 
aceasta, el sugera că aprecierea lor cu privire la gravitatea unei fapte sau a unei minciuni depinde 
foarte mult de consecinţele faptei sau ale minciunii respective. De exemplu, un copil care 
răstoarnă accidental un set întreg de farfurii este considerat mai obraznic decât un copil care 
sparge deliberat una. Aceşti copii nu ţin seama de intenția cu care este comisă infracțiunea. Când 
au în jur de opt ani, copiii îşi pierd acest realism moral şi încep să ţină seama de intenția 
persoanei. Acum, o persoană care răstoarnă intenţionat o farfurie este considerată mai rea decât 
una care sparge neintenționat mai multe. 

Deci, în perioada preoperaţională, copiii au o viziune mai mult dogmatică. În general, 
Piaget consideră copiii ca fiind capabili să lege natura pedepsei de delict. Ei cred, pur şi simplu, 
că este cu atât mai bine, cu cât pedeapsa este mai severă, oricare ar fi delictul. Interesant, ei au şi 
o idee de „justiție iminentă”, care presupune că orice accident care se întâmplă după o 
infracțiune, are loc din cauza infracțiunii. De exemplu, o persoană care se împiedică atunci când 
fuge de la locul unei crime este pedepsită pentru crima sa. Acelaşi simţ al justiției iminente poate 
fi observat şi la adulţi, în noţiunea de „justiție poetică”. Piaget descrie acest nivel de dezvoltare 
morală ca unul de „constrângere a adultului”, deoarece copiii cred că orice spune un adult este 
adevărat şi că adulții aplică întotdeauna pedepse corecte şi adecvate. Totuşi, copiii mai mari sunt 

din ce în ce mai capabili să aprecieze pedepsele care „se potrivesc infracțiunii”, lucru cunoscut 
sub denumirea de „Justiţie reciprocă”. Aşadar, după Piaget, există o progresie treptată în simţul 
moral al copilului. Copilul mic parcurge o etapă heteronomă în care disciplina este impusă de 
către autorități şi copilul acceptă regulile lor. Copilul mai mare parcurge o etapă autonomă, în 
care poate gândi pentru el însuşi şi moralitatea sa este mai curând un produs al propriului său 
raționament, decât al constrângerilor altor persoane. 

Pe scurt, Piaget considera că există o legătură între nivelul raționamentului cognitiv al 
unui copil şi simţul său asupra a ceea ce este corect sau greşit. În parte, procesul de a învăţa 
corect din greşeli implică înţelegerea regulilor, momentul şi motivul pentru care acestea sunt 
impuse. După Piaget, în perioada preoperaţională, copiii înţeleg rar că regulile sunt create de 
către un grup pentru binele grupului, ca întreg. Copiilor li se pare că regulile le sunt impuse de 
către o autoritate. Atunci când copilul are în jur de opt ani, începe să ţină seama de intenţia cu 
care a fost realizată greşeala, infracțiunea şi găseşte o pedeapsă adecvată pentru gravitatea 
acesteia. 

O altă versiune dezvoltării morale a fost avansată de către Lawrence Kohlberg, în 1963. 
El era interesat în investigarea căilor prin care oamenii ajung să rezolve „dilemele morale” şi a 
cercetat dezvoltarea morală oferind copiilor şi adulţilor o serie de probleme morale. În fiecare 
dintre acestea apărea dilema: dacă era cazul să faci un bine cuiva sau să asculți de regulile 
societăţii. De exemplu, într-una dintre aceste povestiri era vorba de un bărbat care a intrat prin 
efracție în farmacie, ca să fure medicamente pentru soția sa muribundă. Subiectului i s-a cerut să 
aprecieze ce este corect şi ce este greşit în acest caz şi cum trebuie pedepsită greşeala. Din 
analiza rezultatelor, pe baza argumentelor pe care le utilizează oamenii atunci când încearcă să ia 
o decizie, Kohlberg a elaborat o teorie în care apar trei etape principale în dezvoltarea morală, 
fiecare având două niveluri distincte. 

Prima etapă este cea premorală, în care individul crede în anumite idei pentru simpla lor 
valoare instrumentală. La primul nivel, credința în ideile morale are ca scop doar evitarea 
pedepsei, iar la nivelul al doilea, această credință este menţinută pentru a-i asigura individului 
simpatia celorlalți. 

A doua perioadă este cea a moralității convenționale, în care individul este preocupat în 
principal de respectarea regulilor sociale. La primul nivel al acestei etape, individul caută 
aprobarea socială generală şi se conformează moralei altora, pentru a o dobândi. La al doilea 
nivel, individul începe să susțină cu putere „legea şi ordinea”, deoarece respectarea legilor şi a 
regulilor societăţii este considerată, în sine, corectă din punct de vedere moral. 

A treia perioadă este cunoscută drept perioada moralității autonome. În această etapă, 
individul îşi elaborează un cod moral personal, în loc să accepte automat codurile stabilite de 
alții. La nivelul inițial al etapei, individul acceptă regulile societăţii deoarece simte că sunt 
adoptate democratic, spre binele tuturor. La al doilea nivel, oamenii îşi stabilesc codurile şi 
principiile morale reflectând asupra problemelor şi dezvoltându-şi propriile lor idei. Astfel, ei pot 
ajunge să nu fie de acord cu unele reguli ale societății, dacă le consideră greşite din punct de 
vedere moral. 

Studiile lui Kohlberg şi Elfenbe în 1975 au arătat că mulți copii de zece ani se află încă la 
primul nivel de dezvoltare morală şi că foarte mulți adulți nu ating niciodată nivelurile finale. 
Kohlberg susţinea că dezvoltarea structurilor cognitive ne influențează mult nu numai nivelul de 
gândire, dar şi felul în care ne comportăm în lume. El credea că o bună metodă de a ajuta 
oamenii să-şi dezvolte gândirea morală este ascultarea punctelor de vedere ale altor persoane, 
care se află într-o etapă superioară de dezvoltare morală. Acest lucru este important pentru 
părinţii care doresc să ajute la dezvoltarea morală a copiilor lor, deoarece, dacă le spun, pur şi 
simplu, copiilor ce este corect şi ce este greşit, fără să le explice motivele, pot ajunge să-şi 
încurajeze copilul să rămână la nivelul de dezvoltare pe care l-au atins deja. 

În concluzie, dezvoltarea cognitivă influenţează nu doar nivelul de înţelegere a mediului 
fizic, ci şi a celui social. Înțelegerea regulilor morale şi a convențiilor sociale deţine un rol 
important în orice societate şi tocmai de aceea Piaget a fost interesat de modul în care copiii 

ajung să înțeleagă asemenea reguli, exprimându-și scepticismul în legătură cu teoriile 
contemporane lui, care susțineau importanța influențelor parentale asupra dezvoltării sociale. 
Piaget consideră că înţelegerea regulilor morale şi a convențiilor sociale presupune atingerea 
unui anume nivel de dezvoltare cognitivă. Copilul aflat la stadiul preoperaţional nu este capabil 
să diferențieze între exagerările sau minciunile oportuniste şi cele deliberate. Cel de-al treilea 
stadiu al dezvoltării înțelegerii morale începe la vârsta de 8 ani; copilul începe să înțeleagă că 
anumite reguli sunt convenţii sociale, adică înțelegeri colective care pot fi stabilite arbitrar şi 
modificate dacă toată lumea este de acord. Realismul moral înregistrează un declin, în sensul că 
aprecierea moralității se face luând în considerare atât elemente „subiective”, cum ar fi intențiile 
personale, dar şi considerarea pedepsei ca fiind o alegere umană şi nu un fapt inevitabil sau 
divin. 

Psihologul american Lawrence Kohlberg, încercând să afle dacă există stadii universale 
ale dezvoltării judecăților morale, extinde ideile lui Piaget referitoare la raționamentul moral şi 
dincolo de adolescenţă; pentru aceasta, el prezintă, sub formă de povestire, dileme morale. 
Kohleberg elaborează şase stadii ale judecăților morale, grupate în trei niveluri: 

e nivelul I- moralitatea preconvenţională; 
e nivelul II- moralitatea convențională; 
e nivelul II- moralitatea postconvențională. 

El consideră că toți copiii se află la nivelul I până în jurul vârstei de 10 ani, moment în 
care încep să înveţe să evalueze acțiunile pe baza opiniilor altor persoane. Acest nivel are două 
stadii şi anume: stadiul I. orientarea pe baza pedepsei (supunerea la reguli pentru evitarea 
pedepsei) şi stadiul II. orientarea pe baza recompensei (conformare la regulă pentru câştigarea 
recompensei, pentru returnarea favorului). Perioada care se desfăşoară în linii mari de la 6 ani 
până în pragul pubertăţii este adesea considerată ca un răgaz pentru părinți şi ca un lung palier în 
procesul dezvoltării. Creşterea se încetineşte, sistemul nervos devine mai stabil; descoperirile 
fundamentale sunt terminate şi viață copilului ia un ritm analog celui al vieţii adulților. Ar fi 
totuşi o eroare să credem că aceşti ani nu aduc nici o schimbare importantă: dimpotrivă este 
vârsta marilor achiziţii intelectuale şi în special a primei „socializări”, a primilor paşi făcuţi în 
afara familiei, în acest mediu nou, mai vast care este şcoala. 

Astfel, el decelează câteva etape în aceasta evoluţie! 

e până la doi ani, caracteristica fundamentală comportamentală este aceea a reacțiilor de 
plăcere / neplăcere legate de satisfacerea trebuinţelor personale (faza preconvențională) 

e între 2-5 ani, conduitele copilului sunt puternic influențate de trebuinţa de a fi aprobate de 
alții (începutul convenţionalismului, al acceptării unor reguli). Această fază se complică 
treptat până în jurul vârstei de 12 ani, odată cu dezvoltarea setului de reguli ce se cer a fi 
acceptate în cadre sociale din ce în ce mai largi şi mai complexe; este ceea ce Kohlberg 
numeşte nivelul premoral sau preconvențional la care standardele de judecare sunt 
etichetele culturale ale anturajului: „bun / rău", „are dreptate / se înşeală", „cuminte / 
obraznic", iar faptele sunt judecate după consecinţele lor”; acest nivel are două substadii: 
cel al moralei ascultării, în care pedeapsa şi recompensa sunt criterii de majoră 
importanţă şi cel al moralității hedonismului instrumental naiv când conformarea la 
normă este o sursă de beneficii; 

e între 10 şi 13 ani autorul plasează nivelul moralității convenționale, când confirmarea la 
normă are ca recompensă recunoaşterea statutului de „copil bun"; 

e după 13, ani Kohlberg plasează faza postconvenţională, caracterizată prin faptul că 
manifestările de conduită ale copilului depăşesc comanda formulată de reguli, în sensul 
că aceste reguli încep să fie înţelese, circumscrise unor principii universale. 

Chiar dacă prezentarea lui Kohlberg are virtuțile ei, nu se poate face abstracție de 
abordarea lui J.Piaget- închegată într-o teorie intelectualistă originală. Acest autor arată şi 


! Ibidem, p.25. 

demonstrează că relaţiile cu mediul se construiesc pe plan psihologic în mod dinamic, 
parcurgând drumul de la acţiuni, complexe de acțiuni, la operații, grupări de operaţii la început 
concrete, apoi, în adolescenţă formal logice. „Emergenţa adaptării are două laturi dialectice 
intercalate, acomodarea şi asimilarea. Inteligența, ca expresie rafinată a adaptării, se constituie 
treptat prin antrenare şi auto-antrenare”! Ceea ce i se reproşează, îndeobşte, lui J. Piaget este 
faptul că el consideră încheiat ciclul de dezvoltare psihologică intelectuală odată cu adolescenţa 
şi faptul că sistemul său psihologic este centrat pe individ neglijând, oarecum, valenţele 
factorului social în dezvoltarea psihică şi nesubliniind suficient tipologia diferențială umană. Cu 
toate acestea J.Piaget rămâne neîntrecut în analiza calitativă a dezvoltării inteligenței, în 
mânuirea aşa numitelor metode clinice în studiul dezvoltării inteligenţei. De asemenea, prin 
introducerea conceptului de „decalaj-transversal sau vertical" (planul sincronic şi diacronic al 
analizei) J. Piaget pune bazele explicit teoretice ale abordării problemei distanţei dintre „vârsta 
de dezvoltare" (QD) şi „vârsta inteligenţei"(QI), prefigurate de A.Binet. Astfel, apare un concept 
nou legal de nivelul de elaborare a inteligenței. Dacă QD este o expresie procentuală a nivelului 
de dezvoltare a individului uman, pe dimensiunile: cognitivă-limbaj, motorie, afectivă, socială, 
QP? se exprimă în valori exacte rezultate din raportul vârstei mintale calculate în luni, cu vârsta 
cronologică exprimată tot în luni şi rezultată din aplicarea unei bateri de teste psihologice de 
inteligență, verbale sau non-verbale, raportate la valori înregistrate pe o populate etalon. 
Cunoscute şi mai des utilizate sunt testele: Binet-Simon, Bender-Santucci, Raven-matrice 
progresive în varianta color sau alb negru, Goudenough-testul omulețului, Ribault-testul casei 
etc.). 

H. Wallon a realizat, la rândul său, o analiză a primelor faze ale ontogenezei, lucrând tot 
cu repere psihogenetice. El şi-a centrat preocupările pe construcția afectivă a eului şi a 
personalității şi a descris următoarele etape în evoluţia ontogenetică: 

e etapa de diferenţiere a impulsivităţii emoționale de cea motorie primară, ce creează 
consecinţele subiectivismului primar; 

e etapa de constituire a conştiinţei de sine (prin diferențierea comportamentului de 
orientare, de verbalizare şi a comportamentelor ludice); 

e etapa achiziţiilor de rol care conturează independenţa eului, ducând , spre 12 ani la: 

e  sincretismul personalității prin includerea în comportamentele sociale şi intelectuale. 
Această optică este în multe privințe complementară cu aceea a lui J.Piaget, față de care 

Wallon a enunțat însă, numeroase critici. 

Teoriile freudiste au şi ele o anume importanţă în abordarea genezei psihicului uman. Ele 
accentuează rolul energiei instinctuale exprimată prin sexualitate (libido), instinctul de 
conservare (foame, sete, agresiune) şi instinctul morţii dialectic opus celorlalte două. Stadiile de 
evoluţie decelate de Freud şi discipolii lui sunt: 

e stadiul oral (dominat de plăcerea actului suptului); 

e stadiul anal (centrarea pe plăcerea provocată de evacuarea anală); 

e stadiul identificării copilului cu părinții, al constituirii de complexe cu structuri 
conflictuale ce implică modificarea şi complicarea atitudinilor față de interrelațiile 
parentale determinate în mod inconştient (preşcolaritate); 

e stadiul falic - marcat de o scurtă pauză a dezvoltării sexualității; 

e stadiul genital (adolescent în sens larg). 

Se constată o exacerbare a instinctului sexual infantil, tendințe pansexualisie, fapt care a 
adus o multitudine de critici la adresa teoriilor freudiste. Dar nu se poate nega, totuşi, contribuția 
lor la dezvoltarea psihologiei, în special în sensul statuării psihoterapiei psihanalitice, ce a dat 
funcții noi psihologiei moderne. 


! Ibidem, p.25 


2? Formula lui L. Wilhelm Stern 

A. N. Leontiev vede în dezvoltarea psihică o mişcare dialectică ce trece de la 


comportamente simple primare cu o motivaţie redusă la comportamente complexe întreținute de 
o motivație coerentă, socializată. A.N. Leontiev şi S. Rubinstein au explicat cu claritate modul în 
care se elaborează comportamentele umane prin influenţa condițiilor externe asupra individului, 
dar nu oricum, ci prin intermediul celor interne (subiective). Leontiev a delimitat următoarele 
etape ale dezvoltării psihice: 


0-3 ani perioada însuşirii deprinderilor elementare de autoservire şi a instrumentelor 
independenţei, mersul şi vorbirea; 

3-6(7) ani perioada preşcolară marcată de punerea bazelor personalităţii; 

6(7)-10(11) ani perioada şcolară mică - caracterizată prin formarea unor strategii de 
învăţare organizată, învăţare ce are caracteristici similare cu cele ale muncii; 
10(11)-14(15) ani - şcolaritatea medie: perioada de accelerare a dezvoltării şi maturizării, 
în special în plan intelectual; 

după 14(15) ani adolescenţa - perioada de dezvoltare a vieţii spirituale şi de orientare spre 
profesiune. 

Dacă încercăm să decelăm criterii capabile să explice dezvoltarea psihică se pot 


enumera! următoarele trei: 


a) 


b) 


c) 


tipul fundamental de activitate (cu valoare de reper psihogenetic dar, în acelaşi timp, şi 
psihodinamic); se referă la forme succesive de activitate în care se antrenează şi care 
devin din ce în ce mai complexe din punctul de vedere al caracteristicilor implicate. 
Aceste forme de activitate sunt. în ordinea dominantei în ontogeneza: autoservire, joc, 
învăţare dirijată, muncă. Fiecare antrenează în mod specific energia psihică de care 
dispune copilul (tânărul / adultul) în momentul manifestării respectivei forme de 
activitate ca dominantă prin organizarea de o anume factură a atenției, motivației, 
inteligenţei, sensibilităţii afective, proceselor cognitive în jurul sarcinii specifice de 
adaptare la condiţiile de mediu fizic şi social. Această antrenare are efecte formative, 
astfel încât, desfăşurarea activităţii fundamentale duce la dezvoltarea pe un plan superior 
a tuturor fenomenelor psihice implicate. 
tipul de relaţie (un al doilea reper deopotrivă psihogenetic si psihodinamic, dinamica 
formelor de relaţie fiind extrem de nuanţată de la naştere până la moarte) care exprimă 
structura evolutivă a adaptării şi integrării sociale. Relațiile cele mai frecvente sunt relații 
obiectuale (J. Piaget) şi de comunicare, de factură socială. În dezvoltarea ontogenetică a 
vieții psihice, fiecare dintre ele câştigă în plan cantitativ şi calitativ. De pildă, relațiile 
sociale îmbracă forme din ce în ce mai complexe: relații de protejare, simpatie, empatie, 
dependență, devoțiune, dominație, respingere, adversitate etc. Ele pot fi intime sau de 
natură ierarhică(oficiale), publice (depersonalizate) sau private, aşa cum rezultă dintr-o 
fină analiză realizată de Ed. Hull?. De asemenea, ele pot fi reciproc pozitive, reciproc 
negative sau asimetrice; pot fi analizate din perspectiva direcției de acțiune, a structurii 
lor, a dimensiunilor psihologice implicate şi corelate. Relațiile ca forme de comunicare 
implică încorporarea unei experienţe uriaşe în conştiinţa omului, determinând treptat 
discernământul conduitelor responsabile, reglementate prin reguli sociale acceptate şi 
utilizate ca atare. 

contradicţiile dialectice implicate de mai multe seturi de relaţii: 

e relaţiile dintre cerinţele socio-culturale (externe) exprimate latent față de individul 
uman aflat în dezvoltare şi posibilităţile de satisfacere a acestor cerinţe, posibilități de 
factură dublă: 

o de ordin potenţial subiectiv corelate, la rândul lor, cu cerințele subiective ale 
acestuia: dorinţe, idealuri, aspirații; 
o de ordin social (contextual); 


! Ibidem, p.26. 
? Ibidem, p.28-30. 

e relațiile dintre structurile psihologice vechi (deprinderi, sentimente deja elaborate, 
aptitudini deja confirmate) şi structuri noi solicitate spre elaborare de relația cu 
mediul social şi profesional; 

e relația internă structurii de personalitate în formare dintre aspirații şi posibilităţi reale. 

Tendinţa naturală a devenirii umane este tendința spre echilibru; de aceea apare ca 
evidentă alternanţa dintre perioade de manifestare explicită a unora dintre fațetele contradicțiilor 
prezentate anterior, cu perioade de relativ echilibru determinat de realizarea unor obiective 
concrete legate de adaptare. Întreagă această evoluţie deloc lineara, extrem de complexă, 
subliniază o idee fundamentală în perioada de geneză a vieții psihice dinamică acesteia este 
nuanțată de însăşi naşterea vieții psihice: după structurarea personalității umane nu se 
înregistrează o stagnare a evoluției, chiar dacă ritmurile schimbărilor sunt diminuate şi natura 
acestora este mai puţin spectaculoasă. 

Dezvoltarea psihică, parcurgând etape de geneză, de consolidare şi ajungând chiar într-un 
stadiu de uşoară regresie la vârstele înaintate, poate fi considerată ca un proces ce tinde spre 
armonie, echilibru cu mediul exogen, natural şi social şi cu propriile particularități, trebuinţe şi 
aspirații ale celui ce este purtătorul psihicului aflat în evoluție. 

Se ajunge la o periodizare de ansamblu a vieţii umane cu următoarea structură: 

1. Debutul vieţii: naşterea şi primul an de viaţă. 
Prima copilărie - perioada antepreşcolară (1-3 ani). 
A doua copilărie - perioada preşcolară (la noi 3-6/7 ani). 
A treia copilărie - perioada şcolară mică (7-11 ani). 
Perioada pubertăţii (11-14/15 ani) - preadolescenţa. 
Perioada adolescenţei propriu-zise 14/15-18. 
Perioadele tinereţii cu clasificări şi încadrări temporale extrem de variate: 18- 
22/24 adolescenta prelungită; 22/24 - 30 tinereţe -adult tânăr. 
8. 30-50 stadiul maturității depline; 24-57/62/65 maturitatea activă etc. 
9. Vârstele regresiei - dupa 62/65 de ani. 

Menţionăm că este dificil de încadrat strict în perioade temporale aceste vârste, 
diferenţele individuale fiind destul de mari şi având o determinantă aflată la intersecţia stării de 
sănătate cu motivaţia activității desfăşurate, cu performanţele acesteia acompaniate afectiv în 
plan subiectiv, cu nivelul de aspirații şi expectaţii etc. 

Ca o concluzie! , autorii citati fixează câteva caracteristici ale reperelor psihogenetice şi 
psihodinamice ce stau la baza dezvoltării psihicului uman: 

1) reperele psihogenetice se exprimă în compoziții complexe ce pot decela normalitatea de 
abaterea de la această (întârzierea sau avansul). 

2) ierarhizarea modului specific de exprimare a reperelor psihogenetice poate pune în 
evidență caracteristici ale evoluției (grad de activism, latura dinamică mai pregnantă, 
forța şi direcția investițiilor psihice la un moment dat). Vâgotski subliniază că, într-o 
analiză sincronică a unei anume vârste se distinge, întotdeauna, o zonă de dezvoltare 
proximală (zona proximei dezvoltări) a cărei cunoaştere face posibilă elaborarea unor 
strategii educaționale de maximă oportunitale şi eficiența; aceasta datorită faptului că 
educaţia este factorul coordonator al devenirii umane, alăturându-se eredității şi mediului 
social şi fizic, factori, de asemenea, importanţi, dar posibil de corijat sau estompat, între 
nişte limite, prin forța acțiunii educaţionale. 

3) înregistrarea unor întârzieri prelungite ale apariţiei unor caracteristici psihice cu valoare 
de repere psihogenetice se constituie ca indiciu al unui retard sau al unei debilități, în 
majoritatea cazurilor la vârstele copilariei 

4) neînregistrarea unei curbe normale de dezvoltare după apariţia unor caracteristici cu 
valoare de repere psihogenetice este semnalul unei strategii educaţionale deficitare, al 
unei acțiuni nestimulative sau negative din partea mediului sau semnul activităţii sub 
stres. 


SID 9 


! Ibidem, p.32. 

5) reperele psihogenetice sunt mult mai evidente decât mecanismele psihice ce stau la baza 
lor. Descifrarea acestor mecanisme a fost şi continuă să fie zona de cercetare în 
psihologie. 

După perioada de geneză a psihicului uman, odată cu înaintarea în vârsta, se poate urmări 
evoluția acestuia spre limitele maxime oferite de propriul potențial nu doar înnăscut ci construit 
cu migală în etapa de geneză; după afirmarea plenară a potențelor, se înregistrează uşoare (sau 
mai accentuate) regresii, reperele psihodinamice constituindu-se în alte configuraţi; este înca o 
zonă ce cere aprofundarea cercetării psihologice. În contextul lucrării de faţă interesează reperele 
psihogenetice cu configurația lor specifică în perioada premergătoare şcolii, repere constituite ca 
puncte de raportare a demersului pedagogic. 


II.2. TABLOUL PSIHOLOGIC AL VÂRSTELOR PREMERGĂTOARE ŞCOLARITĂȚII 

În abordarea problematicii specifice pedagogiei preșcolare şi a şcolarității mici unul 
dintre punctele de plecare trebuie să fie reprezentat de „tabloul psihologic" al vârstelor la care se 
face referire. Particularitățile acestuia trebuie să fie înţelese atât dintr-o perspectivă statică, 
sincronică, pe niveluri de vârstă, cât şi diacronic, în evoluţia diferitelor arii de dezvoltare de la 0 
la 10 ani. După cum se poate constata, perioada de timp la care se va face referire depăşeşte zona 
propriu-zisă a preşcolarităţii, extinzându-se până la vârsta 0, pentru că numai astfel se pot 
înțelege aspectele specifice ale evoluţiei copilului în plan psihologic şi numai o reală înțelegere a 
acestor aspecte poate să se constituie ca bază pentru abordarea pedagogică ulterioară a perioadei 
preşcolare şi şcolare mici. 

2.1. Stadialitatea în dezvoltarea psihică 

Dezvoltarea psihică este. neîndoielnic, un proces continuu, dar marcat de o anume 
„fragmentare"!, care determina posibilitatea de a decela "momente ale dezvoltării caracteristice 
printr-un ansamblu de trăsături coerente şi structurale, care constituie o mentalitate globală tipică 
şi consistentă, dar trecătoare'?. Au existat tending de a exacerba fragmentarea, sau de reducere a 
evoluţiei psihicului la un singur aspect tratat, dacă nu exclusiv, cel puțin prioritar față de altele nu 
mai puţin esenţiale, în fapt. 

„Dacă este relativ uşor ca, prin observare şi experimentare metodică, să se delimiteze 
evoluţia unor aspecte parțiale ale psihismului sau a unor tipuri bine definite de comportament, ca 
stadii sau ca perioade de echilibru, este, dimpotrivă, mult mai greu şi fără îndoială lucru artificial 
să se procedeze în acelaşi fel atunci când luam în considerare ansamblul personalității. 
Perioadele de acalmie sau criză nu intervin în acelaşi moment în diferite sectoare", ritmul de 
evoluție a unei componente sau a alteia poate fi diferit, modalităţile specifice de 
intercondiționare între componente (cognitive, afectivă, psihomotoric, socială) sunt diferite în 
momente diferite. 

Cu toate acestea, delimitarea unor perioade mari (stadii)" caracterizate printr-o anumită 
stare de echilibru şi maniera specifică de derulare a acestora în ontogeneză au fost analizate şi 
argumentate, într-o maniera cvasiunanim acceptată, cel puţin în punctele nodale ale concepției, 
de către Jean Piaget. Astfel, pornind de la dezvoltarea mintală a copilului J. Piaget o consideră ca 
pe o succesiune a trei mari construcții, fiecare fiind o continuare a celei precedente, în primul 
rând, reconstituind-o pe cea veche într-un plan nou şi în al doilea rând depăşind-o până la 
realizarea sa ca o construcție definită, ce la rândul său, se va integra pe un plan nou în construcția 
urmatoare.” Această integrare de „structuri succesive", fiecare bazându-se pe cea anterioară şi 
conducând la construirea următoarei, permite să se împartă dezvoltarea în „mari stadii şi în 
substadii", care respecta următoarele criterii: 


! Osterrieth Paul, Introducere în psihologia copilului, EDP, Bucureşti, 1976, p.34 

? Ibidem, p.34 

* Ibidem, p.3 

* Am precizat anterior că din perspectiva psihodinamică se utilizează conceptul de „perioade de evoluţie", iar 
perspectiva psihogenetică utilizează, îndeosebi, conceptul de „stadiu". 

` Piaget, J., Inhelder, B., Psihologia copilului, EDP, Bucureşti, 1973. 

1) ordinea succesiunii este constantă, cu toate că vârstele medii pe care le caracterizează 
pot varia de la un individ la altul, potrivit gradului său de inteligență sau de la un mediu social la 
altul. Dezvoltarea stadiilor poate da, deci, loc la accelerări sau la întârzieri, dar ordinea de 
succesiune rămâne constantă, în domeniile în care se poate vorbi despre asemenea stadii; 

2) fiecare stadiu este caracterizat printr-o structură de ansamblu, în funcție de care pot fi 
explicate principalele reacții particulare; 

3) aceste structuri de ansamblu sunt integrative şi nu se substituie unele celorlalte: fiecare 
rezultă din cea precedentă, integrând-o ca structură subordonată şi o pregăteşte pe următoarea, 
integrându-se în ea mai devreme sau mai târziu”! 

Piaget se referă ca formulare la evoluţia mintală dar, tratarea de detaliu din lucrarea citată 
face referire explicită la evoluţia în plan afectiv, social şi moral, cel psihomotor fiind cu 
precădere tratat în corelaţia sa funcțională cu planul intelectual în ontogeneza timpurie. Însăși 
enumerarea factorilor determinanţi ai evoluției „mintale" a copilului, a căror intercorelare 
complexă stă la baza mecanismelor de asimilare - acomodare specifice constituirii starilor de 
echilibru ce determine adaptarea, face trimitere dincolo de zona mentalului. Aceşti factori sunt în 
opinia lui Piaget: 

a) creşterea organică, şi în special, maturarea complexului format din sistemul nervos şi 
sistemele endocrine; 

b) rolul exerciţiului şi al experienței dobândite în acțiunea efectuată asupra obiectelor; în 
acest punct autorul face referire expresă asupra rolului acțiunii cu obiectele în elaborarea 
structurilor logico-matematice, cantonându-se clar în zona mentalului; 

c) interacţiunea şi transmiterea socială este un alt factor necesar dar nu şi suficient al 
dezvoltării (ca fiecare dintre ceilalți). Deja în acest moment autorul se raportează explicit la 
evoluţia în plan social spunând: „socializarea este o structurare la care individul contribuie în 
aceeaşi măsură în care o primeşte. De aici solidaritatea şi izomorfismul dintre operații şi 
cooperaţie"?, în sensul că, odată cu structurarea operaţiilor (cu trecerile prin stadiul preoperator) 
are loc o dezvoltare a co-operaţiei pe coordonata sociala, a posibilităților de a relaționa cu 
covârstnicii şi cu adulții în modalităţi din ce în ce mai complexe şi mai nuanţate. Legătura dintre 
planul cognitiv şi cel social este şi mai bine reliefată de afirmația: „chiar în cazurile 
transmiterilor în care subiectul pare în cel mai înalt grad receptiv, cum este transmiterea şcolară, 
acțiunea socială este ineficientă fără o asimilare activă a copilului, ceea ce presupune 
instrumente operatorii adecvate"? 

d) construcția progresivă în care fiecare inovație devine posibilă pe baza celei precedente; 
„planul" prestabilit al construcţiei aparţine adultului ce observă evoluția şi nu copilului care „îl 
descoperă" pe măsură ce-l reconstruieşte în termenii lui proprii. Mecanismul acestei construcții 
succesive constă în compensări active ale subiectului reprezentând reglaje, atât de tipul feedback, 
în raport cu răspunsul la o perturbație exterioară, cât şi de tipul feed-forward (în raport cu un 
răspuns doar anticipat). În finalul concluziilor sale privind stadialitatea dezvoltării mintale, J. 
Piaget face explicit precizarea că nu se poate gândi o separare între afectiv şi cognitiv de pildă. 
„Afectivitatea constituie energetica conduitelor, al căror aspect cognitiv se referă numai la 
structuri. Nu există, deci, nicio conduită oricât de intelectuală ar fi ea, care să nu aibă drept 
mobiluri factori afectivi; dar reciproc, nu pot exista stări afective fără intervenţia percepțţiilor sau 
a înțelegerii care constituie structura lor cognitivă. Conduita este, deci, unitară (...) cele două 
aspecte - afectiv şi cognitiv - sunt inseparabile şi ireductibile.“ 

În continuare, urmând în mare periodizarea realizată de P. Osterrieth vom prezenta în 
sinteză principalele caracteristici ale stadiilor corespunzătoare perioadei preşcolare şi şcolare 
mici. O abordare cu mai multe detalii, necesară corelării dintre psihologia copilului şi pedagogia 
preşcolară şi a şcolarităţii mici şi a şcolarității mici, care-şi fundamentează demersurile pe 


! Piaget, J., Inhelder, B., Psihologia copilului, EDP, Bucureşti, 1973, p.128-129 
? Piaget, J., op. cit. p. 131 
? Piaget, J., op. cit. p. 131 
1 Piaget, J., op. cit. p. 131 


16 


Pedagogia preşcolară şi a şcolarității mici 


cunoaşterea psihologică, este prezentată în anexa 2. Astfel, punctul a) al algoritmului următor 
este abordat în text, punctele b), c), d) cu aprofundările sprijinite pe bibliografie fac obiectul 
anexei amintite. 


Algoritmul prezentării fiecărui tablou este următorul: 
a. caracterizarea generală a stadiului 
b. aria de dezvoltare psihomotorie 
c. aria de dezvoltare intelectuală 
d. aria de dezvoltare socio-afectivă, cu implicații atitudinal-morale 


2.2. Vârsta celei mai mici copilării (între 0-15/18 luni) 
Caracterizarea generală a acestei vârste 
Această perioadă a ontogenezei se caracterizează, în principal prin: 
> copilul dobândeşte, pe baza echipamentului cu care este dotat la naştere, caracteristici 
specific umane: 
e  prehensiunea 
e mersul biped 
e inteligența practică elementară 
e primele achiziții de limbaj 
> se pun bazele întregii arhitecturi complexe a personalităţii ce va fi rezultatul unui proces 
îndelungat, complex şi nu lipsit de momente critice 
Aspectele generale implicate de studiul acestei perioade sunt: 
e faza prenatală şi naşterea 
e echipamentul noului născut 
e începuturile organizării 
e apariția sociabilității 
e primele reactii emoţionale 
e dezvoltarea motorie specifică 
e apariția inteligenţei 


2.3. „Perioada expansiunii subiective" (perioada 1/2 an la 3 ani) 
Caracterizarea generală a stadiului 

Independent în deplasare, extinderea considerabilă a câmpului de acțiune, determină noi 
căutări punându-se în acţiune toate achizițiile de până acum. „Vârsta tropăitorului"” (Osterrieth) 
sau „vârsta acrobată" (Gessel) este o perioadă de majore transformări în planul ontogenetic. 
Acum se achiziționează limbajul ca mijloc de exprimare şi de comunicare cu o importanță 
covârşitoare atât în dezvoltarea intelectuală" cât şi în aceea de ordin socio-afectiv. Fiinţa care se 
deplasează de dragul cuceririi spațiului, devine treptat ființa care „trăncăneşte” de dragul 
exersării acestui miracol care este vorbirea. Planul acțiunilor efectuate se suprapune cu acela al 
acțiunii vorbite. „Gândirea" în formele ei rudimentare, specifice vârstei, face posibil jocul 
simbolic datorită marii sale încărcături cu „aderenţe afective şi active"(Piaget). 

Universul înconjurător este un univers al stărilor personale ale copilului, conştiinţa 
individualităţii aflându-se la început de drum (adualismul fiind încă prezent). Treptat, conştiinţa 
de sine se conturează, „lonel" nemaifiind pur şi simplu Ionel şi pentru sine ci devenind „eu" iar 
cerinţele, adresate de acum verbal şi nu doar gestual sunt direcționate către „mine". 

2.4. „Descoperirea realităţii externe" (perioada 3-6 ani) 
Caracterizarea generală a stadiului 

Această perioadă de vârstă are o importanță deosebită în viața copilului. Este, practic, 
perioada în care un număr destul de mare de copii, prin integrarea în învățământul preşcolar, ies 
din cadrul educaţional restrâns al familiei. Noul cadru educaţional, integral educaţiei formale, 
plasează copilul într-o constelație nouă de relaţii sociale în care el nu mai este „cel mai 

important", aşa cum este considerat ca minor în familie chiar şi în condițiile în care nu este copil 
Unic, ci îşi începe ucenicia unei noi experiențe alături de covârstnici cu statut egal. Mai mult, 
inserția în instituția preşcolară presupune şi exercitarea unei influenţe educative de cu totul altă 
factură, cu finalităţi, obiective, conținuturi şi modalități de acțiune specifice. Aceste demersuri 
educaționale se realizează, desigur, pornindu-se de la fundamentul psihologic al vârstei copiilor 
şi ținându-se cont de faptul că acesta continuă să fie membrul unei familii care, la rândul ei, îşi 
continuă exercitarea influențelor educaţionale. 

În ceea ce priveşte pedagogia acestei vârste, întreaga lucrare se va ocupa în detaliu de 
problematica respectivă, în contextului acestui subcapitol, încercăm să conturăm tabloul 
psihologic al perioadei, tablou ce se constituie ca premisă a abordării oricărui demers 
educațional formal. 

Vârsta cuprinsă între 3-7 ani se caracterizează prin continuarea, pe un alt plan, a 
evoluţiilor conturate în stadiile anterioare. Astfel, „procesul de rectificare a perspectivei adualiste 
primare" (...) începe în acest stadiu şi, reluând termenii propuşi de Freud, se poate spune că 
„<principiul realității> capătă consistenţă şi vine să se opună <principiului plăcerii>". „Acest 
stadiu este acela în care copilul, fixându-şi oarecum singur locul prin criza de opoziție şi 
disociindu-se în oarecare masură de lumea ambiantă descoperă că există o realitate externă care 
nu depinde de dânsul şi de care trebuie să ţină seama dacă vrea să-și atingă scopurile”. 

În consecință, comportamentul infantil începe să se caracterizeze printr-o atitudine 
incontestabil mai realistă şi mai obiectivă, care cunoaşte o evoluţie deosebită, aşa încât la şase 
ani copilul este capabil să depăşească simpla activitate ludică, urmărind finalităţi independente 
de plăcerea pe care aceasta i-o poate oferi. „La trei ani şi jumătate sau la patru ani te prefaci că 
scrii; la şase ani eşti în stare să înveţi scrisul cu adevărat şi să depui în acest scop eforturi mari; a 
fost atins un anumit grad de maturizare care face posibilă şcolarizarea".? Se constată că plaja de 
evoluţie este largă şi trecerile nu sunt bruşte. De aceea între 3 şi 6(7) ani se vor regăsi multe 
dintre caracteristicile etapei anterioare, în special implicaţii ale egocentrismului, poziție de care 
copilul nu se îndepărtează cu prea mare uşurinţă. 

2.5. „Vârsta rațiunii” — vârsta cunoaşterii (perioadă 6 — 10 ani) 

Ultima fază a copilăriei, între 6-10 ani, coincide cu prima etapă şcolară. Interesul pentru 
şcoală, manifestat de adulţii semnificativi pentru copil (părinţi, bunici etc.) creează o „aşteptare 
psihologică” pentru copilul preşcolar care va păşii pragul clasei întâi. Totuşi, intrarea copilului în 
şcoală poate îmbrăca, pe alocuri, caracteristicile unui „adevărat şoc” şi solicită o amplă 
mobilizare de capacităţi adaptative. Odată cu intrarea copilului în sistemul şcolar. Învăţarea 
devine tipul fundamental de activitate. Pe parcursul a patru ani de mică şcolaritate, copilul îşi 
însuşeşte deprinderile de scris-citit, calcul, unele cunoştinţe elementare din domeniul ştiinţelor 
naturii, geografiei, istoriei. Se poate considera că există două subetape ale perioadei şcolare mici: 
subetapa de alfabetizare (clasa I şi a II-a) şi subetapa de consolidare a alfabetizării (clasa a III-a 
şi a IV-a). În prima subetapă (clasa I şi a II-a) are loc adaptarea treptată la rolul de şcolar, copilul 
mai păstrând caracteristici ale perioadei anterioare (atenţie fluctuantă, nevoia de joc, aprobarea 
adultului etc.). Atenţia copiilor este încă fluctuantă fiind atrasă mai ales de evenimente concrete 
din mediul înconjurător. Inteligența este implicată în stabilirea de relaţii concrete şi mai puțin în 
raționamente abstracte. Memoria este mai mult vizuală decât verbală. Tendinţele spre joc sunt 
pregnante, în această perioadă prin intermediul jocului făcându-se trecerea spre activitatea de 
învăţare. Afectivitatea capătă o oarecare stabilitate, în comparație cu perioada preşcolară, dar este 
încă fluctuantă şi contextuală. Copilul începe să acorde din ce în ce mai multă atenţie regulilor 
impuse de cerinţele statutului de şcolar. În a doua subetapă şcolară (clasa a III-a şi a IV-a), 
copilul începe să se intereseze de cunoştinţele din diferite domenii, de competițiile sportive, de 
activităţile artistice, de viaţa colectivului clasei din care face parte. Atitudinea față de reguli se 
schimbă uşor. Controlul şi autocontrolul respectării acestora începe să fie testat: spune când 
colegii săi greşesc dar şi „omite” să-i atragă atenția învățătoarei când regulile sunt încălcate. 


! Osterrieth, P., op. cit. p. 86-87 
? Osterrieth, P., op. cit. p.86-87 

Acţionează un fel de „înțelegere” şi o discretă solidaritate de vârstă. Copilul progresează în 
activitatea de scris-citit, dobândeşte tehnici intelectuale de învăţare (redactarea planului de idei, 
elaborarea rezumatului etc.). Gândirea se organizează în jurul unor noţiuni fundamentale: de 
timp, de număr, de cauză, de mişcare etc. Ritmul de desfăşurare al activităţilor devine mai vioi, 
mai alert şi activitatea intelectuală este mai intensă. Se dezvoltă capacitatea de înţelegere, se 
lărgeşte orizontul intelectual şi cultural. Jocul de competiție devine palpitant. Copilul participă 
activ la viaţa echipelor din care face parte. Jocurile stimulează şi organizează coordonarea 
motorie şi influențează integrarea acțiunilor în obiective de grup. 

În general, pe perioada şcolarităţii mici, personalitatea, deşi încărcată de responsabilități 
relativ numeroase şi dificile, traversează o perioadă de expansivitate. Forţele fizice şi psihice ale 
copilului încep să se exprime şi să provoace acestuia o autodezvăluire a posibilităților, situaţie 
care îl mulţumeşte pe copil şi-i creează conştiinţa unei mari independente. 


II.3. ROLUL EDUCAȚIEI ÎN PERSONOGENEZĂ 
3.1. Câteva consideraţii asupra raportului ereditate - mediu - educaţie 

Nu ne propunem în acest context o tratare detaliată a factorilor dezvoltării psihice ci 
dorim doar să dezvoltăm o bază de raportare pentru tratarea rolului educatei, în general, şi a 
educației la vârsta preşcolară, în special în procesul complex de construcție a personalității 
umane. Abordarea sumară a tabloului psihologic al primelor vârste a făcut posibilă înțelegerea 
faptului că dezvoltarea psihică a copilului prezintă o evoluţie stadială, fiecare dintre stadii 
constituindu-se ca expresie a unui echilibru stabil între diferitele componente ale vieţii psihice; 
ordinea stadiilor este întotdeauna aceeaşi, cel anterior fiind integral pe un alt plan în stadiul 
următor, care la rândul său se constituie ca premisă functională pentru etapa ce-i urmează. 
3.1.1. Ereditatea 

În această dezvoltare complexă copilul se angajează cu un dat ereditar (premise 
ereditare) care, în condiţii specifice de viaţă intrauterină şi de naştere, îmbracă forma fondului 
înnăscut, congenital, pe care porneşte construcția edificiului complex al personalității umane. 
Ereditatea (ca nucleu al acestui dat înnăscut) este înțeleasă ca o transmisie de mesaje „specificate 
de-a lungul generaţiilor; mesajele sunt codate în forma codului genetic, în acizii nucleici (mai 
ales în cromozomi) şi sunt supuse combinărilor, erorilor de copiere, alterărilor, mutaţiilor”!. Ea 
reprezintă ansamblul dispoziţiilor (predispoziţiilor, posibilităților, caracterelor sau potențelor) de 
natura anatomo-fiziologică, transmise prin mecanismele şi informaţiile genetice de la generatiile 
anterioare la generative tinere prin intermediul părinților.” 


Gena este unitatea funcţională de la nivelul nucleului acidului dezoxi-ribonucleic (AND), particulă a 
unui cromozom care poartă caracterele eredității. La rândul său cromozomul este definit ca o particulă ce ia 
naştere din nucleul unei celule în timpul diviziunii ei. Genomul (ca termen din biologie) reprezintă ansamblul 
particularităților ereditare prezente în nucleul celular (în sens mai restrâns semnifică grupul cromozomilor). 
Genotipul este ansamblul "informaţiilor" (calităților) ereditare ale unui individ care, prin interacțiune cu mediul 
realizează fenotipul. Fenotipul este reprezentat de rezultatul "vizibil" şi constatabil din organism, răspuns al 
genomului faţă de incitaţiile şi tensiunea mediului; totalitatea însuşirilor caracteristice unui organism, care s-au 
format în procesul dezvoltării individului. 


3.1.2. Mediul fizic şi social 

Am văzut că, încă din primele momente ale vieţii, copilul, deținător al acestui dat 
congenital, „candidat la umanitate, în calitate de purtător al trăsăturilor esențial umane în stare 
potențială, va avea de străbătut un drum lung, drumul personogenezei, până va deveni OM cu tot 
ceea ce este reprezentativ pentru acest concept. Acest drum este parcurs în condiții de mediu 


1P P. Neveanu, Dicţionar de psihologie, Editura Albatros, Bucureşti, 1972 


? Bontaş, I., Pedagogie, Editura All, Bucureşti, 1994 
3? Definiţii realizate după P. P. Neveanu. op. cit. şi după Marcu, F., Maneca. C. Dicționar de neologisme, Editura 
Academiei RSR, București, 1978 

fizic şi social specifice fiecărui individ. Ansamblul condițiilor fizice şi sociale în care trăieşte şi 
se dezvoltă copilul prezintă elemente comune pentru grupuri mari de oameni (popoare, 
comunități) dar se caracterizează şi prin aspecte particulare (în special pe zona socială) pentru 
fiecare dintre copii. Chiar şi copiii crescuţi în aceeaşi familie pot avea relații sociale nuanţat 
diferite cu mediul social al acesteia, relații ce vor influenţa diferit dezvoltarea lor psihică, 
formarea personalități lor. 

Condițiile de mediu fizic (climă, vegetaţie, faună) influenţează ritmul de activitate, 
vestimentația, hrana, modul de a petrece timpul liber, dincolo de influenţele implicite profunde 
pe care le au pe toată traiectoria psihogenezei. Cele de ordin social, cu mare influență asupra 
relației specifice dintre organismele vii şi mediul lor (aspectul ecologic) influenţează 
personogeneza într-o manieră şi mai complexă. Înainte de o detaliere a problemelor legate de 
rolul mediului în devenirea umană se cuvine să arătăm că, însuşi echipamentul înnăscut este un 
rezultat al unei anume interacțiuni dintre datul ereditar şi mediul (extern copilului ca entitate) 
intrauterin. În general însă, se consideră că datul înnăscut (cu accent pe componenta sa ereditară) 
este un factor endogen al dezvoltării umane, ce ţine de ființa umană aflată în procesul dezvoltării. 
Mediul fizic şi social reprezintă factorul exogen al acestei deveniri. 

Copilul aparţine iniţial unei familii în sânul căreia se nasc relații afective şi sociale de o 
anume factură, îşi va extrage energia evoluţiei sale psihice constând din izvorul reprezentat de 
aceste relaţii; acestui izvor i se vor adăuga mereu altele, cu arie de acţiune din ce în ce mai largă 
din punct de vedere social: gradiniţa, colectivul şcolar al şcolii primare, colectivul şcolar din 
gimnaziu, apoi din liceu, la care se adaugă grupurile de joacă, grupul de prieteni etc.; dar în 
centrul lor va rămâne, până la vârsta constituirii propriei familii, mereu familia de proveniență. 
În urma studiilor efectuate se pare că aceasta îşi păstrează influența chiar şi la nivelul noii 
familii, tânărul soț sau tânăra soție purtând modelul matern / patern în propria lor structură de 
personalitate şi acționând în concordanţă sau în opoziţie cu acest model, în funcție de complexa 
relaționare socio-afectivă implicată de propria-i evoluţie. În acest context am făcut referire la 
mediul social privit din perspectiva grupurilor sociale în care se integrează simultan şi / sau 
succesiv copilul, preadolescentul, adolescentul, tânărul pe traiectoria sa ontogenetică. 

Mediul social poate fi privit şi din perspectiva naturii relațiilor sociale oferite individului 
uman aflat în dezvoltare; din acest punct de vedere putem vorbi de mediul socio-economic, cu 
efecte interesante li nuanţate în dezvoltarea umană, mediul socio-igienic, mediul socio- 
comunicativ, cel socio-afectiv şi, nu în ultimul rând, mediul socio-profesional.! 

Având în vedere natura lor, factorii mediului sunt structurați atât ca realitate fizică, 
reprezentată de prezenţa nemijlocit perceptibilă a persoanelor şi a obiectelor ce îl înconjoară pe 
copil de la naştere şi îi însoţeşte evoluția spre maturitate, cât şi ca „ansamblu de relaţii, raporturi 
şi semnificaţii, care formează însăşi substanţa mediului ca factor cu rol în dezvoltare'?. 

În consecință, mediul social se impune ca factor al dezvoltării psihice nu doar prin 
conținutul reprezentat de prezența oamenilor şi obiectelor în accepțiunea lor de produse sociale, 
ci, mai ales, prin raporturile şi relaţiile ce se stabilesc între copil (om) şi produsele mediului, 
conferind acestor conţinuturi valoare de condiţii ale dezvoltării.” În contextul abordării vârstelor 
premergătoare şcolii, o analiză a rolului mediului în acest moment al dezvoltării psihicului şi a 
personalităţi necesită câteva precizări. În consecinţă, mediul social se impune ca factor al 
dezvoltării psihice nu doar prin conținutul reprezentat de prezența oamenilor şi obiectelor în 
accepțiunea lor de produse sociale, ci, mai ales, prin raporturile şi relatiile ce se stabilesc intre 
copil (om) şi produsele mediului, conferind acestor conţinuturi valoare de condiţii ale 
dezvoltării. 

În contextul abordării vârstelor premergătoare şcolii, o analiză a rolului mediului în acest 
moment al dezvoltării psihicului şi a personalităţii necesită câteva precizări. 


! Panţuru, S., Fundamentele psihologiei, Curs partea I, Universitatea Transilvania Braşov 
2: 


3 Ibidem 

Din perspectiva <conţinutului> conceptului de mediu (prezenţa nemijlocit perceptibilă a 
persoanelor şi obiectelor din jur) se pot evidenția ca aspecte de majoră importanţă pentru vârsta 
cuprinsă între 0 şi 6(7) ani, până la 10 ani. 

e condițiile materiale ş igienico-sanitare oferite de cadrul - familial, de gradiniță / şcoală. 
de cartier, oraş sau comună / sat; 

e condiții de mediu geografic (relief, climă, vegetație, faună) specifice; 

e condiții de mediu ecologic ca relație concretă a organismelor cu mediul lor; persoanele 
concrete cu care intră copilul în contact, începând cu cercul familial restrâns, până la 
persoanele cu care intră în contact pe stradă, la joacă, la gradiniţă / şcoală etc. 

Din perspectiva raporturilor şi relaţiilor copilului cu persoanele şi condițiile menţionate 
anterior se pot reliefa ca importante următoarele aspecte: 

e relaţiile socio-afective concrete oferite de mediul familial şi ulterior, adăugându-se 
acestora, cele oferite de mediul instituției preşcolare / şcolare şi relaţiile socio- 
afective aflate la intersecția dintre influențele familiei şi ale gradinitei / şcolii; 

e relaţiile socio-comunicative succesive şi simultane cu structurile de mediu social în 
care se integrează copilul (familie - în sens restrâns şi în sens larg, grup de joacă, 
gradiniță); 

e influenţele indirecte, dar importante, ale mediului socio-cultural şi socio-profesional 
cărora le aparțin membrii familiei. 


Din acest ultim punct de vedere amintim ce spune G. Allport despre rolul culturii în personogeneza. 
„Cultura modelează personalitatea mai ales pentru că oferă soluții gata elaborate, pretestate pentru multe din 
problemele de viață. E greu de presupus ca un copil să inventeze pe baza propriei sale experienţe de viaţă o limbă 
sau o schemă de tratament medical; el nu ar putea elabora o ştiinţă, o etică sau o religie corespunzătoare. El 
trebuie să se bazeze pe experiența rasei sale. Cultura îi oferă soluţii depozitate - nu totdeauna exacte, dar cel 
puțin disponibile. Cultura are un răspuns (uneori numai făcut la repezeală) pentru fiecare întrebare care poate fi 
pusă. Ea este un proiect preelaborat de viață”. Soluţiile despre care vorbeşte autorul citat se află, într-un anumit 
moment istoric şi într-un anumit context geo-economico-politic, la un nivel anume de elaborare, nivel către care 
membrii familiei copilului, ceilalți adulți cu care acesta intră în relaţii circumscrise mediului social, au acces în 
grade diferite. Relaţiile sociale şi chiar cele afective cu copilul vor fi marcate de gradul de cultură a adulților cu 
care copilul intră în contact, grad de cultură influenţat, la rândul său de natura profesiunii acestora.” 


Sunt determinate genetic: trăsături distinctive ale speciei umane (poziția anatomică 
bipedă, conformaţia umană, etc.) şi trăsături diferenţiate genetic ce combină însuşiri materne şi 
paterne: 

e culoarea ochilor, părului, a pielii, pilozitatea corpului 

e aparența venelor pe piele, dentiția, particularităţile analizatorilor 

e forma feţei, urechilor, mâinilor, etc. 

e sensibilitatea pentru anumite boli, grupe sanguine 

e plasticitatea sistemului nervos 

e  îndemânări motorii, dexterității manuale 

Nu tot ceea ce se observă la noul-născut este în mod obligatoriu ereditar (unele 
anomalii pot fi ereditare, dar alele pot fi produsul unor carene în alimentaţia mamei pe perioada 
sarcinii, a muncii în mediul toxic, a hipoxiei etc.). Cert este că nici un conţinut psihic, trăsături 
morale sau de caracter nu se moştenesc (nu sunt ereditare). Asemănarea părinți-copii în privința 
caracterului este „rezultatul unei influențări durabil-conştiente sau inconştiente dar nicidecum nu 
constituie o transmitere ereditară”. Noul-născut nu moşteneşte gata formate însuşirile şi 
proprietăţile psihice ale antecedenților, dispoziţiile ereditare constituind doar premise ce trebuie 


! Allport, G. W., Structura şi dezvoltarea personalităţii, EDP, Bucureşti, 1981. 
? Allport, G. W., Structura şi dezvoltarea personalităţii, EDP, Bucureşti, 1981. 

conectate în programe speciale care vor determina: procese, însuşiri, calități. Ereditatea este doar 
o premisă indispensabilă dar nu factor hotărâtor căci factorii ereditari-biologici faţă de cei sociali 
nu pot conferi omului calitatea umană. Cu cât copilul este mai mic cu atât este mai puternică şi 
mai pregnantă prezenţa factorilor ereditari. Pe măsură ce copii cresc, devine de o mai mare 
importanță familia şi şcoala (mediul) şi educaţia (cunoştinţele, deprinderile, abilitățile etc.). 
Copiii cu diferite carenţe senzoriale, intelectuale, motorii se află sub influența eredității iar cei 
normali sunt influențați mai mult de mediu şi educaţie. Astfel copiii subdotați solicită un mai 
mare aport al educaţiei, eforturi mult mai mari pentru a progresa şi a se dezvolta. Se consideră că 
sensibilitatea (acuitatea vizuală, sensibilitatea tactilă) este mai mult influențată de ereditate decât 
procesele intelectuale care se dezvoltă mai mult prin educaţie. Între ereditate şi mediu există însă 
un celebru dualism. Se consideră că există câteva CĂI prin care mediul îşi transmite influenţele 
sociale: supunerea la influenţe, în speranța unei recompense; internalizarea: asimilarea 
comportamentelor noi la valorile spirituale din societate; identificarea: adaptarea 
comportamentului unei persoane / unui grup datorită ataşamentului, admiraţiei faţă de acesta. 

Personalitatea umană se formează la intersecția factorilor ereditari cu cei socio-culturali. 
Intersecţia nu este uniformă, dovadă gemenii univitelini (posedă zestre biologică identică) şi cei 
bivitelini (zestre biologică foarte apropiată) care se deosebesc între ei sub aspectul personalităţii, 
dacă au fost crescuţi în medii diferite. Studiile pe gemeni identici ale lui J.Larmat din „Genetica 
inteligenţei” susține că influența eredității pare a fi mai puternică. Se afirmă că subiecţii cu 
acelaşi genotip vor dezvolta în condiţii de mediu deosebite, fenotipuri diferite. De asemenea 
pentru gemenii monozigoți crescuţi în familii diferite se observă un C.I.= 0,75-0,80 susținându- 
se o influență slabă a factorilor de mediu în familii cu situaţii apropiate. Fără a nega în totalitate 
afirmaţia de mai sus (dedusă din lucrarea citată) vin să contraargumentez chiar cu ceea ce spunea 
Galton „ar fi greşit să supraestimăm rolul unuia dintre factori şi să-l ignorăm pe celălalt, ci mai 
degrabă trebuie să urmărim întrepătrunderea şi intersectarea celor doi factori: mediul şi 
ereditatea”. Că mediul este foarte important este foarte adevărat. Mult mai importantă este 
„măsura, maniera şi rezonanţa interacțiunii” (A.Cosmovici, L. Iacob, „Psihologia şcolară”) 
dintre factorii de mediu şi individ. Astfel un factor de mediu prezent, dar neutru ca acţiune sau 
care nu stârneşte interesul (indiferent) individului nu implică dezvoltarea individului. Partizanii 
ambientalismului merg într-atât încât susțin că aptitudinile speciale (muzicale, matematice, 
artistice etc.) nu se moştenesc ci, mai degrabă este vorba de o continuitate socio-culturală, de 
mediul propice în care se naşte copilul, de acea „nutriţie culturală” (se încearcă explicarea 
fenomenului familiei celebre Bach nu din punct de vedere al eredității ci, al mediului, prin „baia” 
culturală găsită de copii la naştere, în mediul familial). 

Factorii de mediu fizic şi social, ca factori exogeni ai dezvoltării umane, au rol de 
condiție a acestei dezvoltări, o condiție pe cât de indispensabilă pe atât de importantă. Trebuie 
menţionat ca această <condiţie> nu are întotdeauna influenţe stimulatoare asupra dezvoltării ci, 
dimpotrivă, uneori exercită reale funcții frenatoare sau direcționează dezvoltarea către 
dimensiuni negative din perspectiva „calității” devenirii omului ca OM. 

3.2. Educaţia. Formele educaţiei la vârstele premergătoare şcolii şi a micii şcolarități 

Factorul determinant al formării şi dezvoltării personalității s-a dovedit a fi educația. 
Fondul ereditar şi înnăscut cu care copilul intră pe poarta vieții este premisa dezvoltării. Mediul 
fizic şi social creează condiţiile specifice ale acestei dezvoltări a personalității sale. Orientarea 
devenirii umane, acțiunea cu caracter stimulativ sau corectiv exercitată chiar asupra premiselor 
ŞI, respectiv, condiţiilor amintite este realizată de ceea ce s-ar putea numi „organizatorul de 
proces" sau „operatorul special" al personogenezei (S.Panţuru) - educația. Aceasta exercită o 
influență de maximă importanţă asupra procesului devenirii umane, influență cu caracter spontan 
sau intenționat, ocazional sau permanent. Dacă atunci când îmbracă forme intenţionate şi 
permanente educaţia. se doreşte, cel puţin şi este, în cea mai mare măsură, capabilă să exercite o 
influență pozitivă, formele sale spontane sau neintenționate pot avea şi influenţe negative. Ca 
activitate conştientă, dirijată spre finalități elaborate, educaţia este realizată de reprezentanți ai 
generației adulte ce-şi propun să formeze pe reprezentanţii tinerei generaţii (sensul restrâns al 

conceptului de educație). Aceşti adulți sunt părinții investiţi cu funcții educaţionale prin însuşi 
rostul lor în societate şi educatorii profesionişti care exercită actul educativ în manieră formală 
sau non-formală. Acțiunea educativă exercitată de aceştia este, cel puţin la nivel de deziderat, 
întotdeauna, pozitivă pentru personogeneză. Societatea, mediul fizic exercită însă influenţe 
educaţionale implicite, difuze (zona informalului educaţional) care au efecte diversificate (şi nu 
în mod obligatoriu pozitive) asupra dezvoltării personalității. Este rostul educatorilor menționați 
anterior să ajute filtrarea influențelor venite din zona educației informale de aşa manieră încât să 
stimuleze pe acelea pozitive şi să le contracareze sau măcar să le estompeze pe cele ce ar putea 
avea efecte negative. 


Educaţie formală: procesul educaţional ce implică organizare instituțională pentru educație, finalități 
educaţionale explicite, formulate prin idealul educaţional, caracter conştient, dirijat al selecţiei şi transmiterii de 
valori culturale, ştiinţifice, morale, estetice, religioase etc. Se realizează în instituții de învățământ, de stat sau 
particular, într-o structură organizatorică dată, reprezentată de sistemul de învățământ şi prin intermediul unui 
proces de învățământ, în care responsabili de calitatea actului educativ sunt cadre special pregătite pentru 
această profesiune. 


La vârstele premergătoare şcolii, educaţia are caracteristici şi funcții cu nuanţe specifice. 
În primul rând, copilul este supus primelor influențe educative în mediul familial, întotdeauna 
părinţii doresc, şi de cele mai multe ori reuşesc, să-şi educe bine copiii. „Bine" este un concept 
care suportă influenţe venite din zona socio-culturalului şi profesionalului şi chiar a afectivului, 
prin intermediul părinților care-i conferă nuanțe extrem de diversificate. Gradul de cultură a 
părinților, nivelul lor de educaţie, nivelul de satisfacție profesională (chiar în profesii care nu au 
necesitat un grad prea elaborat de şcolarizare), nivelul economic al familiei au influenţe notabile 
asupra copilului (pozitive sau negative, calitatea lor fiind în mare măsură dictată de filonul etic al 
mediului familial). Am vrea să precizăm că, deşi în mod normal, nivelul de şcolarizare ar trebui 
să fie direct proporțional cu gradul de cultură şi de educaţie a părinţilor, viaţa nu confirmă 
întotdeauna logica acestei relaţii. În aceste condiţii, snobismul ce se instalează uşor într-o 
asemenea conjunctură are efecte nedorite asupra evoluţiei copiilor. 


Educaţie nonformală: o formă de educație realizată tot în cadru instituționalizat, organizat, dar în 
contextul unor instituţii care nu au ca obiectiv explicit prioritar educaţia. Instituţia familială, ca celulă sociala 
bazală, are funcţii certe educative, dar nu se poate spune că-şi exercită aceste funcţii prin acţiuni explicit 
educative, cu finalităţi şi strategii clare din acest punct de vedere. Adesea între demersurile” sale educative 
spontane, conjuncturale şi, de la un moment al ontogenezei, corelaţiile demersurilor organizat-educative ale 
instituțiilor de învățământ, şi „modelul comportamental” oferit (componentă a educaţiei informale) pot să apară 
disfuncţii. De pildă, parinţii pot cere explicit copilului şi nu mintă, dar cadrul familial oferă exemple de „viață în 
minciună”. 

Radioul, televiziunea, muzeele, teatrele, presa, deşi nu explicit destinate educaţei, pot avea secvenţe de 
acțiune cu valoare voit educativă. 


Educaţia informală: efectul educativ al acțiunilor sau activităţilor socio-umane, culturale sau de altă 
factură asupra individului în formare. Strada, grupul de joacă, emisiunile (nu destinate explicit educației) de 
radio sau TV, presa, filmele, teatrul, expoziţiile, muzeele etc. au influențe educaţionale circumscrise zonei 
informalului. 


Nivelul economic al familiei, de asemenea, în mod normal ar trebui să faciliteze acţiuni 
educative cu efecte benefice asupra copiilor dar, din păcate, părinți destul de numeroşi greşesc 
fundamental, oferind celor mici prea mult (vestimentaţie costisitoare şi răspunzând unor capricii 
ce se instalează rapid de la vârstele fragede dacă există teren propice şi care, mai târziu îi pot 
aduce la disperare pe chiar părinţii ce le-au încurajat; jucării „de o zi" al căror preț „nu contează" 
Ci...„epatează"; bani de buzunar a căror valoare reală în muncă cei mici nici măcar nu sunt 

capabili să o înțeleagă, dar pe care, în mod sigur, nu vor şti s-o preţuiască mai tarziu etc.). 
Calitatea comunicării-verbale, paraverbale, nonverbale în mediul familial îşi va lăsa amprente 
serioase asupra omului în devenire. Calitatea şi nuanțele de profunzime ale comunicării afective 
din familie vor influenţa întreaga construcție a psihicului uman, relația afectivă în interiorul 
familiei fiind sursă a elaborării propriilor structuri afective şi, în consecință, a energizării întregii 
vieți psihice. 

Procesul educaţional din grădiniță, calitatea, consecvenţa acestuia vin să se adauge 
influențelor educaționale ale familiei, să suplinească eventualele carenţe ale acesteia în plan 
educativ sau chiar să-i corijeze unele erori. 


3.3. Funcţiile educaţiei la vârstele premergatoare şcolii şi şcolarităţii mici 
La vârstele premergătoare şcolii toate funcțiile educaţiei se regăsesc la un nivel de acțiune 
corespunzător acestei etape ontogenetice: 
e încă de acum se realizează o selecţie şi transmitere de valori morale, estetice, religioase, 
culturale şi ştiinţifice, desigur la acel nivel care le face accesibile vârste; 
e formarea personalităţii, ca funcție generală a educaţiei, se regaseşte cu nuanţe specifice 
şi la vârstele premergătoare şcolii; 

o se acționează de la vârsta 0 la 6(7) ani în direcția dezvoltării fizice armonioase, 
prin mijloacele educaţionale nonformale şi formale adecvate; 

o dezvoltarea intelectuală este abordată implicit şi cu nuanţe explicite în familie, 
explicit la gradiniță în formule organizatorice specifice, cu modalităţi de acțiune 
pedagogice de asemenea adecvate fiecărui nivel de vârstă; 

o dezvoltarea dimensiunilor etică şi estetică ale personalității aflate la începuturile 
formării ei, îmbracă modalități de acţiune adecvate vârstei; 

o creativitatea este vizată, desigur în concordanță cu potenţele oferite de celelalte 
dimensiuni ale personalității; 

o  sociabilitatea este o arie în care, până la 6(7) ani, se fac paşi „de uriaş" aşa cum s- 
a putut constata din prezentarea tabloului psihologic al vârstelor 

e formarea profesională, ca funcţie a educației nu se exercită ca atare; acum copilul abia se 
familiarizează cu o lume de profesii al căror rost începe să-l înţeleagă treptat dar departe 
de a fi complet; dacă educaţia se realizează corect se pun bazele unei viitoare cunoaşteri 
de sine care va fi de un real ajutor în orientarea şi formarea profesională; dimensiunea 
vocatională a educaţiei este implicit prezentă; 

e deşi în forme şi cu rezultate specifice, educaţia preşcolară îşi aduce o contribuţie imensă 
la transformarea ființei umane din <candidat la umanitate> în personalitate umană. 

Educaţia preşcolară şi cea a şcolarității mici este acea fundaţie educaţională pe care se va 
ridica arhitectura complexă a educaţiei permanente. Întrucât ea face obiectul fondului acestei 
lucrări, aspectele de detaliu vor fi abordate în paginile următoare. 


3. 4. Educabilitatea şi interacţiunea factorilor dezvoltării personalității umane 
În finalul acestui subcapitol precizăm că cei trei factori ai dezvoltării personalităţii umane 
acționează conjugat, într-o intercorelare dinamică, extrem de complexă, fiecare avându-și rolul 
bine determinat. Pentru a se naşte şi dezvolta, personalitatea umană nu are nevoie de acțiunea 
însumată a celor trei factori ci de acțiunea lor corelată. Este evident că modificările intervenite la 
nivelul unuia din factori (ca variabilă) determină modificări de anumite facturi, la nivelul 
celorlalți (covariantă). 
Acţiunea cu rol conducător a educaţiei se sprijină şi se explică prin raportare la cele două 
accepţiuni ale conceptului de educabilitate: 
e ca potențialitate a ființei umane de a se forma pe sine ca personalitate prin 
educație; capacitate a individului uman de a fi supus actului educațional; 
e puterea educaţiei - ponderea ei în procesul dezvoltării omului. 

Fără posibilitatea ca ființa umană să fie educabilă, în sensul primei accepţiuni, nu s-ar putea 
vorbi de educaţie. Aceasta oferă şansa educaţiei de a compensa minusurile ereditare, de a 
compensa şi corija efectele mediului fizic şi social asupra dezvoltării personalității; în 
consecință, puterea educaţiei se sprijină pe educabilitatea fiinţei umane. 


Proba de evaluare nr. 2: 


După lectura lucrării "Introducere în psihologie” autor Paul Osterrieth, răspundeţi la 
problematica acestui capitol urmărind aspectele: 

1. Raportul ereditate mediu-educaţie între 0-1 an 

2. Rolul mediului între 1-3 ani 

3. Raportul mediu-educaţie în aceeaşi perioadă 

4. Analiza raportului complex dintre educabilitate şi educaţie de-a lungul evoluției 
copilului de la 0 la 7 ani; perspectiva diacronică a acestui raport. 

5. Adaptarea la viaţa şcolară. Dobândirea statutului de elev slab / elev bun. 


CAPITOLUL III 
ASPECTE PSIHOPEDAGOGICE ALE VÂRSTELOR PREMERGĂTOARE 
ŞCOLARIZARII ȘI MICII ŞCOLARITAȚI 


Obiectivele capitolului III: 


Pe parcursul acestui capitol, se va urmării la cursanți: 
- dezvoltarea capacităţii de analizare a principalelor teorii ale jocului; 
- dezvoltarea capacităţii de caracterizare succintă a principalelor tipuri de jocuri; 
- dezvoltarea capacităţii de exprimare metaforică a funcţiilor jocului; 
- dezvoltarea capacităţii de exemplificare a evoluţiei jocului în ontogeneză prin tipuri de 
jocuri caracteristice perioadelor de vârstă; 
- dezvoltarea capacităţii de argumentare a respectării caracteristicilor jucăriilor potrivite cu 
vârsta copiilor. 


III.1. JOCUL - ACTIVITATE FUNDAMENTALĂ LA VÂRSTELE COPILĂRIEI 
1.1. Jocul ca primă formă de activitate în ontogeneză 

În structura activităţilor psihice, conform schemei elaborate de Pieron! care prezintă 
clasificarea tradițională a fenomenelor psihice, jocul figurează ca formă de activitate cu 
dominantă în ontogeneza timpurie. Dezvoltarea psihologică a copilului nu se realizează de la 
sine, doar ca rezultat al desfăşurării forțelor înnăscute, ci copilul se dezvoltă şi prin el însuşi, 
recurgând, conform lui E.Claparede „în mod instinctiv" la două instrumente fundamentale: jocul 
şi imitaţia. Jocul, „folosit de copil chiar de la naştere este prima lui formă de activitate; imitaţia 
nu apare decât dupa câteva luni'?. Despre joc s-au emis o serie întreagă de păreri care s-au 
constituit într-un număr de teorii ce încearcă să-i explice originea, specificitatea, finalitatea. 
1.2. Teoriile jocului 

Pentru a înţelege mai bine specificul acestora vom aborda tratarea lor în baza următorului 
algoritm: 


! Zlate, M., Introducere în psihologie, Casa de editură şi presă, Şansa, S.R.L., Bucureşti, 1996, p. 318. 


2 Claparede. E., Psihologia copilului şi pedagogia experimentală, E.D.P. Bucureşti, 1975, p. 60 


25 


Pedagogia preşcolară şi a şcolarității mici 


a. autor / autori şi momentul istoric al apariţiei 
b. conţinut specific 
c. comentarii critice (în special în viziunea lui E.Claparede) 


1.2.1. Teoria recreării (odihnei) 

a. autor / autori şi momentul istoric al apariţiei: Schaller (1861) şi Lazarus (1883); 

b. conținut specific: jocul este o recreere; el odihneşte organismul, de aceea este forma de 
activitate abordată de către copil; 

c. comentarii critice (în viziunea lui E.Claparede). 

Teoria are caracter echivoc şi argumentație insuficientă. Este greu de presupus că oboseala 
îndeamnă la joc şi nu la repaus. Apoi, copiii se joacă chiar din clipa când se scoală, când încă nu 
au avut motive de acumulare a oboselii. Chiar şi în lumea animalelor, unde puii se joacă 
necontenit, se naşte întrebarea „Ce anume le-a provocat oboseala care să-i îndemne la joc?" 

1.2.2. Teoria surplusului de energie 

a. autor / autori şi momentul istoric al apariţiei: Schiller (1795) şi Spencer; 

b. conținut specific: autorii consideră că orice copil are un surplus de energie, forţele 
acesteia neputând fi consumate prin ocupaţii serioase şi acumulându-se treptat. Excesul de 
energie se descarcă „cum poate, scurgându-se în mod firesc pe canalele create deja de obişnuinţă, 
în centrii nervoși". Mişcările produse astfel şi străine de orice utilitate imediată constituie jocul: 

c. comentarii critice (în special in viziunea lui E.Claparede). Este posibil ca surplusul de 

energie acumulată de copil să favorizeze jocul, dar nu se poate constițui o explicaţie a acestuia 
prin energia acumulată în exces. Nu se poate explica în acest mod forma determinată pe care o 
iau jocurile la toate animalele de aceeasi speță. „Este inexact ca în jocurile lor copiii repetă 
acțiuni obişnuite (aşa cum subliniază adepţii acestei teorii) ci, mai degrabă, îndeplinesc acţiuni 
noi pentru ei. Pe de altă parte, nu vedem oare şi copii jucându-se chiar atunci când sunt foarte 
obosiţi şi cad adormiţi pe jucăriile lor? Sau copii convalescenți amuzându-se în patucul lor, 
îndată ce s-au întremat puţin, fără a mai aştepta un surplus de forţe?"! Dacă analizăm atent 
constatăm că aceste prime două teorii susțin idei contrarii. Dacă prima consideră că jocul se 
naşte atunci când copilul are nevoie de odihnă, (cu scopul de a se recreea), cea de a doua, 
dimpotrivă, consideră ca atunci când copilul acumulează un surplus de energie, deci se află la 
maximum potențialului său activ, recurge la joc. Explicaţiile fiecareia dintre ele sunt 
superficiale. 

1.2.3. Teoria exerciţiului pregătitor 

a. autor / autori şi momentul istoric al apariţiei: Karl Gross în 1896; 

b. conținut specific: este psihologul care a abordat pentru prima dată jocul dintr-o 
perspectivă biologică, formaţia sa profesională bazală fiind aceea de biolog. Astfel, jocul a fost 
analizat nu doar la om ci şi la animale, încercând a descifra nu numai determinismul imediat ci şi 
semnificația funcțională a jocului, rolul lui în conservarea vieţii. Privit dintr-o astfel de 
perspectivă, se constată că jocul variază după categoriile de animale şi că, analizând activităţile 
ludice în cadrul aceleiaşi categorii se constată o serie de asemănări între acestea şi activitățile 
ulterioare ale speciei respective aflată la vârsta adultă. „Cu alte cuvinte, există aproape tot atâtea 
tipuri de jocuri câte instincte sunt - jocuri de luptă, jocuri de vânătoare, de întrecere, jocuri 
erotice etc. ...Puiul de pisică, de pildă, se năpusteşte pe „frunza uscată stârnită de vânt, cum se va 
năpusti mai târziu pe un şoarece sau pe o pasăre (...) Ajungem, deci, să considerăm jocul ca pe un 
exerciţiu pregătitor pentru viaţa serioasă."” Citându-l pe Gross, Claparède este de acord cu acesta 
când afirmă că animalul nu se joacă pentru că este tânăr, ci are o tinerețe pentru că simte nevoia 
să se joace. Există şi alți autori care, înainte sau după Gross, au avut intuiţia acestei 
funcționalități a jocului; este vorba despre Froebel care a pus jocul la baza întregului său sistem 
educaţional sau P. Souriau. 


! Claparede, E., op. cit. p. 61. 
? Claparede, E., op. cit. p. 61 

c. comentarii critice. Această teorie a fost supusă unor critici serioase, în special de către 
şcoala lui Stanley Hall, care nu poate accepta ca jocul să fie o pregătire pentru viitor întrucât 
aceasta contrazice ideea sa potrivit căreia copilăria este dominată de rămăşiţe ale trecutului. 
Patrick atrage atenţia asupra faptului că, în afara jocurilor de imitare, celelalte jocuri nu se 
aseamănă deloc, sau aproape deloc cu activităţile de la vârsta adultă. Patrick are, de altfel, o 
teorie foarte apropiată de aceea a recreării. Rabick îl acuză pe Gross de confuzie între joc şi 
învăţare, deoarece consideră că jocul ar avea ca funcție dobândirea unor anumite deprinderi, 
funcţie pe care, autorul amintit o consideră specifică învățări şi nu jocului. În acest mod de a 
pune problema, apare o confuzie majoră între joc-învăţare dirijată, conştientă (ca forma 
fundamentală la vârsta şcolară) şi învăţarea ca activitate psihică înțeleasă în sens larg 
psihologic, ca activitate de însemnătate fundamentală pentru adaptarea la mediu şi dezvoltarea 
psihocomportamentală. Potrivit acestui sens, Paul Popescu Neveanu îi dezvaluie o faţetă mai 
complexă, înțelegând-o ca proces de asimilare activă de informaţie (retenție mnezică) însoţită de 
achiziționare de noi operaţii şi deprinderi. Are, în consecință, o latură informațională şi una 
operațională (formativă). Dar, achiziția de cunoştinţe şi dezvoltarea de operații şi deprinderi se 
realizează cu scop explicit în activitatea de învăţare de tip şcolar, dirijată şi conştientă; nu 
înseamnă că prin Joc şi, mai târziu, prin muncă, nu se achiziționează informaţii şi nu se formează 
operaţii şi deprinderi, chiar dacă ele nu sunt urmărite în mod explicit, nu se constituie ca scop în 
sine al activității. Jocul, în fond, nu are un scop, iar munca are finalităti adaptative de ordin 
socio-economic cu nuanțe complexe. De aceea, a realiza o contrapunere a jocului şi a învăţării 
(în sens larg) de maniera celei menționate, nu este un argument pentru a combate teoria lui 
Gross, chiar dacă aceasta are lacunele sale. 

Mai sunt şi alți critici ai teoriei lui Gross, venind cu argumente de fond sau de formă. 
După opinia lui Claparede, oricât de legitimă ar fi interpretarea fiziologică a jocului, abordată de 
Gross, ea nu este în stare să explice în profunzime şi în totalitate diversele modalități ale 
acestuia. Elkonin! susţine că Gross intuieşte (chiar dacă nu înţelege şi, deci nu explică) 
însemnătatea deosebită a jocului pentru dezvoltare şi din acest punct de vedere el îşi aduce o 
contribuţie notabilă. Teoria lui K.Gross furnizează un set de explicaţii interesante despre 
diversitatea tipurilor de jocuri la diferite speţe de animale şi despre locul şi rolul acestora în 
traiectoria dezvoltării de la stadiul de pui la acela de adult şi subliniază faptul că, pe măsură ce 
este vorba de „pui” ai unor vieţuitoare aflate la un nivel tot mai înalt pe scara filogenetică, 
complexitatea jocului creşte. 

1.2.4. Teoria jocului ca stimulent al creşterii 

a. autor / autori şi momentul istoric al apariţiei: H.Carr, începutul secolului al XX-lea; 

b. conţinut specific: autorul consideră şi el jocul ca fiind un exerciţiu, dar funcțiile ludice 
nu se referă la dezvoltarea şi perfecționarea instinctelor, jocurile nefiind „pre-exerciții” ci, mai 
degrabă „post-exerciții” cu rol în întreținerea instinctelor deja existente. Se apropie de teoria 
anterioară întrucât ambele prezintă ideea biologică sugerată de evoluționişti, ideea unui raport de 
întreţinere a funcției-organ, idee prezentă în formularea cunoscută „funcția creează organul". 

c. comentarii critice: Wundt critica această viziune biologizantă susținând că finalismul 
nu poate ţine loc de cauză, iar E. Claparède atrage atenţia asupra faptului că jocul copiilor, 
departe de a fi pre-exercițiu al unor instincte sau conduite utile, reproduce ceea ce îl 
impresionează pe copil, ceea ce determină asimilarea realităţii, integrarea ei ca act de trăire, „fapt 
ce va constitui treptat un vast bagaj de posibilități şi disponibilități de a reacționa” (Ursula 
Şchiopu). Exemplul dat de Claparède este legat de universalul joc cu păpuşile în care el 
considera că nu se exercită la copii instinctul matern, „ci o infinitate de stări afective, de 
disponibilităţi nuanţate subtil şi de trăiri necesare în procesul adaptării. În consecință, jocul 
realizează un pre-exercițiu mai mult mental, psihologic. Nu pre-exercițiul explică simbolistica 
jocurilor, ci o anumită dezvoltare a structurilor mentale contribuie la construirea acestora"?. S-a 


! Claparède, E. op.cit., p. 61 
? Schiopu, U., coordonator, Probleme psihologice ale jocurilor şi distracțiilor, EDP, Bucureşti, 1970, p.32 

conturat în acest mod o ipoteză funcționalistă psihologică preluată ulterior de Baldwin care i-a 
adăugat tente intelectualiste mai pregnante. 
1.2.5. Teoria exerciţiului complementar 

a. autor / autori şi momentul istoric al apariţiei: este o altă variantă a teoriilor care văd în 
Joc un exercițiu; în consecință, ea continuă ideile avansate de Gross şi Cart. Ipoteza jocului ce 
întreţine tendinţe şi instincte este cunoscută în psihologie sub denumirea de teorie a exerciţiilor 
complementare sau a compensație. Ea cunoaşte tratări specifice la Freud, Jung, Adler, convertită 
fiind pe planul complex al psihologiei abisale. Konrad Lange, tot la început de secol, prezenta 
varianta sa legată de jocul ca exerciţiu complementar; 

b. conținut specific: în forma ei clasică, însă, ea priveşte jocul ca o activitate ce facilitează 
şi suplimentează întregul proces al creşterii, inclusiv consolidarea somatică prin exerciţiul 
muscular, în special. 

K. Lange subliniază, dincolo de contribuţiile lui Gross şi Carr, o latură deosebită a 
jocurilor exerciţiu el susținând că jocul este o activitate de proiectare şi concomitent de 
compensare mai ales a acelor funcţii care sunt comandate de cerințele directe ale vieţii şi de 
trebuinţele implicate în viața curentă dar şi de acelea pe care viaţa le solicită în măsură inegală, 
latent, implicit, în consecinţă, jocul servind la subtila adaptare a copilului la mediu. Teoria 
compensației are o multitudine de variante. Chiar Carr completează această idee susținând că 
prin joc copilul îşi estompează o serie de instincte neoportune sau periculoase în raport cu stilul 
de viață mai evoluat al omului modern; exemplul dat este cel legat de tendințele războinice care 
nu se anulează prin joc ci jocul are rol de canalizare a personalități, de a degaja dezvoltarea 
acesteia de opresiunea unor astfel de tendinţe. Carr face referire în mod explicit la unele tendințe 
înnăscute care se supun efectelor chatarctice ale jocului, cum ar fi, de pildă, instinctul de pândă, 
antrenat şi atenuat prim jocurile de competiție şi instinctul sexual atenuat prin dans. Acţiunea 
chatarctică este mai puțin evidentă la copilul mai mic şi se nuanţează la copiii mai mari. 

c. comentarii critice: această teorie subliniază, în fond, teoriile anterioare arătând că jocul 
nu este pre- exersare a unor tendințe ce abia se dezvoltă, nici o post- exersare a unor tendințe 
existente deja, ci are rol de a crea alte funcţii la care viaţa serioasă va face apel mai târziu. în 
esență, teoria compensaţiei este un adaos la teoriile anterioare, păstrând, alături de acestea 
limitele lor, limite ce rezidă, în special în imposibilitatea de a explica plenar şi integral 
multitudinea de jocuri, complexitatea jocului la copil. 

1.2.6. Teoria lui J. Piaget 

a. conţinut specific: în esenţă, jocul este pentru psihologul elveţian Jean Piaget o 
activitate de asimilare, activitate ce are o funcție dublă: prima este aceea de repetiţie activă şi 
consolidare, prezentandu-se sub forma de asimilare funcțională sau reproductivă, responsabilă de 
dezvoltarea prin funcţionalitate (idee ce se apropie de teoriile anterioare); a doua funcţie este una 
de factură mentală şi constă în „digestia mentală”, aspect explicat îndeosebi prin modul în care 
vede autorul rolul jocului în evoluţia copilului. Astfel, jocul este o activitate de asimilare ce se 
complică treptat, încorporând o vastă simbolistică de-a lungul ontogenezei timpurii, în special. 
„Prin repetări de conduite în joc sau în afara acestuia, se constituie treptat scheme de acțiune şi 
scheme mentale corespunzătoare acțiunilor, controlului şi reprezentării acestora"! ca expresie a 
asimilării şi acomodării (ultima bazându-se pe prima în sensul că o schemă asimilată 
acomodează structurile integrative ale schemelor anterioare). Odată elaborată o schemă, 
asimilarea ei permite reproducerea ei sub efectul comenzii mentale; astfel, de pildă, schemele 
senzorio-motorii pot fi reproduse în condiţii foarte diferite. Jocul simbolic constituie polul 
extrem al asimilării realului după J. Piaget; el este pentru inteligență ceea ce este jocul de 
miscare pentru planul senzorio-motor. În jocul simbolic copilul foloseşte imagini care sunt, în 
fapt, imitaţi interiorizate. 

J. Piaget distinge caracteristicile imaginilor (reprezentărilor) ce se construiesc în condiţii 
de viață curentă de acelea care se formeaza în joc. În vreme ce imaginile din prima categorie se 
cer a fi cât mai exacte, respectându-se cerința fundamentală a cunoaşterii umane, imaginile 


! Şchiopu, U., coordonator, op. cit., p. 35 

utilizate în joc nu se subordoneaza în mod obligatoriu acestei cerințe. Prima categorie de imagini 
se integrează în situații problematice concrete ce țin de adaptare, a doua categorie se 
subordonează eventual cerinţei de a fi satisfăcută trebuința de joc. De asemenea, în vreme ce 
reprezentările (imaginile) formate în afara jocului (simbolic subliniem noi) sunt reflectarea pe 
plan mental a unor obiecte sau fenomene particulare ce reprezintă o clasă mai mare de obiecte, în 
Jocul simbolic, obiectul simbol este, mai degrabă, un substituent al unui obiect real. Astfel, băţul 
poate fi cal, spadă, lopată etc. în funcţie de necesitățile de joc ale copilului; calul, spada, lopata 
oarecare sunt, la rândul lor substitute ale tuturor obiectelor incluse în clasa respectivă. 

În consecinţă, obiectele sunt folosite în jocul simbolic spre a evoca şi substitui alte 
obiecte şi acţiunile determinate de acestea; acest joc are caracter situativ. Comentând toate 
acestea J. Piaget acreditează ideea că jocul propriu-zis se naşte odată cu ficțiunea, pe care o 
întreține ca atare. Dar autorul recunoaste şi existența unor jocuri anterioare jocului propriu-zis, 
pe care le denumeşte forme rudimentare, de exerciţiu, care se deosebesc fundamental de jocul de 
ficțiune. Acesta din urmă are o geneză complexă la începutul celui de al doilea an de viaţă. Jocul 
simbolic decurge din gândirea infantilă a copilului şi serveşte asimilării realului în sisteme 
simbolice şi are un rol esenţial la dezvoltarea echilibrului dintre asimilare şi acomodare. 

În timp, ficțiunea de joc va fi eliminată din regulile acestuia, pe măsură ce jocul capătă un 
caracter tot mai socializat, membrii participanți trebuind să se supună unor reguli care, în mod 
necesar nu mai pot ține doar de ficțiunea fiecăruia dintre parteneri. Asupra concepției piagetiene 
se va mai reveni în capitolul legat de evoluţia jocului la copil. De remarcat în acest punct este, 
însă, contribuția majoră a acestui psiholog în domeniul abordării teoretice a jocului infantil. 

b. consideraţii critice: deşi este una dintre cele mai importante contribuţii în domeniu şi 
teoria piagetiană a suportat o serie de critici. Autorul a reuşit să trateze mai în profunzime 
aspectele legate de dialectica specifică a jocului. „Detaşând fenomenul de simbolistică drept 
element ce decupează mai clar această conduită din categoria conduitelor complexe, J. Piaget 
consideră că există o perioadă (coincidentă cu prima şi o parte din a doua copilărie) când jocurile 
au un caracter egocentrist. Referirile la egocentrism ca element dominant în jocurile copiilor 
mici sunt discutabile. În ansamblul său însă, teoria lui J. Piaget creează un cadru psihologic 
plauzibil şi multilateral jocului, cu diferenţele sale specifice"!. 

La teoriile prezentate până în acest moment se mai adaugă o serie de alte contribuţii ce se 
cer a fi menţionate. Este vorba de contribuția adusă de A. Gesell care vede în joc o cale de 
socializare şi culturalizare a copilului. Fundamental concepția sa nu se îndepărtează de aceea 
piagetiană, dar modul de observare şi de analiză a jocului la cei doi cercetatori este foarte diferit. 
Daca prin observaţiile sale J. Piaget evoluează spre o filozofie a psihologiei, relevând rolul 
jocului în dezvoltarea psihică, A. Gesell observă jocul având ca obiectiv fundamental conduita 
de joc cu particularitățile sale. Psihologi ruşi, ca D. B. Elkonin, de pildă, recunosc meritele 
teoriilor anterioare, aduc o serie de critici fiecăreia dintre ele şi subliniază, am spune ca o 
contribuție proprie, rolul condițiilor externe asupra jocului copiilor şi, implicit, prin calitățile şi 
manifestările acestuia, asupra dezvoltării copilului. Astfel, se recunoaşte jocului, odată în plus, 
chiar daca dintr-o altă perspectivă funcţia sa profund formativă. L. S. Vâgotski este cel ce 
subliniază într-o manieră specifică rolul formativ al jocului. El recunoaste acest rol deplin 
jocului, în condiţiile în care cerințele manifestate faţă de copii (prin regulile sau sarcinile de rol 
ale jocului, prin subiectul acestuia) depăşesc cu puţin nivelul psihic al copilului. Această situare a 
cerintelor pe ceea ce autorul numeşte „zona proximei dezvoltări sau a dezvoltării apropiate" face 
ca jocul să împingă înainte dezvoltarea. Această idee nu intră în contradicție cu necesitatea 
respectării particularităților de vârstă ale copilului dar atrage atenția asupra riscurilor 
substimulării pentru dezvoltare. 


1.3. Clasificarea jocurilor 


, Şchiopu, U. - coordonator - op. cit. p. 37 

Odată cu elaborarea teoriilor despre joc autorii ce şi-au canalizat atenţia spre acest 
domeniu au realizat şi foarte interesante clasificări ale jocului. Există clasificări după scheme 
mai simple sau mai complexe, după un singur criteriu sau după mai multe, având la bază o 
viziune sincronică sau una diacronică (longitudinală). Vom prezenta câteva dintre acestea având 
ca bază lucrarea citată, coordonată de U. Şchiopu. 

1.3.1. B. Quérat' aminteşte trei categorii de joc: 

e jocuri cu caracter ereditar (de luptă, de urmărire, de vânătoare); 

e jocuri de imitație privind activitățile specific umane; în această categorie autorul le 

include şi pe cele cu praştia, cu arcul alături de cele de-a familia, de-a vizita etc.; 

e jocuri de imaginație. 

Cum nu se poate decela un criteriu clar al acestei clasificări este destul de greu de stabilit 
dacă un anume joc este de imitație sau de imaginaţie; chiar jocurile denumite ca ereditare sunt 
preluate, în fapt, prin imitație, de către copiii mai mici de la cei mai mari. 

1.3.2. K. Gross clasifică jocurile păstrând aceeaşi lipsă fundamentală. El găseşte următoarele 
categorii: 
e jocuri de experimentare 
e jocuri de funcții generale 
e jocuri senzoriale 
e jocuri motorii 
e jocuri intelectuale 
e jocuri afective 
e jocuri de voință 
1.3.3. E. Claparede pleacă de la clasificarea lui Gross şi o elaborează pe a sa în următoarea 
structură, gândind că interesează, în special direcția formativă a jocurilor: 
e jocuri de funcții generale - cu următoarele subcategorii: 

o jocurile senzoriale; în acest cadru a grupat toate jocurile care antrenează capacitățile 
senzoriale; exemple: jocurile cu trâmbiţe, fluiere, zbârnâitori, cutii de muzică, 
caleidoscoape, mâzgăleală cu creioane colorate sau cu alte instrumente de colorat. cu 
degetele cu vopsea etc. 

o jocurile motorii, antrenează îndemânarea, coordonarea mişcărilor, agilitatea. Exemple 
de astfel de jocuri sunt: jocul cu mingea, cu elasticul, cu coarda, gimnastică, 
aruncatul cu praştia etc, 

o jocurile psihice sunt, la rândul lor de două feluri: 

= intelectuale, care solicită o activitate intelectuală complexă, antrenează 
strategii ale gândirii cu grade diferite de complexitate; ex: loto, domino, şah, 
asociaţii verbale, jocuri ghicitoare, enigme etc. 

= afective antreneaza o gamă variată de emoţii cu conotaţii negative sau pozitive 
(suportarea apei foarte reci, jocuri ce antrenează emoții estetice în desen, 
pictură, de pildă, jocurile tip farsă etc.). 
Autorul trece autostăpânirea jocurilor de inhibiţie în categoria aceasta, deşi în 
acest caz apar elemente volitive. 

e jocuri privind funcțiunile speciale care cuprind următoarele cinci subcategorii: 

o jocuri de luptă 

o Jocuri de vânătoare 

o Jocuri speciale (prin care se imită comportamente sociale; ex: jocul de-a şedinţa, de-a 
plimbarea, formarea de tabere etc.) 

o jocurile familiale (tot de imitație dar a comportamentelor specifice cadrului social 
familial) 

o jocuri de imitație 


! Querat, B., Les jeux de l'enfant, Paris, Alcan, 1905 

Clasificarea aceasta este şi ea discutabilă, in primul rând pentru că pe măsură ce creşte 
copilul încorporează într-un singur joc un număr de categorii care se consideră a fi distincte. Pe 
de altă parte este greu de plasat în acest context un joc cu reguli care înglobează şi aspecte 
intelectuale şi afective şi volitive. 

1.3.4 W. Stern, psiholog structuralist, clasifică jocurile în: 
o individuale, posibile la toate vârstele dar cu nuanţe diferite 
o sociale, apar la un moment dat şi cunosc o anume evoluţie. 

J. Piaget subliniază critic faptul că, de pildă în jocurile simbolice este greu de stabilit 
graniţe între manifestările în formă individuală şi cele cu mai mulți parteneri. Mai mult, el 
consideră că în fapt orice joc se dezvoltă cel puțin în faţa unui socius imaginar. 

1.3.5. Charlotte Bühler găseşte următoarele categorii: 

e jocurile funcționale (senzorio-motorii) 

e jocurile de ficțiune şi iluzie 

e jocurile receptive (de consum- contemplare, participare pasivă, cum sunt cele cu 

elemente din poveşti) 

e jocurile de construcții 

e jocurile colective 

Şi în acest caz nu se găseşte un criteriu unic, categoria a treia este asimilabilă la alte 
categorii, iar jocul de construcție este considerat de alți autori ca o categorie ce face trecerea de 
la conduita ludică la aceea ocupaţională. 

1.3.6. J. Decroly realizează o clasificare ce include: 
e jocuri care se raportează la dezvoltarea percepţiilor senzoriale şi la aptitudinea motorie; 
ele cuprind : 

o jocurile vizuale de culori 
o jocurile de forme şi culori 
o jocurile de distingere a formelor şi direcțiilor 
o Jocuri motorii şi auditiv-motorii 

e jocurile de imitate aritmetică 

e jocurile raportate la noțiunea de timp 

e jocurile de iniţiere în lectură 

e jocurile de gramatică 

e jocurile de înţelegere a limbajului 

Clasificarea este lipsită de criterii. 

1.3.7. A. Demarbre analizează într-o lucrare a sa 200 de jocuri pe care le clasifică în funcţie de 
vârsta copilului şi de gradul de activism: 

e jocuri foarte active 

e jocuri active 

e jocuri de slabă intensitate 
1.3.8. J. Piaget împarte jocurile în trei categorii: 

e a) jocuri exerciţii 

e b)jocuri simbolice 

e c)jocuricu reguli 

În etapele iniţiale gruparea este evidentă; ulterior se pot înregistra şi combinaţi, în sensul 
că un joc la o vârsta mai inaintată a copilăriei poate avea caracteristici corespunzătoare nu doar 
uneia dintre categorii. Fiecare dintre categorii cuprinde subcategorii proprii: 

e a) jocuri exerciţii: 
o jocuri funcționale simple: 
= pre-exerciții 
= exerciții 

=  post-exerciţii 
Predomină la vârstele mici dar nu se manifestă exclusiv acum ci apar în forme specifice 
chiar şi la adulți. 
Aceste jocuri exerciții sunt divizate de către J. Piaget în alte două categorii polare: 
> a.l) jocuri senzorio- motorii sau de mânuire (manipulare) 

0 jocuri exercițiu simple care facilitează însuşirea unei conduite ludice, în care se 
trage, se împinge, se târăşte, se divide, se manevrează butoane etc.; adesea ele au 
la bază reacții circulare terțiare, experienţe proprii inteligenţei senzorio-motorii 

0 jocuri de combinaţi fără scop caracterizate prin faptul că recurg la dezmembrarea 
şi reconstituirea de obiecte, adesea fortuită: sunt mai mult exerciţii funcţionale. În 
această categorie autorul integrează jocurile de distrugere care adesea sunt 
animate de curiozitatea ce stă la baza inteligenţei. 

© jocuri de combinaţii de obiecte şi acțiuni cu scopuri 

Toate se caracterizează prin plăcerea acțiunii, prin dorința de manifestare activă şi de 
stăpânire a activităţii. Acest gen de jocuri se dezvoltă ulterior în cel puţin trei direcții: 1. fie că se 
încorporează în acțiune, reprezentări ale imaginatiei şi se transformă în jocuri simbolice; 2. fie că 
se socializează angajându-se în direcția jocurilor cu reguli; 3. fie că duc la formarea de mişcări 
utile în adaptarea la viaţa cotidiană, desprinzându-se de conduita ludică. 

> a.2) jocuri de exersare a gândirii (de tip calamburi, anagramări, discuţii spirituale 
realizate în forma ludică) se clasifică după o schemă asemănătoare. 

0 Autorul afirmă că întrebările exasperante de tipul "Ce este asta?" "De ce?" ce apar 
în conduita verbală a copilului antepreşcolar şi preşcolar fac parte din astfel de 
manifestări ludice destinate exersării în plan intelectual, dacă ele sunt însoţite de 
tending de amuzament. 

0  Fabulaţiile sunt şi ele astfel de jocuri 

e b) jocuri simbolice, la rândul lor pot fi subcategorisite: 

= b.l) jocuri cu o simbolistică conştientă; ele sunt legate de aspecte multiple ale vieții 

ce se asimilează! 

= b.2) jocuri cu o simbolistică inconștientă (cu o anume valoare chatartică şi 

compensatorie uneori: de exemplu, copilul neglijat de mama care are un bebeluş se 
joacă cu două păpuşi inegale: cea mai mică este trimisă în călătorie iar cea mare 
rămâne cu mama) 

Piaget recunoaşte ca este greu să se deceleze net între simbolistica primară şi cea 
secundară dar face referiri de detaliu care îl departajează de modalităţile specifice în care este 
interpretată şi analizată simbolistica de către alți psihologi, în special de către freudişti. 


Aprofundare: 

Sarcină: analizaţi comparativ şi comentaţi aspectele de mai jos: 

Piaget recunoaşte rolul jocului simbolic în maniera în care îl semnalează şi Pavlov prin afirmaţia că 
omul este singura ființă capabilă să „fie" unde nu este şi, „să nu fie" unde este. J. Piaget distinge trei categorii de 
scheme de tip simbolic: 


! Asimilarea, în concepția piageriană are o serie de sensuri care graviteaza în jurul ideii de transformare a 
percepțiilor pănâ la a le face identice cu gândirea proprie, adică identică cu schemele disponibile. A asimila 
înseamnă a conserva şi într-un anumit sens a idenlifica. Ea este un proces comun vieţii organice şi activităților 
mintale fiind deci o modalitate acţională comună fiziologici şi psihologiei. Asimilarea spontana se exprimă prin 


imaginaţia creatoare (după U. Şchiopu, op. cit. p. 47) 

e schema de operate cu simboluri de tip Al, cea mai simplă: exprimă proiectarea de acțiuni pe obiecte 
noi: păpuşa mănâncă, doarme, plânge etc. Ea nu implică în mod necesar o generalizare ci o simplă 
proiectare simbolica; 

e scheme de operare cu simboluri de lip B] se caracterizează prin proiectarea de scheme de imitație pe 

jucării şi obiecte: copilul imită cearta celor din casă punând papusile să se certe, imită modul 
de a vorbi la telefon al cuiva cunoscut tranferandu-l asupra ursuleţului etc. 


Schemele Al şi B1 sunt scheme de proiectare. 


e schema de tip 42 constă în asimilarea caracteristicilor unui obiect oarecare în conduita curentă. De 
exemplu copilul plimbă degetele pe masă şi spune: „degetele se plimbă”, apoi converteşte totul 
într-un simbol spunând „pisica aleargă" (după U. Şchiopu); 

e schema de tip B2 este tot de asimilare dar constă în încorporarea evenimentelor trecute şi în crearea 
de simboluri de completare; ex.: copilul se joacă de-a ascunselea cu un vecin plecat de mai mult 
timp; 

e Piaget vorbeşte li de o schemă de tipul 43, o prelungire a tipului A2 şi B2, schema de combinare 
simpla, ce duce la construcția de scene intregi in loc de asimilări paritale si nelegate între ele. 
Astfel, fetiţa îşi sfătuieşte păpuşa în timp ce o hrăneşte în acelaşi mod în care primeşte sfaturi 
de la mama; o pune şa se uite la TV şi-i povesteşte ce vede etc; 

e Scheme de timpul B3 cuprind combinaţii compensatorii; copilul căruia i s-a interzis să se joace cu apa 
şi nisip face ca ursuleţul lui să se „joace cu acestea" într-un mod foarte complicat şi elaborat; sau 
copilul căruia i se interzice să meargă în camera în care se zugrăveşte „povesteşte unui prieten 
imaginar” cum un alt băiețel a intrat acolo şi i-a căzut în cap scara etc. 


În toate aceste tipuri de scheme există combinaţii mai simple şi mai complexe. 


e Tipul C3 este o combinaţie lichidatoare şi se manifestă, în special, în situaţii penibile, în care copilul 
recurge fie la compensare, ca anterior, fie că acceptă situația transfigurând-o simbolic; 


exemplu: copilul căruia nu-i place să doarmă pe întuneric în cazul în care trebuie să o facă se 
va juca punându-i păpuşa Sau maşinuţa să facă acelaşi lucru şi explicându-i că aşa trebuie, că 
aşa e bine. 


e Scheme de timpul D4 reprezintă o formă extremă a simbolisticii ludice denumită de Piaget combinare 
simbolică anticipativă şi constă în includerea unor combinaţii anticipative privind consecințe 
posibile ale imprudenţelor sau ale situaţiilor de neascultare. Exemplul copilului chemat să înoate 
în bazin care povesteşte jucăriei că el a aflat că odată un baieţel sa dus şi s-a înecat...etc. 


Schemele simbolice caracterizează jocurile simbolice (cu subiect) şi fac posibilă 
delimitarea a trei stadii de evoluţie a acestora: 
1. utilizează scheme simple de tipul A1, 2 şi B1, 2. 
2. utilizează scheme combinatorii mai numeroase şi mai variate 
3. are loc un evident declin al simbolisticii ludice, lăsându-se locul treptat jocului cu 
reguli. 
e c)jocuricu reguli 

Şi aceste tipuri de joc cunosc o interesantă evoluţie ontogenetică. Ele apar odată cu 
preşcolaritatea şi se dezvoltă plenar în şcolaritatea mică. Cuprind următoarele subgrupe: cu 
reguli spontane, respectiv cu reguli transmise de la o generație la alta. 

De asemenea, după sfera antrenată pot fi: senzoriale (cu mingea, cu bile) simple sau mai 
complexe, respectiv intelectuale (jocuri cu cărți, jocuri cu jetoane etc.) simple sau mai complexe. 
Se constată că această clasificare a lui J. Piaget are la bază criterii psihologice. 

Există o serie de alte clasificări. De pildă, există clasificări după criteriul: 

= rolului formativ al jocului 

= caracterul de complexitate 

= numărul partenerilor 

= natura activităţilor antrenate: 

o jocuri de creaţie, ca o creație cu materiale şi obiecte, inclusiv vizând 
construcțiile, sau ca o creație cu roluri; în acest din urma caz apar jocuri cu 

subiecte diversificate: cu subiecte din viaţa cotidiană, respectiv cu subiecte din 
basme şi povestiri, în ambele simbolistica ludică putând să fie plenar antrenată; 
o jocul cu reguli: în care se află pe primul plan mişcarea însoțită sau nu de text şi 
muzică sau sub forma de competiţie sportivă / desfăşurate doar pe plan mental 
cu exersare a memoriei, gândirii, imaginației. 
Jocurile didactice pot fi asimilate uneia sau alteia dintre categorii, le păstrâdu-şi 
drept caracteristică faptul că: 
e au clare funcții formative 
e derivă dintr-o intenționalitate educativă 
1.4. Funcţiile jocului 

Faptul că jocul are un rol deosebit de important în viață şi evoluţia copilului este 
demonstrată prin atenția deosebită ce 1 s-a acordat de către psihologi şi nu numai. Multiplele 
clasificări implică, direct sau indirect, şi ideea de funcţii ale jocului, literatura de specialitate 
decelând: 

= funcții esențiale 
= funcții secundare 
= funcții marginale ale jocului. 

Funcția principală a jocului se exprimă în asimilarea practică şi mentală a 
caracteristicilor lumii şi vieții. Este o funcție de cunoaştere, ea garantând „dozarea subtilă a 
caracteristicilor cognitive ale jocului, adâncirea acestora pe parcursul consumării sale"!. Acțiunea 
diferențiată a acestei funcţii determină aderări individuale, specifice ca nuanţă şi intensitate la 
anumite jocuri; sunt preferate anumite jocuri la un moment dat, curiozitatea şi atenția trezită de 
ele fac ca cel mic să părasească alte jocuri, apoi, la rându-le sunt părăsite sau se convertesc în 
variante noi mai complexe. 

e altă funcție importantă este aceea de exersare complexă stimulativă a mişcărilor, de 
contribuţie activă la creşterea şi dezvoltarea complexă. Este funcţia pusă în evidență în 
special, de Carr şi Gross. Se manifestă ca funcție principală în copilărie şi în perioada 
adolescenţei devenind treptat o funcție marginală. 

e funcția formativ-educativă este, de asemenea, deosebit de importantă; a fost pusă în 
evidentă de timpuriu de pedagogi ca Fröbel şi dezvoltată de pedagogia modernă. 

Jocurile sunt întâia şcoală a energiei, conduitei, gesturilor, imaginaţiei etc. Printre 
funcțiile secundare ale jocului se numără: 

e funcția de echilibrare şi tonificare 

e funcția de compensare 

e funcția terapeutică utilizată în /udoterapie care este socotită şi ca funcţie 
marginală fiind utilizată cu succes în cazurile maladive. Ea se constituie pe 
seama proprietăților proiective ale jocului. 


1.5. Evoluţia jocului în ontogeneză 
1.5.1. Jocul în primul an de viaţă 
Acum se constituie primele forme de joc. Ele se clasifică după mai multe criterii 
(U.$chiopu): 
a) după structura psihologică a componentelor ce se organizează şi se integrează în 
activitatea şi comportamentul de tip ludic: 
e jocuri simple 
e jocuri mai complexe, de exercitare generală motorie şi senzorio-peiceptivă 
e jocuri verbal- intelectual 
e jocuri cu antrenări complexe psihologice (în special organizate de adult prin 
intermediul jucăriilor) 


! Şchiopu, U., - coordonator - op. cit., p.52 

b) după funcțiile formative îndeplinite: 
e cu rol de organizare şi fixare a unor structuri simple şi complexe de mişcări şi 
intenționalități (jocuri de mânuire) 
e jocuri care organizează şi fixează structuri verbale simple şi complexe 
e jocuri prin care se flexionează planul general intelectual (jocuri cu subiect foarte 
simplu, sugerat de jucării sau de momente concrete ale vieţii zilnice). 

Prima formă elementară de conduită ludică este contemplarea activă născută din 
necesitatea de orientare-investigare a copilului, ca expresie a trebuinţei elementare de cunoaştere. 
Jucăria în balans, propriile mânuţe, devenite pe la şase luni o jucărie mereu la îndemână sunt 
contemplate activ, provoacă bucurie. Jocul cu mâinile se complică treptat, capătă note de 
intenționalitate definită. 

Îi urmează jocul de manipulare a obiectelor, apucare, lovire, împingere, tragere. Copilul 
realizează actele cu intenționalitate şi conduitele sale simple în plan motor sunt însoţite de un 
acompaniament afectiv cu valenţe energizante. Jocul de vocalizare apare tot în această perioadă: 
gânguritul urmat de emisii silabice. Combinaţiile dintre jocurile de manipulare şi cele de 
vocalizare sunt de natură a stimula relaţiile cu adulţii având importante valenţe şi în planul 
socializării. Este perioada când copilul se joacă fără probleme singur, dar începe să prefere 
prezenţa unui „spectator”, partener chiar dacă jocul cu el este ceva mai dificil şi este posibil, în 
forme rudimentare de la 6 luni, când se conturează o nouă etapă a relaţiei copil- adult. 

Jocul penetrează din ce în ce mai mult în viaţa copilului şi devine, treptat, cale importantă 
de dezvoltare psihică în etapa de debut a existenţei sale, alături de acele momente care nu sunt 
neapărat impregnate de aspecte ludice (hrănirea, „cererea specifică" de curăţenie etc.). Copilul 
învaţă în permanență. După vârsta de 6 luni jocurile cu primele frânturi de cuvinte se complică; li 
se adaugă jocul cu picioarele, mâinile care continuă să fie obiecte de joacă dar şi instrumente 
utile în jocul cu alte jucării. 

În general, conduita de mânuire a jucăriilor devine mediată de un plan mental relativ 
evoluat, coordonată mental - prezent situativ - dar şi anticipativ. (U.Şchiopu) Obiectul 
permanent, apoi primele reprezentări fac posibile alte raporturi cu lumea exterioară. Mai toate 
activitățile non-ludice se prelungesc acum în joc (baia zilnică, ora de masă devin momente de 
Joc). Acum se schițează primele motive ludice interne, conduita ludică devine treptat releu de 
transmitere a informației dar şi rezultat al cunoaşterii. Treptat jocul devine o activitate investită 
cu funcţii formative, o formă de activitate prin care se reflectă realitatea obiectivă. Jucăria 
îşi câştigă din ce în ce mai mare importanţă în lumea copilului. 

Copilul doreşte să se joace introducând treptat elemente de imitație în jocul lui şi chiar 
aspecte simbolice simple „se preface că". Jocul simbolic acum este de scurtă durată, cu secvențe 
discontinue, instabil. Se caracterizează în această etapă prin: 

- posibilitatea de a executa unele acţiuni în afara contextului situativ în care s-au constituit 
schemele acționale corespunzătoare; 

- este angajată din ce în ce mai mult capacitatea de a crea şi combina în mod variat 
acțiunile copilului în absenţa obiectului, conturându-se funcția de prefigurare şi anticipate 

a acțiunii; 

- sunt implicate simbolurile verbale (ne aflăm la 12-18 luni); 

- se constituie ca teren de desfăşurate a gândirii, locul de creare şi rezolvare a situaţiilor 
problemă ivite; 

- jocul simbolic angajează primele elemente ale activităţii imaginative prin construcția 
planului fictiv elementar. 

La această vârstă se ajunge pentru prima dată la imitație în jocurile în „oglindă" (de tip 
„cu-cu!”), jocurile precedate de imitaţia reflexă, de răspunsul prin imitație activă la conduita 
altora şi urmate de jocul simbolic în care imitaţia devine mai complexă. 


Proba de autoevaluare nr. 1: 

Este utilă lectura şi analiza detaliate ale secvenţei corespunzătoare din lucrarea coordonată 
de U. Șchiopu, (p.62-70) cu următoarele sarcini: 
* listarea principalelor forme de joc în ordinea apariției lor; 
* descrierea analitică a fiecăreia, 
**semnalarea rolului formativ în plan: intelectual- afectiv- social; 
**semnalarea modalităților de stimulare de către educator; 
* argumentarea rolului jucăriei în această perioadă, 
Paginile 71-77 se pot constitui ca material de raportare pentru următoarele sarcini: 
* exemplificare multiplă de etape ale apariției imitaţiei,; 
* argumentarea rolului imitației în socializare şi a semnificației specific umane 
implicate de jocul copilului în această perioadă, se vor analiza aspectele educative implicate 
* analiza condiţiilor de viaţă ca factor de influență asupra jocului; precizarea rolului 
adultului în dezvoltarea jocului la copilul până la un an. 
Argumentaţi necesitatea dirijării jocului copilului pentru a se asigura valenţele educative. 


1.5.2. Jocul copilului între 1 şi 3 ani 

Copilul continuă să fie preocupat de mânuirea obiectelor din preajmă. în contextul jocului 
de mânuire se înregistrează, însă, o serie de aspecte noi. Se câştigă în precizie şi rapiditate 
copilul sesizează mai uşor caracteristicile deosebite ale obiectelor şi are tendinţa de a transforma 
tot ceea ce este mai deosebit în câmpul său de percepție şi acțiune în obiecte de joc. Fantezia 
copilului câştigă în suplețe. Un alt câştig este legat de plăcerea nu doar de a manipula obiectele 
ci, în special, de a le deplasa, de a le duce din loc în loc, fără discernământ. Curiozitatea copilului 
manifestă din ce în ce mai mult, căutarea de obiecte, chiar prin răsturnare de sertare, coşuri, prin 
crearea de „dezordine" după canoanele adultului fiind „pasiunea" lui la această vârsta (în special 
în prima perioadă). La căutare se adaugă plăcerea de a aduna obiectele-jucărie grămadă şi apoi 
de a le arunca una câte una, acţiune considerată de către unii psihologi ca formă primară activă 
a procesului de numărare. 

La un an şi trei luni, copilul reuşeşte ca, dintr-o grămadă de cuburi avute la dispoziţie, să 
aleagă două pe care să le suprapună. De asemenea, după alte două luni copilul reuşeşte să 
introducă un obiect mai mic (o biluţă) într-un recipient (sticlă, vas cu gâtul subțire etc). Toate 
acestea certifică o mai bună coordonare bimanuală şi oculo-manuală. Astfel de activități, 
făcându-i reală plăcere, devin jocuri practicate îndelung. 

Mersul cu exersarea sa făcând plăcere se transformă într-un joc exercițiu. Vorbirea 
exersată îndelung cu mare plăcere are caracter de joc. Cum atenţia copilului nu poate fi păstrată 
prea mult asupra aceluiaşi obiect sau în acelaşi tip de activitate avem în faţă un tablou al unei 
conduite caracterizată prin instabilitate, „animată de o permanentă mişcare şi căutare. Copilul 
este preocupat de caracteristicile deplasării şi mişcării corpurilor. Târăşte cu plăcere după el 
Jucării cu roți, le părăseşte, apoi le reia, ducându-le în alte direcţii, ca şi când ar pipăi nesigur 
direcţiile, ca şi când direcția ar fi devenit obiect al curiozității şi al jocului" (p.79). Începând cu 
vârsta de doi ani, odată cu posibilitățile mai largi de deplasare şi cu mai marea siguranță în 
mişcare, copilul câştigă o notă nouă în conduita sa; apare jocul „de-a terminarea acțiunilor" 
(U.$chiopu), copilul ducând la bun sfârşit o acţiune comandată de adult sau iniţiată de el însuşi 
(închiderea uşii, aşezarea unei jucării) şi atrăgând insistent atenţia că a realizat ceea ce i s-a 
cerut sau ceea ce a vrut. Aceste conduite sunt „jocuri” pentru că se efectuează pentru plăcerea 
de a face şi nu din necesitatea actului în sine. 

O altă formă de joc specifică acestei vârste este dansul după muzica ritmată. Acest Joc 
este practicat în special pentru a atrage atenţia celor din jur asupra sa, cu atât mai mult cu cât 
reacția acestora întăreşte plăcerea copilului. Ceea ce este caracteristic pentru această perioadă 
este faptul că o serie de activități ocupaţionale capătă nota jocului exerciţiu. Jocurile cu cuburi 
acum par a manifesta o „preferinţă pentru verticalitate" (Gesell). Pe la trei ani copilului începe 

să-i placă a se juca cu creionul şi hârtia manifestând o din ce în ce mai mare deschidere pentru 
influenţele educative. 

Perioada la care ne referim marchează şi începuturile simbolisticii ludice. Ea se pune în 
evidenţă pe la un an şi câteva luni; apare în forma „animării jucăriei - păpuşa este pusă să 
meargă, maşinuţa este pusă în mişcare etc. (schemă simbolică de tipul A1); păpuşa pusă să 
doarmă cu mânuțele scoase afară, deasupra batistuţei ce imaginează păturica, alături de care 
copilul se întinde „pretinzând" că doarme şi el, reprezintă scheme simbolice de tipul B1, după 
Piaget. 

Pe la trei ani simbolistica se poate complica. Astfel sunt imitate prin utilizare de simboluri 
o serie de conduite ale celor din jur. Fetiţa poate sta pe „scaun" la coafor discutând cu coafeza 
(imaginară) despre „fetița sa care nu prea mănâncă" reprezentată de păpuşa aflată în poală. 
Formele de joc menţionate se pare că au o durată relativ scurtă de manifestare acum, utilizarea de 
simboluri are caracter episodic, sunt relativ incoerente; odată cu înaintarea în vârstă, însă, 
jocurile copilului vor cuprinde din ce în ce mai multe motive simbolice. În această perioadă 
copilului îi face deosebită plăcere să se joace cu adultul. Dacă acesta „face ceva" în contextul 
jocului (construieşte, deplasează o jucărie) copilului îi place să adauge şi el ceva la acţiunea 
adultului, amuzându-se de contribuţia proprie. De asemenea participă cu plăcere la jocurile cu 
mingea avându-l ca partener pe adult sau, în şi mai mare măsură îi place să se afle în postura de 
„jucărie" a adultului în jocuri de tipul „Hopa mare!" când el este aruncat în sus de adult sau când 
este trântit în joacă pe pat etc. 


Proba de autoevaluare nr. 2: 


- Care este influenţa adultului asupra jocului copilului? 

- În ce mod atitudinea adultului modelează conduita copilului? 

- Care sunt caracteristicile jocului cu adultul în aceasta perioadă? 

- Care sunt consecinţele în plan educaţional ale cunoaşterii rolului adultului în 
evoluţia jocului copilului între 1-3 ani? 


Perioada la care ne referim are o deosebită importanţă în evoluţia psihologică a copilului, 
iar, în contextul ei, jocul îşi aduce o contribuţie majoră la această evoluţie. 
Astfel, jocul se constituie ca : 

e un izvor bogat de impresii şi atitudini; 

e prim cadru de manifestare a simbolisticii ludice, cu rol deosebit în dezvoltarea gândirii 
copilului; 

e context care rezolvă conflictul afectiv generat de disproporția imensă dintre ceea ce vrea 
şi ceea ce poate să facă un copil de această vârstă; 

e cadru de socializare, chiar dacă jocul copilului acum este mai degrabă marcat de 
individualism. Este adevărat că cel mic se joacă pentru propria sa plăcere, este adevărat 
că nu poate coopera în joc; este adevărat că nu-şi poate concentra atenția vreme prea 
îndelungată ceea ce nu este de natură a stimula jocul cu altul (nici când acest altul este 
adultul) dar, în joc se simulează relaţii cu alţii, în joc se „descarcă" tensiuni acumulate în 
relațiile cu alții. Spre sfârşitul perioadei, după ce o vreme s-a manifestat bucuria jocului 
„alături", a jocului în paralel cu un alt partener, copilul începe a fi capabil, pe secvenţe 
foarte scurte, să se joace cu un partener; astfel, dacă un copil cară jucării cu un camion, 
un altul le poate culege pe cele care cad şi le aşează la loc (U.Şchiopu). Relaţiile sociale 
începute în cadrul jocului se întretaie cu cele din afara lui, se împletesc, uneori generând 
conflicte, alteori rezolvând conflicte. Cert este că jocul cu valenţele sale extraordinare are 
o contribuție deosebită în socializarea copilului, încă de la această vârstă. 

Aprofundare 
În baza lecturii analitico-sintetice a subcapitolului „Sociabilizarea copilului şi jocul” (p.83-94) din 

lucrarea citată, coordonată de U. Schiopu), a capitolului „Jocul copilului antepreşcolar”" din lucrarea „, Omul, 
jocul şi distracţia” de E.Verza. Ed. Știinţifica şi Enciclopedică, Buc 1978 şi a capitolului „Apariţia jocului în 
ontogeneză" din lucrarea „Psihologia jocului” de D.B. Elkonin, EDP. Bucureşti 1980 se va căuta răspuns 
argumentat următoarelor probleme: 

- Particularităţile comunicării copilului cu adulții în cursul jocului. 

- Valenţele jocului pentru socializarea copilului antepreşcolar. 

- Raporturi specifice ale relaţiilor sociale extrajoc- joc. 

- Forme specifice de „colaborare" la această vârstă. 

- Premise ale jocului cu roluri la această vârsta. 

- Ponderea jocului în viaţa preşcolarului - aspecte educaţionale (cu sinteză a celorlalte aspecte). 


1.5.3. Jocul copilului preşcolar! 

Vârsta preşcolară este aceea care duce jocul pe culmile sale cele mai înalte. Jocul este 
acum modul de a acţiona al copilului, este forma specifică şi dominantă de activitate, este 
contextul ce dă substanţă vieții preşcolarului, este cadrul ce face posibil progresul, evoluţia sa în 
plan psihologic. La începutul perioadei copilul nici măcar nu distinge această formă de activitate 
de celelalte două, complementare- învățătura şi munca; acest lucru devine posibil în jurul vârstei 
de 5 ani. După şase ani, deşi nu pierde din pondere, jocul capătă forme în care se manifestă 
complex elemente ocupaţionale. „Vârsta preşcolară reprezintă un moment de evoluţie psihică în 
care jocul capătă caracteristici noi ce-l apropie de alte feluri de activitate. Jocul este un fel de 
teren neutru pe care se revarsă întreaga experiență despre lume şi viață a copilului, aceasta 
devenind prin intermediul lui mai subtilă, mai accesibilă." (U. Şchiopu, p. 98) În această 
perioadă apar cele mai complexe, mai variate şi mai interesante forme de joc. La finele ei, 
diversificarea este mai puțin evidentă, evoluţia jocului conducând spre adâncirea şi 
perfecţionarea fermelor şi felurilor de joc conturate de-a lungul vârstei preşcolare. 

În prima parte a perioadei se înregistrează trecerea de la jocurile de manipulare, sau 
mânuire de obiecte caracteristice vârstei anterioare) la jocul de creaţie, sub forma, jocului cu 
subiect şi roluri şi a celor de construcţie. Jocul de creație capătă cel mai important loc la vârsta 
preşcolară. Apariţia şi practicarea lui sunt efectul întregii dezvoltări psihice a copilului - în 
special a acelei capacități magice, de a reflecta într-o formă proprie impresiile dobândite din 
lumea înconjurătoare, o lume cu încă prea multe necunoscute pentru copil. Această capacitate a 
copilului face posibilă apropierea lumii exterioare fără a se genera conflicte insolvabile, în ciuda 
distanţei imense dintre ceea ce doreşte ți ceea ce poate să facă prin forțe proprii. 

Copilul dovedeşte prin joc că participă intens la tot ceea ce-l înconjoară: el transpune în 
joc iniţial acţiunile exterioare efectuate de oameni cu obiectele(transpunere începută încă în 
antepre-şcolaritate) şi apoi, din ce în ce mai complex, realizează redarea semnificației acestor 
acţiuni, dezvăluirea diverselor relaţii sociale. Începutul vârstei preșcolare se caracterizează prin 
frecvenţa relativ mare a jocurilor de creație cu subiecte din viața şi lumea concretă ce-i 
înconjoară. Transpunerea în plan ludic a impresiilor imediate se face rapid şi coerent (de altfel, 
rapiditatea cu care sunt valorificate impresiile în creația de joc, calitatea transpunerii în joc, 
nuanțele surprinse, pot fi parametri de analiză a nivelului de dezvoltare a copiilor). 


Supunem atenției un posibil exemplu de transpunere rapidă, nuanțată a unor impresii din viața 
cotidiană. În fața blocului se joacă un grup de fetițe şi băieţei de aproximativ 4 ani. Jocul lor este „De-a 
cumpărăturile" dar deja se conturează roluri ,, împrumutare" din viaţa familiilor de apartenenţă: unele fetițe vor 
ea ele să gătească şi băieţii să facă cumpărături: apare un băiat care susține că el trebuie să gătească; după ce 
se distribuie rolurile, chiar cu fluctuații şi schimbări, în raza de joc apare un camion care aduce mobila unor noi 
locatari. Observatorul poate nota ci după o scurtă observare a ceea ce se întâmplă, copiii inițiază un joc de 


! Subcapitol realizat în baza lucrării citate coordonate de U. Şchiopu 

creație cu subiectul „de-a mutatul” în care distribuţia rolurilor şi acțiunea în rol este, de asemenea, puternic 
influențată de bagajul experienţei fiecăruia. 


Jocul cu roluri se dezvoltă treptat, odată cu viața, din ce in ce îmi complexă, a copilului 
preşcolar. Dacă la început avem de-a face cu jocuri fără subiect sau. cu subiecte abia schiţate şi 
construite pe măsură ce jocul se derulează, de aici şi tendinţa de abandon a unui subiect în 
favoarea altuia mai atrăgător. La 3-4 ani, subiectele sunt reflectări fragmentare a unui şir de 
episoade. adesea nelegate între ele, din viaţa cotidiană. După 4 ani subiectele capătă în 
consistență, tematica jocului se îmbogăţeşte şi se conturează, spre 6 ani, jocul reflectând chiar o 
povestire întreagă. Când copiii, prin natura situaţiei, se află în grupuri mai numeroase (grupa de 
la grădiniță) este posibil ca jocul de creaţie, cu roluri definite (mai slab sau mai bine conturate) 
pot să se dezvolte pe teme diferite, în grupuri restrânse, pentru ca apoi să manifeste tendința de 
unificare în jurul unei teme comune. Astfel jocul „de-a familia" poate unifica jocurile: „de-a 
coaforul", „de-a doctorul", „de-a cumpărăturile" etc. „Jocul central şi jocurile adiacente prezintă 
o structură complexă. apropriindu-se de legăturile existente în viața reală. Acest salt de la 
acțiunile izolate la jocuri complexe antrenează modificări substanţiale şi în privinţa evoluţiei 
sociabilității copiilor” (U. Șchiopu, p, 100). Încet, încet locul jocului individual este luat de jocul 
colectiv, mai întâi cu roluri ce implică reguli ce se construiesc pe măsura derulării jocului, apoi 
cu reguli schițate anterior şi, în ultimă instanță, cu reguli dat definite înainte de începerea jocului. 
Acestei evoluţii îi sunt însă necesari câţiva ani. 

Ceea ce este, de asemenea, specific jocului de. creaţie cu roluri este tendința şi 
capacitatea copilului de a se identifica cu personajul interpretat, chiar şi la vârsta preşcolară mică 
la care jucarea unui rol nu ia prea mult timp, stabilitatea nefiind o calitate deosebită acum. Pe 
măsură ce creşte, preşcolarul este capabil de trăiri imaginare din ce în ce mai profunde. 
„Concomitent apare însă fenomenul de dedublare, copilul devenind conştient de propria lui 
persoană şi de aceea a modelului pe care îl imită. Acest lucru este atestat şi de felul în care copiii 
exprimă în limbaj atmosfera de joc. În momentul în care se transpun în joc, majoritatea copiilor 
folosesc imperfectul, cu nuanţa unei acţiuni petrecute în trecutul apropiat, cu sensul de a marca 
într-un anumit fel incertitudinea, identificarea lor parțială cu rolul, conştiinţa preluării unui rol 
care se suprapune cu propriul eu. Trecerea rapidă de pe planul imaginar pe cel real şi viceversa 
reprezintă un stadiu mai avansat în evoluţia jocului" (U. Şchiopu, p. 102). 


Exemple de limbaj utilizat: „Ziceam că eu sunt mama şi tu eşti doctorița” sau „Eu eram doamna 
educatoare şi tu erai copilul” sau ,„,De-adevăratelea tu eşti băiat dar ziceam că eşti Albă ca Zăpada" sau „Eu 
făceam baie la păpuşa şi tu reparai maşina, da?" 


Din perspectiva jocului simbolic trebuie subliniat că la vârsta preşcolară schemele 
simbolice câştigă mult în complexitate. Dacă până la 3 ani, 3 ani şi jumătate putem întâlni doar 
tipuri Al, A2, B2, B3, C3, D4 după această vârstă schemele simbolice devin tot mai complexe, 
realizându-se ample combinaţii. 

Pentru că jocul la vârsta preşcolară are o importanţă covârşitoare în evoluția psihologică 
şi pentru că el este câmpul de acţiune educaţională fertilă vom încerca o prezentare mai de 
detaliu a evoluţiei jocului în limitele preşcolarităţii, pentru a crea un suport psihologic pentru 
tratarea ulterioară a aspectelor pedagogice. În primul rând trebuie subliniat faptul că se poate 
decela o anume structură a jocului ale cărei elemente apar în momente şi cu o succesiune 
definite. Principalele elemente structurale sunt: scopul, subiectul, rolurile şi regulile. 

Scopul se conturează începând cu vârsta preşcolară dar nu chiar de la începutul ei. La 3 
ani copilul nu-şi propune în mod intenționat un subiect anume care să exprime şi o anume 
intenționalitate; din acest motiv fluctuațiile subiectelor sunt la cote superioare. La 5-6 ani copiii 
acționează în baza unei intenționalități mult mai clare, chiar dacă nu depline, ceea ce determină 
creşterea calităţii creaţiei mentale. Existenţa scopului determină şi necesitatea schiţării, chiar şi 
minimale, a unui plan prealabil, care se elaborează în momentul organizării jocului când se 
stabilesc şi convențiile acestuia. Acest lucru nu este posibil decât în preşcolaritatea mare. Se 

conturează ideea evoluţiei intenţionalităţii jocului de-a lungul perioadei preşcolare. Cum această 
perioadă coincide şi cu prima integrare a copilului în contextul educaţiei formale, educatoarea 
din grădiniță trebuie să cunoască specificul prezenţei scopului în joc la fiecare grupă de vârstă 
(mică. mijlocie, mare) şi să acţioneze metodic de asemenea manieră încât să stimuleze instalarea 
intenționalității şi diminuarea treptată a fluctuației subiectelor. 

Subiectul jocului este principala componentă a acestuia. El nu este specific doar jocului 
de creaţie ci şi altor tipuri de joc: de mişcare, jocuri didactice (în care subiectul este construit de 
propunătorul şi organizatorul jocului, de obicei un adult educator). 

Natura subiectului, în jocul de creaţie, este dată de impresiile cele mai puternice sau cele 
mai constante care sunt culese de copil în relația sa cu mediul ambiant, pentru că în acest context 
subiectul este ales de către copii. Există o anume evoluție a subiectelor alese pe parcursul 
vârstei preşcolare. Astfel, la 3-4 ani (grupa mică) sunt evidenţiate impresiile cele mai puternice 
din viaţa cotidiană, în special din familie şi din grădiniță. La această vârstă. acțiunile inserate în 
subiect adesea sunt lipsite de legătură firească, legătură ce nu constituie de fel o preocupare 
pentru cei implicaţi în joc. Subiectul capătă astfel un aspect neînchegat şi reflectă o arie restrânsă 
a realităţii. Jocul are un caracter imitativ evident, intervenţia creativă a copiilor fiind redusă. 

Treptat, în baza dezvoltării generale a copilului, subiectul jocului se îmbogăţeşte, se 
încheagă vizibil, reflectând aspecte mai diverse ale realităţii înconjurătoare. La 6 ani (grupa mare 
şi cea pregătitoare) copilul poate transpune în joc şi situaţii la care nu a participat personal, 
despre care a auzit, i s-a relatat, i s-a citit; personajele „moderne" în lumea copiilor momentului 
respectiv se vor regăsi în jocuri (Batman, țestoasele Ninja, Spidermen, extratereştii, vor coexista 
cu zâne, Greuceanu, Harap-Alb etc.). Şirul acţiunii este determinai de şirul povestirii sau filmului 
ce s-au constituit ca sursă şi în mai mică măsură de natura materialului perceptiv, dar treptat 
contribuția copilului se manifestă şi în zona subiectului, aspectele creative apărând uneori chiar 
uimitor de interesant. 

Rolul este elementul structural al jocului cu mare importanţă în închegarea subiectului. El 
poate oglindi o largă diversitate de conduite umane. Trăsături de caracter, atitudini, uneori 
şocante, transpar şi colorează sau nuanţează subiectul. Prin rol copiii dau consistență modului în 
care ei percep anumite profesiuni, în care înţeleg locul şi relaţia dintre anumite statusuri sociale. 
Se constată că rolurile din zona profesională care dau şi denumirea unora dintre jocuri sunt roluri 
care au înțeles pentru copilul preşcolar care pot fi corelate unor instrumente profesionale 
specifice. Copilul se va juca de-a aviatorul, de-a frizerul, de-a vânzătorul, de-a doctorul, de-a 
educatoarea, fiecăruia corelându-i instrumente sau contexte de lucru reprezentative; nu vom 
întâlni însă jocuri „de-a inginerul", „de-a cercetătorul", „de-a contabilul"” profesiuni a căror esenţă 
este greu de înţeles încă la această vârstă. În chiar interiorul vârstei preşcolare se constată o 
evoluţie interesantă a rolurilor. Ca şi în cazul subiectelor, copiii de grupă mică îşi aleg roluri cu 
care viaţa cotidiană îi pune direct în contact, roluri active, refuzându-l pe acela de spectator. La 
grupa mijlocie, roluri din povestirile sau filmele preferate îşi fac din ce în ce mai simțită prezenţa 
şi se diversifică la grupa mare şi pregătitoare, întrucât, odată cu vârsta, posibilitățile de cooperare 
cresc şi relația dintre roluri se diversifică. 

La vârstele mari se constată detașarea rolului de temă. Copiii se joacă acum „de-a şcoala, 
„de-a grădiniţa" şi nu „de-a învăţătoarea, respectiv, „de-a educatoarea"”. Nu doar denumirea s-a 
schimbat ci şi concepţia despre joc. Acum sunt acceptate roluri multiple, asumate cu o anume 
stabilitate, atribuite în raport cu criterii ce tind a se explicita şi între ele se stabilesc anumite 
legături acceptate. Dacă la 3 ani este greu de acceptat un rol de spectator într-un joc "de-a teatrul 
de păpuşi", jocul în sine fiind mai degrabă „Capra cu trei iezi" de exemplu, imitându-se teatrul 
abia vizionat dar cu personaje puține şi active, la 6 ani şi spectatorul poate juca un rol activ, 
acceptat pentru că poate fi înţeles. Se poate spune deci că din perspectiva evoluţiei rolurilor în 
preşcolaritate se remarcă tendința de trecere de la roluri puţine, active (principale) către un 
număr mai mare de roluri, cu creşterea celor pasive secundare, cu nuanţarea acțiunii în rol şi a 
legăturii dintre roluri ceea ce determină conturarea unor subiecte mult mai complexe. 

Regulile apar şi se dezvoltă într-o dinamică deosebit de interesantă în jocurile de creaţie 
cu rol ajungând apoi să dea naştere unui tip special de joc- jocul cu reguli. „Ele reprezintă acele 
reglementări de natură internă sau externă prin care acțiunile copiilor sunt organizate şi corelate 
unele cu altele.'"(U. Şchiopu, p. 106). Copilul învaţă treptat să ia cunoştinţă de aceste reguli şi 
„mai mult, învață să li se supună, ceea ce reprezintă un câştig imens în planul dezvoltării sale 
socio-afective şi morale. Dacă la 3-4 ani regulile decurg cumva din rolul imitat, sau sunt impuse 
din afară de către organizatorul adult al jocului, părintele acasă sau educatoarea la grupa mică, la 
5-6 ani copiii sunt capabili să-şi creeze propriile reguli. Acestea pot fi de mai multe feluri: 

e unele decurg din însuşi conţinutul jocului, din acțiunea lui; aceste reguli au un caracter 
intern, cerința de bază fiind concordanța cu realitatea transpusă; astfel bolnavii care, 
conform concordanţei cu realitatea trebuie să aştepte la doctor, se plictisesc repede în joc 
şi încep să preia dintre atribuțiile doctorului, ceea ce dă un caracter confuz subiectului. Pe 
măsura înaintării în vârstă, realitatea acționată este înlocuită cu transpunerea în plan 
verbal: nu se mai redă aşteptarea la doctor, discuţia cu asistenta (imitate la vârsta mică) ci 
se povesteşte despre ele (<aşteptasem şi vorbisem cu sora şi acum intram deja la doctor> 
după care jocul implică rolul acestuia); 

e unele, cu caracter extern, decurg din folosirea jucăriilor; la cei mici principiul „cine a luat 
primul" stă chiar şi la baza asumării rolurilor. Uneori, luând o jucărie şi acceptându-i-se 
„proprietatea"' copilul deodată doreşte jucăria celuilalt. Cousine în baza unor cercetări 
arată că această fluctuaţie a preferinței este o formă incipientă a dorinţei de cooperare, 
copilul neaspirând practic, la jucăria celuilalt ci la întreg ansamblul acțional în care se 
situează celălalt cu jucăria lui. 

Se poate afirma că la grădiniță, modul în care se pune la dispoziția copiilor materialul de joc 
pentru jocurile de creație cu roluri este deosebit de important pentru stimularea evoluției 
acestuia. 


Într-o sală de grupă, pentru perioada de activități la alegerea copiilor este important să existe „oferte 
multiple” pentru joc. Astfel, pot exista: un colț care să sugereze activitatea în cadrul familiei, prin mobilierul 
miniatural pus la dispoziție, un altul poate să sugereze activitatea în diverse câmpuri profesionale: la doctor, la 
tâmplărie, în atelierul de pictură, pirogravură, la spălătorie, la coafor; o altă paste a sălii poate imagina strada 
cu tentaţiile ei etc. Copiii pot fi lăsaţi să aleagă şi îndrumați discret spre variaţie dacă, prea multă vreme fac 
aceeaşi alegere. După ce au trecut prin mai multe situaţii posibile copiii pot alege cu adevărat ceea ce le place. 


Dacă la începutul vârstei preşcolare copiii se supun regulilor dar nu manifestă prea mare 
interes pentru ele, spre sfârşitul acestei vârste se poate vorbi de o adevărată intransigenţă față de 
respectarea regulilor. Cine nu o face este repede sancționat cu drastica formulă „Nu ştie să se 
Joace"! 

Tipurile de joc la preşcolar 

Varietatea de jocuri specifice acestei vârste se poate, totuşi, grupa în câteva categorii 
fundamentale. 

1. Jocul cu subiect şi roluri alese din viaţa cotidiană, jocuri aparținătoare celor de creaţie 
dar care, la începutul perioadei sunt, mai degrabă, jocuri de imitație. 

2. Jocuri cu subiecte şi roluri din basme şi povestiri - jocuri dramatizare. Şi acestea sunt 
jocuri de creaţie, creația fiind mai evidentă în jocul propriu-zis decât în dramatizare unde 
subiectul este propus de adult, costumaţia este dată. copilul prelucrând rolul doar între nişte 
limite destul de strânse. În jocul liber de creaţie cu subiecte din basme şi povestiri, simbolistica 
este liberă; un batic poate fi mantie, covor zburător, munte (dacă acoperă un obiect cu un anume 
relief). Copiii pot reconstrui subiectul, accentuând ceea ce i-a impresionat mai mult sau ceea ce 
le place în mod special. 


Astfel, dacă anumite secvenţe din ,„ Punguța cu doi bani” sunt de-a dreptul „uitate” nu vor renunţa deloc 
la repetarea pe voci şi cu tonalități diferite a vestitului ,„ Cucurigu, boieri mari..!" 

3. Jocul de construcție trece de la manipularea materialului de construcţie cu eventuale 
încercări şi reuşite de suprapuneri, specifică la 3 ani, la realizarea unor construcții sofisticate din 
cuburi, combino şi lego. Subiectele acestor construcţii pot fi propuse de adulţi sau sunt alese de 
copii în funcție de interese, de aspecte ce i-au impresionat în momente anterioare jocului, sau pot 
fi sugerate de natura materialelor utilizate. Uneori, jocurile de construcții oferă şi „modele" 
sugestie pe care copiii le ignoră la 3-4 ani, încearcă să le rezolve, din ce în ce mai performant pe 
la 5 ani iar către 6 ani încearcă să le depăşească. Deseori jocul de construcție precede sau se 
îngemănează cu jocul de creație. Prin el copiii îşi construiesc cadrul de joc necesar subiectului 
din jocul de creație: şantierul, tărâmul zmeilor, cabinetul doctorului, grădina zoologică etc. 
Jocurile de construcție sunt deosebit de importante pentru dezvoltarea deprinderilor manuale ale 
copiilor. 

4. Jocul de mişcare este strâns legat de specificul vârstei, o vârstă a dinamismului, a 
mişcării. El se va păstra până la vârsta adultă, îmbrăcând alte forme dar păstrându-şi motivaţia 
interioară. La vârsta preşcolară mişcările încep să fie încadrate într-un anume context care 
reflectă fragmente din viața reală, în special din viaţa „celor care nu cuvântă”. Literatura de 
specialitate enumera jocurile „Broasca şi barza", „Pisica şi vrăbiile”, „Lupul şi oile" etc., în 
grădiniță sau în grupul de joacă se reiau sub forma jocurilor de mişcare conflicte arhicunoscute 
din filmele de desene animate; astfel, personaje ca Tom şi Jerry, Chip şi Dale reînvie cu ajutorul 
copiilor. De asemenea, viața adulților, în special profesiile dinamice sunt reflectate de jocurile de 
mişcare. Sunt cunoscute jocuri de tipul: „Pompierii", „Piloţii”, „Poliţiştii", „Extratereştrii” etc. 

Deosebit de răspândite sunt jocurile fără o tematică anume, jocuri cu reguli ce au ca scop 
exersarea unor deprinderi motrice: atmosfera de joc este realizată prin spiritul de competiție 
imprimat. Din această categorie fac parte: Şotronul, Elasticul, Coarda, Cine aleargă mai repede? 
etc. Pe măsură ce se înaintează către vârsta şcolară mică, jocurile de mişcare cu subiect vor 
câştiga în complexitate în vreme ce cele cu reguli vor recurge la formule din ce în ce mai 
complicate. Acest tip de jocuri este, în general preluat de la generaţiile anterioare (ca subiecte şi 
tipuri de reguli) chiar dacă, fiecare generaţie realizează uneori prelucrări şi adaptări specifice. 

5. Jocurile hazlii foarte apropiate uneori de cele de mişcare nu se confundă cu acestea, 
întrucât există astfel de jocuri în care mişcarea lipseşte cu desăvârşire. Ele se aseamănă şi cu 
jocurile didactice prin faptul că, de obicei pun în faţa celor mici o problemă de rezolvat. Au şi ele 
reguli iar funcția lor dominantă este cea recreativă. Sunt deosebit de valoroase din perspectiva 
valenţelor formative în plan psihologic (dezvoltă atenția, perspicacitatea, spiritul de observație 
etc.) Atmosfera de joc este creată prin cerința de a ghici ceva, (Jocul „Cald, rece, fierbinte”), de a 
rezolva o sarcină surpriză (jocul „Ghiceşte şi taci!" care educă şi stăpânirea de sine), sau 
competiţia. În prima parte a preşcolarității, inițiativa unor astfel de jocuri aparţine adulţilor sau 
copiilor mai mari; odată însuşite regulile şi exersată plăcerea de a juca, se naşte şi inițiativa 
proprie pe la 5-6 ani. 

6. Jocurile didactice sunt o categorie aparte de jocuri. Ele sunt integrate demersului 
educaţional explicit, sunt propuse de către adultul educator, au obiective educaţionale bine 
precizate şi reprezintă forma ideală prin care jocul, ca activitate fundamentală a vârstei 
preşcolare poate sprijini învăţarea „deghizat" dirijată, pregătind integrarea ulterioară a copilului 
în şcoală. Originea jocului didactic este fixată de către U. Şchiopu în jocurile exerciţiu ale vârstei 
antepreşcolare. El are o sarcină didactică specifică (o problemă de rezolvat pentru copil, 
problemă ce vizează explicit dezvoltarea pe o anume coordonată psihologică). Alături de sarcina 
didactică, jocul didactic are reguli specifice şi elemente de joc. Cu cât vârsta copiilor este mai 
mare raportul dintre aceste elemente structurale se schimbă; ponderea elementelor de joc scade 
în favoarea complexităţii sarcinilor de rezolvat. Dacă este bine realizat sub conducerea adultului 
se poate regăsi, coordonat de un copil mai mare sau de către liderul informai al grupului de copii 
şi în contextul activităților libere din grădiniță. 

În grădiniță se realizează jocuri didactice la toate tipurile de activităţi comune (de 
comunicare, cu conţinut ştiinţific, matematic, de muzică, desen-pictură-modelaj) şi se regăseşte 

utilizat cu succes şi în contextul unor activităţi cu scop evaluativ. Această prezentare pe scurt a 
jocurilor poate duce la următoarele concluzii: 

e jocul ține de natura copilului; 

e îi însoţeşte şi îi sprijină major dezvoltarea personalităţii; 

e se complică atât ca forme, conţinuturi cât ți ca reguli pe măsură ce 

personalitatea copilului evoluează. 
1.5.4. Jocul la şcolarul mic 
Înclinarea balanței către învăţare, ca activitate fundamentală, creează o complementaritate 

fericită exprimată în faptul că jocul devine activitate compensatorie a învăţării, creând condiția 
de odihnă pentru aceasta. Structura jocului suferă modificări, conținutul acestuia devenind mai 
complex, mai cultivat, mai socializat datorită influenţei dominantelor activităţii de învăţare şi 
raționalizare. Este perioada când cu mare plăcere, şcolarul mic se îndreaptă spre jocurile de 
construcție (asamblare şi montaj), spre jocuri în care se împleteşte imaginativul cu realul. Singuri 
dar mai ales în grupuri mici, copiii se întâlnesc (fete, sau băieți) şi inițiază jocuri de rol („de-a 
şcoala”, „de-a familia”)sau de mişcare („de-a prinselea”, „de-a ascunselea”). Nu sunt neglijate 
nici jocurile sociale în cadrul cărora copiii socializează, comunică, colaborează. Nevoia de 
mişcare (copilul are încă nevoie să sară, să strige, să alerge) este satisfăcută de jocurile în aer 
liber, de plimbările / adevăratele curse cu bicicleta, trotineta, rolele sau de practicarea sportului 
(înot, gimnastică, fotbal, baschet, handbal, volei, karate etc.). Învăţarea şi respectarea regulilor, 
viața de echipă, consolidarea imaginii de sine, toate cu efecte benefice asupra dezvoltării 
personalității şcolarului mic se dezvoltă prin practicarea în formă organizată a unui sport. 


1. 6. Jucăria şi rolul ei psihopedagogic 

De când a apărut „copilul pe lume”, deci de la începuturile omenirii, jocul şi jucăria 1-au 
luminat, îmbogăţit şi bucurat primii ani de viață. D. B. Elkonin rezervă un subcapitol al lucrării 
sale despre joc! jucăriei, considerând-o deosebit de importantă pentru evoluţia jocului şi pentru 
dezvoltarea personalității copilului. Citându-l pe E.A. Atkin, Elkonin aduce în discuţie istoria 
interesantă a jucăriei. Astfel, se afirmă că după compararea jucăriilor descoperite, în urma 
săpăturilor arheologice, cu cele existente în lumea contemporană se constată că pentru toate 
„jucăriile arheologice" există câte un corespondent clar în zilele noastre. Atkin face chiar o 
comparaţie între jucăriile utilizate de copiii aparținând unor culturi foarte diferite şi 
concluzionează că „la popoare aflate la distanţe imense unele de altele, jucăria rămâne la fel de 
proaspătă, veşnic tânără, iar conţinutul, funcțiile ei sunt aceleaşi la eschimoşi şi la polinezieni, la 
cafri şi la indieni, la boşimani şi la corero”, fapt ce demonstrează că în ciuda diferenţelor 
culturale se constată o „uimitoare stabilitate a jucăriei şi, prin urmare, a trebuinţei pe care ea o 
satisface, a mobilurilor care îi determină existenţa”.? 

Atkin susține chiar că nu se poate vorbi cu adevărat de o istorie a jucăriei întrucât jucăria 
este mereu aceeaşi de la începuturile civilizației până azi. Şi acum şi atunci găsim obiecte de joc 
căruia copilul dintotdeauna le-a conferit aceeaşi întrebuințare. Este adevărat că analizând 
funcţiile esenţiale ale jucăriei şi dominantele tematice ale acesteia lucrurile stau aşa, dar, în fapt, 
se poate vorbi, totuşi, de o istorie a jucăriei. De la păpuşile din zdrenţe (zdrenţele înseşi 
reflectând prin natura lor istoria şi cultura fiecărei arii geografice), din lut ars, la păpuşile Barbie, 
la figurinele ce înfăţişează în forme extrem de sofisticate diferitele personaje terestre sau 
extraterestre, distanţa este foarte lungă; de la jucăria din lemn ce desemna mijloace de transport 
tradiționale în zona de referință (sania, troica, lectica etc.), la sofisticatele jucării din plastic ce 
înfăţişează automobilul, avionul, racheta , nava spaţială a diferitelor popoare ale universului este, 
de asemenea, un drum lung. Am sublinia un alt aspect legat de rolul jucăriei în stimularea 
psihicului copilului. Aşa cum precizam în contextul tratării jocului simbolic, este o vârstă când 


! Elkonin,D.B., Psihologia jocului, EDP, Bucureşti, 1980, p. 35-42. 
? Citat de Elkonin. în op, cil, p. 36 

copilul se poate juca cu orice dând obiectului în cauză o gamă foarte variată de semnificaţii; 
acest lucru îi stimulează imaginaţia. Cei ce se ocupă cu producerea industrială a jucăriilor, 
sesizând importanța stimulării imaginaţiei la copil, nu proiectează doar jucării cu destinaţie 
explicită sau cu unică funcționalitate; ei au inventat păpuşile demontabile şi cărora li se pot face 
toalete diferite sau li se pot adăuga o serie de accesorii (figurinele de tip Batman create în serii şi 
cu posibilități de adaptare la diferitele momente ale episoadelor desenului animat, sau vestita şi 
mereu renăscuta Barbie). Dincolo de aceasta, jocurile tip LEGO adaugă un plus de fantezie. Ele 
pot duce la orice creaţie prin construcție proprie chiar dacă sugerează unele modele realizabile de 
către copii. Ceea ce este negativ în industria jucăriilor este faptul că se produc prea multe astfel 
de obiecte care stimulează jocul violent. 

O clasificare a jucăriilor zilelor noastre este foarte greu de realizat . De aceea prezentăm 
clasificarea jucăriilor numite de către E. A. Atkin „jucării originare" care, în forme diferite există 
în întreaga istorie a copilăriei: 

1. jucării sonore: morişti, zbârnâitori, clopoței, zdrăngănitori etc.; 

2. jucării dinamice: zmeul, sfârleaza, mingea, cercul etc.; 

3. jucării arme: arc, săgeată, bumerang, puşcă, pistol, tanc (ne)teleghidat etc.; 

4. frânghia sau, mai nou, balonul lunguieţ, din care se fac figurine mai mult sau mai puțin 
complicate (după Atkin). 

Înseşi aceste jucării, chiar în formele lor primitive, au o istorie proprie, după cum subliniază 
Elkonin; pentru a deveni jucării ele au imitat instrumente ale unor activităţi din viaţa reală. 
Pentru că jucăria este, pentru activitatea ludică din grădinița de copii, un mijloc didactic este 
necesar să se sublinieze că alegerea „materialelor de joc" trebuie să țină cont de specificul 
subiectelor, regulilor, rolurilor jocului la fiecare dintre cele patru paliere ale vârstei preşcolare. 
Jucăria (materialul de joc) intervine în momente distincte ale programului educativ: 

e în etapa de activități pe arii de stimulare (cea a activităţilor libere) copilului trebuie să i se 
ofere spre a opta jucării care să aibă corespondență cu lumea lui afectivă (în evoluție de 
la 3 către 6/7 ani), cu tipul de subiecte alese în mod natural, dar evitându-se monotonia 
acestora, şi sugerându-i-se, prin intermediul materialului de joc, tipuri de roluri pe care şi 
le poate asuma la fiecare dintre nivelurile de vârstă; 

e în contextul jocurilor didactice proiectate şi realizate ca modalități de organizare a 
învăţării şi formării unor deprinderi şi priceperi, educatoarea trebuie să ţină cont ca 
materialul de joc să corespundă sarcinii didactice a acestuia, să fie uşor de utilizat, 
sugestiv şi nu în exces, deturnând atenția copilului de la rezolvarea sarcinii către 
manipularea materialului de joc; acesta trebuie să răspundă şi unor exigenţe de ordin 
estetic; 

e în contextul activităților libere de după-amiază şi de acasă, jucăriile este bine să fie cât 
mai apropiate de sufletul copilului, cât mai adaptabile unor situații de joc multiple, 
creative. 

Jucăriile, aşadar, trebuie alese de către educatorul adult (părintele sau educatoarea) ținând cont 
nu numai de „plăcerea copilului" ci şi de valenţele educaţionale ale acestora în momentul 
integrării lor ca instrumente în diferite tipuri de joc. 

Fiecare categorie de jucării solicită o componentă a dezvoltării copilului sau alta. 
Jucăriile de imitare sunt desigur cele mai potrivite: „fac ca tata sau fac ca mama, ca doctorul sau 
ca vânzătoarea”, sunt printre cele mai frecvente jocuri de la vârsta de doi ani. Aici se raportează 
şi telefonul, camionul, păpuşa, etc. dar cum aceste jucării aparțin de asemenea, unor altor 
categorii (jucării „cu motor” sau afective) se înțelege că aceste categorii se amestecă între ele 
câte puţin şi sunt mai puțin tranşante decât par. Este deosebit de important să se cunoască diferite 
tipuri de jucării. Este de dorit ca un copil să aibă jucării din fiecare categorie, iar numărul 
acestora să varieze în funcție de gusturile şi interesul copilului. Copilul ar putea astfel să-şi 
dezvolte cel mai bine toate aspectele temperamentului său. 

Tipuri de jucării: 

a. Jucăriile care dezvoltă motricitatea îl ajută pe copil să se servească într-o manieră armonioasă 
de corpul său. Unele vizează motricitatea fină, adică uşurinţa de a se servi de mâinile sale. Sunt 
cele care invită copilul la manipulare, orientare, de a se ţine corect, de a trece jucăria dintr-o 
mână în alta. Altele vizează motricitatea globală, adică ele invită copilul să folosească întregul 
său corp într-o mișcare. Îşi va dezvolta atunci coordonarea gesturilor şi a echilibrului. EL învaţă 
să se servească mai bine de corpul său şi să-şi stăpânească gesturile. Exemple de jucării cu 
dominantă motrică: tricicletă, mingii, balon, cerc, coardă, popice, structurile jocurilor din 
exterior (toboganul, balansoarul), jocurile de încastrare şi manipulare. 

b. Jucăriile care dezvoltă creativitatea şi imaginația A crea înseamnă a concepe, a învăţa, a pune 
noul acolo unde nu există. Toate jucăriile (acelea care sunt bune) ar trebui să permită copilului 
să-şi exprime creativitatea. Copilul adoră să pună împreună elementele care nu au fost prevăzute 
pentru aceasta, să scoată din funcţie obiecte şi să inventeze moduri noi de a se servi de acestea. 
Nu-i lipseşte niciodată imaginaţia pentru a-şi crea o lume nouă. Copilul ştie să împodobească cu 
imaginaţie, cea mai banală jucărie şi să facă un pretext din ea pentru orice fel de scenariu. 
Anumite jucării favorizează în mod specific această imaginaţie a copilului, prin aceea că deşi nu 
sunt nimic prin ele-însele, pot totuşi să solicite acţiunea copilului. Acestea sunt toate jucării cu 
funcție artistică. Dar este evident că o păpuşă simplă, de exemplu, este de asemenea o jucărie 
care stimulează creativitatea şi imaginația. Exemple de jucării cu dominantă creatoare: creioane 
de ceară / de colorat, markere, acuarele, plastilină, instrumente muzicale, marionete, jocuri de 
construcție sau jocuri din bucăţi care se asamblează. 

c. Jucării care dezvoltă afectivitatea Aceste jucării permit copilului să-şi exprime afecțiunea, 
tandrețea şi de asemenea, uneori chiar, agresivitatea. Pentru că el, copilul poate în mod liber să 
trăiască / retrăiască sentimentele sale cu o jucărie care nu ţine ranchiună etc. În mod progresiv 
copilul se înţelege mai bine pe sine şi îşi găseşte echilibrul. El se desprinde din trăirile sale 
pentru a se interesa de acestea şi le rejoacă cu ceilalți. Jucăriile afective sunt cele cu care copilul 
va crea legăturile cele mai durabile si mai privilegiate. Exemple de jucării afective: păpuşi, 
figurine şi animale din pluş etc. 

d. Jucăriile care dezvoltă imitația Imitaţia este procesul esențial prin care copilul se apropie şi 
înțelege lumea care îl înconjoară, lumea adulților. Foarte tânăr, el pare că vorbeşte la telefon, o 
imită pe mama sa hrănindu-şi păpuşa sau se joacă de-a doctorul care face injecții. Copilul reia cu 
jucăria ceea ce 1 s-a întâmplat în viaţa reală şi se joacă cât îi este necesar. Aceste activități îi 
permit pe de-o parte să se apropie de comportamentele noi şi să-şi ia în considerare anumite 
angoase sau experienţe dezagreabile din viaţa sa. Exemple de jucării care au dominantă imitaţia: 
păpuşile şi toate accesoriile lor (casa, îmbrăcămintea, materialele etc.), maşinile, câinele de 
Joacă, deghizările, tot ceea ce permite să-l facă să semene cu altcineva. Jocul de-a cumpărăturile, 
de-a doctorul, de-a activităţile menajere, garajul şi circuitul auto, ferma cu animalele sale etc. 

e. Jocurile care dezvoltă capacitatea senzorială şi intelectuală Evident este cazul tuturor 
jucăriilor, pentru că ele permit jocul care este el-însuşi indispensabil dezvoltării intelectuale a 
copilului. Inteligența celui mic este mai întâi de toate o inteligenţă senzorială, motrică, afectivă. 
Prin manipulare, încercare şi asamblare, copilul, descoperă să-şi exercite capacitățile mentale. 
Anumite jocuri sunt în mod special concepute pentru a antrena copilul să descopere, să clasifice, 
să memoreze, să raţioneze, să asambleze, să reflecte - toate marile funcţii care stau la baza 
operaţiilor mentale. Exemple de jucării cu dominantă intelectuală: jocurile de asamblare, jocurile 
de încastrare, jocurile de construcție, jocurile de clasare, jocurile de ordonare, jocurile puzzle, 
jocurile de loto / domino. 

Jocul este o ocazie pentru copil de a învăţa să cunoască lumea care îl înconjoară. De 
asemenea, copilul poate să înveţe, să se cunoască pe el evoluând în ritm propriu. Cuvântul „a 
învăţa" se pretează la ambiguitate deoarece pentru copil nu există diferenţe între a se juca şi a se 
dezvolta, a se juca şi a învăţa, a învăţa şi a manipula, a învăţa cum merge „asta”, a învăţa să facă 
precum mama şi precum tata, etc. Dar, jocul nu trebuie să devină pentru adult un pretext de a-l 
antrena sau a-l învăţa pe copil. Jocul şi jucăria servesc pentru a se juca, asta-i tot. Copilul trebuie 
să se poată juca din plăcere, chiar dacă această plăcere 1 se impune prin efort. Copilul se va lăsa 

pradă realităților învăţate pentru că mai multe capacităţi înseamnă mai multe jocuri posibile, de 
unde şi avantajul plăcerii. De asemenea, copilul este împins de o pulsaţie fundamentală, inerentă, 
care este dorința de a trăi, de a creşte şi curiozitatea de a cunoaşte. Copilului îi revine sarcina de 
a dota jocurile sale cu complexitate, nu adulţilor. Adulții pot să-l antreneze în a se juca mai bine. 
Copiii învață foarte bine când sunt lăsaţi să o facă cu mai puțin material la dispoziție. Ei îşi 
exercită fără încetare spiritul asupra oricărui lucru pe care îl descoperă. A oferi unui copil o 
jucărie pentru a „învăţa" este un non-sens. Ceea ce copilul face cu jucăria sa este domeniul sau 
particular. Adulții nu ar trebui să se amestece decât la solicitarea expresă a copilului şi 
întotdeauna cu multă delicateţe. Ei nu pot să pretindă că ştiu mai bine decât copilul cum îi 
convine acestuia să se servească de jucăriile sale şi ce se presupune că îl amuză. Copilul este 
„profesorul jocului”. A se juca este şi trebuie să rămână înainte de toate o activitate personală şi 
gratuită. 


II.2. CREATIVITATEA ŞI CREAȚIA LA PREŞCOLAR ŞI ŞCOLARUL MIC 

Creativitatea exprimă un concept utilizat în relație cu următoarele aspecte 
fundamentale: 

e actul creator (creaţia ca activitate psihică), 

e procesul creator de care este capabil doar omul, singura ființă dotată cu posibilitatea de 
intervenție activă în mediul său (creativitatea) şi, respectiv, 

e produsul acestui potenţial, pus în evidenţă de activitatea creatoare însăşi. 

Creativitatea presupune originalitate ce se manifestă prin diferite grade de noutate. Un 
elev ce poate răspunde, prin efort propriu şi într-o manieră proprie (nouă în raport cu ceea ce 
a învăţat de la alţii) la o situație problemă manifestă un anume grad de creativitate. Sigur că 
produsul activităţii lui nu se compară cu ceea ce reuşeşte să aducă nou un om de ştiinţă printr- 
o invenție, un artist printr-o operă originală etc. Dar, fără a manifesta independenţă şi 
originalitate în răspunsurile date la situațiile problemă ivite pe parcursul formării în copilărie 
şi tinereţe, adultul nu poate ajunge la forme superioare de expresie a creativităţii. A.L. Taylor! 
aduce în discuţie cinci niveluri ale creativității: 

]. creativitatea expresivă caracterizată printr-o exprimare liberă şi spontană a persoanei, 
fără ca aceasta să fie preocupată ca produsul activităţii sale să aibă un anume grad de 
utilitate sau valoare; desenul sau lucrările de colaj, plastilină, versurile spontane ale 
copiilor pot fi exemple în acest sens. Acest nivel este, aşadar, caracterizat prin 
„spontaneitatea, gradul de libertate şi valoarea intrinsecă a proceselor psihice şi a 
comportamentului, indiferent de valoarea produselor activităţii”? 

2. creativitatea productivă caracterizată prin produse utile, realizate în baza folosirii unor 
deprinderi şi priceperi care nu evidențiază pregnant personalitatea celui ce desfăşoară 
activitatea, dar aduc un plus de eficiență sau de valoare faţă de produse similare. În 
acest context se relevă calitatea nu doar a proceselor psihice implicate ci şi produsul 
capătă, prin calitatea lui, o anume valoare 

3. creativitatea inovativă, bazată pe ingeniozitate şi implicând utilizarea „inedită a unor 
elemente deja existente"? 

4. creativitatea inventivă, bazată pe capacităţi superioare şi obiectivată în produse noi, 
originale. 

5. creativitatea emergentă, „iradiantă, excepțională, care ajunge la principii noi, pare să 
deschidă noi căi, să revoluţioneze domenii întregi" 

Se conturează ideea că este important nu doar produsul actului creator, ci şi procesul în sine, 
chiar dacă nu este obiectivat. Pe treptele timpurii ale ontogenezei este chiar mai important să 
se aibă în vedere dezvoltarea capacităţii personalităţii în formare de a se angaja în procesul de 


! Cosmovici, A., Psihologie şcolară, Polirom, laşi, 1998, p. 147. 
2? Căpâlneanu, I., Inteligență şi creativitate, Editura Militară. Bucureşti, 1978, p. 119 


* Căpâlneanu, I., Inteligență şi creativitate, Editura Militară. Bucureşti, 1978, p. 119 

factură creatoare, pentru a se educa potenţialul creativ şi a duce valoarea acestuia către cele 
mai înalte niveluri de creativitate. 

Procesul de creație are o derulare în timp şi implică existența mai multor faze. A.D. 
Moore! precizează ca faze ale procesului creator: 

a) identificarea problemei ce se poate naşte spontan (o observaţie întâmplătoare), poate fi 
o situație problemă mai greu de rezolvat sau o solicitare explicita de cercetat; 

b) activarea motivaţiei pentru rezolvarea problemei ivite şi susținerea energetică pe 
canale afective; 

c) efortul conştient depus, obiectivat în acţiuni dependente de natura problemei (studiu 
intens bibliografic, experimentare minuțioasă, confruntări de rezultate etc.; 

d) adaosul la raționamentul logic al inspiraţiei şi intuiției; „intuiţia finală" „scânteierea de 
geniu" rezultat al celorlalte momente şi născută, poate, aparent spontan care duce la 
găsirea soluției. 

Aceste puncte de vedere la care se adaugă altele, ale altor autori , au dus, în final, la 
concluzia că procesul creator poate fi descris prin patru faze importante: pregătirea, 
incubația, iluminarea sau inspiraţia şi verificarea. Pregătirea este etapa ce identifică problema, 
presupune documentarea aprofundată asupra datelor ei, însoţită de experimentarea unor ipoteze; 
ea este o fază marcată de efort conştient şi dirijat, propulsat motivaţional, susținut energetic de 
afectivitate şi direcționat atitudinal. Incubaţia este o etapă de frământare (adesea tensionată) la 
nivel mental a ideilor produse în prima etapă. Ea poate avea durate diferite, poate fi marcată de 
entuziasmul celui ce-şi face iluzii sau de dezamăgirile unor obstacole ivite anterior. Mulţi autori 
susţin că în această etapă intră în acțiune instanţele subconştientului şi inconştientului. Poincaré 
susţine că instanţei conştiente i-ar fi imposibil să combine toate datele obţinute şi să le analizeze 
în întreaga gamă de combinații posibile. Subconştientul şi inconştientul o fac, însă, şi odată 
apărută "ideea poate pătrunde în conştiinţă în orice moment... Acest lucru se poate întâmpla chiar 
în toiul unor activităţi cu totul diferite”?. Iluminarea se consideră a fi punctul culminant al 
procesului creativ; ea presupune intrarea în stare de vigilență şi de atenţie a tuturor facultăților 
psihice (P. Claudel), conjugarea efortului lor ducând la găsirea soluţiei. Inspirația nu se naşte din 
nimic, ea este rezultatul efortului etapelor precedente. Verificarea este stadiul ultim al procesului 
creator; durata sa poate fi foarte îndelungată . Este citat cazul lui Mendeleev care şi-a verificat 
până la moarte sistemul periodic, al lui Newton şi Darwin care au avut nevoie de ani spre a-şi 
verifica idei venite ca rezultat al unor iluminări sau inspiraţii de câteva momente. Această etapă 
presupune finisarea materialului obținut prin iluminare, cizelarea lui. Este foarte adevărat că nu 
orice inspirație rezistă probei de foc a verificării. Opera de creaţie devine reală odată cu 
parcurgerea cu succes a acestei ultime etape. 

Creația ca activitate psihică în structura fenomenelor psihice nu apare doar pe treptele 
mai înalte ale ontogenezei ci, în forme specifice, se manifestă de foarte timpuriu. Încă din 
preşcolaritate, dacă nu chiar mai devreme, se poate vorbi de acel potențial admirabil al omului, 
creativitatea, care face posibilă creația ca activitate psihică. Nivelul posibil de atins acum este, 
desigur, doar acela al creativității expresive. 

Jocul este activitatea fundamentală a acestei vârste, dar am văzut cum el se împleteşte din 
ce în ce mai strâns cu învăţarea explicit dirijată treptat. Jocul şi învăţarea oferă copilului câmp 
larg de combinare şi recombinare a propriilor reprezentări de care dispune la un moment dat, de 
construcție a propriilor sale imagini. Povestirile, basmele, filmele de desene animate, episoade 
ale vieții reale sunt tot atâtea izvoare pentru repovestiri chiar cu tentă de fabulație, în care se 
combină, se reaşează, se completează sau se adaptează o serie de fragmente venite din izvoarele 
menţionate. Copilul se joacă cu creionul pe hârtie chiar de la vârste la care nu ştie bine să ţină în 
mână nici creionul şi nici hârtia, dă jocului lui o semnificaţie, împrumutată prin imitație, din 
activitatea adulţilor sau a fraților mai mari din preajmă; apoi, pe măsură ce-şi formează 
deprinderile de lucru cu creionul, hârtia, pensula, degetele etc. desenează forme noi sau dă 


! Moore, A. D., Invenţie, descoperire, creativitate, Editura Enciclopedică Română, Bucureşti, 1975, p. 94-95 
? Căpâlneanu, I., op, cit. p.54. 

formelor cunoscute o imagine nouă, colorează, pictează sau dactilopictează, într-un cuvânt 
creează fără a mai imita în totalitate şi, uneori chiar foarte puţin. La fel face şi cu plastilina, lutul, 
foarfecă şi hârtia colorată, cu cuburile de construcție, cu piesele lego sau chiar cu propria sa 
voce. 

Întâi îşi face ucenicia deprinderii lucrului cu instrumentele, apoi îi face plăcere să se 
afirme pe sine prin ceea ce realizează singur. Copilul este capabil să producă ceva nou, 
neobişnuit, original chiar dacă aceste atribute sunt valabile doar în raport cu sine însuşi. Iată, 
aşadar, că preşcolarul dispune nu doar de capacitatea de a se juca şi de a învăţa, ci şi de aceea de 
a crea. Creaţia sa dezvăluie o viaţă interioară relativ bogată, marcată de o mare discrepanţă între 
dorinţe şi posibilităţi, dar netensionantă ca la vârsta adolescenţei. Copilul poate acum să-şi 
elaboreze o serie de deprinderi ce ţin de tehnicile simple, specifice artelor grafice, construcțiilor. 

Acum se dezvoltă imaginația, proces psihic ce ocupă, la această vârstă, un loc central în 
contextul factorilor (nu numai intelectivi) ai creativității. Se înregistrează o adevărată „explozie" 
a imaginaţiei şi este bine de ştiut că ea trebuie să fie cultivată explicit prin actul educaţional. 
Imaginaţia este acum la apogeu şi pentru că gândirea se află încă la un nivel de dezvoltare ce mai 
are de străbătut stadii importante. Imaginaţia compenesează într-un anume fel slăbiciunea 
gândirii. Ea se află la apogeul manifestării, dar nu şi la cel al calităţii sale. Ea îşi dezvoltă la 
această vârstă o serie dintre funcţiile importante: de exemplu funcția de completare care dă 
posibilitatea înțelegerii unor situații lacunare sau ambigue; funcția de proiectare şi anticipare 
ajută copilul să înţeleagă succesiunile evenimentelor, legăturile cauzale dintre acestea (sprijinind, 
prin raportarea cauzelor la efecte şi invers, dezvoltarea gândirii). Copilul este acum capabil să-şi 
elaboreze forme ale imaginației reproductive (ascultând poveşti, de pildă), dar se poate vorbi şi 
de un anume nivel al imaginaţiei creatoare. Cum relația gândire-imaginaţie are acum conotaţii 
specifice, copilul are tendinţa de a integra imaginarul, posibilul în real; pentru el, personajele 
malefice ale universului pot fi reale şi, deci, o sursă de frică. 

Imaginaţiei i se atribuie un asemenea rol major la vârsta preşcolară încât, până şi 
minciuna este pusă pe seama ei, ca produs al fanteziei şi al creaţiei şi astfel ca modalitate de 
evitare a pedepsei. Nu credem că întotdeauna se poate vorbi de minciună atunci când fantezia 
copilului îl face să povestească despre sine fapte ale unor personaje de basm sau din desene 
animate; nici nu putem spune că doar imaginaţia este responsabilă de abilitatea cu care cei mici 
se feresc de pedeapsă, dar nu putem nici să îi negăm rolul în totalitate. Imaginaţia, cu însuşirile 
ei: fluiditate, plasticitate, originalitate (Cosmovici.A.), alături de memorie şi de caracterul 
divergent al gândirii se constituie ca factori de natură intelectuală ai creativităţii. În activitatea 
creatoare a copilului, alături de imaginaţie îşi fac loc şi elemente de ideație, capacități de figurare 
(redare), deprinderi şi priceperi. Aceste aspecte sunt evidente în special în desenele copiilor. 
Chiar când nu are deprinderi de lucru formate, când desenul în sine nu este nici măcar inteligibil, 
copilul, folosindu-și şi imaginația dar şi deprinderile de exprimare expresivă poate prezenta o 
întreagă lume izvorâtă din cele câteva mâzgălituri. Pe măsură ce-şi însuşeşte tehnica de utilizare 
a creionului şi a vopselelor, el poate crea desene, picturi deosebit de frumoase şi, în felul lor, 
originale. Importanţi în creativitate nu sunt doar factorii de natură intelectuală. Motivația, voinţa, 
energizarea afectivă, seturile atitudinale sunt factori non-intelectivi, de natură caracterială. 

În creaţie se exprimă în mod deosebit afectivitatea copilului, felul în care lumea externă 
se reverberează în sufletul copiilor. Culorile utilizate de copii în desen, expresiile folosite în 
limbaj, gestica şi mimica în momentul în care „fabulează" pot fi surse de cunoaştere a 
afectivității copilului. Creaţia la această vârstă, chiar dacă nu are valoare pentru „omenire" are o 
imensă valoare pentru „devenirea umană"; ea nu trebuie să fie scăpată din vedere de către 
educatori şi, în special trebuie să fie stimulată. 

Creativitatea specifică se manifestă în produsele artistice ale copiilor în care, chiar dacă 
intenţiile sunt mai largi decât realizările, se manifestă forța şi caracteristicile personalităţii, se 
proiectează sinele şi aptitudinile, interesele etc. Preşcolarul îşi însuşeşte tehnicile simple ale 
colajelor, ale modelajului, ale desenului, ale picturii în acuarelă. Aceste tehnici constituie 
expresii ale diferitelor activităţi artistice şi constituie bazele artelor spaţiului. Concomitent cu 

dezvoltarea aptitudinilor şi a capacităţilor artistice, are loc formarea gustului artistic. În 
perceperea operelor de artă, copiii preşcolari pot avea emoţii creatoare, care să le dea, bineînţeles 
în cazuri excepționale, înţelegerea unei vocaţii. Şcolarul mic desenează cu plăcere, activitatea sa 
neavând drept scop de la început, crearea a ceva frumos, ci doar plăcerea de a lăsa urme pe 
hârtie. El este interesat să picteze în culori, deşi în redarea obiectelor, culorile nu corespund 
mereu realităţii. Odată cu înaintarea în vârstă, desenul spontan capătă din ce în ce mai mult 
caracterul de compoziţie. La desen, observăm existenţa a patru faze progresiv-evolutive în 
ontogeneză (A. Roşca, „Creativitatea”): prima fază este cea a „realismului fortuit”, adică faza 
mâzgălelii cu o semnificație ce se descoperă în cursul desenării, cea de-a doua - faza 
„realismului neizbutit” (faza de incapacitate sintetică) în care elementele copiei sunt juxtapuse 
în loc de a fi coordonate într-un întreg. „Faza realismului intelectual” este cea de-a treia fază, 
când desenul oferă în esență atributele conceptuale ale modelului, fără o preocupare pentru 
perspectiva vizuală. Ultima fază, aceea a „realismului vizual” este cea în care desenul conţine 
ceea ce este vizibil dintr-o perspectivă particulară şi ţine seama de aşezarea obiectelor după un 
plan de ansamblu şi de proporțiile metrice ale acestora. Pictura, sculptura, artele decorative 
devin domenii de interes pentru şcolarul mijlociu - 10-14 ani. Creaţia este stimulată şi promovată 
prin concursuri, prin vizitarea şi organizarea de expoziţii. Se observă cum compozițiile libere 
devin din ce în ce mai valoroase. 

R.P. Torrance observa în urma studiilor sale anumite discontinuități în dezvoltarea 
creativității. Astfel, acesta începe a se dezvolta intens în jurul vârstei de 4—6 ani dezvoltându-se 
apoi până în jurul vârstei de nouă ani, după care urmează o fază de platou, pentru a se intensifica 
din nou spre 12 ani, după care îşi continuă dezvoltarea până la vârsta de 17 ani. Tot referitor la 
aceeaşi problemă, Trowbridge şi Charles apreciază menţinerea constantă a creativității între 13 
-15 ani pentru ca apoi să crească brusc de la 18 ani 

Societatea cu cerinţele ei, caracterul stimulativ al mediului în care creşte şi trăieşte omul 
Şi, nu în ultimul rând, calitatea procesului educativ la care este supus acesta îşi au importanţa lor 
deosebită în dezvoltarea potenţialului creator. Ţinând cont de aceste adevăruri se impune ca 
activitatea educativă să fie în mod conştient condusă în direcția stimulării activităţilor cu caracter 
de creaţie în scopul stimulării potenţialului creativ. Pe parcursul lucrării de față, în special în 
cadrul prezentării modalităţilor de realizare a unora dintre dimensiunile educației, se va acorda o 
atenție specială modului în care educatoarea în grădiniță poate da frâu liber creației, poate 
descătuşa spiritul şi sufletul copilului. 


Proba de evaluare nr. 3: 


1.Analizaţi, din punctul de vedere al implicaţiilor proceselor psihice, comportamentul 
unui copil de 4-5 ani, la o activitate de desen cu o temă de natură: desen din imaginație cu 
subiect la alegerea copiilor, având ca obiectiv stimularea creativității copiilor. Unul din 
băieți, fiindu-i lene să tot schimbe creioanele colorate, a desenat monocolor (cu culoarea 
roşie) un peisaj denumit de el „de primăvară” (activitatea desfăşurându-se în luna 
noiembrie). La întrebarea educatoarei cu privire la ceea ce a desenat şi la faptul că pomii, 
cerul, totul este roşu copilul a răspuns: „Păi, eu mi-am pus ochelari de soare cu sticle roşii 
şi aşa am văzut tot!” 

2. Exemplificaţi situaţii în care copilul preşcolar fabulează şi în care „minte”; 
analizați cauzele acestor comportamente şi schițați conduite educative considerate 
oportune. 

3. Conturați situaţii concrete în care dascălul poate şi trebuie să sprijine creativitatea 
copilului preşcolar / şcolar mic. 

4. Exemplificaţi situaţii în care demersul educaţional este contrar cerinţelor de 
educare şi dezvoltare a creativităţii copilului preşcolar / şcolar mic. 

II.3. COMUNICAREA LA PREŞCOLAR ŞI ŞCOLARUL MIC 

Acum când sub această denumire se „ascunde" o nouă disciplină de învăţământ în 
şcolaritatea mică şi în grădiniță, când se acordă o importanţă sporită dezvoltării capacităților de 
comunicare, abordarea acesteia, pentru a-i reliefa câteva aspecte particulare la vârsta preşcolară, 
devine o necesitate pentru ulterioara construcție a fundamentului pedagogic al perioadei 
ontogenetice de referință. Ne interesează comunicarea în sensul definit de Paul Popescu Neveanu 
sub denumirea de comunicaţie; comunicația interumană „se bazează pe un ansamblu de procese 
psihomotorii specific umane, limbajul, în care un rol deosebit de important revine componentei 
conştiente, gândirii. Această formă de comunicație se poate realiza şi prin utilizarea unor 
mijloace neverbale cu funcție de semnalizare, atitudini posturale, mimico-gesticulaţie, sunete 
neverbale etc, care însoțesc şi complementează comunicaţia verbală"! Dacă analizăm această 
definiție constatăm că pentru fiecare dintre „modalitățile" de comunicaţie: verbală, paraverbală, 
non-verbală, vârsta preşcolară îşi are nuanțele ei. În plan verbal copilul apelează doar la 
formulele orale pe care abia învaţă să le stăpânească, să le utilizeze nuanțat şi corect; 
comunicarea non-verbală îşi păstrează cu pregnanță importanţa; ochii, fața întreagă, mânuţele, 
postura, mersul comunică celorlalţi o serie de aspecte legate de evoluţia preşcolarului însuşi şi îl 
ajută să se exprime mai bine pe sine în relațiile cu ceilalți. Paraverbalul este preluat pe calea 
imitației şi exersat, în genere tot pe canalele imitației, în jocurile de creație, dramatizări etc. 

Funcţiile limbajului (acest instrument de relaționare cu alții şi cu sine pe care doar omul îl 
stăpâneşte în mod complex) se conturează, se exersează şi îşi dezvoltă potențialitățile la această 
vârstă: funcția cognitivă câştigă tot mai mult teren şi mai sigur, la intersecția sa cu funcția de 
comunicare; cea expresivă se conjugă într-un mod absolut specific cu cea ludică; cea simbolic- 
reprezentativă se instituie şi face progrese rapide; funcția persuasivă apare mai mult prin imitație 
dar câştigă teren spre finele pre-şcolarității; funcția reglatorie şi autoreglatorie se manifestă 
interesant de urmărit şi, mai ales de fructificat în plan educațional. 

Pentru că preşcolaritatea oferă câmp larg de evoluție, stimularea capacităţilor de 
comunicare se constituie ca finalitate majoră a ei şi condiţie importantă pentru ceea ce s-ar putea 
numi „nivel de maturizare" optimă pentru debutul şcolarităţii. De aceea pe parcursul capitolelor 
următoare referirile la acest aspect, la modul în care pe diferite coordonate se urmăreşte 
finalitatea menţionată, vor fi prezente aducând completări punctuale la acest subcapitol ce se 
doreşte doar o punere de problemă. 

La intrarea în şcoală, copilul dispune de un vocabular relativ bogat (aproximativ, 2500 
cuvinte) şi stăpâneşte la modul practic regulile de folosire corectă a cuvintelor în vorbire. În 
cursul micii şcolarităţii se dezvoltă atât limbajul oral, cât si cel scris. În ceea ce priveşte limbajul 
oral una din laturile lui importante este conduita de ascultare. Şcolarul mic învaţă treptat să 
asculte explicațiile învățătorului si să meargă pe „urmele” îndrumărilor si raţionamentelor sale. 
Se formează capacitatea de citit-scris şi aceasta impulsionează progresele limbajului. Lecturile 
pe care şcolarul mic le realizează fac să crească posibilitățile de exprimare corectă ale acestuia. 
Se însuşeşte fondul principal de cuvinte al limbii materne, care ajunge să numere spre sfârşitul 
micii şcolarităţii aproape 5000 de cuvinte, dintre care tot mai multe pătrund în limbajul activ al 
copilului. Copilul se familiarizează cu structura morfosemantică a cuvintelor, cu rolul pe care îl 
joacă în exprimare: rădăcina, terminația, sufixele si prefixele. Ulterior, însuşirea categoriilor 
gramaticale propriu zise (substantiv, verb, adjectiv, pronume) îi dezvoltă copilului bogăţia 
posibilităților de exprimare ale limbii materne. 


CAPITOLUL IV 
COPILUL ŞI FAMILIA 


! Popescu-Neveanu, P., Dicţionar de psihologie, Editura Albatros, Bucureşti, 1978. 

Obiectivele capitolului IV: 


Pe parcursul acestui capitol, se va urmării la cursanți: 
- dezvoltarea capacității de analizare a rolului familiei în dezvoltarea copilului preşcolar, 
respectiv a şcolarului mic; 
- dezvoltarea capacităţii de analizare a climatului familial; 
- dezvoltarea capacității de argumentare a legăturii între familii — copii — instituţiile care se 
ocupă de educaţia acestora. 


IV.1. FAMILIA - STRUCTURĂ SOCIALĂ PURTĂTOARE A UNOR FUNCŢII 
EDUCAŢIONALE SPECIFICE 


În devenirea umană interrelația dinamică şi complexă a celor trei factori: ereditate, 
mediu, educaţie presupune firesc raportarea la cadrul familial. Dincolo de ereditatea filogenetică, 
familia este aceea care transmite copilului, prin cod genetic, specificitatea ce ţine de genotip; ea 
este primul mediu social şi primul cadru „fizic" cu care ia contact copilul şi, în acelaşi timp, 
exercită primele influenţe educative şi cele mai constante în timp. De aceea, acordarea unui 
spaţiu în economia pedagogiei preşcolare şi şcolare mici familiei, se impune, chiar dacă existența 
unei pedagogii particulare legate de modul de realizare a educaţiei în familie face ca 
dimensiunile tratării să nu fie, în mod necesar, deosebite. Abordarea se doreşte a fi o punte către 
sublinierea necesităţii conlucrării dintre familie şi instituţiile şcolare în scopul creşterii eficienţei 
actului educaţional. De la naştere copilul trăieşte şi se dezvoltă în interiorul familiei. Definirea 
acesteia de către Claude Lévi- Strauss scoate în evidenţă faptul că, din punt de vedere social, ea 
este un grup care are la baza constituirii sale actul căsătoriei; structura sa fundamentală este 
reprezentată de către dioda adultă: soț-soție la care se adaugă minorii născuţi în acest cadru. Pe 
membrii acestui grup îi unesc drepturi şi obligaţii morale, juridice, economice şi sociale; cei doi 
adulți se ocupă de creşterea şi educarea copiilor, cărora le asigură nu numai existența materială 
ci, mai ales, le creează un climat afectiv şi moral propice unei dezvoltări armonioase. Ei au 
aspirații dar şi obligaţii comune, iar pe măsură ce cresc copiii învaţă să-şi cunoască şi să îşi 
respecte propriile obligaţii , în paralel construindu-şi propriile aspirații. 

Familia este un sistem complex , complexitate ce creşte pe măsură ce numărul membrilor 
acesteia este mai mare. Între membrii familiei se constituie relaţii extrem de nuanţate care se 
influențează reciproc: relația mamă - copil, raportată la fiecare dintre copii, influenţează celelalte 
relații mamă- copil: relația tată - copil - copii şi mamă - tată. Relaţiile sunt în toate cazurile 
biunivoce şi ele, dincolo de fluctuații de conjunctură, manifestă o anume constantă. Interacțiunea 
dintre părinţi este primul model de relaţie socială existent pentru copil. Ea, în forma sa fizică şi 
verbală este modificată calitativ şi cantitativ în prezența copilului. Ambii membri ai diodei 
adulte, aparţin simultan şi altor grupuri sociale (familiile de provenienţă în care ei înşişi au statut 
de „copii", pe care uneori nu ştiu să-l depăşească în favoarea statutului de adult părinte în propria 
familie, grupul profesional). De multe ori stresul acumulat în contextul acțiunii în raport cu acest 
„alt statut" se răsfrânge asupra relaţiilor din familie. Tensiuni manifeste sau „ascunse" îşi pun 
amprenta asupra relaţiei soţ-soție şi radiază în forme diferite asupra relaţiilor mamă-copil-copii 
şi, respectiv, tată-copil-copii. În interiorul familiei uneori intervin direct alte două cupluri de 
adulți, aflate în relații sociale netensionate sau cordiale şi, în consecință, nu întotdeauna cu o 
acțiune convergentă din punct de vedere afectiv şi educativ; este vorba de cele două cupluri de 
bunici: materni şi paterni. În general bunicii au tendinţa de a fi îngăduitori cu nepoţii, de a „da 
sfaturi reclamând îndelungata experiență" potrivită sau nu în noile contexte, fapt care poate 
determina fie conflicte deschise, fie, şi mai grav, conflicte ascunse. Copiii, cărora le convine 
atitudinea permisivă a bunicilor, sunt primii care speculează situația, din păcate nu în folos 
propriu real. 

Interacțiunea dintre copii este în mare măsură determinată de relaţiile fiecăruia dintre 
adulți cu fiecare dintre copii. în cazul diferenţelor semnificative de vârstă între minori, celui mai 

mare i se poate induce ostilitatea faţă de cel mic, în condiţiile în care el se simte neglijat afectiv 
şi antrenat în postură de „dădacă" răspunzătoare de „tot şi de toate" atunci când părinţii nu au 
timp de mezin. Ostilitatea poate lua forme ascunse, dar se poate manifesta şi deschis sau chiar 
violent. Părinţii şi bunicii sunt primii responsabili de o asemenea situație. Cel mai mic, dacă se 
simte răsfățat de adulți, profită şi el şi poate deveni un „mic tiran" pentru fratele sau sora mai 
mare. Este deosebit de importantă această constelație de relații socio-afective pentru că ea are o 
influență extrem de mare asupra evoluţiei psihologice a copiilor. Ea face obiectul unor studii 
speciale, în contextul de faţă ne interesează câteva aspecte legate de rolul familiei în evoluția 
copilului preşcolar şi a şcolarului mic. 

Aflat la o vârstă despre care se spune că este de maximă importanţă pentru dezvoltarea 
personalităţii, pentru calitatea acesteia, „vârsta celor şapte ani de acasă"! copilul suferă o dublă 
influență din partea familiei: 

e pe deo parte aceasta se constituie ca o structură educaţională nonformală care, deşi în 
calitate de unitate socială de bază nu are atribuții prioritare educaţionale, face. totuşi. în 
mod explicit educaţie. De la părinţi se învață primele norme morale, primele cântece şi 
primele poezii, primele valori estetice; 

e învăţarea nu se realizează însă, numai datorită influenţei educativ nonformale a familiei 
ci şi prin valenţele educaționale informate ale aceluiaşi prim cadru social. Mama şi tata 
spun copilului cum şi când să salute „frumos, dar ei nu respectă normele formulate chiar 
în prezenţa copilului; ei cer copilului (adesea prea de timpuriu, când acesta nici nu 
înțelege semnificaţia termenului) să nu mintă, dar se mint cu nonşalanţă reciproc sau 
complotează spre a minţi pe altcineva, de față cu copilul. Când ceea ce familia cere în 
plan educaţional şi exemplul concret oferit nu concordă, între calitatea familiei de mediu 
educaţional nonformal şi, respectiv, aceea de cadru educațional informai se naşte o 
contradicție care poate avea efecte negative în dezvoltarea copilului. 

Familia este cadrul în care copilul învaţă să iubească, pentru că este cadrul în care el 
însuşi este maximal iubit. Copiii care nu se bucură de familii normal constituite (cu ambii soți în 
viață, trăind împreună într-o atmosferă caldă , calmă şi stimulativă) au probleme, mai mici sau 
mai mari, atât în planul evoluţiei afective cât şi în cel al integrării sociale. Familiile 
dezorganizate sunt un context nefericit care poate determina ca cel mic să evolueze spre statutul 
de „copil problemă”. Nu credem, însă, că dezorganizarea, în sine, reprezintă cauza unei 
asemenea situaţii; importante sunt cauzele dezorganizării şi calitatea umană, personalitatea celui 
care îngrijeşte de copil. Există copii problemă în familii „organizate" (adică soți „nedivorțaţi”); 
credem că dacă se redefineşte termenul de „familie dezorganizată” cu renunţarea la conotaţiile 
social-formale (căsătoriţi- divorțaţi) şi se vorbeşte despre familia organizată în care ,,1+1=2 iar 
cea dezorganizată în care 1+1=1+1" atunci poate că, într-adevăr, dezorganizarea de acest tip, 
singurătatea în doi, sau printre mai mulţi, poate duce la evoluţia copilului către cazul de 
„problemă”. Se pot aduce în prim-plan alte câteva aspecte foarte importante legare de mediul 
educativ: 

e părinții „„controlori intruzivi” (C. Andre şi F. Lelord, 1999/2003, p.208) care nu oferă 
libertatea de alegere copilului şi decid ei pentru copil „pentru binele lui”. Este una 
dintre cauzele dependenței parentale care mai apoi se poate deveni uşor dependenţă 
conjugală. Ar fi de dorit ca un copil să poată lua hotărâri de îndată ce el poate face 
acest lucru; 

e părinții distanți care se ocupă mai mult de ei-înşişi decât de copil, de unde şi 
necesitatea copilului de a atrage atenția, de a se pune în valoare, de a le arăta meritele 
proprii, pentru a fi în cele din urmă demn de interesul lor; 

e părinții care prezintă ei-înşişi o stimă de sine scăzută, transmițând modelul parental 
prin imitație; 

e părinții alcoolici oferă o imagine vulnerabilă, chiar de degradare fizică şi / sau 
mentală care poate fragiliza stima de sine a copilului; 

e părinții abuzivi verbal sancţionează prin remarci devalorizante punctele sensibile şi 
greşelile copiilor lor. Părinţii pot face abuz de puterea lor (abuzul din dragoste) 
bruscând şi dispreţuind eforturile copilului: Nu poți face nimic ca lumea?. Abuzul 
poate include durerea fizică — dar rana cea mai adâncă, rana care durează, este cea 
emoțională. Copilul este încurajat să creadă: Nu sunt bun de nimic!” (W. Anderson, 
1997, p. 153). Luarea în râs a copilului, criticarea lui (nu a comportamentului 
greşit/inadecvat) pentru nimicuri, faptul de a-l da exemplu altor copii dăunează 
integrării, pot să producă închiderea în sine, timiditate şi un grav sentiment de 
inferioritate. Nu le demonstrezi copiilor micimea lor, lipsa lor de cunoştinţe şi 
neputința, ci trebuie să le deschizi calea spre un antrenament curajos, să nu le retezi 
interesul pe care-l arată pentru un lucru, să nu le smulgi totul din mână, să le arăţi 
întotdeauna că numai începutul este greu, să nu intri în panică în faţa unei situații 
periculoase, ci să dovedeşti spirit de prevedere şi o justificată protecție” (A. Adler, 
1933/1995, p. 160); 

e părinții abuzivi fizic, incapabili de a-şi controla pulsiunile agresive față de copii lor 
cultivă un mediu familial periculos şi imprevizibil în care copilul nu se simte în 
siguranță şi poate dezvolta o slabă autovalorizare („Părinţii mei nu-mi ofereau 
protecție pentru că nu meritam!”). 

Copiii au nevoie de securitate afectivă, de căldura şi calmul căminului părintesc pentru a 
se împlini din punct de vedere afectiv, intelectual, moral şi social. În societatea contemporană 
faptul că ambii membri ai familiei sunt ocupați profesional determină „singurătatea" copilului pe 
o anume secvenţă a zilei. El este lăsat fie în grija bunicilor care, aşa cum spuneam, uneori pot 
greşi cu cele mai bune intenţii, fie în grija altor persoane adulte sau sunt înscrişi la grădiniţe. 
Sigur că optăm pentru ultima formulă, întrucât grădiniţa este un cadru educativ formal, cu reale 
valențe educaționale. Copilul aici se confruntă cu primii covârstnici cu statut egal. Este o primă 
oglindă obiectivă in care trebuie să se privească şi la care trebuie să ia aminte inclusiv părinții. 
Din păcate, familiile apelează la grădiniță mai mult cu intenţii de „asistenţă socială" neînţelegând 
rostul adevărat al acestei instituții pentru evoluţia propriului copil. Uneori nici instituția 
preşcolară nu-şi ia în serios rolul, ea însăşi menţinându-se în cadrul lejer al simplei „asistenţe 
sociale" față de copii. Cu toate acestea rolul ei poate fi imens şi familia trebuie să-l cunoască şi 
să-şi unească eforturile cu educatorii din grădiniţă în beneficiul celor mici. 

Familiei i se adaugă şi influenţa altor medii sociale cum ar fi strada, grupul de joacă, 
contextul natural al existenţei. Acestea au influenţe asupra modului în care copilul se joacă, 
asupra surselor din care îşi extrage comportamentul imitativ, asupra sistemului de valori pe care, 
treptat, copilul şi-l fundamentează. 


IV.2. DIRECȚII ALE RELAȚIEI SINERGICE DINTRE FAMILIE ȘI INSTITUȚIILE 

DE EDUCAȚIE PREŞCOLARĂ 

Pentru multe familii ai căror membri sunt implicaţi în viața profesională, existența creşei 
ca instituție cu sarcini de asistență socială a reprezentat un real ajutor. Odată cu scăderea 
numărului acestor instituţii, familia are de depăşit o grijă în plus, aceea a asigurării asistenței 
pentru copiii lor până la trei ani pe perioada când părinţii sunt în program de lucru. Este adevărat 
că acum, prin lege, mamele au posibilitatea de a sta o perioadă mai lungă de timp pentru a-şi 
creşte copiii şi prezența maternă nu poate fi înlocuită de nici o altă formă de asistenţă socială. 


Proba de evaluare nr.4 


1. Care sunt elementele determinante ale climatului familial? 

2. Definiţi în manieră proprie, cu argumente şi exemple, climatul educativ al familiei 

3. Analizaţi relaţiile intrafamiliale ale unui copil de 6 ani, care aparține unei familii legal 
constituite, este al doilea născut din trei copii, locuieşte în apartament împreună cu părinții, 
fraţii şi bunicii materni. 

4. Comentaţi rolul grupului de joacă şi al străzii asupra educaţiei copilului, cu exemple 
concrete rezultate din observare independentă, din experienţa de activitate. 

Pentru documentare mai recomandăm: 

1. Berge, Andre. „Copilul dificil”. Bucureşti: EDP, 1972. 

2. Rudică, Tiberiu. „Familia în fața conduitelor greşite ale copilului”, Bucureşti: 
EDP, 1981. 
5. Realizaţi o listă bibliografică proprie pentru o temă de genul „Rolul copilul în familia lui” 


De asemenea, este adevărat că instituţiile de tip creşă nu corespundeau în totalitate 
cerinţelor de ocrotire şi educare; din punct de vedere medical ele asigurau, în cele mai multe 
cazuri, o asistenţă de o calitate satisfăcătoare dar nu reuşeau să realizeze nici un fel de acţiune 
educațională, neavând personal calificat pentru aceasta. Acelaşi lucru se păstrează ca o carență 
majoră în instituțiile de ocrotire destinate minorilor orfani sau aflaţi în situația de a fi 
instituţionalizaţi: centrele de plasament. În ciuda faptului că s-a instituit şi la noi şcolarizarea în 
domeniul asistenţei sociale, în ciuda faptului că s-au şcolarizat „educatori puericultori" şi cu 
destinaţie profesională pentru centre de plasament, în aceste instituţii încă prevalează grija pentru 
respectarea cerințelor medicale şi de igienă în detrimentul activităților educaționale. Ori, 
lipsa unei acţiuni educative constante şi explicite asupra fiecărui copil până la trei ani, 
poale lăsa urme severe în evoluţia sa psihologică. 

Pentru copiii din familie, adesea, odată cu împlinirea vârstei de 3 ani, se recurge la 
înscrierea în grădiniță. Din păcate, există părinţi care nu-i înscriu pe copii nici la 6 ani, la grupa 
pregătitoare care, conform Legii învățământului, este obligatorie dar, urmată numai ea, oricât de 
bună ar fi acțiunea educațională a grădiniţei, nu se poate realiza o pregătire foarte bună pentru 
şcoală. Pe de altă parte, familia, în special cea lărgită, care beneficiază şi de sprijinul cuplurilor 
de bunici, consideră că acasă se poate face educație la fel de bine ca şi la grădiniță. Din unele 
puncte de vedere este adevărat dar, cel puţin pe coordonata socioafectivă, grădiniţa are valenţe 
incomparabil mai importante. În plus copilul vine în contact cu cei de aceeaşi vârstă, lucrează 
alături şi apoi împreună cu ei, confruntare care îi ajută să se cunoască, să-şi încerce puterile 
într-un context în care nu mai sunt „cei mai frumoşi şi cei mai buni" aşa cum apar acasă. 
Dimensiunile intelectuală, morală, estetică, vocaţională, fizică sunt explicit şi constant vizate în 
actul educaţional exercitat de grădiniţă, ceea ce acasă se realizează doar implicit. Între familie şi 
grădiniţă trebuie să se realizeze o colaborare care are ca obiectiv fundamental şi de majoră 
importanță sprijinirea cu toate forțele a dezvoltării psihologice a copilului. Ambele instituții au 
ca obiectiv copilul şi evoluţia lui. Între ele nu se poate realiza decât o acţiune sinergică, dacă nu 
scapă din vedere obiectivul esenţial. Din păcate, multe familii văd în grădiniță doar acel spațiu în 
care pot lăsa copilul în siguranță patru sau opt ore pe zi. La ieşirea de la grădiniţă îi poţi auzi pe 
părinți întrebând: „Ai mâncat tot ce ţi-am dat? Ce vi s-a dat azi de mâncare?" Mai rar întrebările 
vizează actul educaţional şi ele se mărginesc la formulări de genul „Ce poezie aţi învăţat azi?" 

Adesea, când educatoarea semnalează anumite comportamente ale copiilor ce ar trebui să 
dea de gândit părinților sau solicită pe aceştia să ia nişte măsuri educative în beneficiul copiilor 
aceştia consideră intervenția ca pe un afront, se opun educatoarelor şi le cataloghează ca 
neştiutoare, ca persoane ce nu pot înţelege „valoarea inestimabilă a copilului”. Uneori este şi 
vina educatoarelor în astfel de situații, întrucât solicitările, atenţionările trebuie făcute cu tact şi 
pricepere pentru a avea sorți de izbândă. Fiecare părinte este în „mod obiectiv" subiectiv cu 
proprii copii, în ultimă instanță, grădinița şi familia au de rezolvat împreună câteva probleme 
majore: sprijinirea, prin mijloace specifice, a dezvoltării intelectuale a copilului; dezvoltarea 
fizică armonioasă a acestuia; însuşirea, la nivelul specific vârstei, a unor valori şi norme morale 
şi estetice; dezvoltarea unor comportamente adecvate acestor norme, tot în limitele oferite de 
particularitățile vârstei; fundamentarea dimensiunii vocaționale a educaţiei, prin familiarizarea 
cu un câmp cât mai larg de profesii, prin depistarea primelor premise aptitudinale şi forme 

incipiente de manifestare a aptitudinilor cu stimularea acestora, prin dezvoltarea unei imagini cât 


îi a, IS e. 


CAPITOLUL V 
INSTITUȚIILE (PRE)ȘCOLARE CU FUNCŢII EXPLICIT EDUCATIVE 


Obiectivele capitolului V: 


Pe parcursul acestui capitol, se va urmării la cursanți: 

- dezvoltarea capacității de justificare a locului şi rolului grădiniţei / şcolii în formarea şi 
dezvoltarea copilului; 

- dezvoltarea capacităţii de diferenţiere a finalităților, respectiv a obiectivelor învățământului 
preşcolar / şcolar mic; 

- dezvoltarea capacității de proiectare a activităților desfăşurate în învățământul preşcolar / 
şcolar mic; 

- dezvoltarea capacității de elaborare şi conducere a activităţilor desfăşurate în învățământul 
preşcolar / şcolar mic. 


V.1. GRĂDINIȚA-INSTITUŢIE CIRCUMSCRISĂ EDUCAȚIEI FORMALE PENTRU 
COPIII ÎNTRE 3 ŞI 7 ANI 
Sistemul de învățământ din România cuprinde, ca primă treaptă a sa, instituțiile de 
educație preşcolară. Acestea sunt instituții autonome: grădinițe cu conducere proprie, sau 
instituţii dependente managerial de cele în care se realizează învățământul general obligatoriu. 
Ca instituţii autonome grădinițele sunt de trei categorii: 
e grădinițe cu orar normal cu un program de 4 ore care realizează numai partea 
explicit educaţională; 
e grădiniţe cu orar prelungit cu un program de 8 ore; acestea asigură, pe lângă 
activitățile instructiv educative şi asistență socială pe durata unei zile de activitate; 
e grădinițe cu orar săptămânal, care realizează zilnic cele 4 ore de activități 
educative conforme programei învățământului preşcolar dar asigură asistenţa 
socială a copiilor nu doar pe durata a 8 ore ci pe întreg parcursul săptămânii. Ele 
se adresează familiilor care, datorită unor circumstanţe particulare nu pot avea 
grijă de copil pe durata săptămânii de lucru. 
În structura instituţiei preşcolare există o organizare pe paliere de vârstă după cum 
urmează: 
> grupa mică cuprinzând copii între 3 şi 4 ani 
> grupa mijlocie cuprinzând copii între 4 şi 5 ani 
> grupa mare cuprinzând copii între 5 şi 6 ani 

> grupa pregătitoare cuprinzând copii între 6 şi 7 ani 


Legea învățământului acordă statut de obligativitate doar grupei pregătitoare, motiv 
pentru care se înregistrează situația de eterogenitate ca nivel de educație a colectivelor din 
grădiniţă: unii copii frecventează toate cele patru grupe, alţii se inserează în instituția preşcolară 
doar de la grupa mijlocie sau de la grupa mare, iar cei mai mulți parcurg doar grupa pregătitoare; 
în aceste condiţii, obiectivele generale ale acestui nivel de vârstă se modifică, într-un an trebuind 
să fie refăcut, în cele mai multe cazuri, handicapul de instrucție (şi chiar de educaţie) acumulat în 
anii anteriori. 

Se discută încă în planul strategiei educaţionale locul grupei pregătitoare, conturându-se 
două păreri. Prima caută să fundamenteze, pe argumente legate de natura şi rolul instituţiei 
preşcolare, necesitatea păstrării grupei pregătitoare pentru şcoală în contextul învățământului 
preşcolar şi, respectiv, în cadrul instituţional al acesteia. Cea de a doua, cu alt set de argumente, 
încearcă să stabilească locul grupei pregătitoare în instituţia şcolară. Ambele păreri au argumente 
solide. Credem că în momentul în care se va defini clar ce se vrea de la învăţământul preşcolar, 
de la şcolaritatea mică (în termeni de finalități operaționale corelate unor obiective bine 
conturate) locul grupei pregătitoare se va stabili mult mai uşor. Din punctul de vedere al 
structurii pe categorii de activităţi, grădiniţa îşi centrează munca având ca nucleu activitățile 
obligatorii, cu conţinuturi delimitate ca domenii de programa şcolară; acestea sunt precedate de 
jocurile la alegere „au activităţile pe arii de stimulare şi sunt succedate de alte activităţi, în şi mai 
mare măsură la alegerea copiilor. Desigur că, în funcție de tipul de grădiniță, combinatorica 
acestor tipuri, ca şi plasarea lor în orar este nuanțată, păstrându-se în centrul atenției activităţile 
obligatorii”. 


V.2. FINALITĂȚILE EDUCAȚIEI PREŞCOLARE (CERINȚE ALE 
INVATAMANTULUI PRIMAR). OBIECTIVE  GENERALE/ PECIFICE ŞI 
COMPETENŢE DE REALIZAT 


Abordarea problematicii anunţate de titlu va fi realizată pe trei mari domenii: 
> cognitiv, 
> afectiv — atitudinal, formulate de programa pentru învățământul preşcolar. 
> psihomotor, având ca bază cer 
Construind capitolul de față pe aceste domenii, unele dintre obiectivele specifice cuprinse 
de programa destinată învățământului preşcolar nu se regăsesc într-o formulare expresă în acest 
context. Ele sunt, însă, detaliate în subcapitolele destinate finalităților şi obiectivelor specifice 
realizării fiecăreia dintre cele cinci dimensiuni majore ale educaţiei preşcolare. Algoritmul în 
baza căruia se va realiza prezentarea este următorul: 


A. Cerinţe ale învățământului primar, constituite ca finalităţi ale educaţiei preşcolare. 

B. Obiective generale ale educaţiei preşcolare, corelate cerințelor prezentate anterior. Fiind 
prezentate pe domenii, acestea capătă şi note de specificitate 

C. Competenţe conexe obiectivelor generale / specifice, competenţe ce pot sta la baza elaborării 
obiectivelor operaționale pentru fiecare activitate ce le vizează 


DOMENIUL COGNITIV 
A. Cerinţe ale învățământului primar din punct de vedere cognitiv 


I Existenţa unui nivel de cunoştinţe optim elaborat 
1. Volum corespunzător de cunoştinţe, constituit ca fond aperceptiv al abordării conţinuturilor 


prevăzute de programa clasei I. 
2. Structură optimă, funcţională a acestor cunoştinţe, pe domenii de cunoaştere. 

II. Existenta unui nivel optim de deprinderi de muncă intelectuală 
1. Nivel optim al capacităţii de asimilare a cunoştinţelor. 


2. Nivel optim de elaborare a operaţiilor gândirii: analiză, sinteză, comparaţie, generalizare, în 
limitele oferite de particularitățile psihologice ale vârstei de 7 ani. 

Capacitatea de a aplica corect cunoştinţele în situații concrete. 

Capacitatea de evaluare cât mai corectă a propriilor cunoştinţe. 

Nivel optim de elaborare a memoriei. 

Nivel optim de elaborare a imaginaţiei. 

Nivel optim de funcționare a atenţiei, în limitele impuse de specificul psihologic al vârstei. 
III. Nivel optim elaborat al limbajului, capacități optime de comunicare 

1. Volum optim elaborat al vocabularului activ şi pasiv. 

2. Exprimare logică, coerentă şi cursivă. 

3.  Expresivitate în comunicare. 

Pentru realizarea acestor cerinţe ale unui debut eficient al şcolarității, învățământul 
preşcolar trebuie să-şi propună şi să realizeze o serie de obiective specifice care pot corobora cu 
competenţe concrete, transpozabile în obiective operaționale la fiecare activitate ce le are în 
vedere. 


Dn 


B. Obiective generale / specifice ale învățământului preşcolar în domeniul cognitiv 
(coroborate cerinţelor anterior formulate) 


I. Dezvoltarea unui set de cunoştinţe din diferite domenii de cunoaştere la un nivel optim. 

elaborat 

1. Dezvoltarea unui volum de cunoştinţe corespunzător cerințelor debutului şcolarității în 
fiecare dintre domeniile principale de cunoaştere (mediul înconjurător, matematică, elemente 
din diferite ştiinţe, baza cognitivă a diferitelor activități cu obiective explicite legate de alte 
dimensiuni ale educaţiei: morală, estetică, fizică, vocațională). 

2. Structurarea funcțională a acestor cunoştinţe pe domenii de cunoaştere, cu posibilități de 
corelare între domenii şi de aplicare în practică. 


II. Formarea şi dezvoltarea unor deprinderi de muncă intelectuală necesare debutului optim al. 

şcolarităţii 

1. Dezvoltarea capacității de a decodifica sensul noilor cunoştinţe, de a le integra, prin 
înțelegere în structura vechilor cunoştinţe; dezvoltarea capacităţii de asimilare a noilor 
cunoştinţe 

2. Dezvoltarea operaţiilor gândirii, în limitele impuse de particularitățile gândirii intuitiv- 
concrele, prin exersare constantă şi în contexte variate. 

3. Dezvoltarea capacităţii de a aplica cunoştinţele în domenii concrete, de a le transfera intuitiv 
de la un domeniu concret la altul, din situații cunoscute în situații noi. 

4. Verificarea şi evaluarea obiectivă a cunoştinţelor copiilor cu explicarea formulărilor 
evaluative, ca bază a dezvoltării capacităţii copiilor de a se autoevalua. 

5. Dezvoltarea memoriei, prin exercițiu şi prin activități explicit proiectate. 

6. Dezvoltarea imaginaţiei , prin exerciţiu şi prin activități explicit proiectate. 

7. Dezvoltarea atenţiei, prin exercițiu şi prin activități explicit proiectate. 

III. Dezvoltarea limbajului şi a capacităţii de comunicare la un nivel corespunzător _ 

posibilităților vârstei preşcolare 

1. Dezvoltarea vocabularului activ şi pasiv prin îmbogățirea fondului de cuvinte. 

2. Dezvoltarea capacităților de comunicare corectă, coerentă şi cursivă. 

3. Dezvoltarea expresivităţii în comunicare. 


C. Competenţe / capacităţi corespondente fiecăruia dintre obiectivele menţionate anterior. 
care se pot transpune în obiective operaţionale în contextul activităţilor concrete ce le 


vizează 
I. Deţinerea unui fond corespunzător de cunoştinţe 

1.1. Deţinerea unui nivel optim de cunoştinţe despre mediul fizic înconjurător. 
1.2. Deţinerea unui nivel optim de cunoştinţe despre om şi mediul social. 
1.3.Deţinerea unui nivel optim de cunoştinţe din domenii ştiinţifice (chimie, fizică), cunoştinţe 
adaptate nivelului de înţelegere specific vârstei. 
1.4.Deţinerea unor cunoştinţe instrumentale din domeniul matematic. 
1.5. Deţinerea fondului necesar de cunoştinţe legate de domeniile desen, pictură, modelaj, baza 
cognitivă a activităţilor respective. 
1.6. Deţinerea fondului instrumental de cunoştinţe legate de muzică (baza cognitivă a 
activităților muzicale). 
1.7. Deţinerea fondului instrumental de cunoştinţe legate de educaţia fizică (baza cognitivă a 
activităților de profil). 
1.8. Deţinerea fondului instrumental de cunoştinţe legate de activităţile libere (baza cognitivă a 
activităților de dramatizare, de construcții etc). 
În demersul spre concret acestea se pot transpune în formule operaţionale prin utilizarea 
unor verbe ca: (Preşcolarul trebuie să fie capabil ): 
*să denumească , *să enumere ,*să descrie, *să grupeze, *să explice cu cuvinte proprii etc. 
2.1. Capacitatea de a utiliza corect şi corelat cunoştinţele în interiorul aceluiaşi domeniu cognitiv. 
2.2. Capacitatea de a realiza transferul unor cunoştinţe dintr-un domeniu în alt domeniu, acolo 
unde sunt legături sesizabile la nivelul vârstei preşcolare. 
2.3. Capacitatea de a aplica cunoştinţele dobândite în situaţii concrete. 
2.4. Capacitatea de a identifica cunoştinţele noi în contexte variate. 
2.5. Capacitatea de a stabili legături cauzale între fenomene, relaţii între obiecte. 
2.6. Capacitatea de a percepe activ obiectele, fenomenele lumii înconjurătoare prin perfecționarea 
organelor de simţ şi valorificarea experienţei personale. 
Aceste competenţe se pot formula ca obiective operaționale, în contexte de conţinut 
concret prin utilizarea unor verbe ca: (Preşcolarul să fie capabil ): 
> să coreleze (de exemplu cunoştinţele legate de temperatură cu acelea legate de apă şi 
transformările ei, în acelaşi domeniu, sau numeraţia din matematică cu numărarea 
unor obiecte din mediul înconjurător etc.) 
> să aplice (de exemplu cunoştinţe legate de culori din natură în explicarea modului de 
obţinere a acestor culori în activitățile de desen), 
> să explice relaţia dintre, 
> să diferențieze (culori, gusturi, mişcări, grade de asperitate) etc. 
II. Deţinerea unor deprinderi de muncă intelectuală utilizabile în diverse contexte cognitive 
1.1. Capacitatea de decodificare a sensului unor noi cunoştinţe, de a le integra prin înțelegere în 
structura cunoştinţelor deja dobândite. (în acest caz pot exista obiective operaţionale 
corelate formulate cu verbe ca: 
*să denumească corect, *să diferenţieze, *să enumere în ordinea cerută, *să insereze la locul 
potrivit, *să clasifice după un criteriu dat, *să explice cu formulări proprii trăsăturile unui 
obiect, fenomen etc.) 
2.1. Capacitatea de a analiza un obiect, fenomen, în baza intuirii lui concrete. 
2.2. Capacitatea de a compara obiecte, fenomene între ele. 
2.3. Capacitatea de a clasifica obiecte prin stabilirea aspectului general ce le caracterizează pe 
toate cele apartenenţe aceleiaşi categorii. 
2.4. Capacitatea de a ordona, seria obiecte diferențiate prin aspecte esențiale şi de nuanţă (dar 
sesizabile intuitiv). 
2.5. Priceperea de a sesiza asemănări-deosebiri în raport cu unul sau mai multe criterii impuse 


sau alese. 

2.6. Capacitatea de a descompune un obiect în părți componente şi de a uni părțile într-o altă 
ordine. 

2.7. Capacitatea de a elabora concluzii cu caracter parţial sau final (în limitele vârstei 
psihologice). 

Aceste capacități pot fi transpuse în obiective operaționale, în funcție de contextul de 

conținut unde sunt vizate spre formare sau consolidare, utilizându-se verbe ca: 
*să enumere trăsăturile caracteristice ale..., * să compare doua obiecte / fenomene, două 
mulțimi, *să pună în perechi, * să realizeze incluziunea, *să realizeze intersecția. *să 
compare corect două categorii de obiecte/fenomene. *sa descompună, *să recompună după o 
cerință dată etc. 
3.1. Capacitatea de aplicare a cunoştinţelor în domenii noi şi în situaţii concrete. 
3.2. Capacitatea de a transfera cunoştinţe în situații practice concrete, în acţiuni de o anume 
factură, în funcție de interesele proprii sau de grup. 
3.3. Capacitatea de a utiliza scheme operaţionale proprii pentru rezolvarea unor situații 
problemă. 
3.4. Priceperea de a găsi soluţii optime de rezolvare a cerinţelor, sarcinilor trasate de adult în 
diferite acțiuni (Joc, învăţare dirijată, activităţi cu caracter de muncă). 

Aceste capacități pot fi prefigurate prin formularea de obiective operaţionale corelate 
unor activități cu conținut concret: de exemplu cunoştinţele despre mediul înconjurător legate de 
anotimpuri şi de plante pot fi aplicate în domeniul cultivării de plante (în grădină, în sala de 
grupă sau în seră). Pentru aceste situaţii diferite de aplicare copiii trebuie să fie capabili să: 

*diferențieze condițiile de însămânțare, *să acționeze în corelaţie cu cerințele specifice 
contextului, *să explice diferenţele de acțiune (la nivelul lor de înțelegere şi exprimare), *să 
găsească o soluţie eficientă la..., *să utilizeze o modalitate proprie de rezolvare etc. 
4.1. Capacitatea de a măsura şi raporta comparativ propriile rezultate la rezultatele celorlalți şi la 
cerința formulată de adult. 
4.2. Capacitatea de a-şi evalua corect performanţele în plan cognitiv. 

Aceste capacități se formează în condiţiile în care educatoarea explică inteligibil 
întotdeauna propriile evaluări, în condițiile în care stimulează interevaluarea şi autoevaluarea 
argumentate. Verbe corelative acestei capacități, utilizabile în formularea obiectivelor 
operaționale pot fi: 

copilul *să evalueze, cu acordare de calificative simbolice (bile roşii, negre, albastre etc.) 
lucrarea colegului, colegilor, lucrarea proprie, *să argumenteze cu cuvinte proprii acordarea 
unui calificativ, pe cât posibil cu ancorare în criterii obiective. 
Aceste criterii obiective se pot forma printr-o muncă artizanală, dacă educatoarea 
urmăreşte explicit formarea capacității de evaluare şi de autoevaluare la preşcolar. 
5.1. Capacitatea de a memora uşor, prin apel la înțelegere sau /şi la conotaţii afective, diferite 
aspecte de conținut. 
5.2. Capacitatea de a păstra activ cunoştinţele memorate. 
5.3. Capacitatea de a reproduce şi de a recunoaşte (de a reactualiza) cu uşurinţă aspecte 
memorate, în formule necesare situației care le reclamă. 
5.4. Existenţa unor primi algoritmi de memorare elaboraţi cu ajutorul adultului. 
Activitățile din grădiniță, dacă sunt bine conduse, toate ajută implicit sau explicit la 
dezvoltarea memoriei. Educatoarea îşi poate propune obiective operaționale cognitive explicite, 
la activităţi de cunoaştere a mediului, matematice, artistice etc, legate de dezvoltarea 
capacităților memoriei. Verbe utilizabile sunt: 
*să recunoască uşor un obiect cunoscut, un text învăţat, un cântec, un desen etc.,* să 
reproducă corect un cântec, o poezie, o poveste etc, 

6.1. Capacitatea de a imagina situații noi, figuri noi, contexte noi, prin schimbarea unor elemente 
în cele deja cunoscute. 

6.2. Capacitatea de a imagina situații noi, figuri noi. contexte noi, prin combinarea unor aspecte 
deja cunoscute; implică şi capacităţi creative. 

Activitățile de cunoaştere, de dezvoltare a limbajului, chiar şi cele cu conţinut matematic, 
cele artistice, muzicale, jocurile şi activităţile alese, pot avea obiective legate de dezvoltarea 
imaginației, în mare măsură, formarea capacităților imaginative depinde de modul în care 

educatoarea realizează activităţile, de gradul de libertate pe care îl acordă copiilor. Verbe 

utilizabile în operaţionalizarea obiectivelor corelate acestor capacități sunt: 
*să creeze o imagine nouă, *să compună o poveste pornind de la un început dat... de la un 
set de cuvinte... de la o imagine, * să imagineze o problemă pornind de la intuirea concretă a 
unor relaţii de incluziune, intersecţie etc... (la grupa pregătitoare) 

7.1. Capacitatea de a-şi concentra atenţia pe parcursul unei activități (pe întreaga durată a acesteia 
în funcție de nivelul ontogenetic). 

7.2. Capacitatea de a comuta atenţia de la o sarcină la alta. 

Toate tipurile de activităţi obligatorii, dacă sunt bine conduse, pot determina creşterea 
capacității de concentrare a atenţiei, de flexibilzare a acesteia, desigur că în limitele posibile ale 
vârstei psihologice. Dacă durata unei activități la diferitele grupe de vârste depăşeşte limita 
posibilităţii reale de asigurare a unei atenții concentrate, aceasta nu poate fi păstrată pentru că nu 
corespunde firescului acestei etape ontogenetice; mai mult, forțarea atenţiei în condiţii de stres şi 
suprasolicitare are efecte negative asupra motivaţiei copiilor pentru genul de activităţi în care se 
nu se respectă particularitățile de vârstă . 

III. Capacităţi de comunicare optim elaborare pentru fiecare palier de vârstă preşcolară 

1.1. Existenţa în vocabularul copiilor a unui volum optim de cuvinte, relevându-se înţelegerea 
semnificației acestora 

1.2. Utilizarea corectă din punct de vedere semantic a cuvintelor în contexte variate. 

1.3. Pronunţarea cât mai corectă a cuvintelor din punct de vedere fonetic. 

1.4. Decelarea poziţiei sunetelor în cuvinte şi silabe. 

1.5. Sesizarea nuanţelor în pronunțarea cuvintelor, a accentelor care modifică semnificaţia 
acestora. 

2.1. Exprimarea corecta în propoziţii cu o construcție corespunzătoare normelor logice. 

2.2. Exprimarea cursivă şi coerentă. 

2.3. Exprimare corectă din punct de vedere gramatical. 

2.4. Existenţa capacităţii de a exprima în formulări proprii aspecte din viaţa reală, din povestiri, 
din imaginaţie. 

3.1. Comunicarea expresivă, cu utilizarea paraverbalului nuanțat. 

Aceste capacități se formează, în principal, în cadrul activităților destinate explicit 
dezvoltării limbajului, dar ele pot fi exersate, consolidate şi chiar îmbogăţite în toate celelalte 
activități din grădiniță. Fondul cognitiv al activităţilor artistico-plastice, muzicale, practice, 
cunoştinţele matematice, cele legate de mediul înconjurător, totul se exprimă în cuvinte, ori, 
educatoarea trebuie să manifeste o grijă constantă pentru limbaj şi pentru dezvoltarea 
capacităților de comunicare în toate aceste împrejurări. Mai mult, ea trebuie să urmărească cu 
mare atenție modul de comunicare al copiilor în cadrul activităților libere în care, de multe ori, 
modelele negative verbale îşi fac simțită prezenţa. Ea trebuie să corecteze cu blândețe şi tact 
toate aceste tendinţe de exprimare neconformă cerințelor unei dezvoltări optime a limbajului. 

În toate aceste contexte educatoarea poate formula obiective operaţionale legate de 
dezvoltarea limbajului şi a capacităţilor de comunicare folosind verbe de tipul: 

*să pronunțe corect, *să utilizeze corect substantive /adjective, adverbe etc, *să povestească 
coerent, *să povestească respectând logica evenimentelor, *să reproducă corect un cuvânt 
nou, *să recunoască cuvintele noi într-un alt context, *să combine cuvinte disparate ca sens 
într-o relatare coerentă etc. 


DOMENIUL SOCIO-AFECTIV ATITUDINAL 
Algoritmul în baza căruia se va realiza prezentarea este următorul: 


A. Cerinţe ale învățământului primar, constituite ca finalități ale educaţiei preşcolare 

B. Obiective generate ale educaţiei preşcolare, corelate cerințelor prezentate anterior. Fiind prezentate pe 
domenii, acestea capătă şi note de specificitate 

C. Competenţe conexe obiectivelor generale/ specifice competențe ce pot sta la baza elaborării obiectivelor 
operaționale pentru fiecare activitate ce le vizează 

A. Cerinţe ale învățământului primar 
I. Nivel optim de elaborare a capacităţii de expansiune socială. 
II. Nivel optim de elaborare a capacităţii de integrare socială. 
1. Nivel optim de elaborare a capacităţii de a se supune la rigorile normelor colectivului 
de copii 
2. Nivel optim de elaborare a capacităţii de a se supune normelor impuse de adult. 
3. Nivel optim de acţiune în grup. 
III. Nivel optim de elaborare a trăirilor afective cu rol energizant pentru activitate. 
IV. Nivel optim de elaborare a „nucleului" atitudinal format din atitudini: față de adulţi, colegi, 
față de sine, față de sarcină, faţă de activitatea sa. 


B. Obiectivele generale ale educaţiei preșcolare 
(care pot deveni specifice când sunt raportate la un anume domeniu de conţinut) 
I. Dezvoltarea capacității de expansiune socială. 
1. Formarea şi dezvoltarea capacităţii de a se juca şi de a acționa în compania unui număr 
cât mai mare de parteneri. 
II. Dezvoltarea capacităţii de integrare socială. 
1. Formarea şi dezvoltarea capacităţii de a se supune la normele convenite în colectivul 
de copii. 
2. Formarea şi dezvoltarea capacităţii de a se supune normelor impuse de adult. 
III. Dezvoltarea unui fond afectiv energizator, pozitiv. 
1. Dezvoltarea capacităţii de a recepționa cu sensibilitate trăirile afective ale celorlalți. 
2. Dezvoltarea unei game variate şi nuanţate de trăiri afective pozitive, cu efecte benefice 
asupra motivației pentru activitate, pentru relația socială. 
3. Dezvoltarea capacităţilor de expresie a trăirilor afective. 
IV. Dezvoltarea unui nucleu atitudinal pozitiv şi benefic pentru activitate, pentru relația cu 
adulții, copiii şi cu sine. 
1. Dezvoltarea capacităţii de a valoriza pozitiv activitatea altora. 
2. Dezvoltarea capacităţii de a valoriza corect propriile acțiuni. 
3. Dezvoltarea capacităţii de a coopera cu alţii respectându-i şi cerând respect. 
4. Dezvoltarea unei atitudini bazate pe o motivaţie pozitivă pentru activităţile obligatorii, 


TENERE, 


5. Dezvoltarea responsabilității faţă de o sarcină dată. 


C. Capacităti / competente de urmărit în acest domeniu 
(transpozabile în obiective operaționale, odată cu formularea lor în corelație cu conținuturi 


determinate ale unei activități) 
I. Capacitatea de expansiune socială optim elaborată în conformitate cu specificul vârstei. 
1.1. Capacitatea/disponibilitatea de a se juca sau de a acționa împreună cu un număr cât mai 
mare de parteneri. 
1.1.1. Capacitatea de a-şi alege partenerii. 
1.1.2.Capacitatea de a-şi exprima deschis dorința de cooperare. 
II. Capacitatea de integrare socială în concordanță cu specificul 
1.1. Capacitatea de a stabili relații cu covârstnicii şi de a le diversifica în raport cu interesele 
proprii sau de grup. 
1.2. Capacitatea de a se supune normelor impuse de grupul de copii, prin acceptare şi respect. 
1.3. Capacitatea de a coopera cu copiii în stabilirea unor norme în comun convenite. 
1.4. Capacitatea de a-şi determina rolul, locul şi importanța ca „eu" în contextul grupului - 
existenta unor deprinderi de comportament civilizat. 

1.5. Capacitatea de a determina rolul şi locul grupului în raport cu sine; existenta unor deprinderi 
de comportament civilizat. 

1.6. Capacitatea de a formula ferm şi explicit o cerință faţă de colegi. 

1.7. Capacitatea de a soluţiona probleme ale grupului în funcție de rolul deţinut (asumat). 

2.1. Capacitatea de a recepționa corect normele formulate de adult. 

2.2. Capacitatea de a se supune acestora cu relevarea unor trăsături pozitive de caracter, a unor 
calități ale voinţei. 

2.3. Capacitatea de a duce o sarcină la bun sfârşit. 

2.4. Capacitatea de a rezolva creator sarcinile, dar cu respectarea cerințelor şi a normelor. 

Aceste capacități, deprinderi, priceperi se elaborează în contexte diferite ale activităţilor 
din grădiniță (activităţi comune-obligatorii, activități la alegere). Important este ca educatoarea 
să aibă în permanenţă în vedere, în proiectarea sa didactică, vizarea acestui tip de capacităţi, care 
sunt deosebit de importante pentru integrarea şcolară ulterioară a micului şcolar. Obiectivele 
operaționale conexe acestor capacități se formulează în funcție de conţinutul concret al unui 
anume tip de activitate. De exemplu: într-o activitate obligatorie de matematică, gândită a se 
realiza printr-un joc didactic, care presupune colaborarea copiilor atât în baza unor reguli 
stabilite de către educatoare dar, pe anumite secvenţe, şi în baza unor reguli stabilite de către 
copii se pot formula obiective operaţionale de timpul: 

Copiii vor fi capabili să: 

*respecte în totalitate regulile jocului, formulate de adult, *să formuleze în microgrup reguli, 
de comun acord cu partenerii, *să le respecte după acceptarea lor, *să îți aleagă partenerii 
de joc didactic în raport cu nişte criterii proprii, *să manifeste curiozitate faţă de sarcinile 
didactice şi faţă de modul de rezolvare a lor de către ceilalți etc. 
III. Existenţa unui fond afectiv energizator, pozitiv / capacitatea de autoergizare 
1.1. Capacitatea de a distinge (recunoaştere şi denumire) a unor trăiri afective diversificate: 
bucurie, frică, tristeţe, teama, furie, iubire, curiozitate etc. 
1.2. Capacitatea de a analiza aceste trăiri afective în contextul lor de manifestare (aceasta este o 
capacitate aflată la intersecția domeniului cognitiv cu cel afectiv-atitudinal). 
1.3. Sensibilitate în recepţionarea trăirilor afective ale celorlalți. 
2.1. Sensibilitate afectivă față de colegi, adulţi, activităţi. 
2.2. Curiozitate de cunoaştere. 
2.3. Existenţa unei game bogate de trăiri afective proprii faţă de tot ceea cei înconjoară pe copilul 
preşcolar. 
3.1. Capacitatea de a-şi exprima nuanţat propriile trăiri afective, cu stăpânire față de cele cu 
intensitate mai mare. 
3.2. Capacitatea de a se manifesta afectiv sincer. 
3.2.1. prin comportament verbal, paraverbal şi/sau non-verbal; 
3.2.2. prin muzică; 
3.2.3. prin desen, pictură, dactilopictură, modelaj; 
3.2.4. prin activitatea în ansamblul ei; 
Acest gen de capacităţi de asemenea se dezvoltă prin întreaga activitate din grădiniță, cu 
condiţia ca ele să fie vizate explicit în proiectarea pedagogică. În contextul jocului didactic 
imaginat ca exemplu la paragraful anterior pot fi formulate obiective operaționale conexe acestei 
categorii de capacități de tipul: 
* să manifeste receptivitate faţă de trăirile afective ale celor din grup, *să exprime deschis 
propriile trăiri afective, * să exprime nuanțat aceste trăiri afective 

IV. Existenţa unui nucleu atitudinal optim elaborat la acest nivel ontogenetic (baza pentru 

conturarea atitudinilor în preadolescentă şi adolescență). 

1.1. Capacitatea de a recunoaşte valoarea activităţii altuia şi de a aprecia just o greşeală. 

1.2. Capacitatea de a se bucura pentru reuşita celuilalt şi de a-şi oferi ajutorul în caz de eşec. 

2.1. Capacitatea de a recunoaşte propriile reuşite şi eşecuri. 

2.2.Capacitatea de a se mobiliza pozitiv atât în caz de reuşită cât şi în caz de eşec. 

3.1.Capacitatea de a se respecta pe sine. 

3.2. Capacitatea de a-i respecta pe ceilalți, adulți sau copii. 

4.1. Participarea activă, motivată pozitiv la activităţile obligatorii. 

5.1. Capacitatea de a-şi asuma responsabilitatea pentru o sarcină. 

5.2. Capacitatea de a o duce la bun sfârşit. 

5.3. Capacitatea de a răspunde atât pentru reuşita cât şi pentru eşecul în îndeplinirea unei sarcini. 
5.4.Capacitatea de autocontrol atitudinal şi afectiv. 

Şi acest gen de capacități se formează şi se dezvoltă în întreg contextul educațional al 
vieții din grădiniță. Mai mult, o mare influenţă o au familia şi relaţia dintre aceasta şi grădiniță. 
Condiţia este şi de această dată ca educatorul să fie permanent conştient de necesitatea formării 
la copii a acestor capacități, pentru că acum se constituie temelia pe care se va definitiva 
structura caracterială şi de personalitate, mai târziu. Într-o activitate de dramatizare de exemplu, 
pusă în scenă pentru o serbare, educatoarea îşi poate propune ca obiective urmărite explicit 
(copiii): 

*să se bucure pentru fiecare secvenţă de rol bine îndeplinită de către membrii echipei, *să 
stimuleze un copil care a greşii ceva, *să-l ajute pe cel aflat în necaz, *să se bucure 
împreună de reuşită. 

Dacă-şi propune explicit aceste obiective, categoric va găsi şi căile de a le rezolva. 


DOMENIUL PSIHOMOTOR 
Algoritmul în baza căruia se va realiza prezentarea este următorul: 


A. Cerinţe ale învățământului primar, constituite ca finalități ale educaţiei preşcolare 

B. Obiective generale ale educaţiei preșcolare, corelate cerințelor prezentate anterior. Fiind prezentate pe 
domenii, acestea capătă şi note de specificitate 

C. Competenţe conexe obiectivelor generale / specifice, competenţe ce pot sta la baza elaborării obiectivelor 
operaționale pentru fiecare activitate ce le vizează. 


A. Cerinţe ale învățământului primar 


I. Dezvoltare fizică armonioasă. 
1. Nivel optim de dezvoltare a acuităţii senzoriale. 
2. Nivel optim de dezvoltare a organismului. 
II. Organizarea schemei corporale. 
1. Schema corporală elaborata la debutul şcolarităţii. 
III. Coordonare motorie optima. 
1. Nivel optim al dinamicii generale. 
2. Capacitate de exprimare gestuală expresivă. 
3. Nivel optim al dezvoltării abilităţilor manuale. 
4. Nivel optim de coordonare motorie generală şi pe secvenţe. 
IV. Percepţie, organizare, structurare şi orientare spaţială. 
1. Nivel optim de percepţie, orientare şi organizare în spațiul fizic. 
2. Nivel optim de percepție, orientare şi organizare în spațiul grafic. 
3. Nivel optim de percepţie, orientare şi organizare în spaţiul plastic. 
4. Nivel optim de percepție, orientare, organizare şi structurare în spațiul lexic. 
5. Nivel optim de percepție a distanțelor, mărimilor, formelor, raporturilor, a ansamblului 
şi a părților componente. 
V. Percepţie, organizare, structurare şi orientare temporală. 
1. Nivel optim de orientare in timp în raport cu propriile acțiuni. 
2. Nivel optim de raportare la durată, succesiune de evenimente. 
3. Nivel optim de discriminare a ritmului. 
VI. Organizarea acțiunii. 
1. Nivel optim de utilizare a mişcărilor în acțiuni organizate. 

2. Nivel optim de elaborare a unor deprinderi motorii cu diferite grade de complexitate 
(în limitele specifice vârstei). 

3. Nivel optim de elaborare a capacităţii de a descompune conştient o acțiune în părți 
componente, cu conştientizarea scopului şi a direcției acesteia. 

4. Nivel optim de elaborare a deprinderilor de autoservire şi deservire. 


B. Obiective generale în educaţia preşcolară 
(care pot deveni obiective specifice în raport cu un anumit domeniu de conținut) 


I. Dezvoltarea fizică armonioasă în limitele normalităţii onto-genetice. 
1. Dezvoltarea optimă a acuităţii senzoriale. 
2. Dezvoltarea optimă a organismului în limitele normalităţii ontogenetice. 
II. Elaborarea schemei corporale 
1.Cunoaşterea schemei corporale şi conştientizarea ei. 
2. Cunoaşterea schemei corporale în oglindă (a partenerului). 
VI. Dezvoltarea coordonării motorii. 
1. Dezvoltarea dinamicii generale la nivel corespunzător. 
2. Dezvoltarea unui limbaj nonverbal, bogat, nuanţat şi expresiv. 
3. Dezvoltarea abilității manuale. 
4. Dezvoltarea capacităţii de coordonare generală şi pe secvenţe (bimanuală, oculo- 
manuală, mână-ochi-picior). 
VI. Percepţie, organizare, structurare şi orientare spațială. 
1. Dezvoltarea la un nivel optim a percepţiei „orientării şi organizării în spațiul fizic. 
2. Dezvoltarea la un nivel optim a percepţiei, orientării şi organizării în spațiul grafic. 
3. Dezvoltarea la un nivel optim a percepției, orientării şi organizării în spațiul plastic. 
4. Dezvoltarea la un nivel optim a percepţiei, orientării şi organizării în spaţiul lexic. 
5. Dezvoltarea unui nivel optim de percepţie a distanțelor, mărimilor, formelor, 
raporturilor, a ansamblului şi a părților componente. 
V. Percepţie, organizare, structurare şi orientare temporală. 
1. Dezvoltarea unui nivel optim de orientare în timp, în raport cu propriile acţiuni. 
2. Dezvoltarea unui nivel optim de raportare la durată, succesiune de evenimente. 
3. Dezvoltarea unui nivel optim de discriminare a ritmului. 
VI. Organizarea acțiunii. 
1. Dezvoltarea unui nivel optim de utilizare a mişcărilor în acţiuni organizate. 
2. Dezvoltarea unui nivel optim de elaborare a unor deprinderi motorii cu diferite grade 
de complexitate( în limitele specifice vârstei). 
3. Dezvoltarea unui nivel optim de elaborate a capacităţii de a descompune conştient o 
acțiune în părți componente, cu conştientizarea scopului şi a direcției acesteia. 
4. Dezvoltarea unui nivel optim de elaborare a deprinderilor de autoservire şi deservire. 


C. Competenţe / capacităţi de elaborat 
(ce pot sta la baza formulării obiectivelor operaţionale conexe fiecărei activități concrete) 
I. Dezvoltare fizică armonioasă în limitele normalității ontogenetice. 
1.Dezvoltare optimă a acuităţii senioriale. 
1.1. Capacităţi funcționale optime ale analizatorului vizual. 
1.2. Capacităţi funcționale optime ale analizatorului auditiv 
1.3. Capacităţi funcționale optime ale analizatorului tactil 
1.4. Capacităţi funcționale optime ale analizatorului chinestezic 
1.5. Capacităţi funcționale optime ale analizatorului olfactiv 
1.6.Capacităţi funcționale optime ale analizatorului gustativ 
2. Dezvoltare optimă a organismului în limitele normalilății ontogenetice 
2.1. Musculatură dezvoltată normal în limitele ontogenetice 
2.2. Sistem osos dezvoltat normal în limite ontogenerice 

2.3. Înălţime corespunzătoare 
2.4. Greutate corespunzătoare 
II. Elaborarea schemei corporale 
1.1. Identificarea schemei corporale şi conştientizarea ei, prin discriminarea părților 
componente, lateralitate 
1.2. Reprezentarea statică şi dinamică a propriei scheme corporale 
1.3. Coordonarea mintală a acțiunilor diferitelor segmente 
1.4. Reprezentarea mintală a acțiunilor 
1.5.Realizarea mişcărilor corpului (pe segmente) după intenția proprie 
2.1. Identificarea schemei corporale în oglindă (a partenerului) 
2.2. Descentralizarea spaţio-senzorio-motorie 
2.3. Realizarea mişcărilor corpului (pe segmente) după intenţia partenerului 
III. Dezvoltarea coordonării motorii 
1. Dezvoltarea dinamicii generale la nivel corespunzător 
1.1. Executarea de elemente simple ale unor jocuri sportive 
1.2. Executarea unor mişcări simple de gimnastică de bază 
1.3. Existenţa unor deprinderi fundamentale din înot. schi, patinaj 
1.4. Capacitatea de a reda ritmul unor cântece, recitative ritmice cu durate variabile prin 
bătăi din palme, mers sau alte tipuri de mişcări 
1.5. Capacitatea de a executa mişcări cu un grad mai ridicat de fineţe, cu respectarea 
ritmului şi duratei în mişcare 
1.6. Capacitatea de a merge frumos şi sigur 
2. Dezvoltarea unui limbaj nonverbal, bogat, nuanţat şi expresiv 
2.1. Capacitatea de a utiliza gestul, mimica, postura ca mijloace de comunicare 
2.1. Capacitatea de a utiliza gestul, mimica, postura, nuanţat şi expresiv 
3. Dezvoltarea abilității manuale 
3.1. Capacitate de prehensiune elaborată pentru situaţii diverse şi complexe 
3.2. Capacitate de utilizare a mâinii în mişcări de finețe 
3.3. Capacitatea de utilizare a ambelor mâini (cu dominanta depistată în cazuri de 
senestralitate) în executarea unor activități manuale (colaj, construcții, modelaj etc.) 
3.4. Capacitatea de a utiliza corect mâinile pentru a acționa asupra unor materiale în 
scopul modificării formei lor, culorii, mărimii etc. 
3.5. Capacitatea de a executa grafisme cât mai corect, conform cerinţelor formulate de 
adult în diferite contexte 
4. Dezvoltarea capacităţii de coordonare generală şi pe secvenţe (bimanuală, oculo-manuală. 
mână-ochi-picior) 
4.1. Capacitate de coordonare corectă a trunchiului, a capului, a braţelor şi a picioarelor 
4.2. Capacitatea de a executa mişcări de gimnastică şi dans, sincronizând diferitele 
segmente corporale 
4.3. Capacitatea de a executa mişcări sincronizate cu ale altor copii în cadrul exerciţiilor 
fizice sau ale jocurilor cu cânt 
4.4. Capacitatea de a urmări cu mâna şi privirea un labirint 
4.5. Capacitatea de a depista natura materialelor utilizate în lucrări manuale şi practice 
prin prehensiune, pipăire, percepere sonora, chiar fără participarea analizatorului 
vizual 
IV. Percepție, organizare, structurare şi orientare spațială 
1. Dezvoltarea la un nivel optim a percepţiei, a orientării şi a organizării în spațiul fizic 
1.1. Capacitatea de a percepe corect, diferențiat poziția ocupată în spaţiu de diferite 
obiecte 
1.2. Capacitatea de orientare în spațiul fizic prin aprecierea distanțelor în mers, prin 
acțiunea de frânare sau de declanşare a mişcărilor în funcţie de repere date 
1.3. Capacitatea de orientare în mers, conform unor repere verbale exprimate 

1.4. Capacitatea de a organiza un spațiu fizic, conform unei comenzi verbale 
1.5. Capacitatea de a organiza un spaţiu fizic (de joc, de activitate), în raport cu propria 
dorinţă, cu posibilitatea de verbalizare corectă a poziţiilor ocupate de obiecte 
2. Dezvoltarea la un nivel optim a percepţiei, a orientării şi a organizării în spaţiul grafic 
2.1. Capacitatea de a executa semne grafice pregătitoare pentru scris, forme diferite de 
culori şi mărimi diferite pe un spațiu grafic dat, respectând modelul dat 
2.2. Capacitatea de a executa semne grafice pregătitoare pentru scris, forme diferite de 
culori şi mărimi diferite pe un spațiu grafic dat, respectând cerinţe formulate verbal 
2.3. Capacitatea de a executa semne grafice pregătitoare pentru scris, forme diferite de 
culori şi mărimi diferite pe un spaţiu grafic dat, conform unui plan propriu de 
utilizare, cu verbalizarea pozițiilor ocupate de ele mente unele față de altele 
3. Dezvoltarea la un nivel optim a percepției, a orientării şi a organizării în spaţiul plastic 
3.1.Capacitatea de a utiliza formele, culorile, mărimile prin transpunere în spațiul plastic 
a unor modele date 
3.2. Organizarea unui spațiu plastic, conform unor comenzi verbale date de adult 
3.3. Organizarea unui spaţiu plastic, în raport cu propriul plan de lucru, realizându-se 
contraste de formă, de mărime, de culoare, prin armonizare şi prin redare expresivă 
4. Dezvoltarea la un nivel optim a percepţiei, a orientării şi a organizării în spaţiul lexic 
4.1. Capacitatea de a decela ordinea cuvintelor în propoziţie şi de a utiliza corect topica 
limbii materne şi a celei străine pe care o învaţă 
4.2. Capacitatea de a decela şi verbaliza corect poziția sunetului în cuvânt sau în silabă, în 
baza unei bune discriminări auditive 
5. Dezvoltarea unui nivel optim de percepţie a distanțelor, a mărimilor, a formelor, a raporturilor, 
a ansamblului şi a părților componente 
5.1. Capacitatea de a discrimina distanţele în diferitele forme de activitate cu utilizarea 
corectă a adverbelor de loc 
5.2. Capacitatea de a sesiza raportul dintre parte şi întreg şi a relațiilor de apartenenţă 
spațială 
5.3. Capacitatea de a sesiza şi de a respecta în desen, în pictură, în modelaj, proporțiile 
dintre obiecte 
V. Percepţie, organizare, structurare şi orientare temporală 
1. Dezvoltarea unui nivel optim de orientare în timp, în raport cu propriile acțiuni 
1.1. Capacitatea de a utiliza corect sensul temporal al numeralelor ordinale 
1.2. Capacitatea de a utiliza corect, ca semn al percepţiei corecte a timpului, adverbele de 
timp 
1.3. Exprimarea corectă în limbaj şi raportarea corectă în activitate la segmentele zilei, la 
cele ale săptămânii, ale lunii, ale anului. 
2. Dezvoltarea unui nivel optim de raportare la durată, succesiune de evenimente 
2.1. Capacitatea de a discrimina durata diferitelor tipuri de acțiuni şi de a exprima aceasta 
corect în plan verbal („„mai îndelungat", „mai rapid", lent, repede etc.) 
2.2. Capacitatea de a citi ceasul pe segmentele principale 
2.3. Capacitatea de a raporta duratele orei / zilei / săptămânii / lunii / anului unele la altele 
3. Dezvoltarea unui nivel optim de discriminare a ritmului 
3.1. Capacitatea de a percepe diferențiat durata sunetelor în activitățile muzicale 
3.2. Capacitatea de a raporta ritmul de executare a unor activităţi zilnice/ săptămânale 
3.3. Capacitatea de a decela ritmicitatea rulării anotimpurilor, lunilor, zilelor săptămânii 
3.4. Capacitatea de discriminare a ritmurilor în executarea unor mişcări de gimnastică, 
dans 
3.5. Capacitatea de a discrimina ritmurile în vorbire 
VI. Organizarea acțiunii 
1. Dezvoltarea unui nivel optim de utilizare a mişcărilor în acţiuni organizate 
1.1. Capacitatea de a executa diferite activități cu caracter manual 


66 


Pedagogia preşcolară şi a şcolarității mici 


1.2. Capacitatea de a executa grafisme corect şi estetic 
1.3. Capacitatea de a mânui diferite instrumente specifice unor profesiuni diferite sau 
jucării ce le imită) 
1.4. Capacitatea de a executa corect lucrări de modelaj cu operaţii de frământare, rulare. 
îndoire, asamblare; 
1.5. Capacitatea de a executa corect lucrări de colaj cu operaţii de rupere, tăiere, lipire, 
împletire. îndoire etc 
1.6. Capacitatea de a executa corect lucrări artistice şi practice cu utilizarea diferitelor 
suporturi (hârtie, pâslă, faianță, piatră, lemn, pânză, sfoară, coji de ouă, paste 
făinoase mărgele, bile etc.) şi a diferitelor instrumente: foarfecă, pensulă, degete, 
creion, carioca, pirogravor etc. şi cu executare de operații multiple: pictură, desen, 
dactilopictură. lipire .înşiruire, pirogravare etc. 
2. Dezvoltarea unui nivel optim de elaborare a unor deprinderi motorii cu diferite grade de 
complexitate (în limitele specifice vârstei) 
2.1. Capacitatea de a executa corect cântece însoțite de mişcare 
2.2. Capacitatea de a executa mişcări de dans 
2.3. Capacitatea de a executa mişcări de gimnastică 
2.4. Capacitatea de a executa mişcări specifice jocurilor sportive 
2.5. Capacitatea de a executa mişcări specifice activităților de pictură, modelaj, desen, 
scriere, practice, cu imitarea unor activități profesionale 
2.6. Capacitatea de a executa mişcări legate de îngrijirea plantelor, animalelor, spaţiului 
de activitate 
2.7. Capacitatea de a executa mişcări în jocurile de construcţii (suprapunere, îmbinare, 
înşurubare, deşurubare, prindere a piuliţei etc.) 
2.8. Capacitatea de a sesiza greşelile în acțiunea proprie şi de a lua măsuri de corectare 
3. Dezvoltarea unui nivel optim de elaborare a capacității de a descompune conştient o acţiune în 
părți componente, cu conştientizarea scopului şi a direcției acesteia 
3.1. Capacitatea de a realiza subansamble, de a grupa submulțimi 
3.2. Capacitatea de a reuni subansamblele/ submulțimile, după alte cerințe 
4. Dezvoltarea unui nivel optim de elaborare a deprinderilor de autoservire şi deservire 
4.1. Capacitatea de a mânca singur curat şi estetic 
4.2. Capacitatea de a se îmbrăca şi încălţa singur 
4.3. Capacitatea de a-şi face singur patul 
4.4. Capacitatea de a-şi organiza singur spaţiul de joacă (înainte şi după joc) 
4.5. Capacitatea de aşi ajuta partenerii sociali (de a-i deservi) în limitele specifice vârstei 
Toate aceste capacităţi se realizează printr-o gamă extrem de diversificată de activități 
obligatorii şi la liberă alegere. Se poarte afirma că aproape că nu există un tip de activitate din 
grădiniță sau din familie care să nu vizeze implicit şi obiective de ordin psiho-motor. Este 
important ca educatorul să le aibă explicit în atenția proiectării pedagogice şi să le transforme în 
obiective operaționale corect formulate, pentru fiecare activitate în parte unde ele se conturează 
ca necesar de vizat. Operaţionalizarea poate utiliza verbe ca: 
*să deseneze, *să lipească, *să feasă, să execute, *să intoneze, *să tacteze etc. 
Cum acţiunile din acest context sunt foarte clare, alegerea verbelor pentru formularea 
obiectivelor psihomotorii este mai uşoară. 


Notă: Prezentarea obiectivelor specifice şi a capacităţilor ar fi putut fi diferențiată pe niveluri 
de preşcolaritate dar construcția ar fi fost laborioasă şi mai greu ele abordat. Menţionam că 
unele obiective şt, respectiv, capacităţi se vizează gradual la fiecare dintre grupele de vârstă, 
pitele interin doar ia un moment dat şi sunt vizate cu un grad mai mare de complexitate ulterior. 


V.3. ȘCOALA ŞI ŞCOLARUL MIC 

Conținuturile educaţiei au o sferă mai largă decât conținuturile procesului de învățământ, 
nereducându-se la conținuturile documentelor şi activităților şcolare. Conținuturile educației 
înglobează şi valorile pe care elevii le „asimilează” prin metode şi mijloace. În cadrul acestor 
„resurse” educaţionale se încadrează: familia, instituțiile: culturale, artistice, religioase, mass- 
media. În funcţie de accesul elevilor la ele şi de motivaţia personală a acestora de valorificare a 
„resurselor” poate depinde succesul şcolar. 

Rolul şi funcția şcolii nu sunt acelea de a oferi copiilor o pregătire „finită” ci, să 
„înarmeze” elevii cu deprinderi de muncă intelectuală, cu capacitatea de a prelucra în mod 
independent noile informaţii, de a forma competenţe (dacă s-ar putea transferabile) care să le 
ofere adaptarea şi integrarea în contextul socio-economic al prezentului cu posibilitatea de a 
anticipa viitorul. Situaţia în care elevului i se oferă totul, selectat şi prelucrat de profesor, el 
participând doar la înţelegerea şi aplicarea cunoştinţelor nu îi antrenează elevului capacitățile, 
spiritul de investigare şi creativitatea. Este mult mai valoroasă situaţia în care elevului i se oferă 
posibilitatea de a afla singur diferite informații, pe care să le înțeleagă, să le aplice, să la 
analizeze în cât mai mare măsură în mod independent. Se consideră că mai importantă decât 
cantitate de cunoştinţe este calitatea organizării şi utilizării acestora. „Valoros nu este cel ce ştie 
multe, ci cel ce este capabil să identifice problemele”. Idealul educaţional ce constă în 
„dezvoltarea liberă, integrală şi armonioasă a individualității umane, formarea personalității 
autonome şi creative” trebuie să influenţeze redimensionarea conținuturilor educației. Menirea 
şcolii este de a oferi elevilor nu atât un volum cât mai bogat de informaţii (care în scurt timp pot 
fi depăşite) ci, de a forma capacitatea de a se adapta la situații noi şi de ce nu, de a anticipa 
diferite situaţii pentru a le identifica soluții în timp cât mai scurt. 

Şcolii ar trebui nu doar „să te înveţe să înveți” ci, mai degrabă să te înveţe cum să faci, să 
te înveţe să fii şi să te înveţe să devii. De asemenea, şcoala trebuie să țină seama de faptul că 
omul trăieşte din ce în ce mai mult în afara şcolii, experienţa şi comportamentul lui formându-se 
sub influenţa vieţii însăşi. Este o necesitate ca mediul şcolar să devină mai deschis, să optimizeze 
relațiile cu comunitatea iar şcoala trebui să deschidă „apetitul” către autoeducaţie, către educația 
permanentă. 

Reforma învățământului a impus următoarea etapizare pentru realizarea unei educaţii 
autentice: 

e stadiul achizițiilor fundamentale (grupele pregătitoare, clasa I şi clasa a Il-a) când 
copilului trebuie să îi fie stimulat potențialul creativ, gândirea şi imaginația, când copilul 
trebuie să îşi formeze motivaţia pentru învăţare; 

e în cursul claselor a II-a — a VI-a este esenţială formarea capacităților de bază necesare 
pentru continuarea studiilor (dezvoltarea achizițiilor lingvistice, a capacității de a 
comunica, a gândirii autonome); 

e de-a lungul claselor a VIl-a — a IX-a ar fi ideal ca elevul să-şi descopere propriile 
aspirații, valori, afinități în scopul construirii unei imagini de sine pozitive, care va 
determina orientarea spre o anumită carieră profesională şi dezvoltarea capacității de a 
comunica şi gândii independent. 

Legătura dintre grădiniță şi şcoală este reflectată de includerea grădiniţei, împreună cu clasele I 
şi a Il-a în acelaşi ciclu curricular, numit ciclul achiziţiilor fundamentale. Finalităţile 
învățământului preşcolar vizează în principal: asigurarea dezvoltării normale a copiilor 
preşcolari, valorificând potențialul fizic şi psihic al fiecăruia, ținând seama de ritmul propriu, de 
nevoile afective şi de activitatea sa fundamentală — jocul; îmbogățirea capacităţii copilului de a 
intra în relație cu ceilalți copii şi cu adulţii, de a cunoaşte şi interacționa cu mediul prin explorări, 
exerciții, încercări, experimente; descoperirea de către fiecare a propriei identități şi formarea 
unei imagini de sine pozitive; sprijinirea copilului pentru a dobândii cunoştinţe, capacități şi 
atitudini necesare activităţii viitoare în şcoală. Aceste finalități se regăsesc şi la nivelul ciclului 
primar, în cadrul căruia se urmăreşte, de asemenea, formarea personalității copilului respectând 
nivelul şi ritmul său de dezvoltare, precum şi înzestrarea sa cu acele cunoştinţe, capacităţi şi 

atitudini care să stimuleze raportarea creativă efectivă la mediul social şi natural, permițând 
continuarea educației. 

Includerea grădiniţei, claselor I şi a II —a în acelaşi ciclu curricular este explicată de 
apropierea finalităților, fapt care a dus la constituirea unor obiective majore comune şi anume: 
acordarea la cerinţele sistemului şcolar şi alfabetizarea iniţială. Îndeplinirea acestor obiective 
reprezintă cadrul adecvat, rațional pentru realizarea unei continuități organice între învățământul 
preşcolar şi cel primar. 

Din punct de vedere organizatoric, asigurarea continuității între grădiniță şi şcoală este 
determinată de instituționalizarea grupei mari pregătitoare, în care abilitățile formate deja sunt 
reluate şi exersate în contexte noi de aplicare, accentuându-se capacitatea copiilor de a opera cu 
ele, de a stabili noi legături între cunoştinţe şi de ale utiliza pe acestea în practică. 

Se impune analizarea unor aspecte ale realizării continuității între grădiniță şi şcoală 
pentru activitatea de învăţare. Un prim element îl constituie cunoaşterea particularităților 
psihologice ale vârstei preşcolarului şi şcolarului mic, precum şi implicaţiile pedagogice ale 
învăţării. În al doilea rând, se solicită abordarea cu atenţie deosebită a conţinutului ale cărui baze 
se pun în preşcolaritate, reluat fiind, la un alt nivel, în şcoala primară. Alt aspect îl constituie 
strategia didactică, concretizată într-o varietate de metode, procedee, mijloace de învățământ care 
să faciliteze transmiterea materiei şi formarea unor abilități. 

Cel mai important element în această abordare îl constituie jocul didactic, ca modalitate 
de iniţiere treptată în procesul complex al învățării. Ca activitate fundamentală a copilului, jocul 
poate contribui la formarea unei atitudini pozitive față de muncă. Cea mai adecvată modalitate de 
formare a interesului pentru muncă, la preşcolari constă în îmbinarea acțiunii cu jocul. Jocul 
poate contribui la îmbogățirea bagajului de cultură şi estetic, dezvoltându-le creativitatea şi 
sensibilitatea. Este necesară o perioadă de tranziție de la joc la muncă. Copilul trebuie învăţat „să 
se joace de-a munca”. „Munca” de bază a şcolarului este învățarea, pentru ca relaţia joc-învăţare 
să fie firească, se cer respectate următoarele condiţii: jocul să conțină elemente de învăţare, iar 
învăţarea să conțină elemente de joc. 

Programa şcolară vizează o abordare sistemică a conţinuturilor învățării, în vederea 
asigurării continuității între nivelurile şi treptele ale aceluiaşi ciclu şcolar, a interdependenţei 
dintre disciplinele şcolare de la clasele I-IV şi categoriile de activități din învățământul preşcolar. 
La nivelul claselor I-IV se asigură însuşirea cunoştinţelor şi formarea priceperilor, a deprinderilor 
indispensabile pregătirii ulterioare. Este vorba, mai ales, de componenta instrumentală a culturii 
generale, care se referă însuşirea limbii — ca instrument de cunoaştere şi comunicare, la 
competenţe de calcul , precum şi la cunoştinţe fundamentale despre istorie, geografie, mediul 
înconjurător, formarea atitudinii estetice şi a capacităților de creaţie, dezvoltarea fizică 
armonioasă, deprinderi şi priceperi în desfăşurarea activităților practice. Toate acestea se 
subsumează dezideratelor — idealului educaţional: dezvoltării armonioase a personalității umane, 
în concordanță cu particularitățile şi disponibilitățile copiilor de această vârstă. 


V.4. PROCESUL INSTRUCTIV EDUCATIV ÎN INSTITUȚIA (PRE)ȘCOLARĂ 
4.1. Forme de organizare a activităţii 
În instituţia preşcolară se realizează un proces educaţional care poate fi analizat din 
perspectivă sistemică. Intrările în sistemul procesului instructiv educativ sunt: 
1. Resursele umane: 1.1. educatoarea cu formaţia sa culturală şi profesională 
1.2. copilul preşcolar, cu nivelul său de dezvoltare specific vârstei 
2. Resursele materiale şi financiare reprezentate de spaţiile preşcolare, de dotarea 
acestora şi de finanţele puse la dispoziţie pentru realizarea activității specifice 
3. Resursele pedagogice: reprezentate de către programa învățământului preşcolar, 
construită în raport cu finalitățile acestuia, materialele scrise puse la dispoziția 
activităților educatoarei (cărți, caiete pentru copii, metodice etc.) şi de sistemul de 
perfecționare a pregătirii educatoarelor. 

4. Resursele contextuale: politice, culturale, religioase, social-civice etc. cu influenţele lor 

specifice 
Aceste resurse, componente structurale ale procesului, parcurg procesul de învățământ 
supunându-se acțiunii componentelor operaţionale ale procesului, reprezentate de cadrul şi 
formele organizatorice de derulare a activităţii, de planificare pedagogică şi didactică, de punerea 
în practică a planificării prin antrenarea unor strategii educaționale variate, de evaluarea 
rezultatelor pe secvenţe ale înregistrării lor şi se regăsesc în calitate de componente funcţionale 
ale procesului ca ieșiri din sistem. Am realizat această trecere în revistă, încă o dată !, pentru a 
putea situa formele de organizare a activităţii în grădiniţă într-un context clar. Ele răspund 
problemelor de factură organizatorică, dar se leagă esenţial de aspectele de conţinut şi țin cont de 
particularitățile psihologice ale acestei etape din viaţă, în special de faptul că activitatea psihică 
fundamentală acum este jocul. 

Vom încerca o prezentare a formelor de organizare a activității instructiv-educative din 
grădiniță prin combinarea câtorva criterii de clasificare a acestora. Menţionăm că în instituția 
preşcolară nu există lecţii, deşi sarcinile didactice specifice activităţilor de tip lecţie se regăsesc 
şi în acest context. Astfel, vom regăsi activităţi de 

e  predare-învăţare, 

e deformare de deprinderi şi priceperi, 

e de consolidare a cunoştinţelor, priceperilor şi deprinderilor, 

e deevaluare, 

e chiar forme mixte. 
Prezentarea formelor de organizare a activităţii educaţionale este făcută sub formă tabelară, 
încercându-se tratarea activităților clasificate după gradul de implicare a educatoarei în corelație 
cu alte criterii posibile de clasificare şi cu modalității specifice de realizare a planificării 
activităților în contextele diferitelor combinații. 


Proba de autoevaluare nr. 4: 

În baza activităților practice din grădiniță se vor elabora în scris planificări 
(lucrându-se în grupuri de câte 3-4 cursante) prin raportare la tipurile implicite de activitate. 
We vor da exemple concrete şi se vot contura comentarii rezultate din observaţiile efectuate la 
activităţile asistate. 


Activitățile din instituția preşcolară se derulează în funcţie de programa instructiv- 
educativă. Ele au o durată şi o ritmicitate determinate. Astfel, la grupele mici, activităţile 
obligatorii nu pot depăşi 10-15 minute, la cele mijlocii se înscriu în limita a 15-20 de minute, la 
grupele mari durata este de 20-30 minute, iar la grupa pregătitoare se pot prelungi până la 25-35 
de minute. Jocurile şi activitățile libere sau sugerate copiile nu sunt programate ca număr pe 
săptămână. Celelalte tipuri însă, au un număr definit în programul săptămânal .Reproducem din 
diagrama actuală (nr. 32665/1993) o astfel de formulă organizatorică: 


Categorii de activităţi 


Grupa Grupa “Grupa Grupa 
mică mijlocie mare pregătitoare 


Activităţi organizate cu copiii 
1. Jocuri şi activități la alegerea 
copiilor, libere creative 
2. Activități de educaţie pentru ştiinţă 
(cunoaşterea mediului, elemente de 
fizică, matematică, expresie 
3. Activităţi de educație a limbajului 
(ca instrument cognitiv, de 


! A se revedea capitolul introductiv. 

comunicare, de expresie 

4. Activităţi de educaţie estetică 
(muzicale, artistico-plastice şi 
practice) 


5. Activități de educație psiho-motorie 
(educaţie fizică, antrenament grafic) 


Tabelul de mai sus realizează o grupare a celor 9 tipuri de activităţi prezentate anterior, în 
5 categorii, în raport cu care s-a realizat distribuția numerică pe săptămână, pentru a se ajunge la 
un echilibru al influențelor instructiv-educative. Cunoaşterea, înțelegerea acestor forme de 
activitate, a relațiilor dintre diferitele criterii de clasificare a lor face posibilă fructificarea 
maximă educativă a cadrului organizatoric oferit de ele. 

Criterii de clasificare După sarcina didactică 
După gradul de implicare a educatoarei Sarcină didactică Tip de activitate 
Tip derivat, după alte criterii 


Mod de 
planificare 


După nr. de 
persoane 


Activităţi 
libere (alese 
de copii) 


Activităţi 
libere 
tematică 
sugerată 
educatoare 


Activități 
dirijate 
(obligatorii) 


- în sala de grupă 
- în curte 
- în parc etc 


- prin sugestii verbale 
- prin material pus la dispoziție 
* se poate desfăşura în sala de 
grupă sau în aer liber 


- se desfăşoară în sala de grupă 
sau în alt cadru adecvat 
conținutului. 

După conţinut ele se împart în 
1. Activităţi de dezvoltare a 
limbajului şi a capacităţilor 
de comunicare 


de consolidare a cunoştinţelor 
priceperilor, deprinderilor 


de consolidare a cunoştinţelor 
priceperilor, deprinderilor 


1.1. de predare / învăţare 


1.2. De consolidare a 
pronunţiei fonetice corecte, a 
cuvintelor învăţate, a 
structurilor gramaticale 
corecte, a conţinuturilor unor 
poezii, poveşti etc. 

1.3. De evaluare a gradului de 
însuşire a cunoştinţelor şi de 
formare a  priceperilor şi 
deprinderilor 


- jocuri ce reiau sarcini din 


activitățile obligatorii 
- jocul de rol 

- jocuri de creație 

- jocuri concurs 

- dramatizări cu măşti, 
costume, accesorii 

- teatru de păpuşi, de 
marionete 

- jocuri de competiție 


- vizionări de diafilme, filme 


- jocuri pe sectoare: 

- ştiinţă 

- artă 

- bibliotecă 

- construcții 

- jocuri de masă 

- memorizări (partea de 
prezentare a poeziei) 
povestirii 

- memorizări (exersarea) 
- repovestiri 

- povestiri cu început dat 
- jocuri didactice de 
comunicare cu sarcini 
diferite şi diferențiate 


- jocuri didactice cu sarcini 


evaluative 
- repovestiri 


grupuri mici 


grupuri mici 
grupuri mici 


echipe 
grupuri mici 


grupuri mici sau 
individual 


colectiv / frontal 


frontal 


frontal sau pe 
grupuri mici 


loc, durată, sarcini 
evaluative legate 
de fiecare copil 


durată, 
sarcini 


loc, 
materiale, 
evaluative: 
educatoarea 
vizează evaluarea 
alegerilor făcute de 
copii, gradul de 
implicare, 
performanta etc. 


planificare 
didactică 


planificare 
didactică 


planificare 
didactică 


72 


Pedagogia preşcolară şi a şcolarității mici 
Criterii de clasificare După sarcina didactică După nr. de Mod de 
După gradul de implicare a educatoarei Sarcină didactică Tip de activitate persoane planificare 
Tip derivat, după alte criterii 


Activități 2; Activități destinate | 2.1. de predare / învăţare - familiarizări (în general frontal planificare 
dirijate cunoaşterii mediului prin joc didactic, observări) didactică 
(obligatorii) înconjurător (incluse în cu omul, natura, grădiniţa, 
(continuare) activitățile de educaţie pentru şcoala, localitatea, ţara, 
ştiinţă în actuala programă) universul, drepturile 
copilului etc. 
3. Activități de educație | 2.2. de consolidare a 
pentru ştiinţă (elemente de | cunoştinţelor învăţate explicite de consolidare grupuri didactică 
fizică, chimie; actuala | 2.3. de evaluare a gradului de | - jocuri didactice cu sarcini frontal şi pe | planificare 
programă le include alături de | însuşire explicite evaluative bază de fişe | didactică 
cunoaşterea mediului şi individuale 
matematică; la învățământul | 3.1.de predare / învățare - familiarizări (în diverse | frontal planificare 
primar se realizează o separare variante didactice dar cu didactică 
a lor) centrare pe joc) cu aspecte 
din mediul înconjurător, din 
fizică, chimie 
învăţate (deprindere) explicite de consolidare grupuri didactică 
3.3. de evaluare a gradului de | - jocuri didactice cu sarcini | frontal şi pe | planificare 
însuşire a cunoştinţelor şi de | explicit evaluative bază de fişe | didactică 
elaborare a deprinderilor individuale 
4. Activități matematice | 4.1. de predare / învățare - familiarizări (în diverse frontal planificare 
(incluse în categoria variante didactice dar cu didactică 
activităților de educație pentru centrare pe joc) cu aspecte 
ştiinţă în actuala programă de din matematică 


educaţie preşcolară) 4.2. de consolidare a celor | - jocuri didactice cu sarcini | frontal sau pe | planificare 
învăţate/formare de deprinderi | explicite de consolidare grupuri didactică 


73 


Pedagogia preşcolară şi a şcolarității mici 
Criterii de clasificare După sarcina didactică 
După gradul de implicare a educatoarei Sarcină didactică Tip de activitate 
Tip derivat, după alte criterii 


Activități 4. Activități matematice | 4.3. de evaluare a gradului de | - jocuri didactice cu sarcini 


Mod de 
planificare 


După nr. de 
persoane 


frontal şi pe | planificare 


dirijate 
(obligatorii) 
(continuare) 


(incluse în categoria 
activităţilor de educație pentru 
ştiinţă în actuala programă de 
educaţie preşcolară) 

continuare 

5. Activităţi de antrenament 
grafic (apartenente 
activităților de educaţie psiho- 
motorie) 


6. Activități practice 
(apartenente activităților de 
educație estetică) 


însuşire a cunoştinţelor şi 
deprinderilor matematice 


5.1. de predare / învăţare şi 
de formare a deprinderi de 
execuţie 

5.2. de consolidare a celor 
învăţate şi a deprinderilor, 
priceperii elaborate 


5.3. de evaluare 


6.1. de predare / învăţare 


6.2. de formare de priceperi 
şi deprinderi 


6.3. Consolidarea 
cunoştinţelor şi priceperilor 
dobândite 


explicite evaluative 


- activități explicite de 
predare a modului de 
execuţie a unor grafisme 

- activităţi exercițiu 

- jocuri de decorare a unor 
obiecte 


- activități de executare a 
unor grafisme sau combinaţii 
de grafisme incluse sau nu în 
context ludic,  vizându-se 
evaluarea 

- familiarizarea cu diferite 
materiale, cu modalităţi de 
executare a tăierii, îndoirii, 
lipirii, de completare de 
puzzle 

- familiarizarea cu unele 
activități igienico-sanitare, 
formare de deprinderi 
practice diferite 

- exersarea de deprinderi 
practice sau igienico-sanitare 


bază de fişe | didactică 


individuale 


frontal 
execuţie 
individuală 
frontal 
sarcini 
execuţie 
individuală 
individual 
fişe de lucru 


planificare 
didactică 


planificare 
didactică 


planificare 
didactică 


frontal 
sarcini 
individuale 


planificare 
didactică 


frontal 
sarcini 
individuale 


planificare 
didactică 


individual, 
grupuri 


planificare 
didactică şi planif. 
pedagogică 

Criterii de clasificare După sarcina didactică 
După gradul de implicare a educatoarei Sarcină didactică Tip de activitate 
Tip derivat, după alte criterii 


Mod de 
planificare 


După nr. de 
persoane 


Activități 
dirijate 
(obligatorii) 
(continuare) 


6. Activităţi practice 
(apartenente activităților de 
educaţie estetică) 

7. Activităţi artistico-plastice 
(incluse în categoria 
activităților destinate educaţiei 
estetice) 


8. Activităţi muzicale 
(destinate educației estetice) 


6.4.de evaluare 


7.1.de predare / învăţare 


7.2. de formare de priceperi 
şi deprinderi 


7.3. Consolidarea 
cunoştinţelor şi priceperilor 
dobândite 

7.4. de evaluare 


8.1. de predare / învăţare 


8.2. de formare de priceperi 
şi deprinderi 


- jocuri didactice sau 
activități practice cu sarcini 
evaluative 

- familiarizarea cu diferite 
materiale, cu modalități de 
executare a  desenării cu 
creion negru sau colorat, a 
picturii cu acuarelă sau 
goaşă, a dactilopicturii pe 
suporturi variate, cu 
modalităţile de a modela 

- formare de deprinderi 
specifice 


- exersare de deprinderi în 
special în context ludic 


- jocuri didactice sau 
activități artistico-plastice cu 
sarcini evaluative 

- familiarizarea cu diferite 
sunete, zgomote, 
instrumente, linii melodice 
etc. (în special prin apel la 
contextul ludic 

- formarea deprinderilor de a 
intona un cântec, de a cânta 
în cor, de a recunoaşte o linie 
melodică etc. 


pe grupuri sau 
individual 


frontal 
sarcini 
individuale 


frontal 
sarcini 
individuale 
individual, 
grupuri 


pe 
pe grupuri sau 
individual 


frontal 


frontal 
sarcini 
individuale 


planificare 
didactică 


planificare 
didactică 


planificare 
didactică 


planificare 
didactică 


planificare 
didactică 


planificare 
didactică 


planificare 
didactică 

Criterii de clasificare După sarcina didactică După nr. de Mod de 
După gradul de implicare a educatoarei Sarcină didactică Tip de activitate persoane planificare 
Tip derivat, după alte criterii 


Activităţi 8. Activităţi muzicale | 8.3. Consolidarea cunoştinţelor 
dirijate (destinate educaţiei estetice) şi priceperilor dobândite special în context ludic grupuri didactică şi 
(obligatorii) | (continuare) 8.4. de evaluare - jocuri didactice sau | pe grupuri sau | planificare 
(continuare) activități muzicale cu | individual didactică 
sarcini evaluative (chiar şi 
serbări) 
9. Activităţi de educație | 9.1. de predare / învățare - familiarizarea cu diferite | frontal planificare 
fizică (destinate educației mişcări, exerciții fizice | sarcini didactică 
psiho-motorii) prin apel la contextul | individuale 
(continuare) ludic 


9.2. de formare de priceperi şi | - formarea deprinderilor | frontal planificare 
deprinderi de a executa corect o sarcini didactică 
mişcare sau un ansamblu | individuale 
de mişcări, de a realiza 
unele jocuri sportive, 
respectând cerințele 
formulate 


8. Activități muzicale (destinate | - exersare de deprinderi în | individual, planificare 
educației estetică) special în context ludic grupuri didactică 
(continuare) 

9.4. de evaluare - jocuri didactice sau pe grupuri planificare 
activități evaluative, chiar | individual didactică 
şi competiții sportive cu 
obiective evaluative 


Notă: Cele mai multe dintre activitățile obligatorii din grădiniță sunt mixte (din punct de vedere al sarcinilor didactice); cum nu se realizează o 
evaluare tip docimologic, în special consolidarea cunoştinţelor, deprinderilor şi priceperilor este însoţită de sarcini evaluative, cu valoare 
formativă în contextul procesului didactic. 

A 


In şcoală se realizează un proces educaţional care poate fi analizat din perspectivă 
sistemică. Intrările în sistemul procesului instructiv educativ sunt: 
1. Resursele umane: 1.1. învăţătoarea cu formaţia sa culturală şi profesională 
1.2. şcolarul mic, cu nivelul său de dezvoltare specific vârstei 
2. Resursele materiale şi financiare reprezentate de spațiile şcolii, de dotarea acestora şi 
de finanţele puse la dispoziție pentru realizarea activităţii specifice 
3. Resursele pedagogice: reprezentate de către programa învățământului primar, 
construită în raport cu finalitățile acestuia, materialele scrise puse la dispoziția 
învățătoarei pentru diferite activităţi (cărți, caiete pentru elevi, ghiduri metodice etc.) şi de 
sistemul de perfecţionare a pregătirii învăţătoarelor. 
4. Resursele contextuale: politice, culturale, religioase, social-civice etc. cu influenţele lor 
specifice. 
Aceste resurse, componente structurale ale procesului, parcurg procesul de învățământ 
supunându-se acțiunii componentelor operaţionale ale procesului, reprezentate de cadrul şi 
formele organizatorice de derulare a activităţii, de planificare pedagogică şi didactică, de punerea 
în practică a planificării prin antrenarea unor strategii educaționale variate, de evaluarea 
rezultatelor pe secvenţe ale înregistrării lor şi se regăsesc în calitate de componente funcţionale 
ale procesului ca ieșiri din sistem. Am realizat această trecere în revistă, încă o dată !, pentru a 
putea situa formele de organizare a activităţii în şcoală într-un context clar. Ele răspund 
problemelor de factură organizatorică, dar se leagă esenţial de aspectele de conţinut şi țin cont de 
particularitățile psihologice ale acestei etape din viaţă, în special de faptul că activitatea psihică 
fundamentală care începe să se contureze este învăţarea, dar conturată treptat în dozare cu jocul. 
Vom încerca o prezentare a formelor de organizare a activității instructiv-educative din 
şcoală prin combinarea câtorva criterii de clasificare a acestora. Menţionăm că în şcoală 
activitatea este organizată sub forma lecţiilor: 
e de predare (transmitere de noi cunoştinţe); 
e de aprofundare şi consolidare a cunoştinţelor, priceperilor şi deprinderilor; 
e deformare de deprinderi şi priceperi; 
e de recapitulare; 
e de evaluare; 


e şichiarforme mixte (rezultate din combinarea formelor prezentate anterior). 


4.2. Metode folosite în educația preşcolară şi şcolară mică 

Deşi în economia lucrării de față ne-am propus abordarea aspectelor metodice într-o 
manieră punctuală, cu referire la fiecare dintre dimensiunile educației preşcolare şi şcolare mici, 
se impune prezentarea, fie ea şi sumară, a modului specific în care această metodologie este 
influențată de coacțiunea particulară a principiilor didactice în acest moment ontogenetic. 
Datorită particularităților psihologice ale perioadei preşcolare şi şcolare mici, actul educațional 
formal trebuie să se supună rigorilor normativităţii pedagogice, respectând, prin aplicare 
eficientă, complexul de principii didactice, de această dată focalizat pe principiul intuiției. 

Observaţia este o metodă bazată pe relaţia directă cu realitatea înconjurătoare; este o 
metodă intuitivă. Ea este folosită în grădiniţă în special ca observaţie dirijată, maniera acesteia 
urmărindu-se a se interioriza la nivelul copilului, constituindu-se ca bază pentru ceea ce mai 
târziu va fi observaţie independentă. Forma de observare independentă poate să apară ca 
procedeu în cadrul excursii lor şi vizitelor concepute ca un alt set de metode de organizare a 
actului învăţării, la vârsta de referință. 

Observaţia dirijată ca metodă este deosebit de importantă acum pentru că, prin caracterul 
ei organizat, chiar prin integrarea sa într-un sistem de abordare a cunoaşterii realității 
înconjurătoare, îl ajută pe copil să descifreze mai repede şi mai corect lumea în care trăieşte. Este 
o metodă preponderent folosită în activitățile de cunoaştere a mediului înconjurător dar, în 


! A se revedea capitolul introductiv. 

special ca procedeu, poate să apară şi în alte activități obligatorii. Efectele sale principale la 
nivelul copilului preşcolar sunt: 


e dezvoltarea deprinderii de investigare ordonată a unui aspect; 
e dezvoltarea capacității de a urmări un plan corelat unui scop formulat, 
deocamdată, de adult; 
e dezvoltarea capacităţii de analiză, abstractizare şi de sinteză, generalizare; 
e dezvoltarea spiritului de observaţie; 
e trezirea interesului de cunoaştere, a dorinţei de a cunoaşte, a curiozităţii etc. 
Din punctul de vedere al relaţiei sale cu principiile didactice, se pot face următoarele 


consideraţii: 


se află în relație directă, explicită cu principiul intuiției pentru că se bazează pe acesta; 
necesită ca demersul său să fie accesibil fiecărui palier de vârstă căruia i se adresează; 
mai mult, se impune ca pe parcursul derulării observaţiei dirijate să se ia în considerație 
şi particularitățile individuale ale fiecărui copil, pentru a se asigura efectele formative ale 
aplicării ei la nivelul întregului grup de lucru; 

inclusă fiind ca metodă într-un sistem de activităţi, ea presupune a fi angajată sistematic; 
derularea sa în sine presupune, de asemenea, aplicarea principiului sistematizării 
cunoştinţelor, în planul de observaţie existând momente explicite în acest sens, cu referire 
punctuală la conţinutul observat; 

cu principiile celelalte se află, în general, într-o relație implicită, în sensul că, bine 
utilizată, ea contribuie activ la crearea premiselor de aplicabilitate a cunoştinţelor 
însuşite, la conştientizarea acestora prin înţelegere; acest lucru este posibil numai prin 
implicarea conştientă şi activă a copilului în demersul observativ; de asemenea, 
contribuie în timp la însuşirea temeinică a cunoştinţelor, la formarea la fel de temeinică a 
deprinderilor; 

observaţia oferă şi cadrul de acțiune plenară a principiului retroacțiunii, cu rol reglator 
pentru însăşi derularea ei; efectele benefice asupra copilului, ale aplicării sale corecte şi 
consecvente se constituie ca bază a formării capacității de autoreglare a 
comportamentului lui, inclusiv în timpul utilizării ei. 

Explicaţia este o metodă preponderent verbală, centrată pe acțiunea cadrului didactic. Ea 


este frecvent întâlnită în educaţia preşcolară / şcolară mică, atât ca metodă cât şi ca procedeu; 
poate fi, de pildă, procedeu chiar pentru metoda observaţiei. 


In proiectarea ei şi prin aplicarea acestei metode este necesar să se respecte principiile 


didactice în interacțiunea lor. Astfel: 


demersul explicativ trebuie să fie accesibil ca limbaj şi bazat pe aspecte intuitive, pentru a 
putea fi decodificat şi înțeles.; 

construcția lui trebuie să respecte şi să determine sintetizarea informației transmise prin 
explicație, pentru a se asigura ordonarea logică, deci însuşirea conştientă: activismul este 
mai puţin prezent de aceea se cere împletirea acestei metode cu altele, care-i 
compensează această lipsă; 

bine condusă, contribuie activ la fundamentarea aplicabilităţii cunoştinţelor, la înțelegerea 
elementelor bazale necesare formării unor deprinderi practice şi, în final, la asigurarea 
însuşirii temeinice a ceea ce s-a învăţat; 

cadrul pentru aplicarea principiului retroacțiunii este mai puțin evident, dar nu inexistent; 
se impune ca educatoarea să vizeze expres acest principiu în contextul explicației. 


ăn 


Povestirea, metodă preponderent verbală, expozitivă este „acasă" în educaţia preşcolară; 


feste folosită pentru prezentarea unor texte literare, cu caracter realist - ştiinţific sau fantastic, în 
special în activitățile destinate educaţiei limbajului şi dezvoltării capacităţilor de comunicare. Ca 
procedeu, poate să apară şi în contextul unor activități muzicale. în cadrul observației după 
natură, în anumite momente ale convorbirilor, la începutul jocurilor didactice; de asemenea, 


78 


Pedagogia preşcolară şi a şcolarității mici 


unele activităţi libere pot să debuteze cu o scurtă povestire, rostul ei fiind acela de a trezi 
interesul copiilor. 

Cerinţele pedagogice față de povestire ţin tot de respectarea normativității didactice. 
Astfel: 

e povestirea trebuie să utilizeze un limbaj accesibil, clar, logic şi, în special expresiv ; 

e conținutul povestit trebuie să fie selectat cu grijă pentru a reține tot ceea ce este esenţial, 
cu renunțarea la detaliile care îngreunează înțelegerea; 

e povestirea trebuie să se sprijine pe material intuitiv şi să facă apel la fondul de 
reprezentări al copiilor, stimulând combinatorica lor, dezvoltarea imaginaţiei, captând şi 
reținând atenția o secvență temporală convenabilă, ceea ce se constituie ca o exersare 
utilă pregătirii pentru şcoală; 

e fiind centrată pe educatoare, participarea „activă a copiilor poate fi asigurată în plan 
afectiv. 

Povestirea are şi o metodă conexă - repovestirea - care plasează ca actor principal copilul 
sau grupul de copii; acestora li se formulează sarcina de a re-construi prezentarea unui subiect ce 
li s-a povestit anterior. în general se utilizează pentru repovestire seturi de imagini care, prin 
succesiunea lor (dată de educatoare sau restabilită de către copii, ca primă sarcină), sugerează 
firul logic al conţinutului. Ele asigură şi suportul intuitiv al demersului cognitiv şi verbal în care 
copiii se angajează activ şi conştient; de asemenea, reprezentând o selecție din conținut asigură şi 
sinteza acestuia. Repovestirea este, într-o oarecare măsură, o aplicație practică, la nivelul 
copilului, a povestirii; el poate fi determinat să înţeleagă uşor cât este de utilă capacitatea de a te 
exprima corect, coerent şi expresiv. Ea vizează direct principiul însuşirii conştiente şi active şi 
implicit pe celelalte principii. 

Utilizate corelativ, povestirea si repovestirea ajută considerabil la construcția temeiniciei 
cunoştinţelor şi oferă cadru adecvat retroacțiunii. 

Demonstrația este una dintre metodele importante ale educaţiei preşcolare / şcolare mici, 
integrată grupului celor intuitive ce determină observația directă a realității înconjurătoare. La 
preşcolar şi şcolarul mic, îmbracă forma demonstraţiei bazată pe exemple si a demonstraţiei pe 
viu. Însoţeşte, de cele mai multe ori, explicaţia, asigurând prezentarea concretă a obiectului sau a 
acțiunii despre care s-a explicat. Se realizează pe baza materialului intuitiv (obiect, planşa, 
tablou, animal, pasăre, mulaj) gândindu-se anticipat impactul posibil al copiilor cu acesta, pentru 
a ţine cont de efectele lui, în special în plan emoţional, la proiectarea didactică. Acest lucru este 
valabil şi în cazul observaţiei dirijate. 


Utilizarea animalelor şi păsărilor vii, mai ales la copiii care nu au avut ocazia unui contact direct cu 
acestea, trebuie să țină cont de aspectele emoționate şi să acorde celor mici un timp de manifestare afectivă, prin 
Chiar proiectarea didactică. Altfel, eficienţa activităţii este compromisă. 


Ca moment concret de intervenţie a acestei metode în demersul didactic se poate afirma 
prezenţa ei în special la deschiderea unor activități de educaţie fizică, muzică, desen, pictură, 
modelaj, abilitare manuală (sau acțiuni integrate acestor activităţi). Valoarea unei demonstrații 
corecte se răsfrânge evident şi imediat asupra calității prestației copiilor. De aceea, în faţa 
demonstrației stau câteva cerințe : 

e săapeleze la cât mai mulți analizatori; 

e fiecare moment al ei să se distingă din ansamblu; 

e prezentarea fiecărui detaliu să fie însoțită de o explicaţie scurtă şi precisă; 

e denumirile noi, necesar de introdus, să se sprijine pe cuvinte cunoscute corelate unor 
obiecte sau acţiuni cunoscute; 

e succesiunea momentelor demonstraţiei să fie logică, urmărind: 

- succesiunea operaţiilor necesare execuţiei (unei construcţii, unui desen etc.) 
- structura obiectului (la plantă sau la animal) 
- etapele de transformare a unui fenomen oarecare (ex.: apa în aburi, gheaţă şi invers) 

Se leagă explicit de principiul intuitiei şi facilitează respectarea celorlalte principii. 

Conversaţia este o metodă preponderent verbală din categoria celor interogative. Se 
regăseşte atât în forma euristică (cu nuanţe particulare la acest nivel ontogenetic), cât şi în aceea 
a conversaţiei de consolidare ţi de verificare. Are loc în condiţiile în care există un fond 
aperceptiv pe care se poate construi. Se foloseşte cu din ce în ce mai mare frecvenţă şi 
complexitate începând cu grupa mijlocie spre grupa pregătitoare. Este proprie activităţilor-de 
dezvoltare a limbajului şi a capacităţii de comunicare, dar se regăseşte cu ponderi mai mici sau 
mai mari în toate celelalte tipuri de activităţi. Presupune implicarea activă a copilului, care este 
cu atât mai productivă cu cât subiectul conversaţiei este mai accesibil, cu cât formularea 
întrebărilor este mai clară şi cu cât, în alegerea răspunsurilor, copiii se pot baza pe intuitiv. 
Utilizată corect, sprijină fundamentarea teoretică a viitoarelor aplicaţii practice, dezvoltă 
capacitatea de sinteză, dacă se bazează pe o structură sintetică, contribuind artizanal la 
sistematizarea cunoştinţelor, însuşirea temeinică a acestora şi oferă cadru deschis aplicării 
principiului retroacțiunii. Ea presupune participarea conştientă şi activă a copilului la demersul 
educațional. 

Exerciţiul ocupă ca metodă un loc remarcabil în educaţia preşcolară şi şcolară mică. 
Aparține categoriei de metode active, bazate pe acțiunea reală a copilului. Este aproape de natura 
preşcolarului, care doreşte şi poate să se angajeze în acţiune, iar dacă o face ordonat, dirijat, cu 
sarcini precise, rezultatele sunt de bun augur pentru propria sa evoluție psihică. Se utilizează în 
mai multe tipuri de activităţi, dar cu precădere în cele de educaţie fizică şi în cele destinate 
pregătirii pentru scriere; îl regăsim şi în activităţi de consolidare a cunoştinţelor despre mediul 
înconjurător, în consolidarea unor cântece învăţate, a unor deprinderi de pictură (tehnici 
deosebite), de activitate manuală etc. Are ca scop eliminarea elementelor de prisos în executarea 
unor sarcini, dezvoltarea capacităţii de angajare individuală într-o activitate, concentrarea 
atenției, dezvoltarea perseverenţei şi a altor trăsături de personalitate. Nu se utilizează singur ci 
în combinaţie cu una sau mai multe dintre celelalte metode. Se adresează explicit principiului 
legării teoriei de practică, dar facilitează respectarea tuturor celorlalte principii didactice. 

Alături de aceste metode educaţia preşcolară şi şcolară mică poate utiliza şi altele, 
esențială rămânând alegerea a ceea ce se potriveşte mai bine tipului de activitate, obiectivelor 
urmărite, colectivului concret de copii, corelarea lor integrativă (cu interschimbarea statutului de 
metodă, respectiv, procedeu) şi respectarea normativităţii didactice.! 


Comparaţie între metodele cantitative şi metodele calitative 
A. Metoda cantitativă: testele 


Puncte slabe 


posibilitatea de măsurare, cuantificare a 
rezultatelor obținute; 

posibilitatea de raportare la un nivel 
considerat normal; 

posibilitatea de comparare a elevilor, 


claselor, grupurilor; 

standardizarea probelor creează şanse 
relativ egale pentru indivizii cărora le vor 
fi aplicate; 

mai mare obiectivitate prin raportarea la 
etaloane standardizate; 

posibilitatea de a corela unele teste cu 


prezentarea rezultatelor poate determina 
fenomenul de „etichetare? a elevului, 
putându-se ajunge la ceea ce se numeşte 
„profeția care se împlineşte”; 

aplicarea lor este „apanajul” specialiştilor 
(psihodiagnosticienilor); 

pot pătrunde în intimitatea indivizilor, fie 
deranjându-i, fie intimidându-i, chiar 
blocându-i astfel încât rezultatele se vor 
îndepărta de real; 

fac posibilă discriminarea pe criterii de: 
rasă, sex, apartenenţă culturală sau clasă 

altele veridicitatea 
făcute; 

posibilitatea corelării şi reunirii în baterii 
de teste ce pot investiga funcțiile psihice, 
comportamentul, trăsăturile de 
personalitate etc.; 

posibilitatea de a fi aplicate individual dar 
şi în grup; 
reducerea 
examinatorului 


pentru explorării 


subiectivismului 


în cotare şi interpretare 


B. Metoda calitativă: analiza produselor activității 


multiple mijloace de aplicare: 
- „creion - hârtie” 
- verbal 
- computer (soft). 

socială; 

necesitatea adaptării şi 
populația pentru care 
respectivul test; 
necesitatea reetalonării la 5 sau maximum 
10 ani pentru ca fidelitatea şi realitatea să 
fie păstrate; 

furnizează informații, nu un diagnostic; 
măsoară o singură dispoziție. 


etalonării pe 
se va aplica 


Puncte slabe 


elevul este judecat după ceea ce face nu 
după ceea ce spune; 

analizează „ceva”-ul cu care elevul la 
vârsta şcolarității poate să iasă-n evidență, 
să se pună în valoare; 

produsul (compunerea, desenul, creația 
literară, muzicală etc.) este o „oglindă” 


peste timp a creatorului său; 

folosită mai des în depistarea aptitudinilor, 
metoda, permite depistarea copiilor cu 
aptitudini speciale (desen, muzică etc.); 
permite să se exprime (proiectiv) tensiuni 


şi aspirații controlul 


conştiinţei. 


scăpate de sub 


de preferință se interpretează „produsele” 
elevilor din perioada şcolarităţii şi nu alte 
categorii / etape de vârstă; 

necesită studiu suplimentar individual 
pentru interpretarea corectă în cazul 
probelor exprimate proiectiv, chiar apelând 
la consultarea psihologului. 


4.3. Mijloace didactice folosite în educația preşcolară şi şcolară mică 

Cum vârsta la care ne referim este aceea a jocului, cum abordarea ludică ocupă, în 
variante multiple, locul central în strategia educaţiei preşcolare şi a micii şcolarități, mijloacele 
folosite trebuie să răspundă aceleiaşi particularități. Există mai multe categorii de mijloace 
implicate în activitatea educativă din grădiniță. 

a) Materialele didactice propriu-zise, cumpărate sau confecţionate de educatoare şi chiar 
de copii uneori, care slujesc realizării activităţilor cu apel !a contactul direct-acțional cu 
conținutul abordat. Enumerăm câteva dintre materialele ce aparţin acestei categorii: 

e obiecte concrete (fructe, jucării de toate tipurile, obiecte de uz caznic. de uz didactic etc.) 
ce sunt supune observației; 

e tablouri sau planşe cu imagini utilizate în povestiri, repovestiri, conversații etc; o jetoane 
cu imagini, piese - figuri geometrice(trusele LOGI) pentru activitățile matematice şi nu 
numai; 

e creioane, culori, acuarele, plastilină, hârtie, lipici, pânze de diferite tipuri etc. cu care se 
lucrează la abilitaţi manuale, la exerciţii grafice, la activitățile plastice; 

e instrumente muzicale: muzicuţe, instrumente de percuție, de suflat cu care se lucrează la 
muzică; 

e costume, măşti pentru dramatizări; n material mărunt de construcţii (trusele LEGO); 

e plange de lucru individual cu sarcini interdisciplinare (uneori sub formă de caiete 
speciale); 

e  diafilme, diapozitive, cărți cu imagini şi text scurt, pentru copii etc. 

b) Mijloace necesare susținerii derulării actului didactic: casetofon, video, TV, radio, 
retroproiector, aspectomat. aparat de proiecție a diafilmelor, diapozitivelor, tablă magnetică, 
suporturi diferite, mobilier adecvat pentru jocurile de creaţie, pentru serbări, biblioteca cu 
literatură pentru copii etc. 

c) Mijloace ale realității înconjurătoare care se constituie, mai degrabă ca un cadru de 
extindere a actului educativ dincolo de graniţele grădiniţei: parcul, strada cu oamenii şi viaţa ei. 
pădurea, marea, râul, uzina, ce se oferă ca un cadru de observare dirijată complexă; filmele, 
spectacolele de teatru de păpuşi, de teatru cu actori, concerte ; natura însăşi cu frumuseţile ei. 
parcurgând ciclul celor patru anotimpuri este un mijloc la care educatoarea recurge cu prilejul 
excursiilor organizate etc. 

Deosebit de important pentru eficienta activităţii educative este ca alegerea metodelor 
didactice să fie corelată cu mijloacele utilizate, iar locul şi rolul acestora să fie bine cunoscut şi 
fructificat. 


4. 4. Dimensiunile educaţiei preşcolare 

Consideraţii generale 

În construcţia artizanală complexă a profilului de personalitate specific vârstei de 7 ani 
astfel elaborat încât să se constituie ca un nivel de maturizare optim pentru debutul şcolarității, 
educaţiei, în triada ereditate-mediu-educaţie, îi revine rolul coordonator. Bine condusă, ea este 
capabilă să fructifice maximal şi cele mai puţin darnice date ereditare, să stimuleze influenţele 
pozitive ale mediului dar şi să le contracareze pe cele negative. Educaţia este o activitate 
procesuală, dinamică, pluridirecţională şi multidirecționată, cu dimensiuni intrastructurale 
determinate, aflate într-o interrelaţie complexă. 

4.4.1. Dimensiunea intelectuală 

Finalitatea fundamentală a dimensiunii intelectuale în contextul învățământului preşcolar 
/ şcolar mic o constituie dezvoltarea intelectului copilului la un nivel optim pentru debutul 
şcolarităţii. Pentru a se realiza această finalitate, instituția preşcolară are o serie de obiective 
generale concretizate într-un număr de sarcini ce vizează cunoaşterea realității de către copii şi 
dezvoltarea capacităţii de a înțelege această lume înconjurătoare, în limitele permise de 
particularitățile vârstei. Sarcinile corespondente sunt: 

e transmiterea de către dascăl şi însuşirea de către copii a unor cunoştinţe ştiinţifice despre 
om, despre mediul înconjurător; 

e dezvoltarea proceselor psihice, în special a celor de cunoaştere; 

e formarea şi dezvoltarea (la nivelul permis de vârstă) a unor deprinderi de muncă 
intelectuală. 

Sarcinile amintite se realizează prin toate tipurile de activități menționate în capitolul 
anterior, întrucât fiecare dintre acestea presupune, prin conţinutul abordat, însuşirea unui 
cuantum de cunoştinţe şi dezvoltarea unor capacități de operare cu acestea. Desigur că, unele 
dintre ele au un aport mai important în dezvoltarea dimensiunii intelectuale. Trecute prin fiecare 
dintre tipurile de activităţi, cu conținuturile lor specifice, obiectivele generale (şi sarcinile 
implicate de acestea) capătă note de specificitate, devenind obiective specifice. Astfel, prin 
activitățile de educaţie pentru ştiinţă se urmăreşte: 

e cunoaşterea omului, a activităților specifice acestuia, în diferite medii fizice şi sociale, 
elaborarea schemei corporale (obiectiv şi al educaţiei psihomotorii);începutul vizării 

acestui obiectiv se plasează la grupa mică şi este abordat progresiv până la grupa 
pregătitoare; 

cunoaşterea unor aspecte legate de mediul fizic şi social în care trăiesc copiii; începutul 
vizării acestui obiectiv se plasează la grupa mică şi este abordat progresiv până la grupa 
pregătitoare; 

însuşirea, la nivelul specific de înțelegere, a unor cunoştinţe de fizică, chimie: este un 
obiectiv vizat cu precădere la grupa mare şi la grupa pregătitoare; 

însuşirea unor cunoştinţe matematice fundamentale (numerație, construcție de mulțimi, 
clasificări după un criteriu dat, comparații pe baza mai multor criterii etc.); începutul 
vizării acestui obiectiv se plasează la grupa mică şi este abordat progresiv, cu nuanţe de 
creştere cantitativă şi calitativă, până la grupa pregătitoare; 

formarea unor deprinderi elementare de calcul matematic, de seriere şi inserare; începutul 
vizării acestui obiectiv se plasează la grupa mare şi este abordat cu nuanţe de creştere 
cantitativă şi calitativă, la grupa pregătitoare; 

dezvoltarea capacităţii de a opera, în limitele oferite de vârstă, cu cunoştinţele însuşite; 
începutul vizării acestui obiectiv se plasează la grupa mică şi este abordat progresiv, cu 
nuanţe de creştere calitativă, până la grupa pregătitoare; 

Toate aceste obiective specifice se detaliază şi se operaționalizează în raport cu conţinutul 


concret al fiecărei activităţi. Prin activitățile de educare a limbajului se urmăreşte: 


dezvoltarea unei pronunții corecte a sunetelor; cu precădere la grupele: mică şi mijlocie; 
formarea şi dezvoltarea auzului fonematic; începutul vizării acestui obiectiv se plasează 
la grupa mică şi este abordat progresiv, cu nuanţe de creştere calitativă, până la grupa 
pregătitoare; 

dezvoltarea capacităţii de a despărți cuvintele în silabe, silabele în sunete, propoziţiile în 
cuvinte; recunoaşterea poziției sunetelor în cuvinte etc; este un obiectiv abordat, cu 
precădere la grupele: mare şi pregătitoare; 

ameliorarea şi înlăturarea unor defecte de pronunție specifice copilăriei (ceea ce nu intră 
în sfera de activitate a logopedului), în special la grupa mică şi la cea mijlocie; 
dezvoltarea unui vocabular activ şi pasiv bogat, diversificat şi nuanţat, în limitele 
posibilităţilor vârstei; 

începutul vizării acestui obiectiv se plasează la grupa mică şi este abordat progresiv, cu 
nuanţe de creştere cantitativă şi calitativă, până la grupa pregătitoare; 

asocierea cuvintelor orale cu corespondentul lor grafic; la grupa pregătitoare; 

însuşirea formelor gramaticale corecte (singular-plural, utilizarea corectă a verbelor, 
substantivelor, adjectivelor, adverbelor chiar dacă nu se cunoaşte valoarea lor 
gramaticală); începutul vizării acestui obiectiv se plasează la grupa mică şi este abordat 
progresiv, cu nuanţe de creştere calitativă, până la grupa pregătitoare; 

realizarea corectă a acordului gramatical; începutul vizării acestui obiectiv se plasează la 
grupa mică şi este abordat progresiv, cu nuanţe de creştere calitativă, până la grupa 
pregătitoare; 

dezvoltarea capacităţii de a prezenta verbal un conţinut (poezie, poveste, relatarea unor 
întâmplări personale sau din experienţa celor apropiaţi ele); se realizează încă de la grupa 
mică, dar capătă în consistenţă spre grupa pregătitoare; 

dezvoltarea capacității de a pune întrebări, de a răspunde la întrebări, de a conversa pe o 
temă dată etc. în special începând cu grupa mijlocie, cu creşterea solicitărilor calitative 
spre grupa mare; 

dezvoltarea unui limbaj cursiv, coerent, expresiv; începutul vizării acestui obiectiv se 
plasează la grupa mică şi este abordat progresiv, cu nuanţe de creştere calitativă, până ia 
grupa pregătitoare. 

Şi aceste obiective specifice se particularizează şi se operaționalizează în raport cu 
conținutul concret al fiecărei activități. Activităţile de educaţie estetică au şi ele o contribuție la 
dezvoltarea dimensiunii intelectuale urmărind, printre altele: 

e însuşirea unor valori estetice din domeniul muzical, plastic; începutul vizării 
acestui obiectiv se plasează la grupa mică şi este abordat progresiv, cu nuanţe 
de creştere calitativă, până la grupa pregătitoare; 

e cunoaşterea unor materiale specifice diferitelor activități artislico-plastice şi 
practice: 

* instrumente muzicale, materiale suport, materiale de colorat sau de modelaj, 
instrumente de lucru etc. începutul vizării acestui obiectiv se plasează la 
grupa mică şi este abordat progresiv, cu nuanţe de creştere calitativă, până la 
grupa pregătitoare. 

Activităţile de educaţie psihomotorie contribuie la dezvoltarea dimensiunii intelectuale 
prin fondul de cunoştinţe vehiculat şi însuşit de către copii: 

e cunoaşterea diferitelor grafisme; deşi începe vizarea acestui obiectiv încă de la grupa 
mică şi cea mijlocie, grupei mari şi grupei pregătitoare le revin sarcini speciale în acest 
domeniu; 

e cunoaşterea denumirilor diferitelor mişcări, jocuri sportive, echipamente adiacente etc; 
începutul vizării acestui obiectiv se plasează la grupa mică şi este abordat progresiv, cu 
nuanţe de creştere calitativă, până Ia grupa pregătitoare; 

e însuşirea unor norme specifice activităţii în domeniu etc; începutul vizării acestui 
obiectiv se plasează la grupa mică şi este abordat progresiv, cu nuanțe de creştere 
calitativă, până la grupa pregătitoare; 

Toate tipurile de activităţi din grădiniță mai vizează: 

= dezvoltarea capacităților perceptive ale copiilor şi a spiritului de observaţie; 
progresiv de la grupa mică spre cea pregătitoare; 

= dezvoltarea fondului de reprezentări ale copilului preşcolar; progresiv; 

= dezvoltarea gândirii intuitiv concrete; începutul vizării acestui obiectiv se 
plasează la grupa mică şi este abordat progresiv, cu nuanţe de creştere calitativă, 
până la grupa pregătitoare; 

= dezvoltarea capacității de memorare, păstrarea activă, reproducerea şi 
recunoaşterea cunoştinţelor învăţate; de la grupa mică abordat progresiv, cu 
nuanţe de creştere calitativă, până la grupa pregătitoare; 

= dezvoltarea imaginației copilului preşcolar; la toate grupele de vârstă cu nuanţe 
specifice; 

= dezvoltarea capacităților creative; cu creştere de pondere către grupa 
pregătitoare. 

Activitățile din grădiniță cer copiilor un efort intelectual susținut, o anume disciplină 
intelectuală care sunt de bun augur pentru pregătirea pentru şcoală. 

Educaţia intelectuala a (pre)şcolarului în istoria pedagogiei 

Pentru a reliefa importanţa acestei dimensiuni educaţionale încercăm o scurtă trecere în 
revistă a principalelor puncte de reper ale preocupărilor pentru dezvoltarea intelectuală a pre- 
şcolarului în istoria pedagogiei. 

J.A. Comenius, încă din secolul al XVII lea pune un accent deosebit pe educaţia 
intelectuală, semnalând rostul cunoaşterii mediului înconjurător de către copii, ca primă formă de 
contact dirijat explicit spre cunoaştere; în acest context,. Comenius semnalează şi rolul învăţării 
corecte a limbii materne. în lucrarea sa Școala maternă, Comenius prezintă o programă a 
cunoştinţelor şi deprinderilor pe care un copil trebuie să le stăpânească până la vârsta de 6 ani, 
mijloacele preconizate fiind contactul direct, sau mijlocit de ilustraţii, modele şi jucării, cu 
realitatea înconjurătoare. Ceea ce este specific acestui autor este limitarea educației preşcolare la 
cadrul familial. 

J.J. Rousseau aduce în discuţie ideea purității şi perfecțiunii copilului la naştere, 
societatea fiind aceea care îl determină să-şi piardă din puritate. Ideea aceasta îl determină pe 
Rousseau să susțină o educaţie conformă naturii copilului, educatorului revenindu-i sarcina de a 
crea condiţiile ca această natură să se manifeste plenar. El vede vârsta cuprinsă între 2 şi 12 ani 
ca fiind o vârstă a educării simţurilor, abia după aceea fiind momentul unei educaţii intelectuale 
propriu-zise. Datorită respingerii învățământului „scolastic" Rousseau ajunge să exagereze latura 
contrară, a libertăţii absolute a copilului în educaţie. Teoria sa este o teorie pedo-centristă. 

J.H. Pestalozzi accentuează, în acest context al educaţiei intelectuale, rolul deosebit al 
dezvoltării spiritului de observaţie şi a vorbirii copiilor. De asemenea, un merit deosebit al 
marelui pedagog este acela de a fi semnalat pentru prima dată rolul imens al intuiției în 
dezvoltarea intelectuală a copilului la această vârstă. El, spre deosebire de Rousseau , subliniază 
rolul educatorului în evoluţia psihologică a copilului. 

Fr. Fröbel, în secolul al XIX-lea, inițiază primele instituții de educație preşcolară, 
subliniind rolul activităţii în dezvoltarea copilului. El chiar pune la baza acesteia un instinct 
pentru activitate specific copilului. Este şi cel care intuieşte importanţa jocului pentru preşcolar 
şi a activităților practice de tipul grădinăritului şi al diferitelor ocupaţii manuale (cusături, 
împletituri, tăieturi etc.) Toate trebuie să urmărească, în concepţia lui, dezvoltarea simţurilor 
copilului, dezvoltarea unei vorbiri clare şi corecte, a spiritului de ordine, dezvoltarea mişcărilor 
ŞI, în special, a mişcărilor mâinii. 

Maria Montessori în ale sale „Case dei bambini", organizate pentru copiii sărmani, 
experimentează teoria elaborată în lucrarea „Metoda pedagogiei ştiinţifice aplicată la educația 
copiilor mic”. Ea solicită din partea educatorului o foarte bună cunoaştere a copiilor, a legilor 
dezvoltării acestora. Aproape asemănător lui Rousseau, chiar dacă de pe alte poziţii teoretice, 
M.Montessori cere educatorului nu să modeleze spiritul copilului, ci să-i creeze condiţii de 
autoformare; ea solicită un ambient special care să asigure copiilor libertate şi independenţă de 
mişcare. Materialul pus la dispoziția copiilor trebuie să le stimuleze simţurile, a căror educare se 
constituie ca o prioritate în pedagogia montessoriană. Nu ne-am propus aici nici o prezentare 
exhaustivă a concepţiilor celor de mai sus, nici o critică a sistemului lor de gândire, ci doar 
sublinierea faptului că obiective ale educaţiei intelectuale se regăsesc cu pregnanţă în toate aceste 
concepții. 


Domeniile de cunoaştere sunt abordate: 
A. În cadrul activităţilor obligatorii care au o pondere din ce în ce mai mare către finalul 


activităţii instructiv - educative din grădiniță. 

B. În cadrul activităţilor la alegerea copiilor, sugerându-se tematica lor prin cadrul în care sunt 
organizate (parc, grădină, pe stradă etc.) sau prin materialele puse la dispoziţie în sala de 
grupă sau în alt spațiu de joc amenajat în grădiniță. Ele vizează implicit îmbogățirea 
cunoaşterii pe ariile cognitive menţionate şi au un rol deosebit, în special, în consolidarea 
unor cunoştinţe dobândite în cârdul activităților obligatorii şi în dezvoltarea afectivității şi 
motivaţiei corespondente. În acest context, un domeniu de cunoaştere nu este abordat cu 
întreaga grupă de copii ci pe microgrupe, în funcție de interesul acestora sau, cu scopul de 
completare a unor lacune, de consolidare intensivă a unor cunoştinţe, atunci când educatoarea 
cunoaşte necesitatea unor astfel de intervenții. 


a) Activităţile de cunoaştere a mediului înconjurător 


Modalităţi de abordare a cunoașterii mediului înconjurător şi mijloace de realizare 
In cadrul activităţilor obligatorii se poate apela la : 


1. Observare după matură sau după mode(planşă) 
2. Lectură după imagini 

3. Povestirea 

4. Munca în grădină 

5. Jocul didactic de sine stătător sau însoțitor, ca secvenţă, al uneia dintre 
modalitățile prezentate anterior. 
In cadrul activităţilor pe sectoare, al celor libere se poate apela la : 


1. Convorbire 

2. Desen 

3. Modelaj 

4. Colaj 

5. Plimbări, excursii, vizite la muzee sau la grădina botanică, zoologică etc. 


Scopul acestora este o abordare implicită a domeniilor de cunoaştere cu rol de 
consolidare atât a cunoştinţelor cât şi a trăirilor afective pozitive şi a atitudinilor aflate în etapa 
de fundamentare. Pentru toate aceste activități educatoarea trebuie să lucreze in baza unei 
planificări bine gândită, bine articulată pentru a asigura, pe toate căile ce-i stau la îndemână 
dezvoltarea fondului de cunoştinţe despre, natură „om, societate la copilul preşcolar Ceea ce este 
important de menționat este libertatea oferită de actuala programă în ceea ce priveşte alegerea 
temelor concrete de abordat. Educatoarea nu mai este obligată să respecte o tematică dată ci, în 
raport cu specificul zonei în care trăiesc copiii, cu interesele şi necesitățile lor cognitive reale, îşi 
poate proiecta tematica, respectând doar cadrul larg al cerințelor programei. 

!1!!Este o primă formulă de introducere a ceea ce reforma învățământului românesc 
numeşte curriculum local. 

b) Activităţile matematice 

Abordate cu pondere crescândă de la grupa mică spre cea pregătitoare, acestea au ca 
finalitate dezvoltarea gândirii matematice a copilului de 6-7 ani la nivelul optim care să-i permită 
începerea şcolii în condiții de randament optim (de la nivelul minim acceptat la posibilități 
maxime). Pentru aceasta sunt formulate obiective generale legate de dezvoltarea gândirii 
copilului în domeniul matematic şi în limitele oferite de specificul psihologic al vârstei, care, 
corelate cu anumite tipuri de conţinuturi devin obiective specifice şi particularizate la subiecte 
concrete pot fi operaționalizate pentru fiecare activitate matematică în parte. Conținuturile 
recomandate de programă sunt: 

- alcătuirea grupelor de obiecte(mulţimi) pe baza unor însuşiri comune ale acestora: formă, 
mărime, culoare, grosime); se regăsesc cu nuanţe cantitative şi calitative diferite de la 
grupa mijlocie la cea pregătitoare; 

- ordonarea elementelor unei mulțimi după anumite criterii: dimensiune, volum, greutate, 
capacitate; la toate grupele, în funcție de specific, progresiv; 

- compararea mulțimilor: global, prin corespondenţă biunivocă şi prin numărare; pondere 
crescută la grupa mare şi la cea pregătitoare: 

- efectuarea unor operaţii cu mulţimi (intuitiv): reuniune, intersecție, conjunctie, disjuncție. 
negație: pondere crescută la grupa mare şi la cea pregătitoare; 

-  numeraţia de la 1-10; numerale cardinale şi ordinale; la toate grupele, în funcție de 
specific, progresiv; 

- indicarea locului obiectului într-un şir prin utilizarea numeralului ordinal; la toate 
grupele, în funcție de specific, progresiv; la grupa pregătitoare se preconizează 
introducerea numeraţiei chiar şi până la 20; 

- identificarea formei şi semnificației cifrelor; în special la grupa mare şi la grupa 
pregătitoare; 

- asocierea numărului cu cantitatea corespunzătoare de obiecte; la toate grupele, în funcție 
de specific, progresiv; 

- reprezentarea şirului crescător şi descrescător al grupelor de obiecte de la 1 la 10 şi de la 
10 la 1; şiruri de numere şi cifre; 

- semnificația simbolurilor matematice „+ „-" „="; efectuarea unor operaţii simple de 
calcul oral de adunare şi scădere cu 1-2 unităţi; în special la grupa mare şi la grupa 
pregătitoare; 

- identificarea valorii unor monede şi a unor bancnote; în special la grupa mare şi la grupa 
pregătitoare; 

- măsurarea dimensiunii şi a capacităţii cu etaloane nestandardizate; în special la grupa 
mare şi la grupa pregătitoare; 

- identificarea formelor geometrice: pătrat, triunghi, dreptunghi, cerc, romb şi asocierea lor 
cu obiecte din mediul înconjurător; la toate grupele, în funcţie de specific, progresiv. 

Toate aceste cunoştinţe se cer a fi aplicate practic în situaţii de activitate zilnică. 

Aceste cerințe se adresează copilului până la 7 ani (inclusiv grupa pregătitoare). Aşa cum 
am mai afirmat, decenii întregi copiii de 6 ani au început deja şcoala şi au făcut față unor cerințe, 
adesea mult prea sofisticate. De altfel, după ce la grădiniţă se înregistrează un fel de frânare a 
unor tendințe de cunoaştere manifestate real de copilul de 5-7 ani, în special sub influența 
factorilor de mediu social, la şcoală dintr-o dată ştacheta cerințelor se ridică marcându-se o 
suprasolicitare a copilului, în condiţiile în care şi regimul de lucru este altul şi evaluarea devine 
mai stresantă. Ne întrebăm de ce este necesar să ne oprim la grădiniță cu numeraţia la 10 când 
orice copil normal de 5 ani numără cel puţin până la 20? De ce nu putem scrie cifrele la grupa 
pregătitoare, învăţându-le în condiţii ludice şi fără notă? De ce, în aceleaşi condiţii nu putem face 
operaţii de adunare şi scădere şi cu mai mult de 2 unități? 

Modalităţi de abordare a activităților matematice şi mijloace de realizare 

A. În cadrul activităţilor obligatorii se realizează predarea / învăţarea diferitelor aspecte 
menţionate şi se recurge la exerciții individuale sau pe grupuri mici (adesea incluse în contextul 
jocului didactic), întotdeauna utilizându-se materialul intuitiv. Tot în acest context dar şi în 
cadrul activităților libere se realizează jocurile logico-matematice care utilizează trusele Logi cu 
piese geometrice de două mărimi (mari şi mici), trei culori, două grosimi şi mai multe forme 
geometrice. Ele sunt utilizate şi pentru realizarea unor operații cu mulțimi. Numărul activităților 
diferă de la o grupă la alta ca şi sarcinile didactice implicate. Cunoştinţele matematice se 
regăsesc implicit şi în cadrul altor activităţi obligatorii decât cele cu conținut explicit matematic. 
Astfel, la activitățile practice, la cele de desen, pictură, modelaj, la cele de muzică se regăsesc 
aspecte legate de numerație, de alcătuire de mulțimi după diferite criterii de clasificare, serieri, 
inserări etc. 

B. În cadrul activităţilor libere, copiii aplică, exersează, consolidează cunoştinţele matematice. 
Jocurile de construcţii, sectorul jocurilor de masă, dramatizările, jocurile cu rol etc. preiau în 
forme implicite aspecte matematice şi le consolidează. 


c). Educatia limbajului 


Finalitatea acestui domeniu educativ este aceea de a dezvolta capacitatea de comunicare a 
copilului până la 7 ani de asemenea manieră încât să facă posibilă antrenarea sa în activitatea 
şcolară cu un nivel optim de randament, de la performanţe minim acceptabile până la niveluri 
superioare. In acest scop. programa învăţământului preşcolar prevede următoarele domenii de. 
conținut: 

a. Aspecte fonetice ce urmăresc ca obiective specifice: 

- pronunțarea corectă a sunetelor limbii materne: intonația corespunzătoare a acestora în 
funcție de poziția ocupată în cuvânt sau în silabă; 

- formarea şi dezvoltarea auzului fonematic (sesizarea sunetelor în ansamblul cuvântului 
sau în grupurile silabice): de la grupa mică, progresiv şi nuanțat calitativ, până la grupa 
pregătitoare; 

- despărțirea corectă a cuvintelor în silabe şi a silabelor în sunete; de la grupa mică, 
progresiv şi nuanțat calitativ, până la grupa pregătitoare; 

- deprinderea de a forma cuvinte pornind de la sunete inițiale date; cu pondere mai mare la 
grupa mare şi la cea pregătitoare; 

- ameliorarea şi înlăturarea unor deficienţe de pronunție a sunetelor (omisiuni, înlocuiri, 
prelungiri, pronunțări greşite etc); cu pondere mai mare la grupa mică şi la cea mijlocie; 

- asocierea fonemelor cu grafemele corespunzătoare; în special la grupa pregătitoare. 

b. Aspecte lexicale cu următoarele obiective specifice: 
- utilizarea corectă în vocabularul activ sau pasiv a unor cuvinte care exprimă: 
*verbe reprezentând acțiuni la diferite timpuri şi moduri 
*substantive comune şi proprii 
*adjective denumind însuşiri legate de formă, mărime, culoare, dimensiune, 
trăsături pozitive sau negative de caracter 
*numerale ordinale şi cardinale 
*pronume de toate tipurile 
*adverbe şi locuţiuni adverbiale 
*prepoziţii simple şi dezvoltate, locuţiuni prepoziționale 
*conjuncţii şi locuţiuni conjuncționale 
*interjecții 
(de la grupa mică, progresiv şi nuanțat calitativ, până la grupa pregătitoare) 
- asocierea cuvântului oral cu corespondentul său grafic; la grupa pregătitoare. 
c. Aspecte ale structurii gramaticale cu următoarele obiective specifice: 
- folosirea corectă a singularului şi pluralului unor substantive; 
- folosirea corectă a cazurilor substantivului; 
- exprimarea corectă a gradelor de comparație a adjectivelor; 
- realizarea corectă a acordului gramatical; 
-  flexionarea corectă a verbelor după persoană, timp şi număr; 
- asocierea cuvintelor cu sensurile pe care le poartă. 
(de la grupa mică, progresiv şi nuanțat calitativ, până la grupa pregătitoare) 
d. Aspecte ale comunicării orale cu următoarele obiective specifice: 
- relatarea corectă a unor întâmplări trăite sau imaginate; 
- formularea unor întrebări şi a unor răspunsuri nuanţate; 
- alcătuirea unor propoziții păstrând corespondenţa logică a ideilor; 
- conversații pe teme alese sau date; 
- explicarea cu argumente proprii a unor situaţii diferite; 
- interpretarea unor imagini în contexte diferite; 
- relatarea coerentă prin exprimări proprii a unor întâmplări din experiența personală, 
precum şi din creaţii literare şi folclorice. 
(de la grupa mică, progresiv şi nuanțat calitativ, până la grupa pregătitoare) 
e. Aspecte ale expresivității vorbirii cu următoarele obiective specifice: 
- crearea unor rime, structuri ritmate, ghicitori; 
- recitarea unor poezii accesibile, reproducerea şi crearea unor glume simple; 
- exprimarea nuanţată prin folosirea de omonime, sinonime, antonime, expresii cu valoare 
stilistică; 
- crearea unor povestiri despre întâmplări hazlii; 
- crearea unor texte scurte cu subiect dat, început doar, sau ales; 
- respectarea intonaţiei, accentului, pauzei, ritmului, tonului şi nuanțarea vocii în timpul 
comunicării orale (utilizarea nuanțată a paraverbalului). 
(de la grupa mică, progresiv şi nuanțat calitativ, până la grupa pregătitoare) 


Credem şi de această dată, că la grupa pregătitoare se poate solicita şi învățarea citirii 
unor texte scurte din „cărți reale" cum le numesc britanicii, care prezintă povestiri cunoscute în 
variante scurte şi cu suport de imagini. Acestea sunt „citite” cu plăcere de către copii, trezind 
interesul pentru lectură, bucuria de a citi în grup mic, în afara stresului „lecției şcolare” unde 
fiecare intervenţie este evaluată şi notată. De asemenea se poale trece şi la scrierea grafemelor, în 
context ludic, cu stimularea motivației pentru scriere. învățătoarei îi va rămâne ca sarcină 
fundamentală transferarea unor deprinderi deja formate (cu motivaţie pozitivă pentru exercitarea 
lor) în contextul, mai riguros, al cerințelor şcolare. „Scrierea" se mărgineşte în cadrul grădiniţei 
doar la antrenamentul grafic care se circumscrie domeniului educaţional psihomotor în mai mare 

măsură decât celui intelectual. De altfel, dimensiunea intelectuală este vizată implicit prin toate 
elementele de instrucție implicate în realizarea celorlalte dimensiuni. 
Modalităţi de abordare şi mijloace de realizare 
A. În cadrul activităților obligatorii cu obiective explicite legate de dezvoltarea limbajului, 
educatoarele pot aborda: 

1. memorizările- prezentarea şi explicarea poeziei urmată de exersarea până la însușire; 

2. povestirile după imagini sau cu suport în imagini urmate de repovestiri ale copiilor, după 
imagini sau în lipsa acestora; 
povestiri cu început dat, lăsate spre continuare copiilor; 

4. jocuri didactice cu obiective diferenţiate vizând una sau mai multe din ariile de obiective 

specifice prezentate anterior. 

În cadrul altor tipuri de activități obligatorii (cu conţinut matematic, legate de cunoaşterea 
mediului, de exerciţiu grafic, de desen, pictură, modelaj etc.) vorbirea, capacitatea de comunicare 
sunt în permanență implicate. Trebuie doar ca educatoarea să nu scape din vedere aspectele 
legate de comunicarea corectă, cursivă şi expresivă în nici una dintre situaţii, indiferent care este 
conținutul vocabularului vehiculat, conținut legat de domeniul de activitate specific. 

B. În cadrul activităţilor libere de orice fel, copiii exersează comunicarea în jocurile de creaţie, 
în dramatizări, ca acompaniament al jocurilor de masă, al celor de construcții etc. De asemenea, 
educatoarea trebuie să fie atentă la modul în care copiii comunică liber între ei, să corijeze 
tendințele de imitație a unor modele lingvistice inadecvate semantic, fonetic sau gramatical. 
Acum ea poate iniția: 

1. convorbiri pe grupuri mici sau individual; 

2. exerciţii cu grupuri mici sau individual destinate dezvoltării auzului fonematic, corectării 

greşelilor de pronunție sau, chiar îmbogăţirii vocabularului. 

Dezvoltarea limbajului, a capacităţii şi plăcerii de comunicare sunt obiective esenţiale ale 

activităţii instructiv educative din grădiniță şi, în general, la vârsta preşcolară. 


W 


4.4.2. Dimensiunea moral civică 

Este componenta care se întrepătrunde într-un mod dinamic şi complex cu toate celelalte 

componente. Finalitatea se îndreaptă spre cunoaşterea principalelor valori şi norme morale. 
Pentru a realiza această finalitate, educația (pre)şcolară are o serie de obiective generale, unele 
condensându-se în zona afectivului iar altele în cea a social-atitudinalului, dar ambele câştigând 
in specificitate odaia cu particularizarea la conținuturi de o anume factură, pentru ale căror 
unități distincte se pot chiar transforma în obiective operaționale. 
Obiective ale educației afective care contribuie la realizarea dimensiunii moral civice a 
educației preşcolare vor fi formulate în termeni de comportamente la care trebuie să ajungă 
copilul, comportamente ce pot fi uşor transpuse în obiective operaționale pentru fiecare activitate 
cu conținut definit. Astfel, copilul trebuie să fie capabil de: 

1. a recunoaşte comportamentul nonverbal „verbal şi paraverbal (gesturi, cuvinte, mod de 
a vorbi) specifice diferitelor trăiri afective ale celor din jur. pentru a-i înțelege mai bine şi a putea 
colabora cu ei; 

2. a manifesta simpatie şi empatie faţă de covârsnici, față de adulţii din Jur; 

3. a deţine capacitatea de autocontrol al emoţiilor mai puternice; 

4. a se manifesta cu o anume constanță în relaţiile cu copiii şi adulţii, indiferent de 
contextul afectiv în care se dezvoltă aceste relaţii; 

5. a manifesta capacitate de înfrânare în fața unei acţiuni dorite dar prohibite, capacitatea 
de a aştepta până îi vine rândul la o acţiune sau de a renunța la ceva ce îi este interzis pentru că 
este dăunător; 

6. a se manifesta corect atât în caz de eşec cât şi în caz de reuşită, mobilizându-şi voința 
de a continua în ambele situaţii, indiferent de gradul de dificultate a sarcinilor următoare: 

7. a se respecta pe sine şi pentru a-i respecta pe cei din jur (adulţi sau copii); 

8. a manifesta o motivație pozitivă (intrinsecă sau extrinsecă) față de activităţile cu 
valențe educative, izvorâte din trăiri afective pozitive ce însoțesc desfăşurarea activităților 
respective. 

b. Obiective ale educaţiei pentru societate cu valenţe din perspectiva realizării dimensiunii 
moral civice a educaţiei preşcolare 

Vor fi formulate tot în termeni de comportamente (abilităţi ce stau la baza acestora) la 
care trebuie să ajungă copilul, comportamente ce pot fi uşor transpuse în obiective operaționale 
pentru fiecare activitate cu conţinut definit. Astfel, copilul trebuie să fie pregătit pentru: 

1. a conştientiza locul şi rolul său în familie. în grădiniţă şi grupurile de copii; acest 
aspect se verifică prin faptul că preşcolarul poate să prezinte familia sa şi locul său în aceasta, să 
explice rolul fiecăruia dintre membrii familiei, să descrie grupa din grădiniță şi să-şi fixeze locul 
în contextul ei etc. 

2. a manifesta autonomie în activitățile zilnice legate de igiena personală, de hrănire şi 
îmbrăca re/încălţare, de ordonarea spațiului de joc etc. 

3. a enumera şi explica, la nivelul vârstei preşcolare, regulile cerute de educaţia pentru 
propria sănătate şi a celorlalți; 

4. a cunoaşte (cu posibilități de enumerare, prezentare şi explicare) normele morale ce 
trebuie respectate în familie, în grădiniță şi în societate şi să le respecte în comportamentul 
cotidian; 

5. a manifesta dorință de relație socială pozitivă cu covârstnicii şi cu adulții; 

6. a fi acceptat în grupurile de joacă şi de activitate ca un partener corect şi dezirabil; 

7. a respecta. în baza cunoaşterii lor, regulile de circulaţie rutieră: 

8. a respecta normele de protecție a vieţii proprii şi a celorlalți (prin utilizarea corectă a 
unor instalații sanitare, a curentului electric, a unor aparate de uz casnic etc.) 

9. a respecta pe cei necunoscuţi la fel ca pe cei cunoscuţi, manifestând un comportament 
civilizat şi acolo unde nu este cunoscut; 

10. a evalua corect valorile morale (valoarea de adevăr, bine, armonie, credinţă, respect 
etc.) şi a le respecta în contextul specific vieţii şi activităţii la vârsta preşcolară. 

Desigur că aceste obiective sunt abordate diferit la fiecare dintre nivelurile de vârstă. 


c. Conţinuturi, modalități de realizare, forme de activitate si mijloace specifice educaţiei moral 
civice şi sociale 

Imitaţia şi educaţia moral civică 

Receptivitatea remarcabilă a copilului preşcolar faţă de influențele mediului extern face 
posibilă şi necesară intervenţia, încă de la această vârstă, a educatorului în direcția realizării 
educației moral- civice şi sociale în istoria psihopedagogiei s-au înregistrat păreri diferite privind 
posibilităţile educaţiei de a interveni pozitiv în construcția dimensiunii morale a personalității. 

Au existat, astfel, teorii potrivit cărora copilul moşteneşte, prin ereditate, trăsăturile 
morale pozitive şi, respectiv, tarele morale ale părinților; s-a făcut, în fapt, o confuzie între 
posibilitatea ca cei mici să moştenească într-adevăr de la părinți unele predispoziţii sub forma 
particularităților activităţii nervoase superioare (excitabilitate, echilibru între excitație şi inhibiţie 
etc), predispoziţii ce au o anume influență asupra formării unor calităţi morale, dar nu sunt 
determinante. Faptul că unii copii prezintă trăsături morale asemănătoare cu cele ale părinților 
(conştiinciozitate sau, dimpotrivă, tendință spre superficialitate, bunătate / răutate, altruism / 
egoism) nu se explică prin ereditate ci, mai degrabă prin influența exemplului exercitat de mediul 
familial asupra copilului care, cel puţin la această vârstă are o acută tendință de a imita; mai 
târziu, alături de acesta se va adăuga cu şi mai mare influență, educaţia morală explicită 
exercitată de către părinți asupra preadolescenţilor şi adolescenților. 

Alte teorii susțin rolul major al influenţei spontane exercitate de mediu (în special cel 
social) asupra formării şi dezvoltării trăsăturilor caracteriale (cu conotaţiile lor morale). Este 
foarte adevărat că societatea exercită o influență deosebită asupra copilului şi tânărului (prin 
chiar canalele educaţiei informale) dar nu se poate exagera nici rolul unilateral al mediului. De 

altfel, chiar dacă se recunoaşte de către majoritatea teoriilor rolul coordonator al educaţiei, nici 
aceasta nu poate fi considerată ca factor exclusiv de influență. Pe de altă parte, când se face o 
analiză cantonată doar în vârsta copilăriei, există specialişti care susțin că acum, nici măcar nu se 
poate realiza o conştiinţă şi o conduită morală. Tendinţa copilului de a se supune unor norme 
morale a căror semnificaţie nu o poale pătrunde datorită limitelor sale intelectuale (morala 
heteronomă analizată de către J.Piaget) este. considerată de unii reprezentanți ai pedagogiei ca 
moment în care se realizează mai degrabă un fel de „dresaj". Alții, ca de pildă J.J. Rousseau, în 
contextul periodizării făcute de el, consideră că fiecărui stadiu de dezvoltare a copilului îi este 
accesibil un anume aspect al educaţiei; educației morale autorul citat îi rezervă vârsta ce 
depăşeşte 15 ani, considerând că preşcolarului îi este proprie educația fizică. J. Piaget descifrează 
mecanismele evoluției judecății morale la copil şi arată că încă de la vârstă fragedă se poate 
exercita o influență pozitivă din perspectiva dezvoltării componentei morale a personalității. 
Avizi de cunoaştere copiii preşcolari privesc „cu ochi larg deschişi" la cei ce îi educă, viaţa lor 
este o viaţă plină de impresii pe baza cărora se formează o serie de deprinderi de comportare prin 
imitație. Pe la trei ani, copilul are tendinţa de a „se impune" în mediul lui prin cunoscutele 
atitudini negativiste şi prin cascadele de întrebări puse încă de dragul întrebării şi nu din 
curiozitatea aşteptării unui răspuns. Oricât ar fi de drăgălaşi, copiii de acesta vârstă nu trebuie să 
fie încurajați în manifestarea cu constanţă a unor astfel de comportamente, pentru că tendința de 
a le păstra ca o constantă în conduită poate căpăta conotații atitudinale mai târziu. Impresiile 
izvorâte din lumea înconjurătoare (familie, grădiniță, grup de joacă) se vor constitui treptat ca 
material din care se vor plămădi reprezentările şi sentimentele morale cu urme pentru întreaga 
viață. De cele mai multe ori, influenţele educaționale exercitate de către părinți în manieră 
informală şi cele realizate în context nonformal intră în contradicție; această contradicție uneori 
apare şi între educaţia formală realizată de către educatoare şi exemplul său personal din punct 
de vedere moral. Copilul învaţă comportamentul duplicitar şi minciuna prin imitație. Nici părinții 
şi nici la grădiniță educatoarea nu îi va spune altceva decât „nu este frumos să minţi; trebuie să 
spui întotdeauna adevărul". 

Cei mari însă, recurg uneori la minciună (chiar dacă este vorba despre beningna minciună 
convențională) în prezenţa copiilor. Acestora le este greu să înțeleagă de ce „tata nu este acasă" 
când sună telefonul şi el şopteşte asta mamei din uşa camerei de zi. Grija pentru conduita 
corectă, conformă normelor morale etalate în context educativ este unul dintre cele mai 
importante aspecte ale educaţiei morale la această vârstă când „a imita" este un mod de viaţă 
pentru preşcolar. 


Proba de autoevaluare nr. 5 


Preşcolarul o va imita pe bunica certându-se cu vecinii şi folosind cuvinte nu tocmai 
plăcute; o va imita pe doamna educatoare care şuşoteşte într-un colț al sălii de grupă cu o 
colegă despre o alta: îl va imita pe tata bălămbălindu-se când vine beat acasă...va fanta în 
jocul de creaţie, o va face cu nevinovăție ţi chiar cu umor dar pentru el, ceea ce imită sunt 
modele pe cate încă nu le poate judeca în mod corect din punct de vedere moral , pentru că nu 
are sistemul valoric moral de raportare interiorizat. El poale să-l mintă la rândul lui pe adult 
şi, la o anume vârstă, dacă este crezul nici măcar nu consideră că a fost vorba de o minciuna. 
Copilul preşcolar mic poale lua jucăria altui copil din curtea de joc şi o poate aduce în casă, 
este acuzat de furt la o vârstă la care neințeiegând concepiul de proprietate nu are cum să-l 
înțeleagă nici pe cel de furt. 

Cerinţa 1 

Educatoarea, care are asistență la grupă pentru o activitate practică, confecționează 
„Ssârguincioasă”" o serie de obiecte din material mărunt le aşează într-o miniexpoziţie şi le 
spune copiilor înainte de a intra vizitatorii: „Să spuneți ca toate astea le-aţi făcut voi!" 
Analizaţi contextul educaţional şi prezumaţi posibile reacţii ale copiilor în funcție de influenţe 
morale diferim venite din viaţa de familie. 

Cerinţa 2 
Din practică sau din propria experiență construiți cazuri tipice de disjuncţie între ce 
cer educatorii şi ceea ce oferă ca exemplu. Se propune analiza consecințelor în plan educativ. 


Copilul este dispus acum să-şi însuşească părerile celor ce-i fac educaţia, criteriile lor de 
apreciere a laptelor. Treptat devine preocupat de felul în care este apreciat de cei mai mari, 
preocupare ce se regăseşte în întrebări de genul: „Am făcut bine?" „Am fost cuminte, nu-i aşa?”; 
răspunsul primit îl ajută să confrunte criteriile morale stabilite de adult cu propria sa experienţă. 
însuşirea acestor criterii şi norme morale se face, aşadar, tot intuitiv şi practic. La această vârstă 
se formează cu uşurinţă primele deprinderi de comportament civilizat ceea ce trebuie să se 
constituie ca o preocupare constantă a factorilor educaţionali din grădiniță şi din familie. 


Proba de evaluare nr. 5 


Solicitat continuu Să respecte nişte cerințe copilul se va deprinde treptat să 
mulțumească atunci când primeşte ceva, să salute corect, să îi asculte pe ceilalți în ciuda 
neastâmpărului său natural, să fie politicos. 

Sarcina 1: 

Imaginați modalități adevarate prin care copilul poate fi sprijinit să-şi elaboreze şi 
să-şi consolideze astfel de deprinderi de comportament civilizat. 

Sarcina 2: 

Analizaţi cauzele posibile ale lipsei de curaj şi / sau de voinţă la un copil de 5-7 ani / 
7-10 ani, consecinţele posibile în plan comportamental ale acestor trăsături de personalitate; 
imaginați modalităţi de educare explicită a acestor trăsături. 


Un aspect de remarcat este acela că formarea în plan moral a preşcolarului este 
dependentă de mediul social-moral în care trăieşte. Această formare morală se produce simultan 
şi corelat cu integrarea sa socială şi cu dezvoltarea autonomiei personale în contactul cu familia, 
grupul de joacă, grupa de la grădiniță, localitatea în care trăieşte. Toate activităţile cu rol de 
socializare au şi efecte în planul dimensiunii morale. 


Rolul activităţilor din grădiniță pentru realizarea dimensiunii moral-civice a educaţiei 
A. Activităţile obligatorii 

]. Activitatea de dezvoltare a limbajului prin unele dintre conținuturile abordate 
realizează aspecte ale educaţiei moral-civice. Personajele din povestiri şi basme dezvăluie 
copilului curajul, bunătatea, dărnicia, altruismul prin opoziţie cu trăsăturile negative respective. 
Copiilor le plac poveştile, poeziile şi aderă afectiv la comportamentele pozitive ale eroilor 
preferați; astfel Elena Farago îi învață prin poeziile ei, să nu omoare vietăţile mici. Greuceanu şi 
Făt-Frumos le insuflă curajul şi spiritul de dreptate, fata moşului cea cuminte le oferă un 
exemplu de altruism iar povestea relevă modul în care viața răsplăteşte pe cei ce au un asemenea 
comportament etc. Prin opoziţie zmeii, fata babei cea urâtă şi rea. baba şi găinuşa ei cea leneşă 
din „Punguţa cu doi bani”, lupul cel lacom, le demonstrează copiilor ce înseamnă un 
comportament negativ şi care sunt consecințele acestuia. Uneori adulţii educatori au tendința de 
a prezenta copiilor faptele morale doar în viziunea lor proprie nelăsându-i pe aceştia să-şi 
exprime o opinie personală, chiar dacă este argumentată, fapt ce nu contribuie la formarea 
discernământului la copii. 


Aprofundare 
Analizați din punctul de vedere al calității intervenţiei educative următoarea situație: 

La o grupă mare se realizează consolidarea povestirii Henzel si Grethel. După ce copiii reuşesc să 
repovestească în baza unei suite de imagini cunoscuta istorioara educatoarea întreabă: „Care sunt personajele 
negative din poveste?" Unul dintre copii afirmă: „Tata este rău". Educatoarea intervine corectiv: ,„ Tăticii nu pot 
fi răi. Rea este mama vitregă şi mai rea este vrăjitoarea care..." Copilul nu se dă bătut şi argumentează. „Dar 
dacă tata nu era rău nu ar fi ascultat de mama vitregă să-i duca pe copii şi săi lase în pădure singuri!" 
Educatoarea încearcă în continuare să-l convingă, fără argumente concludente că nu are dreptate pentru simplul 
motiv că „tăticii nu pot să fie răi". 

Dincolo de aspectele de conţinut ale acestei categorii de activităţi cele legate strict de 
dezvoltarea limbajului au, de asemenea, valenţe în planul educației morale. Copiii îşi însuşesc 
sintagmele exprimării politicoase, ale salutului corect îşi educă expresivitatea limbajului (prin 
aspectele semantice nuanţate ale verbalului, prin utilizarea nonverbalului şi a paraverbalului) cu 
efecte asupra conduitei morale. 

2. Activităţile de cunoaştere a mediului înconjurător n ajută pe copii să cunoască şi să 
respecte ființa umană, indiferent de ipostaza socială în care se află aceasta, să respecte 
viețuitoarele şi să le îngrijească, să-şi însuşească normele morale ale colectivităţii din care fac 
parte, să-şi iubească localitatea natală şi ţara. Activităţile de cultivare a plantelor, vizitele în 
localitate, excursiile, educă un comportament ecologic necesar adultului de mâine. 

3. Activitățile muzicale, în special cele legate de intonarea în grup a unor cântece, îi educă 
pe copii să-şi respecte colegii, să acționeze împreună cu ei, să realizeze un produs de calitate care 
să aducă bucurie celorlalți. 

4. Activitățile de desen, pictură, modelaj antrenament grafic realizate cu scopul declarat 
de a se obţine cadouri pentru cei dragi sau cu destinația de a înfrumuseţa spaţiul de joc (sala de 
grupă sau camera de acasă) au interesante valenţe pentru educaţia morală. Copiii învață să se 
bucure atunci când pregătesc un dar, să-l ofere politicos şi cu aceeaşi bucurie cu care primesc un 
cadou, să fie mândri că participă cu forțe proprii la înfrumusețarea locului în care trăiesc şi se 
Joacă. 


5. Activităţile cu conținut matematic nu par a avea prin conţinut o relaţie directă cu 

educația moral civică dar, la fel ca toate celelalte activităţi, dacă sunt bine organizate şi realizate, 
educă un comportament civilizat în timpul derulării lor, capacitatea de a se supune cerințelor 
formulate de adult sau de partenerul de activitate, de a răspunde corect şi concis la întrebări, de a 
asculta întrebările celorlalți, sprijină dezvoltarea capacităţii de cooperare, de inter şi autoevaluare 
etc. 
B. Activităţile libere lasă deschisă posibilitatea consolidării unor comportamente morale. Copiii 
transpun în jocul lor conduite ale adulților, se apreciază între ei imitând comportamentul 
evaluativ al acestora (nu totdeauna conform normelor morale). Educatorul trebuie să urmărească 
acest comportament ludic imitativ, să-i surprindă nuanțele şi, când este necesar, să intervină cu 
tact şi eficiență, corectiv. 


Aprofundare: 

Analizaţi găsiți modalităţi de intervenţie educativă in următoarele situaţii 

În cadrul jocului de creație „La coafor” o fetiţă, aşezată picior peste picior şi imitând comportamentul 
fumătoarei, se lasă „coafată” de către o altă fetiță cu care conversează utilizând un limbaj neconform cerințelor 
morale, impropriu unui copil, transferat în joc, prin imitaţia unor comportamente adulte. Ce face educatoarea în 
această situație? 

Joc de creaţie „La tâmplărie" - copiii beneficiind de un miniatelier cu o masă de tâmplărie în miniatură 
ți cu materiale reale necesare executării unor lucrări simple din lemn, blochează menghina. Unul dintre băieți 
spune: „Hai să facem altceva şi să nu spunem ca am stricat-o noi!" Cum intervine educatoarea în această situație 
dacă observă conduita sau dacă i-o aduce alt copii la cunoştinţă"? Ce face dacă doar constată efectul şi nu ştie 
cine sunt ,„ vinovații"? 


C. Activităţile de autoservire la dormitor, în sala de grupă înainte şi după derularea altor 
activități, la vestiar, în sala de mese, oferă şi ele un câmp semnificativ pentru formarea şi 
dezvoltarea comportamentelor conforme normelor morale. Câştigarea autonomiei personale este 

un pas important în evoluţia copilului dar este necesar să se educe şi spiritul de întrajutorare prin 
stimularea copiilor mai mari să poarte de grijă celor mai puţin pregătiți pentru a se descurca 
singuri. De asemenea, această zonă de activitate face posibilă exersarea limbajului civilizat, a 
deprinderilor de conduită civilizată (în timpul servirii mesei, prin respectarea somnului celorlalți, 
a nevoii de linişte, în aranjarea dulăpiorului propriu din vestiar, a jucăriilor utilizate etc.) 
Respectul de sine şi pentru ceilalţi îşi găseşte în acest context un bogat câmp de manifestare. 

JJ! Se constată că educaţia morală se realizează, în special, prin ceea ce pedagogia 
modernă denumeşte „curriculum ascuns", adică este, în mare măsură rezultatul adiacent al 
abordării unor conținuturi diferite, corelate între ele prin implicaţia filonului etic. 


Principii ale educaţiei moral civice la copilul preşcolar şi la şcolarul mic 
1. Educaţia morală a copilului prin grupul social din care face parte şi în beneficiul acestuia 


Netrăind izolat, ci integrat în familie, participând periodic la joc într-un anumit grup de 
copii din cartier/stradă, integrat pentru o anume parte din zi în grupa de la grădiniță, copilul 
suferă influența acestora şi le influențează, la rândul lui. Deosebit de important este rolul familiei 
din acest punct de vedere. Cum uneori copilul vine în grădiniță cu anumite comportamente 
marcate de răsfăț sau supraprotecţie sau chiar imitând comportamente morale, nu întotdeauna de 
factură pozitivă, educatoarea trebuie să manifeste grijă pentru ca influenţa copilului asupra 
celorlalți covârstnici din grupă să nu fie negativă ci, dimpotrivă să existe o influență pozitivă a 
acestora asupra copilului în cauză. 

2. Caracterul activ al educaţiei moral civice si sociale 

Este dat de necesitatea unității dintre informarea şi formarea morală. Nu este suficientă 
cunoaşterea valorilor şi normelor morale (existenţa unor reprezentări şi sentimente elaborate la 
nivelul specific al vârstei), ci şi modul în care acestea sunt relevate de către comportamentul 
concret al copilului. La această vârstă comportamentul este marcat de necesitatea de acțiune; 
chiar însuşirea unor valori şi norme morale se realizează în şi prin acţiune, iar exersarea lor se 
face în acelaşi cadru. Educatoarea trebuie să prevadă prin proiectarea pedagogică fructificarea 
maximală a fiecărui context educațional pentru dezvoltarea dimensiunii morale şi sociale a 
personalității copiilor. 

3. Coroborarea respectului cu exigenţa în educația moral-civică a copilului preşcolar şi a 
şcolarului mic 

Ellen Key afirma la începutul acestui secol necesitatea respectării „măriei sale - copilul" 
Fără a exagera, în sensul transformării acestui respect în indulgență nejustificată şi dăunătoare 
față de toate dorinţele şi capriciile celui mic, respectul față de acesta se impune cu necesitate. Cât 
ar fi de mic, copilul are „problemele şi grijile lui", minore în ochii adultului dar uneori 
supradimensionate în ochii proprii. Copilul trebuie să fie ascultat, înconjurat cu dragoste dar şi 
cu respect, ambele presupunând, însă, şi exigență. O cerință fermă formulată faţă de copil trebuie 
să fie respectată de către acesta în aceeaşi măsură în care adultul, la rândul său, trebuie să-şi 
respecte promisiunile faţă de copil. Oscilaţiile comportamentale ale adultului, inconsecvenţa în 
cerinţe şi promisiuni au efecte negative asupra evoluției copilului. 

4. Fructificarea aspectelor pozitive ale personalităţii copilului 

Fiecare copil este o personalitate în formare. El are în structura sa de personalitate (acum 
aflată doar în faza constituirii fundamentelor sale) atât elemente pozitive cât şi elemente 
negative. Unele dintre cele negative ţin chiar de traversarea momentelor de criză recunoscute de 
teoria psihologică, altele ţin de insuficienta eficiență a actului educaţional (în special în familie). 
Educatoarea trebuie să caute cauzele ce au determinat apariţia lor, să acţioneze la nivelul acestor 
cauze sprijinindu-se pe ceea ce este bun în copil. în acest context, este oportun de amintii că 
formularea unor cerințe prin interdicţie nu are aceleaşi efecte educaționale ca formularea lor 
stimulativă. Ideea aparţine Mariei Montessori şi poate fi aplicată cu succes nu numai la vârsta 
preşcolară, dar mai ales acum. Din păcate, adulții îşi încep prea multe cerințe cu sintagma „Nu!": 
„Nu e voie!", „Nu e bine"! „Nu e frumos"! etc. când ar putea să formuleze invers ideea esenţială. 
De pildă, pentru formarea deprinderilor de ordine se poate cere consecvent ca cei mici să-şi 

aranjeze singuri ordonat şi estetic jucăriile utilizate. Dar acest lucru nu este bine să se facă în 
formula „Trebuie să faci ordine că altfel...", „Nu te mai las să te joci dacă..." ci, stimulativ 
„Numai copiii foarte cuminţi şi inteligenți sunt capabili să-şi aranjeze singuri jucăriile; cei prea 
mici şi leneşi au nevoie de ajutor. la să văd care dintre copiii din grupa noastră este în stare ?” 
Este firească dorinţa de afirmare pozitivă din partea copiilor într-un asemenea context creat. La 
activitățile obligatorii se poate asigura foarte bine păstrarea liniştii şi autocontrolul 
comportamental prin cerințe formulate astfel: „Este într-adevăr foarte greu să nu vorbeşti decât 
când eşti întrebat, să-ţi aşezi materialele în ordine şi să nu faci zgomot când te ridici de pe 
scăunel. Numai copiii foarte serioşi pot face asta. E grozav când poţi! Ce ziceţi, voi aţi putea?" 

5. Respectarea particularităților de vârstă şi individuale Este un principiu necesar educării 
tuturor dimensiunilor de personalitate cu aplicabilitate nuanţată şi în acest context. Copilul, cu 
datul său ereditar şi înnăscut, crescut şi educat în condiții de mediu fizic şi familial specific, vine 
la grădiniță cu particularitățile sale individuale care se circumscriu, în caz de normalitate, celor 
de vârstă, fără a se confunda cu acestea. Condiţia fundamentală a unei activități educative cu 
valenţe în plan moral-civic este cunoaşterea acestor particularităţi, cunoaştere ce irebuie să stea ! 
a baza oricărui demers educaţional întreprins de către educatoare. 

Deşi proiectarea pedagogică se referă la grupul de copii, în ansamblul lui, educatoarea 
trebuie să aibă în vedere acţiunea diferențiată, determinată de particularitățile individuale ale 
fiecăruia dintre componenţii grupei, să acţioneze asupra fiecărui copil şi uneori să intervină 
pentru a cere sprijin familiei sau pentru a corija unele influențe negative venite din partea 
acesteia. 

6. Unitate, continuitate, consecvență Este un principiu cu valoare integratoare lata de celelalte; 
chiar respectarea acestora trebuie făcută unitar, continuu şi consecvent, într-o direcţie conturată. 
Abaterea de la acest principiu poate determina comportamente morale duplicitare, negative. De 
asemenea, este necesară unitatea acţiunii educaţionale realizată in grădiniță cu aceea a familiei, 
continuitatea şi consecvenţa acţiunii unitare a celor două medii educogene unul aparținând 
educaţiei formale, celălalt aflându-se în intersecția dintre nonformal şi informal. 

Metode utilizabile în educaţia moral-civică şi socială 

Întrucât dimensiunea morală a personalităţii umane dă valoarea fundamentală a acesteia, 
grija pentru alegerea celor mai adecvate metode în corelaţie cu diferitele conţinuturi abordate şi 
în contextul diferitelor forme de organizare a activităților şi prin respectarea principiilor 
menţionate anterior, trebuie să fie majoră .Principalele metode ale educaţiei moral civice şi 
sociale sunt: exemplul, exercițiul, convingerea (a nu se confunda cu trăsătura de personalitate) 
convorbirea pe teme date, aprobarea şi dezaprobarea. Utilizarea lor cere tact şi măiestrie 
pedagogică. 

a. Exemplul este metoda cea mai eficientă. Ea are două fațete: 

a.l. ca metodă a educaţiei formale- îmbracă forma exemplificaţii. O cerință, o normă, 
pentru a fi înțelese la vârsta preşcolară şi şcolară mică (atât cât este posibil) trebuie să fie 
exemplificate printr-o situaţie concretă, intuibilă de către copil. Exemplul trebuie să se constituie 
ca o prezentare (demonstrare) concretă a modului de manifestare a valorii morale respective, a 
modului în care se reflectă în comportament o anume normă morală. Se exemplifică astfel, de 
preferinţă în context ludic, normele de salut, de comportare civilizată în diferite contexte sociale. 
Acestea sunt exemplificări explicite. Comportamentele eroilor din basme, trăsăturile lor de 
caracter sunt exemple concrete implicite, de mare folos educațional. 

a.2. ca mod de influențare informală a conduitei copiilor; în acest context apare exemplul 
oferit de părinți, de educatoare „de către ceilalți adulți sau copii din preajmă. Existenţa 
discrepanţelor sau contradicțiilor între ceea ce înseamnă învățare prin exemplificare şi prin 
exemplul (modelul) educatorului poate determina efecte imprevizibile asupra copilului. 

Preşcolarul mic nu are încă, suficient de bine dezvoltată capacitatea de a distinge 
exemplele pozitive de cele negative; astfel, ajunge să imite şi ceea ce este bun şi ceea ce este rău. 
El are tendinţa să acționeze nu atât în direcția sfatului educatorului, ci în aceea a modelului oferit 
de acesta. De aceea, responsabilitatea morală a educatorului este imensă. Copiii folosesc adesea 

în argumentarea faptelor sau ideilor lor sintagme de genul „Aşa face mama/tata/doamna 
educatoare". De aceea se poate spune, fără teama de a greşi , că educator poate fi doar cel ce are 
un fundament moral temeinic. 

b. Exercitiul are o pondere mare în dezvoltare dimensiunii moral-civice şi sociale la 
vârsta preşcolară şi şcolară mică. El trebuie integrat în context ludic pentru a împrumuta 
motivația intrinsecă de la acesta. Constă în repetarea în diferite contexte special create, sau în 
practica zilnică a unor comportamente conforme normelor şi valorilor morale şi civice, în scopul 
formării şi dezvoltării unor deprinderi optime de comportare. 

Gama exerciţiilor este diversificată: 

- exerciții în legătură cu anumite acțiuni implicate de viaţa cotidiană 
- exerciţii în legătură cu formarea unor deprinderi de muncă / exerciţii organizate în cadru! 
Jocului. 
Ele au o valoare deosebită în dezvoltarea autonomiei copilului, în câştigarea încrederii în forțele 
proprii. Eficienţa educativă a exerciţiului moral necesită respectarea unor cerințe: 
o asigurarea unor condiții şi forme cât mai variate de repetare a unor acțiuni; 
o dozarea corespunzătoare a numărului de repetați şi a duratei în funcție de 
particularitățile de vârstă şi individuale; 
o organizarea acestor repetări în condiții cât mai apropiate de viaţa reală: / folosirea 
unor procedee ludice pentru a asigura atât motivaţia, cât şi accesibilitatea. 

c. Metoda convingerii este utilizată în scopul sprijinirii copilului spre a-şi desluşi sensul 
şi importanța propriilor fapte sau ale altora, spre a distinge ceea ce este bine de ceea ce este 
rău;toate acestea duc la dezvoltarea capacităţii individuale de apreciere şi autoapreciere a 
comportamentelor morale. Nu este o metodă specifică vârstei preşcolare, pentru că făcând apel la 
înțelegere, pătrundere de semnificații, uneori de nuanţă, este necesar un anume stadiu al evoluției 
gândirii pentru a o susţine, îmbinată cu exemplul şi exerciţiul, poate da roade şi la preşcolarii mai 
mari. 

d. Convorbirile organizate şi discuțiile individuale ca metode ale educaţiei morale de 
asemenea nu sunt specifice vârstei preşcolare. Se pot aborda însă. sub forma unor convorbiri pe o 
temă dată, ca de exemplu :"Ce mi-a plăcut mai mult la serbarea lui Moş Crăciun / în excursie / în 
vizită la"?, "Cum trebuie să ne purtăm cu frații noştri/ acasă/ la grădiniță / cu prietenii de joacă 
etc"? Abordate corect metodic, cu măiestrie şi tact. cu respectarea particularităților psihologice 
ale vârstei, convorbirile morale pot avea efectele scontate în plan educațional. Discuţiile 
individuale au un mare efect în cazurile în care copiii nu au încredere în sine, în educator. Ele pot 
stimula comunicarea dintre copil şi educator, pot deschide porţi colaborării între copii 

e. Aprobarea este o metodă foarte importantă dacă este folosi corect. Are valoare de 
întărire pozitivă a comportamentelor dezirabile, de stimulare a acestora. Ea subliniază 
concordanța dintre conduita copilului şi normele morale. Trebuie spus însă că, uneori se 
manifestă o uşoară tendință de exagerare în utilizarea acestei metode: din dorinţa de a stimula 
permanent copilul, de a-l încuraja, chiar şi atunci când greşeşte (mai cu seamă când este vorba de 
o greşeală în plan cognitiv) aprecierea se face prin aprobare în formule de genul „Foarte bine, 
foarte frumos doar că..." Acest mod de formulare a aprecierii poate fi înțeles în nuanțele sale la 
vârste mai mari decât cea preşcolară. Pentru copil acum contează partea pozitivă, nesesizând 
nuanțele formulării; ori se poate ajunge la întărirea unor deprinderi greşite, a unor 
comportamente neconcordante cu normele. 

f. Dezaprobarea constă în aprecierea explicit negativă a unor „fapte ce nu sunt 
concordante cerinţelor moral-civice. În anumite condiţii, ea se poate converti în constrângere. 
Folosită în exces poate avea efecte negative, dar. în aceeaşi măsură poate dăuna şi neglijarea ei. 
Se impune un echilibru între aprobare şi dezaprobare ca metode conexe utilizate de către 
educator. 

Toate aceste metode aplicate în corelaţie cu diverse conţinuturi şi în contextul diferitelor 
tipuri de activități au efecte concrete asupra comportamentului copiilor, asupra evoluţiei 
personalității lor. Vom sublinia câteva dintre acestea: 

1. Dezvoltarea spiritului de disciplină la copilul preşcolar. 

Chiar dacă specific copilului preşcolar este jocul, este mişcarea şi acestea se pot realiza 
cu respectarea disciplinei. Educarea copilului în acest spirit face parte din necesitatea pregătirii 
pentru şcoală. Modul în care se lucrează la activitățile ce-i stimulează intelectul îi dezvoltă o 
anume disciplină intelectuală; aceasta trebuie să fie dublată de respectarea cerințelor morale în 
spiritul unui comportament disciplinat ce îi va fi de mare folos în viaţă. Dezvoltarea spiritului de 
organizare, de ordine, îndeplinirea independentă a unor cerințe, conduita civilizată în orice 
împrejurare sunt componente ale spiritului de disciplină. Acesta se dezvoltă treptat. prin 
formulare de sarcini compatibile cu fiecare dintre palierele de vârstă ale preşcolarităţii: este 
important ca educatoarea să nu confunde necesitatea educării spiritului de disciplină cu 
rigiditatea comportamentală, nefirească preşcolarului, neacceptată şi chiar respinsă de către 
acesta, în detrimentul formarii motivaţiei pozitive pentru activitatea instructiv educativă din 
instituţia preşcolară. 

2. Educarea voinţei 

Nu putem vorbi la preşcolar de caracter ca totalitate a trăsăturilor esenţiale şi stabile, ca o 
chintesenţa a personalităţii întrucât ne aflăm doar la începutul structurării acesteia. Dar acțiunea 
educativă în această perioadă are o influență covârşitoare pentru evoluția personogenezei. 
Copilul preşcolar se caracterizează printr-o mare mobilitate, prin inexistența unui echilibru între 
excitație şi inhibiție, prin sensibilitate, emotivitate şi impresionabilitate puternica, prin tendinţa 
spre imitație. Aceste caracteristici fac a acţiunea explicită destinată educării voinţei să fie dificilă, 
dar nu imposibila. Pornind de la aceste caracteristici, educatoarea trebuie să acţioneze în 
următoarele direcții: 

o perfecționarea mişcărilor copiilor prin transformarea celor involuntare în voluntare, 

conştiente, prin eliminarea mişcărilor de prisos; 

o orientarea activității copiilor către scopuri precizate cu stimularea motivației lor 
pentru realizarea acestora şi cu angajarea (atât cât este posibil) a efortului voluntar, 
contracarând tendinţa de a se abate de la drumul spre acest scop; 
cultivarea stăpânirii de sine; 
cultivarea perseverenţei; 
stimularea inițiativei; 
stimularea comportamentului ferm; 
stimularea în direcţii eficiente a activismului natural la această vârstă; 
stăpânirea emoțiilor; 
educarea spiritului de independenţă; 

o educarea curajului etc. 

Toate conținuturile menţionate, întreaga gamă de activităţi din grădiniță, fiecare dintre metodele 
prezentate, dacă sunt bine fructificate au efecte benefice pentru cultivarea voinţei copilului şi 
pregătirea lui pentru a face față efortului susținut implicat de activitatea şcolară. 

3. Cultivarea altor trăsături pozitive de caracter cum ar fi optimismul sinceritatea, 

cinstea, altruismul etc. 

Încheiem această prezentare a dimensiunii moral civice ; educaţiei la vârsta preşcolară printr-un 
gând al lui Antoine di Sain-Exupery: „V-am încredinţat educația copiilor mei, nu pentru a cântări 
mai târziu suma cunoştinţelor lor „ci a mă bucura d calitatea înălțării lor”. Înălţarea este posibilă 
nu doar prii cultivarea minţii, ci şi prin aceea a sufletului. De aceea, educați morală rămâne o 
piatră de hotar. 


O O O 0 0 0 o 


4.4.3. Dimensiunea estetică 

Această dimensiune a educației nu trebuie să fie confunda cu formarea profesională a 
omului de artă.. Arta este, în ace context, un mijloc esenţial al educației estetice, fără a fi însă, 
singuri. Realizarea acestei dimensiuni a educației presupune pa curgerea dirijată şi conştientă a 
unor etape distincte: 

a) însuşirea unor cunoştinţe fundamentale şi a unor norme ce guvernează esteticul, a unor 
valori esențiale; etapa începe în ontogeneza timpurie şi se derulează continuu, 
concomitent cu elaborarea şi parcurgerea celorlalte; ea are o strânsă legătură cu 
dimensiunea intelectuală a educaţiei; 

b) dezvoltarea sensibilităţii estetice faţă de tot ceea ce este frumos în natură şi societate, în 
artă, literatură etc. Este o etapă cu adânci rădăcini în copilărie şi cu derulare pe întreaga 
ontogeneză; 

c) dezvoltarea gustului estetic bazat pe însuşirea unor valori la care se face raportare şi care. 
doar cunoscute, fără a-şi îndeplini, în acest sens rolul, nu au în sine, nici o valoare 
educativă pentru construcția personalităţii, însuşirea valorilor şi normelor estetice trebuie 
să fie însoțită de înţelegerea şi acceptarea (interiorizarea) lor; ori calea de urmat este 
extrem de lungă şi de dificilă. Educatorul are un rol călăuzitor şi trebuie să vrea şi să ştie 
cum să-şi îndeplinească această misiune educaţională. Fiecare perioadă ontogenetică are 
locul ei în construcția acestei etape, dar despre gust estetic nu se poate vorbi decât din 
adolescenţă; 

d) dezvoltarea unui comportament guvernat de legile esteticului; această etapă le 
concretizează şi le finalizează pe cele anterioare, chiar dacă ea continuă să coexiste cu 
alte niveluri de manifestare ale fiecăreia dintre ele. 

La vârsta preşcolară şi şcolară mică, copilul este ajutat să parcurgă primele trepte ale 
educației estetice în familie şi în grădiniță deopotrivă; ba, mai mult, putem spune că şi educaţia 
informală are o mare influență asupra lui. Sistemul de valori estetice ce sunt specifice mediului 
familial se va constitui ca un model Ia care copilul se raportează. Cum nu întotdeauna acest 
sistem este de calitate , grădinița este aceea care poate corija unele aspecte negative, prin 
intermediul copilului putând influenţa chiar şi valorile estetice din familie. 

Dimensiunea estetică a educaţiei nu se realizează separat de celelalte dimensiuni, ci se 
întrepătrunde cu acestea; partea sa de „instrucție"- transmitere şi însuşire de valori şi norme 
estetice-corelează strâns cu dimensiunea intelectuală, în vreme ce partea de „formaţie" estetică, 
de comportament în corelaţie cu valorile estetice, se întrepătrunde cu formaţia morală şi civică. 
La această vârstă copilului i se poate dezvolta sensibilitatea estetică, ci atât mai mult cu cât 
sentimentul frumosului apare, într-o normă elementară, foarte de timpuriu. Reacţia pozitivă față 
de frumos este firească, pentru că frumosul presupune armonie de forme, culori, proprietăți, 
presupune simetrie şi ritmicitate, ori copilul nu rămâne indiferent față de acestea, mai ales într-o 
perioadă în care activitatea sa fundamentală este jocul şi prietenul său este jucăria; aceasta cu cât 
este mai frumoasă sau imaginată mai frumos cu atât este mai dragă copilului. Acum afectivitatea 
copilului este bogată, intensă şi, chiar dacă încă nu are nuanțele subtile de mai târziu , are o 
imensă importanță în tot ceea ce face el. De aceea, tot ceea ce-i încântă ochiul îi încântă şi 
sufletul, îl face să vibreze , îi dezvoltă sensibilitatea estetică. 

Percepţiile estetice se produc acum ca o formă inseparabilă a procesului de cunoaştere a 
realității înconjurătoare; este frumos ceea ce este apropiat, cunoscut, ceea ce produce satisfacție 
în activitate. Pentru a se forma corect din punct de vedere estetic, copilul trebuie să evolueze într- 
un mediu estetic: camera lui trebuie să fie mobilată simplu, să fie veselă prin culoare şi obiecte, 
să reprezinte un ambient optimist; jucăriile trebuie să fie şi ele frumoase, cărțile cu poveşti să 
aibă imagini îmbietoare, cu forme calde şi culori vii, dar nu stridente: este oportun ca joaca celui 
mic să fie acompaniată în surdină de muzică bună cu efecte calmante şi cu care copilul să se 
obişnuiască treptat; să devină un fundal pe care se produc activităţi ce dau satisfacție şi bucurie, 
fată că, indirect, copilului i se transmit şi valori estetice, nu prin acţiuni explicite ci, implicit, prin 
calitatea estetică a mediului de viaţă şi a materialului său de joc. Copilul este capabil încă de la 
vârste foarte mici să vibreze în fața frumosului din natură şi din literatură. Dacă mama, pe care o 
iubeşte foarte mult, ştie şi poale să se bucure de frumuseţea primului ghiocel , de candoarea 
magnoliei înflorite şi a colţului crud de iarbă, de coloritul bogat al pădurilor toamnei, daca ea 
poate să se entuziasmeze în faţa unei poezii sau a unei poveşti frumoase, copilul va trăi alături de 
ea toate aceste experienţe, chiar dacă. la început doar prin imitație şi prin aderență afectivă la 

trăirile mamei. Dacă grădinița sprijină, prin activităţile ei, vibrația născută de timpuriu, o va 
ridica la cote superioare şi o va constitui ca fond afectiv necesar însuşirii constructive a valorilor 
estetice, a normelor estetica; va contribui la elaborarea gustului estetic şi, în ultimă instanță, a 
comportamentului estetic. 

Finalitatea educaţiei estetice la vârsta preşcolară şi şcolară mică constă în dezvoltarea 
optimă, în conformitate cu posibilitățile specifice vârstei, a acestei dimensiuni în structura de 
personalitate a copilului ce începe şcoala. Astfel, se urmăreşte , prin tot ceea ce activitatea 
educativă întreprinde în perioada premergătoare şcolii şi a micii şcolarități, să se dezvolte 
percepția estetică a copilului, să se fundamenteze sensibilitatea sa estetică şi să se pună bazele 
elaborării gustului estetic; corelativ, se stimulează dezvoltarea sentimentelor estetice, se educă 
formarea unor deprinderi şi îndemânări legate de desen, pictură, modelaj, construcții, se 
stimulează creativitatea copiilor şi se dezvoltă bazele aptitudinilor artistice. 

Conţinutul, modalitățile, mijloacele şi procedeele destinate educaţiei estetice 

Grădiniţa şi ciclul primar şcolar presupune abordarea educaţiei estetice atât explicit cât şi 
implicit. Activităţile obligatorii de desen, pictură, modelaj, activităţile practice, cele 
muzicale şi cea mai mare parte a activităţilor destinate dezvoltării capacităţilor de 
comunicare au valenţe explicite, din acest punct de vedere. Dar, dincolo de efectele în plan 
estetic, acestea dezvoltă şi componente ale educaţiei psihomotorii, cu implicații majore în 
întreaga dezvoltare a sistemului psihic al copilului. Ele au consecințe importante, dacă sunt bine 
conduse, şi în privința stimulării şi dezvoltării creativității copiilor. 

Activităţile de desen, pictură, modelaj vizează însuşirea unor norme estetice care sunt 
transpuse în produsele activităţii copiilor. Ei învață nu doar gama de culori, tonuri şi nuanțe, ci şi 
modul în care le pot obține şi combina în propriile lor creaţii; învaţă nu doar aspectele legate de- 
estetica formelor, ci şi transpun în lucrări proprii moduri diferite de îmbinare estetică a acestora; 
lucrările au, de cele mai multe ori, destinaţie afectivă ele fiind create pentru a fi dăruite mamei, 
colegului care aniversează ceva, lui Moş Crăciun sau lepuraşului , unui personaj iubit dintr-o 
poveste tocmai învățată etc. De asemenea, copiii sunt familiarizați cu diferite tehnici de 
desenare, colorare, pictură, dactilopictură, exersează aceste tehnici pe suporturi diferite (hârtie 
albă sau divers colorată, pânză, coji de ouă lipite, paste făinoase lipite pe suport de hârtie, 
faianţă, piatră, ceramică etc.) Modelajul, odată cu plăcerea redării prin construcţie proprie a unor 
forme după model sau din imaginaţie, dezvoltă motricitatea fină a mâinii, sprijină substanţial 
coordonarea bimanuală şi oculo-manuală. 

Este necesar ca modelele oferite de educatoare atât pentru desen, pictură cât şi pentru 
modelaj să îndeplinească cerinţele de ordin estetic. Culorile şi materialele folosite de copii 
trebuie să ofere condiții pentru realizarea unor produse estetice. Tehnicile de desen, colorare, 
pictură, modelare însuşite de copii trebuie să corespundă posibilităților motorii specifice fiecărei 
vârste pentru a se asigura realizarea unor produse cât mai aproape de estetic. 

Realizate astfel, activităţile respective pot rezolva obiectivele de ordin estetic implicate; 

e perceperea frumosului din realitatea înconjurătoare, identificând culori şi forme 

e exprimarea impresiilor vizual -estetice în structuri specifice artei plastice 

e exprimarea liberă, creatoare, prin intermediul limbajului plastic 

e realizarea unor efecte estetice prin îmbinare de forme, culori, mărimi, prin utilizarea 

unor instrumente diversificate (burete, pâslă, periuţă, pai, fire. pieptene, degete „bile 
etc.) 

e realizarea unor forme spontane interpretând pata de culoare şi completând-o cu 

puncte, linii, alte culori 

e compunerea spațiului plastic, utilizând elemente ale limbajului plastic 

e combinarea culorilor, prepararea tonurilor şi nuanțelor, sesizând efectele termice ale 

culorilor 

e exprimarea plastică a unor teme impuse sau alese liber 

e modelarea unor forme în dimensiuni corelative variate, prin mişcări translatorii, 
circulare, de aplatizare, de adâncire, folosind nisip, rumeguș, lut, cocă, plastilină etc. 
(extras din programă). 

Activitățile muzicale au în aceeaşi măsură consecinţe în planul educației estetice cât şi în 
acela al dezvoltării intelectuale (prin cuantumul de cunoştinţe muzicale fundamentale însuşite, 
despre ritm, durata şi înălțimea sunetelor, linii melodice scrise într-o măsură sau alta etc.) şi în 
cel al educației psihomotorii. Interpretarea cântecelor, bucuria şi plăcerea ce însoțesc 
interpretarea, au consecinţe în planul dezvoltării afective, iar coordonarea glasurilor, ritmurilor şi 
mişcărilor în timpul cântatului are influențe asupra componentei sociale a dezvoltării 
personalității copiilor. Dacă trăirile afective pozitive însoțesc constant activităţile muzicale (ca de 
altfel şi pe acelea de desen, pictură, modelaj) copiii vor relua, ca alegere proprie, acest gen de 
activități în timpul lor liber din grădiniță sau de acasă. Cântecele copilăriei sunt frumoase dar 
este necesară o selecţie a lor în raport cu linia melodică (după frumuseţe şi grad de dificultate 
pentru fiecare nivel de vârstă) pentru a se asigura condiţiile unei interpretări cât mai curate şi mai 
frumoase. Copiii nu trebuie să fie obişnuiţi a interpreta oricum, ci trebuie să li se insufle o anume 
exigenţă raportată la propriile lor posibilități reale. Modelul oferit de educatoare, de asemenea, 
trebuie să corespundă exigenţelor estetice. Lucrându-se astfel, se pot realiza obiective prevăzute 
de programa: 

e receptarea muzicii în mod afectiv; 

e dezvoltarea capacităţii de a se autoexprima prin intermediul muzicii; 

e alegerea adecvată a melodiilor sau creația spontană a unor secvenţe ritmico-melodice; 

e receptarea cu sensibilitate a sunetelor din lumea înconjurătoare „corelarea sunetelor 

simple/complexe cu imagini din natură”; 

e să-şi aleagă/imagineze secvenţe muzicale corespondente unor trăiri afective ori unor 

situații; 

e să evalueze propria interpretare sau a celorlalți; 

e să discrimineze ritmul şi să recunoască/reproducă structuri ritmice, intensități diferite 

de sunete, înălțimi diferite; 

e să discrimineze durata sunetelor şi să o redea corect; 

e să sesizeze/ reproducă nuanţa şi tempoul; 

e să discrimineze diferite instrumente muzicale; 

e să asocieze unor melodii mișcări adecvate; 

e să utilizeze creativ mişcări ritmice, de dans, adecvate unor anume stări sufleteşti, 

sentimente, situații; 

e să-şi elaboreze deprinderi de audiere a muzicii; 

e săinterpreteze sensibil bucăți muzicale etc. 

Activitățile de dezvoltare a limbajului şi de stimulare a capacităţii de comunicare au 
importante consecinţe în plan estetic. Dacă un copil de 3 ani spune doar „îmi place povestea/ 
poezia" fără a putea argumenta, pe măsură ce se înaintează în vârstă copiii pot aduce argumente 
din ce în ce mai de substanță pentru ceea ce numesc „frumos" sau „urât". Copilului îi plac 
personajele descrise ca fiind foarte frumoase şi bune dar le place şi contrastul dintre acestea şi 
cele urâte şi rele. Chiar dacă o iubesc pe Fata Moşului cea frumoasă şi cuminte aceasta este mai 
luminoasă în mintea şi sufletul lor prin contrast cu Fata Babei cea rea şi urâtă; Făt Frumos este 
frumos şi bun în contrast cu Zmeul cel hain. Acelaşi gust pentru contraste se regăseşte şi în 
desenele copiilor, în alternanța cântecelor lor. în acest context, educația estetică este foarte 
aproape de cea morală, adesea categorii estetice de tipul „frumos", „urât" fiind utilizate cu 
valoarea categoriilor morale de „bine-rău”. 

În ceea ce priveşte poveştile, copiilor le plac foarte mult acelea în care apar repetări de 
formulări de tip refren cum ar fi „Trei iezi cucuieți...” din povestea „Capra cu trei iezi”, 
„Cucurigu boieri mari..." din „Punguţa cu doi bani", cântecul turtiței din povestirea „Turtiţă 

umflată" etc. Copilul percepe nu numai epicul unei povestiri ci şi frumuseţea limbajului acesteia, 
limbaj pe care se străduieşte să-l imite în repovestirile sale. Poeziile cu rime muzicale sunt 
îndrăgite de copii, sunt uşor memorate şi recitate cu plăcere. 

Obiectivele legate de pronunția corectă a sunetelor, de expresivitatea în comunicare au 
tangenţă cu educația estetică. 

Activităţile de exercițiu grafic sunt destinate pregătirii preşcolarului pentru scris, au 
conotaţii certe de educație intelectuală dar. indiscutabil, au valențe educative majore din punct de 
vedere estetic. Executarea cu acuratețe a unor grafisme ce intră în componenţa literelor, folosirea 
lor ca elemente ornamentale pentru diferite contexte, cu respectarea regulilor şi cerinţelor 
esteticului au certe efecte asupra esteticii scrisului mai târziu. 

Activitățile de educaţie fizică 

Nu sunt destinate explicit educației estetice dar, bine realizate. pot dezvolta estetica 
mişcării copiilor, mişcare ce, pe măsură ce câştigă în coordonare, ritmicitate, amploare şi fineţe, 
devine din ce în ce mai frumoasă 

Activităţile matematice implică şi ele obiective ale educației estetice. Materialul didactic 
folosit, prin respectarea normelor estetice de elaborare contribuie în acest sens; de asemenea, 
însuşi demersul intelectual de rezolvare a unei sarcini cu conţinut matematic poate primi 
atributul estetic de „frumos". Aceasta contribuie substanțial la dezvoltarea motivaţiei pozitive 
pentru studiul matematicii. 

Activitățile de cunoaştere a mediului înconjurător, dincolo de obiectivele explicite legate 
de educaţia intelectuală, pot contribui la sesizarea frumosului din natură şi societate. în special 
activităţile legate de înfăţişarea omului, de cunoaşterea cadrului natural, a localităţii şi regiunii în 
care trăiesc copiii au o contribuţie majoră în acest sens, cu condiţia ca educatoarea să urmărească 
în mod conştient şi obiective ale educaţiei estetice. 

Activităţile la liberă alegere: jocurile de creație, de construcție, jocurile de masă, 
dramatizările etc. toate, prin cadrul de joc, prin estetica mediului ambiant, prin estetica 
materialului de joc, a exprimării, a mişcărilor implicate, a produselor, realizate pot avea 
contribuţii în ceea ce priveşte dezvoltarea dimensiunii estetice a personalităţii copilului preşcolar. 
De asemenea, activităţile în grădiniță legate de socializare, prin respectarea normelor igienice, a 
curățeniei spaţiului de joc şi de activitate contribuie pozitiv în aceeaşi direcție. Grădiniţele sunt 
frumoase prin însăşi grija pentru estetica mediului care le caracterizează; poveştile ilustrate pe 
pereţi, planşele viu colorate, jucăriile frumoase, toate reprezintă o expresie vie a esteticului. 


Aspecte metodice cu implicați şi asupra dimensiunii psihomotorii” 
Nu ne propunem să dezvoltăm exhaustiv problematica metodică a educaţiei estetice, ci 


prezentăm câteva sugestii utile, legate de modul în care activitățile de desen, pictură, modelaj, 
cele destinate exerciţiului grafic şi cele practice cu valențe şi în planul socializării copiilor pot să- 
şi aducă o contribuție substanțială din punct de vedere estetic şi psihomotor în evoluţia copiilor 
preşcolari. 

a. Activităţile de antrenament grafic au, aşa cum am arătat. un rol deosebit în pregătirea 
preşcolarului pentru şcoală, atât din perspectiva învățării grafismelor, cât şi din perspectiva 
dezvoltării capacității de executare a lor nu doar corectă, ci şi estetică şi cu aplicaţii creative. 
Prima formă de activitate grafică a copilului preşcolar, aplicabilă încă de la trei ani (pe fundalul 
unei tendințe naturale) este aceea a „mâzgăliturilor"”- adică trasarea de linii neregulate, fără o 
anume semnificaţie pe diferite suporturi. Ceea ce este important acum este dezvoltarea motivației 
pentru activitatea cu creionul, creta, carioca etc. Copilului i se pun la dispoziție foi mari de 
hârtie, creioane negre, colorate, creioane tip carioca groase şi subțiri; singura cerinţă este aceea 
de a ține corect aceste instrumente şi de a le utiliza într-o activitate proprie. Copiii mai puțin 


! Parte realizată prin adaptarea unui capitol din lucrarea metodico-ştiin-ţifică pentru obţinerea gradului didaciic I a 


înv. Bodea Mariana, Şcoala ajutătoare Brădet-Săcele - judeţul Braşov 

curajoşi. cei ce nu au avut ocazia acasă să folosească astfel de instrumente vor fi încurajați de 
către educator. La primele exerciţii, educatoarea va îndruma mânuţa necunoscătoare şi temătoare 
apoi îi va da libertate pentru exersare. Se vor trasa linii, cercuri, puncte. figuri, după bunul plac al 
copiilor. 

Când acestor combinaţii copilul le va da o denumire, se poate vorbi de apariţia desenului. 
Treptat, educatoarea poate formula cerința executării unor figuri simple : măr, balon, casă chiar 
dacă este nevoie de intervenţie şi ajutor din partea acesteia. Intervenția poate fi de genul trasării 
cu puncte, sau cu linie foarte subțire a formelor in cauză, cu cerința de a contura ferm forma 
respectivă, sau de genul conducerii mâinii copilului în timpul execuţiei. Spaţiul de lucru poate fi 
din ce în ce mai mare, dar se va avea în vedere şi micşorarea lui pentru a se dezvolta capacitatea 
copilului de a lucra la dimensiuni variabile. Copiii câştigă atât în încredere cât şi în îndemânare. 
Exersările vor fi gradate, de la amplu şi simplu la mai mic şi mai de finețe. Cadrul de lucru va fi, 
desigur, cel ludic propice dezvoltării motivaţiei intrinseci pentru activitate. Următoarea etapă este 
reprezentată de un set de exerciții ce cuprind sarcini precise de: trasare, haşurare. colorare, cu 
destinație legată de fortificarea musculaturii fine a mâinii, de dezvoltarea coordonării oculo - 
manuale şi de creştere a preciziei şi a rapidităţii în execuţie. 

A. Compuneri decorative cu valenţe deosebite în plan estetic şi în cel al stimulării imaginației. 
Copiii pornesc de la forme geometrice sau stilizate şi, apelându-se la bunul gust şi la imaginaţie, 
se exersează fără a se pune un accent deosebit pe aptitudinea de a desena. Ele sunt destinate 
stimulării copiilor care au o mai mică înzestrare naturală pentru desen. Exerciţiile de decorare, în 
care rând pe rând sunt folosite alternanţa şi repetarea motivelor concepute, pentru înfrumusețarea 
obiectelor de decorat, constituie un exercițiu excelent pentru înţelegerea artelor aplicate. 
Tehnicile de lucru pot fi extrem de variate: cu tamponul, cu şablonul, cu trăsături mari, cu pete de 
culoare etc. Acum este momentul ca în acest context de activitate-joc copiii să îşi însuşească 
cunoştinţe legate de culori, amestec de culori, nuanţe, tonuri, combinaţii estetice etc. 

B. Formele spontane presupun organizarea de jocuri de desen spontan; copiii aplică pete de 
culoare pe o jumătate de foaie de hârtie, apoi prin suprapunere şi frecare cu cealaltă jumătate 
obțin forme şi culori ciudate. Interpretarea acestora stimulează imaginația copiilor şi gândirea 
lor. în funcţie de semnificația dată, copilul este solicitat să contureze formele sau să decupeze 
unele părți pentru a le utiliza la confecţionarea unor felicitări. O altă tehnică interesantă este cea 
care utilizează firul de aţă înmuiat în culoare, aşezat ca duet continuu pe o foaie de hârtie, 
acoperirea acesteia cu altă foaie prin suprapunerea peste firul colorat, presare şi tragere afară a 
firului ținut de ambele capete; se obțin arabescuri frumoase şi ornamentale care pot, de 
asemenea, să fie folosite la executarea de felicitări. 

C. Dactilopictura 

Utilizarea degetelor ca instrument de pictură place şi îi amuză pe copii, dar dincolo de 
aceasta are valenţe deosebite atât din perspectiva educaţiei estetice cât şi din aceea a dezvoltării 
coordonării manuale şi a motricitatii fine a mâinii. Exerciţiile de dactilopictura pot fi realizate pe 
suport de hârtie, faianţă (aşezate orizontal sau vertical), pe lut sau pe piatră, pe placaj, pe perete, 
pe suport confecționat prin lipire de coji de ouă, de paste făinoase etc. Contactul tactil cu 
culoarea, executarea prin atingere directă a formelor determină o mare implicare afectivă şi 
stimulează creativitatea copiilor. 

D. Punctul suflat 

Unele activităţi de desen se pot realiza fără creion, pensulă radieră şi chiar fără intervenţia 
directă a degețelelor. Astfel, lema „Copac înflorit" poate fi realizată prin tehnica punctului suflat 
şi a şablonării. Pe un suport colorat de hârtie (albastru, verde) se aplică o pată de culoare maro, 
cu apă mai multă care apoi este suflată (cu intensitate medie şi cu multă atenție) sub forma 
trunchiului de copac şi în partea superioară a acestuia sub formă de ramuri. Printre ramuri se 
aplică cu şabloane din dopuri de plută şi de gumă (de la sticluţele de antibiotice) florile şi 
frunzele (roz /albe şi, respectiv, verde crud). Iarba se aplică tot prin tehnica suflării. Cu acest 
prilej se exersează şi capacitatea respiratorie a copiilor, concentrarea atenţiei şi coordonare ochi — 
mână - respirație. 

E. Exerciţii destinate desenului colectiv 

Sunt posibile numai spre sfârşitul grupei mari şi la grupa pregătitoare. Ele trebuie să aibă 
o finalitate practică, cea mai potrivită fiind aceea de a crea un cadru estetic prin decorarea cu 
lucrări proprii, colective, a sălii de grupă. Activitatea poate fi însoţită de cântec, de o istorisire a 
unei povestioare ce place dar este suficient de cunoscută pentru a nu distrage atenţia de la desen. 
Activitatea poate fi imaginată ca o „şezătoare" Toate acestea sunt necesare pentru a se naşte 
armonia şi dorinţa de colaborare. Tematica desenelor colective trebuie să fi fost exersată anterior 
în desene individuale. Pe un suport de hârtie suficient de mare încât să facă posibilă execuţia mai 
multor copii, se trece la realizarea desenului. Educatoarea poate stabili cerinţe legate de tehnicile 
de lucru, poate distribui sarcini sau poate lăsa copiii să-şi aleagă şi tehnicile de execuţie şi partea 
de desen ce vor s-o execute. Acest lucru este realizabil doar la copiii aproape de vârsta 
şcolarităţii dar nici la aceştia în condiţii de maximă eficiență. Totuşi, creația colectivă şi 
dezvoltarea capacităților şi spiritului de cooperare sunt obiective necesar de abordat în 
preşcolaritate; educatoarea fie că îndrumă direct, fie că sugerează din umbră, important este să 
abordeze acest gen de activitate cu rol de consolidare a unor tehnici de lucru deja învățate 
individual şi cu rol de stimulare a activităţii creative în colectiv. 

Desenul copiilor prin forme, culori, îmbinări de forme şi de culori, situări de figuri în 
poziții diferite, spun foarte multe despre viaţa afectivă a copiilor, o spun celor ce au 
disponibilitatea şi dorința de pătrunde în lumea celor mici, lume uneori dominată de trăiri 
afective negative, de spaime şi angoase ce transpar în creaţiile de acest tip. Dacă desenele 
copiilor au o certă valoare diagnostică, activităţile de desen şi de pictură au şi o mare valoare 
terapeutică. Realizate corect şi cu suflet contribuie imers la dezvoltarea sensibilităţii celor mici, 
a imaginaţiei lor creatoare, la dezvoltarea mortricității fine, la îmbogățirea lumii lor cu valori 
estetice. 

b. Activităţi de abilitare manuală (practice) 

Încă din primele luni de viaţă, copilul percepe lumea cu ajutorul propriului corp, totul 
fiind centrat pe acesta, mai târziu rolul mâinilor devenind din ce în ce mai important. Treptat, 
copilul îşi descoperă propriul corp şi încearcă asiduu să-i imite pe cei din jur. Odată ce începe să 
meargă începe şi „cucerirea" lumii înconjurătoare, dar copilul rămâne încă dependent de adulți 
pentru că nu este capabil să se descurce singur. Îmbrăcatul, dezbrăcatul, hrănirea sunt încă lucruri 
dificile pentru el şi, câtă vreme nu le poate realiza singur şi sigur, depinde de adulții ce-i poartă 
de grijă. Dezvoltarea autonomiei personale prin formarea unor deprinderi de autoservire este un 
obiectiv deosebit de important al preşcolarităţii timpurii. Prezentăm câteva seturi de exerciții 
menite să dezvolte abilitatea manuală a copiilor, să-i înarmeze cu deprinderi de autoservire care 
îi ajută să-şi câştige autonomia personală. Aceste deprinderi țin de educația pe coordonată 
socială, dar calitatea realizării lor şi a produselor obţinute are şi conotații estetice cu efecte în 
acest plan, pe toată traiectoria ontogenetică. Indiscutabil că toate aceste activităţi au valenţe 
educaţionale multiple dar că, prin natura lor dau produse supuse normelor esteticului, motiv 
pentru care au fost prezentate în contextul acestei dimensiuni educaţionale. 


4.4.4. Dimensiunea corporală 
Această dimensiune educativă este abordată direct şi indirect în educația preşcolară. Ea 


vizează, pe de o parte, educația psiho-motorie a preşcolarului şi a şcolarului mic, o educaţie 
prin mişcare, ale cărei componente le-am prezentat în contextul obiectivelor celorlalte 
dimensiuni. Pe de altă parte, este vizată educația mişcării şi aceasta face obiectul activităţilor de 
educație fizică. Programa destinată educaţiei în instituția preşcolară formulează la acest capitol 
următoarele obiective specifice corelate unor competenţe/ capacități de obţinut la preşcolar / 
şcolarul mic (numite obiective particulare în documentul respectiv): 
e grădinița, apoi şcoala, în general educaţia, trebuie să vizeze: întărirea sănătății 
copilului , creşterea capacităţii sale de efort; 
e asigurarea dezvoltării sale psihofizice armonioase prin satisfacerea nevoii fireşti 
de mişcare 

e  cxersarea şi dezvoltarea deprinderilor motrice general 
e  cexersarea şi dezvoltarea motricității fine 
Capacităţile de format prin activitățile fizice din grădiniță / şcoală ţin atât de educaţia 
mişcării cât şi de aceea prin mişcare (componenta psihomotorie). Ele vor fi avute în vedere cu 
prilejul fiecărei activităţi de educaţie fizică, fiind formulate în termeni de obiective operaţionale. 
Enumerăm câteva dintre cele mai importante capacităţi cerute: 
e execuția cu deplin control a unor mişcări simple sau complexe, 
e capacitatea de a răspunde motric la o sarcină dată, 
e descrierea şi executarea unor mişcări, 
e capacitatea de a respira normal şi profund ori pe un ritm dat, cu şi fără emisiuni vocale, 
e capacitatea de a executa exerciţii vizând mişcarea diferitelor segmente ale corpului (cap, 
gât, trunchi, membre) izolat ori în coordonare, 
e deprinderi motrice de bază - mers, alergare, săritură, căţărare, escaladare, cu execuţie 
armonioasă, în funcţie de sarcina dată, 
e deprinderi motrice utilitar - aplicative: mers în echilibru, târâre, tracțiune, împingere, 
transport de greutăţi, 
e existența unor calități ca: viteză , îndemânare, rezistență, forță în realizarea unor 
deprinderi motrice, 
e orientare spaţială o orientare temporală, 
e coordonare motorie generală şi pe segmente, 
e schemă corporală elaborată şi capacitatea de acţiune corectă prin raportare la schema 
corporală proprie şi a partenerului n deprinderi de execuţie a unor mişcări specifice unor 
Jocuri sportive, gimnastică, accesibile vârstei o capacitatea de a executa mişcări de dans. 


Forme de activitate, conținuturi şi modalităţi de acțiune educativă 

Aşa cum am afirmat, obiectivele de factură psihomotorie se realizează prin întregul 
complex educațional din grădiniţă, inclusiv prin activitățile de educaţie fizică. Cele legate de 
dezvoltarea organismului, consolidarea sănătății şi dezvoltarea capacităților motrice sunt 
realizate explicit în activitățile cu specific în domeniu şi, implicit într-unele dintre activităţile 
libere ale copiilor (jocurile în aer liber, în special). 

Conținuturile selecționate pentru activitățile obligatorii de educaţie fizică sunt 
corelative tuturor competenţelor vizate. Ele sunt abordate printr-o gamă diversificată de mijloace 
şi de metode, şi ele cu caracter specific. Mijloace ale educaţiei fizice la această vârstă sunt: 
exerciţiile fizice, jocurile de mişcare şi dansul (popular, modern, clasic). 

a. Exerciţiile fizice 

Ele au un rol deosebit de important în dezvoltarea motricitatii copiilor, în întărirea 
generală a organismului şi în formarea unei ţinute corecte şi estetice. Realizarea lor are, dincolo 
de efectele în plan fizic şi deosebite efecte în plan moral Alegerea tipului de exerciții trebuie 
făcută în concordanţă cu sarcinile prevăzute, dar cu respectarea particularităților de vârstă ale 
copiilor. Exerciţiile fizice practicate urmăresc: 

a. dezvoltarea mişcărilor de bază 
b. întărirea unor grupe de muşchi 
c. orientarea rapidă în spațiu 


a. Copilul are deja elaborate mişcările motrice de bază, dar precizia şi siguranţa lor nu 
sunt încă suficient dezvoltate. De aceea, exercițiile urmăresc tocmai dobândirea acestor calități. 

Mersul are o deosebită importanță pentru întreaga viață. Deprins corect acum, se va 
păstra ca trăsătură esenţială de-a lungul întregii ontogeneze. Coordonarea segmentelor corporale 
în timpul mersului, precizia mişcărilor, sincronizarea lor şi estetica mişcărilor implicate sunt 
aspecte importante de urmărit. 

Alergarea are destinate exerciţii speciale pentru că este o deprindere motrică de bază cu 
repercusiuni asupra întregului corp. Diferitele stiluri de alergare, ca şi de mers sunt exersate în 
contexte ludice, care plac copiilor şi îi antrenează: mersul/alergarea piticului, mersul/alergarea 
uriaşului, alergarea ca sportivii (cu genunchii la piept) alergarea ştrengarului (pasul săltat), 
alergarea leneşului (cu călcâiele ridicate) etc. 

Echilibrul este vizat de un set complex de exerciţii, care, dincolo de efectele în plan fizic, 
cultivă şi curajul, perseverenţa, încrederea în sine, în special în cazul exerciţiilor ce implică un 
anume grad de dificultate. 

Săritura are rol în dezvoltarea musculaturii copilului, în formarea capacităților de 
coordonare a mişcărilor, în educarea curajului, agilităţii , a spiritului de observaţie. 

Căţărarea, târârea ţi trecerea obstacolelor sunt exerciţii cu rol deosebit în dezvoltarea 
musculaturii şi în coordonarea mişcărilor. Faptul că determină întărirea muşchilor spatelui 
contribuie la formarea unei ţinute corecte a corpului. Contribuie, de asemenea la dezvoltarea 
curajului, încrederii în sine, perseverenţei. Necesită mare atenţie din partea educatoarei întrucât, 
se pot produce accidente în timpul executării unor astfel de exerciții. 

Aruncările constituie un exerciţiu de coordonare ochi-mână, de dezvoltare a preciziei în 
mişcarea mâinilor, de educare a îndemânării, a spiritului de observație şi a capacității de a 
aprecia distanţele. 

Exerciţii pentru întărirea unor grupe de muşchi. Acestea au destinație precisă; ele se 
adresează: 

e  muşchilor centurii scapulare sau omoplaților şi presupun, în principal, mişcări 
diversificate ale braţelor; 

e mușchilor spatelui, ai abdomenului şi presupun mişcări de îndoire şi îndreptare a 
trunchiului. înclinările laterale, îndoirea genunchilor, ridicarea picioarelor spre abdomen, 
toate executate din poziţii diferite: pentru postură sunt recomandate exercițiile de mers cu 
o greutate pe creştet; 

e exercițiile de înclinare înainte şi în lateral a corpului, întoarcerile laterale ale trunchiului 
sunt menite să dezvolte elasticitatea coloanei vertebrale, cu efecte benefice asupra 
mersului estetic. 

Exerciţiile se realizează individual, dar în formaţii sau în front. Acestea presupun însă şi 
efectuarea unor exerciţii speciale de grupare şi regrupare, cu efecte asupra orientării spațiale a 
copiilor. Accesibilitatea exerciţiilor pentru vârsta preşcolară, dozarea efortului implicat, durata 
optimă, antrenarea cât mai complexă a organismului sunt cerințe de respectat în alegerea 
exerciţiilor. Nu se vor realiza exerciţii speciale destinate educării forței şi rezistenței pentru că 
organismul preşcolarului nu este încă pregătit pentru acestea. Nerespectarea lor poate duce la 
periclitarea dezvoltării organismului. 

b. Jocurile de mișcare creează situaţii în care, copiii, fără să facă un efort fizic şi psihic 
deosebit, execută o serie de mişcări importante pentru realizarea sarcinilor educației fizice. Au 
valențe remarcabile din perspectiva efectelor în plan moral. Ele oferă posibilitatea repetării unei 
mişcări în condiții variate, cu respectarea contextului ludic la care copilul aderă afectiv în mod 
natural. Jocurile de mişcare sunt diferite în funcție de vârsta copiilor; diferenţa constă atât în 
gradul de dificultate a mişcărilor implicate cât şi în tematica ludică şi complexitatea regulilor ce 
trebuie să fie respectate. 

c. Dansurile sunt un mijloc cu grad mai mare de complexitate. Conţin un număr mai mare 
de mişcări, care trebuie să fie executate ritmic, prin coordonare cu partenerii. Se pot aborda 
dansuri folclorice, dansuri moderne sau chiar dansuri clasice. Realizarea acestui tip de activitate 
are efecte şi în planul educaţiei pentru societate. Este firesc ca, odată cu înaintarea în vârstă să se 
abordeze dansuri cu o complexitate crescândă, păstrându-se însă, selecția lor în concordanță cu 
posibilitățile oferite de vârsta preşcolară. 

În cadrul activităţilor obligatorii de educație fizică, aceste mijloace se combină 
armonios în funcţie de obiectivele specifice şi operaţionale proiectate. Structura unei astfel de 
activități cuprinde în principiu trei părți: 

a. pregătirea; b. partea fundamentală; c încheierea 

Fiecare are rolul ei bine definit; astfel, pregătirea presupune, pe lângă organizarea pentru 
activitate a grupului de copii şi mobilizarea treptată a forțelor fizice şi psihice pentru trecerea Ia 
partea de bază. în conţinutul acestei prime părţi intră formaţii şi exerciții de front, exerciţiile de 
mers şi alergare uşoară, mişcări pentru braţe, picioare, trunchi, spate şi, dacă este necesar, şi 
exerciții pregătitoare pentru etapa următoare. Jocurile şi exerciţiile din partea pregătitoare trebuie 
să fie selecţionate cu grijă pentru a nu solicita un consum energetic prea mare. În partea 
fundamentală se realizează tema propriu- zisă; ea va ocupa şi timpul cel mai îndelungat şi va 
angaja şi cel mai mare consum energetic. Partea de încheiere are drept scop destinderea, 
detensionarea treptată a copiilor, pregătindu-i pentru trecerea spre activitățile ulterioare. 

Dincolo de activitățile obligatorii de educație fizică în grădiniță (în special în cele cu orar 
prelungit şi săptămânal) se realizează şi gimnastica de înviorare. Complexul mişcărilor 
implicate trebuie să fie dinamic, exercițiile variate şi ritmul din ce în ce mai alert. Este oportună 
şi prezenţa unui fond muzical stimulativ. Efectele sale sunt nu doar în planul fizic, ci, în special 
în cel afectiv, creând bună dispoziție şi deschidere spre activitățile zilei. Un alt gen de activitate 
este jocul în aer liber, tot joc de mişcare dar ales de copii, eventual la diferite aparate specifice 
curții dejoacă. Este necesară supravegherea din partea educatoarei. Folclorul copiilor cuprinde un 
număr mare de jocuri practicate în acest context. 

Plimbările, excursiile şi activităţile sportive se desfăşoară în curtea grădiniței sau în 
afara ei, în natură. Educatoarea poate organiza jocuri de baschet, de fotbal, de handbal, jocuri cu 
zăpadă, cu săniuţa sau patinele, păstrând cerințele în limitele oferite de particularitățile vârstei. 
De asemenea, plimbările în parc, excursiile, permit exersarea unor mişcări în contexte naturale, 
fireşti. Educatoarea trebuie să observe atent felul de a se mişca al copiilor şi să-şi proiecteze 
următoarele activităţi de educație fizică, intervenţiile individuale sau pe grupuri mici în relație cu 
rezultatul observaţiilor făcute. În toate activităţile desfăşurate pe această linie, educatoarea 
trebuie să cunoască starea de sănătate (generală şi în momentul respectiv) a fiecărui copil pentru 
a nu-l suprasolicita. 


Metodele şi procedeele utilizate, în educația fizică 


Obiectivele propuse nu pot fi realizate decât în condiţiile alegerii celor mai adecvate 
metode în educarea dimensiunii corporale a copilului preşcolar sunt recomandabile următoarele 
metode. 

Explicația este destinată părţii de informare cu privire la ceea ce este de făcut, de 
executat, ea trebuie să fie clară, scurtă, precisă. La grupa mică ponderea ei ca atare este scăzută 
pentru că la 3-4 ani nu este suficient elaborată reprezentarea mişcărilor şi, deci, nu există un 
fundament psihologic pentru utilizarea ei. Acum se rezumă la simple indicaţii sau comenzi. La 
grupa mare şi pregătitoare, explicaţia poate ocupa un loc mai important, dar nu în detrimentul 
celorlalte metode. 

Demonstrația, chiar repetată, a felului în care trebuie să fie executată o mişcare, o 
comandă, este o cerință fundamentală, in special la vârsta preşcolară. Exemplul are statut de 
procedeu în contextul demonstraţiei. 

Exerciţiul, ca metodă, însoţeşte şi completează aceste metode. 

Cele trei metode, cu procedeele conexe trebuie folosite corelat. Ele sunt utile şi în 
formarea deprinderilor motorii dar şi în formarea celor de igienă. Rezolvarea sarcinilor specifice 
educației fizice completată cu aportul celorlalte activităţi pe coordonata educației psiho-motorii, 
contribuțiile vieţii în grădiniță la fundamentarea şi dezvoltarea unui comportament igienic, toate 
determină realizarea dimensiunii corporale a educației. Fără sănătate, fără robusteţe, fără dorinţa 
de viaţă susținută de acestea, educarea celorlalte dimensiuni ale personalității umane este dificil 

de realizat. Credem că grădiniţa ar trebui să acorde o mai mare importanţă acestui tip de activități 
tocmai dată fiind importanţa lor pentru formarea personalităţii umane. 


4.4.5. Dimensiunea vocaţională 

Este dimensiunea ce întregeşte imaginea complexă a actului educativ. Ea se 
fundamentează pe toate celelalte dimensiuni: 

e pe cunoştinţele, deprinderile, priceperile, competențele dobândite în plan intelectual; 
e pe deprinderile, priceperile, capacitățile în plan motor, acțional; 

e pe comportamentele morale şi estetice; 

e pe calitatea dezvoltării şi funcționării corpului (pe sănătatea acestuia). 

Actul educaţional în perspectivă vocaţională se construieşte treptat, fiecare vârstă 
aducându-și contribuţia la elaborarea deciziei privind alegerea carierei. Decizia este, sau ar trebui 
să fie, o construcție complexă, artizanală care să presupună: 

e cunoaşterea foarte bună a câmpului socio-profesional, a ofertelor venite dinspre acesta, a 
dinamicii acestor oferte; 

e respectul pentru orice fel de activitate profesională, bazat pe înţelegerea importanței sale 
în complexitatea contextului social; 

e cunoaşterea aspectelor concrete legate de profesiunea aleasă (monografia acesteia) şi a 
unor profesiuni corelate , către care s-ar putea face eventual o reconversie; 

e existența unei motivații intrinseci dezvoltată gradual, în diferitele etape ale evoluției 
ontogenetice pentru domeniul profesional ales; 

e fundamentarea alegerii profesiunii pe existența unor aptitudini necesare abordării ei în 
condiţii de eficiență, aptitudini depistate şi educate din timp; 

e existența în structura de personalitate a unui profil moral pozitiv; stimulativ, prin 
direcționarea dată de seturile atitudinale; 

e o bună educație socială, atât în sensul expansivității, cât şi în cel al capacităţilor de 
integrare socială care au o influență marcantă în integrarea profesională. 

Desigur că cea mai mare parte a construcției educative în planul vocaţional se realizează 
începând cu preadolescenta, adolescența şi continuându-se în forme adecvate pe întreaga 
perioadă a maturității active. Dar fundamentele acestei construcții se pun la vârsta preşcolară. 
Dacă se consideră că triada : CE VREAU, CE POT, CE ESTE NECESAR stă la baza orientării 
carierei, pentru fiecare dintre ele, preşcolaritatea face câte ceva: 

CE VREAU” Pentru a şti ce doreşte, ce vrea, copilul trebuie să cunoască ce i se oferă în 
planul profesiunilor. Preşcolarul face pentru prima dată cunoştinţă cu această lume prin 
intermediul profesiunii părinţilor, ale altor adulți din familie sau din anturaj. în mod organizat 
începe să o „cerceteze" în grădiniță când activităţile de cunoaştere a mediului înconjurător îşi 
propun explicit obiective legate de familiarizarea cu diferite meserii, cu uneltele acestora, cu 
modul specific de acțiune a profesionistului în cauză (mai cu seamă pentru acele profesiuni la 
care „instrumentul" principal este bine conturat iar activitatea are aspecte concrete, inteligibile 
pentru această vârstă). Poveştile, filmele văzute îl poartă pe copil chiar dincolo de graniţele 
ofertelor reale, către lumea SF cu „profesiunile" ei „în general, cu putere de influențare asupra 
celor mici. Acum copiii vor să se facă „Robocap", „Terminator”, în vreme ce în alte generații 
doreau să devină Feţi-Frumoşi sau zmei. Aviația, marina, dresura de animale sunt alte domenii 
cei fascinează pe băieții preşcolari. Fetiţele, cele care nu au chiar dorințe asemănătoare cu ale 
băieţilor, îşi direcţionează acel „vreau să mă fac" către „doctoriţă/ coafeză/ cântăreaţă/ 
educatoare" profesiuni pe care par a „le înţelege" mai bine decât pe altele poate şi pentru că mai 
mult sau mai puţin direct contactul cu ele este frecvent, importantă la această vârstă este 
stimularea interesului pentru descoperirea şi cunoaşterea (în limitele specifice) a unei game cât 
mai diversificate de profesiuni; cultivarea respectului pentru fiecare dintre acestea prin 
înțelegerea că fiecare îşi are rolul său determinat şi important în mecanismul social; implicit 

acest respect trebuie manifestat pentru oamenii care lucrează în orice domeniu, pentru munca în 
sine. De la îngrijitoarea din grădiniță la director, de la gunoierul care vine săptămânal, la 
inspectorul şcolar copilul trebuie să fie educat să îi respecte. Exemplul oferit de educatoare este 
deosebit de important din acest punct de vedere. Gama lui „ce vreau" se lărgeşte şi se îngustează 
oscilatoriu în copilărie; odată cu preadolescenta se conturează şi se obiectivează în alegerea 
şcolii şi apoi în alegerea profesiunii. Această alegere ar trebui să țină cont însă şi de celelalte 
două elemente ale triadei. 

„CE POT” este greu de aflat. Este presupusă dezvoltarea capacității de autocunoaştere iar 
aceasta, la rândul ei, este bazată pe o foarte bună cunoaştere a evoluţiei copilului de către cei ce 
îl educă: părinți şi educatori. în acest sens, educatoarea din grădiniță are o sarcină importantă de 
îndeplinit. Pentru familie copilul este „unic”, tendința de supraevaluare fiind prezentă adesea în 
atitudinile părinților. Odată cu intrarea în grădiniță copilul se confruntă cu covârstnicii, 
performanțele lui sunt comparate cu ale acestora. Educatoarea, cu tact şi răbdare, trebuie să-i 
ajute, deopotrivă pe părinți şi pe copil, să-şi formeze o imagine cât mai obiectivă cu putinţă, 
despre posibilitățile reale ale acestuia. Dacă reuşeşte contribuie fundamental la conturarea 
nivelului obiectiv de aşteptare a părinţilor faţă de performanţele viitorului elev, cu consecințe 
pozitive asupra relației de colaborare eficientă, în plan educativ, dintre familie şi şcoală. 
Comunicarea permanentă cu familia, prezentarea în fața părinților a rezultatelor obținute de către 
copil în activitățile educative, serbările din diferite etape ale anului sunt modalități prin care 
părintele este ajutat să-şi vadă cu „ochii minții şi nu ai sufletului" propriul copil. 

Tot în perioada preşcolară şi a micii şcolarități se pot depista primele înclinații ale 
copilului. Ele trebuie să fie stimulate atât în activitatea instructiv-educativă din unitatea 
preşcolară cât şi de către familie. Educarea lor pe treptele următoare ale ontogenezei depinde, în 
oarecare măsură, de modul în care s-au făcut remarcate şi stimulate în preşcolaritate. Desigur că 
nu la toți copiii se manifestă încă de la această vârstă unele înclinații deosebite. 

„CE ESTE NECESAR” este un element al triadei care solicită timp pentru a fi înțeles 
corect. El se referă la posibilitățile de inserție profesională în meseria aleasă în momentul 
finalizării profesionalizării de către subiectul în cauza. De multe ori părinţii, principalii sfătuitori 
în alegerea carierei , sunt tentaţi să gândească în raport cu necesităţile curente existente pe piața 
muncii, uitând că inserția profesională a propriului copil urmează să se facă peste un număr de 
ani. Încă din perioada preşcolară, relația grădiniță-familie trebuie să aibă ca obiectiv şi 
dezvoltarea capacității părinţilor şi a copiilor de a privi în perspectivă, prospectiv piaţa muncii. 
Odată formată o asemenea atitudine, în marile momente de decizie (alegerea formei de 
şcolarizare după învățământul obligatoriu şi a aceleia de profesionalizare ulterior), atitudinea 
prospectivă, deja elaborată este de un mare ajutor. Iată deci că, în ciuda vârstei mici pe care o au 
copiii în grădiniță ei pot fi ajutaţi, direct şi indirect, să-şi înceapă drumul lung şi anevoios al 
construcției artizanale reprezentată de orientarea carierei. 

În grădiniţă şi în ciclul primar şcolar absolut toate activităţile au valenţe în acest sens. Ele 
pun copiii în fața a diferite sarcini, le solicită mintea, corpul, le educă sufletul, capacitățile de 
inserție şi integrare socială, le fundamentează dimensiunea morală, esențială în respectarea 
normelor deontologice, în orice profesiune ar activa mai târziu. Bine realizată, activitatea 
instructiv educativă contribuie interesant şi nuanţat la fundamentarea dimensiunii vocaţionale a 
actului educaţional în ansamblul lui. 

Anexa nr. 1 


Metode şi tehnici de predare — învățare pentru dezvoltarea gândirii critice 


Raportându-ne la activitatea didactică, oferim proiectarea secvențelor de scenarii didactice în care demonstrăm 
utilizarea metodele şi tehnicile de predare — învăţare pentru dezvoltarea gândirii critice 


A. 
ETAPA: reflecţie 
DISCIPLINA: Psihologie 
CLASA A X-A 
TEMA: Percepția 
TIPUL LECȚIEI: recapitulare 
EVENIMENTUL LECŢIEI:- fixarea elementelor esenţiale în contextul tematic recapitulat 
întrebări pentru gruparea informaţiilor: 
o „Cum am putea defini percepția?” 
„Ce legături cu celelalte procese psihice prezintă percepţia?” 
„Care sunt fazele percepţiei?” 
„Cum aţi defini şi caracteriza iluziile perceptive?” (cauze, forme, exemple) 
„Ce este observaţia, dar spiritul de observaţie?” 
„Care sunt formele speciale ale percepției?” (percepțiile: timpului, spațiului, 
mişcării) 
o „Care sunt şi prin ce se caracterizează legile percepției?” 
- se trece apoi la plasarea cuvântului-nucleu în centrul paginii 
- se plasează legat de cuvântul-cheie termenii ce rezultă din întrebările prezentate mai 
sus, se evidențiază prin săgeți conexiunile dintre termeni 


O O O 0 o 


B. TEHNICA: cvintetul 
ETAPA: reflecţie 
DISCIPLINA: Psihologie 
CLASA A X-A 
SUBIECTUL LECȚIEI: Afectivitatea 
TIPUL LECȚIEI: transmitere de noi cunoştinţe 
EVENIMENTUL LECȚIEI: evaluarea finală 
Exemple elaborate de către elevi: 
„Afectivitatea 
Energizantă, nebună 

Emoţionând, mâniind, susţinând 
Insoţeşte o activitate 
Colorând-o!” 


C. METODA: Mozaic 1 
ETAPA: realizarea sensului 
DISCIPLINA: Psihologie 
CLASA A X-A 
SUBIECTUL LECȚIEI: Percepția 
TIPUL LECȚIEI: transmitere de noi cunoştinţe 
EVENIMENTUL LECȚIEI: Transmiterea noilor cunoştinţe 
- profesorul împarte lecţia pe subunități de învăţare 
1 — Definire şi fazele percepţiei 
2,3 — Legile percepției:- integralităţii, structuralității, semnificației 
- proiectivități, constanţe 
4 — Formele speciale ale percepţiei 
5 — Observația 
6 — Iluziile 


- constituirea a patru grupuri de lucru de câte 6 elevi (fiecare) 

- constituirea grupurilor de experţi şi rezolvarea sarcinilor de lucru. Regruparea elevilor în 
grupurile de experţi se face conform unui număr stabilit de ei în grupurile casă. Fiecare grup de 
experți are sarcina dea studia o subunitate din lecție repartizată de profesor după cum urmează: 
Nr.1 — Definire şi fazele percepţiei 

Nr.2- Legile percepției: - integralității, structuralității, semnificației 

Nr.3- Legile percepției: - proiectivităţi, constanţe 

Nr.4 — Formele speciale ale percepţiei 

Nr.5 — Observaţia 

Nr.6 — Iluziile 

- elevii vor discuta în grupurile-expert, vor stabili ideile principale ale subunității studiate, pentru 
ca mai apoi să le predea colegilor din grupurile inițiale astfel încât aceştia să înțeleagă cât mai 
bine. 

- elevii-experți revin în grupurile casă şi predau conținutul pregătit împreună cu ceilalți colegi 


PROIECT DE ACTIVITATE DIDACTICĂ 


DISCIPLINA: Consiliere şi Orientare 
TEMA: Luarea deciziilor (se va folosi fragmentul lui I.L.Caragiale „Norocul şi Mintea”) 
CLASA A III-A 


Înainte de activitatea didactică propriu-zisă 
Al. Motivația activităţii 

De ce este valoroasă lecţia / activitatea? 

o pune elevii în situații concrete de luare a deciziilor 

elevii conştientizează importanța argumentelor pentru susținerea deciziei adoptate 
oferă posibilitatea de a observa relaţii de tipul cauză-efect 
evidenţiază capacitatea elevilor de a rezolva diferite situații de viață 
educă în spiritul toleranţei față de ceilalți 


O O O o 

Cum se dezvoltă gândirea critică? 
e elevii sunt puşi să imagineze şi să analizeze o situație-problematică 
e activitatea formează capacitatea de argumentare a propriilor opinii 
e elevii sintetizează idei şi valori din situații concrete de viață 


A2. Obiectivele activității 
= să enumere situațiile din experienţa lor ce verifică noţiunile „ai minte” şi „ai noroc” 
= să reflecteze asupra luării deciziilor pornind de la cazul particular prezentat în fragment 
= săcomunice grupului propriile idei şi să le argumenteze 
= să facă predicții asupra conţinutului textului, intuind posibile rezolvări ale situaţiilor 
concrete 
= să argumenteze deciziile luate 
= să manifeste toleranță faţă de părerile celorlalți 
= să identifice personajul care se potriveşte personalităţii lor şi să motiveze alegerea 


A3. Condiţii prealabile 
= să dorească să lucreze în cooperare cu colegii şi să aibă un minim de experienţă din acest 
punct de vedere 
= să se manifeste favorabil exprimării argumentate a punctelor de vedere personale 


A4. Strategia didactică 
Metode şi tehnici utilizate: 
o  brainstroming (în etapa de evocare) 
o tabelul predicţiilor (în etapa de realizare a sensului) 
o rețeaua de discuţii (în etapa de reflectare) 
o conversaţia şi explicaţia (în toate cele trei etape) 
o eseul de 10 minute (în extindere) 
A5. Evaluare 
- reţeaua de discuţii 
- eseul de 10 minute 


A6. Managementul resurselor şi al timpului 


- resurse: 
e fragmentul „Norocul şi Mintea” de I.L.Caragiale-textul-cu împărțirea 
fragmentelor 


e fişe de lucru pentru tabelul predicțiilor 
e timp: 60 minute 

o evaluare: 16 minute 

o realizarea sensului: 4 minute 

o reflecţie: 40 minute 


Lecţia propriu-zisă 


Evocare 

- elevii sunt împărțiți în grupuri de 4 prezentându-se sumar regulile brainstorming-ului (fiecare 
spune / scrie ce îi trece prin minte, nu se critică, se pot prelua ideile colegilor şi se pot continua, 
imaginaţia este liberă) 

- profesorul prezintă tema brainstorming-ului: „Dacă ai pleca într-o călătorie şi ai avea voie să iei 
cu tine un singur lucru, care ar fi acela?” 

- elevul-raportor al fiecărui grup prezintă clasei rezultatele obţinute 

- profesorul listează pe tablă / flip-chart rezultatele obținute 

- profesorul împreună cu elevii fac o ierarhizare (un top) al obiectelor luate în vacanţă 

- se discută rezultatele finale obținute 

- se discută factorii care au stat la baza alegerilor făcute întâi în diade, apoi în grup şi în final 
frontal. 


Realizarea sensului 
- textul fragmentului se împarte în patru părți 
- elevilor li se oferă tabelul de mai jos în copie xerox (individual) 


Ce crezi că se întâmpla? De ce crezi aceasta? Ce dovezi ai? | Ce s-a întâmplat de fapt? 
PARTEA A IV-A 
Ce crezi că se va întâmpla? | De ce crezi aceasta? Ce dovezi ai? | Ce s-a întâmplat de fapt? 


- se explică elevilor că vor citi textul în perechi şi că se vor opri în anumite locuri (marcate pe 
text) pentru a face predicții şi a le verifica 

- elevilor li se cere să citească în perechi prima parte a textului 

- la terminarea lecturii primului fragment, timp de 1 minut perechile prezic ce cred că se va 
întâmpla în continuare în povestire şi de ce cred lucrul acesta consemnând în tabelele proprii 
lucrurile acestea 

- se va trece la lectura fragmentului următor (fragmentul nr.2), la sfârşitul căruia fiecare elev 
urmăreşte în tabelul propriu dacă s-a adeverit / sau nu predicția sa 

- se procedează similar pentru fragmentele următoare (3 şi 4) 


Reflecţia 
- discuție colectivă: „Se putea încheia şi altfel povestirea? Cum?” 
- rețeaua de discuţii 


REȚEAUA DE DISCUȚII 


Cum este mai bine? 


MAI MULTĂ MINTE MAI MULT NOROC 


- elevii se vor grupa în 3 echipe (în funcţie de concluzia la care au ajuns): cei care au optat pentru 
minte, cei care au optat pentru noroc şi cei nehotărâți. Procesul se va desfăşura între echipa 
„MINTE” şi echipa „NOROC”, după ce în discuția de grup prealabilă au stabilit şi ierarhizat 

argumentele apărării poziției lor şi şi-au desemnat 1-2 purtători de cuvânt. Pe rând fiecare echipă 
va prezenta câte un argument, cealaltă echipă contraargumentând. Cei din echipa 
„NEHOTARAȚI” pot migra spre o echipă sau alta în funcție de argumentele prezentate. 


Extindere 
- elevilor li se cere să realizeze (opţional pentru acasă) un eseu de 10 minute (maxim o pagină 
jumătate) pe tema: „Personajul cu care m-aş identifica” (din fragmentul prezentat) 

